
Cuvânt înainte 


CUVÂNT ÎNAINTE 

Reactualizarea valorilor autentice ale sistemului administrativ 
autohton, elucidarea celor mai importante procese şi etape ale istoriei 
constituirii şi evoluției instituţiilor şi mecanismelor administrative naţionale 
au o importanță deosebită în contextul transformărilor care se produc în 
societatea moldovenească contemporană. 

Importanța practică a istoriei administrației publice rezidă în 
acumularea şi sistematizarea cunoştinţelor referitor la administrarea 
treburilor publice, fiind un reper important în identificarea şi soluționarea 
problemelor contemporane. Neglijarea tradiţiilor şi a experienței acumulate 
în domeniu are drept consecință abordarea subiectivă a problemelor legate 
de crearea unui sistem administrativ eficient. 

Pe parcursul evoluţiei istorice s-au succedat o multitudine de sisteme şi 
instituții administrative autohtone şi străine. Cu toate schimbările survenite, 
anumite elemente s-au transmis de la o perioadă la alta, ceea ce a dat 
sistemului administrativ național o identitate specifică. Anume din această 
perspectivă, studierea problemei evoluției sistemelor de administrare sub 
aspect istoric, adică a succesiunii instituţiilor, a formelor şi metodelor 
administrative aplicate în trecut are o mare importanţă. 

Istoria administraţiei publice din Basarabia reprezintă o sinteză proprie 
determinată de experiențele sale acumulate sub diferite influențe străine. De 
rând cu sistemul național de administrare au fost impuse, în mod forțat, 
regimuri administrative străine, dintre care, cea mai nefastă influență a avut- 
o sistemul țarist de administrare. Acest sistem a pregătit terenul pentru 
edificarea sistemului administrativ sovietic, repercusiunile căruia se resimt 
până în prezent. Studierea minuțioasă a acestei influenţe străine ar explica 
multe procese şi tendințe ce se manifestă în cadrul sistemului administrativ 
contemporan; ar permite depăşirea situațiilor conflictuale şi eludarea unor 
evoluții imprevizibile. 

Restituirea adevărului cu privire la fenomenul administrativ din 
Basarabia conferă premisele abordării lucide a realităților de azi, a descifrării 
şi desluşirii corecte a logicii proceselor ce se derulează în prezent. 

Cadrul cronologic al lucrării cuprinde perioada anilor 1812 - februarie 
1917. Drept punct inițial al acestei limite cronologice a servit sfârşitul 
războiului ruso-turc din anii 1806-1812 şi anexarea de către Imperiul rus a 
ținuturilor de Est ale Moldovei. Această perioadă, abundentă în evenimente 
politice şi militare, a influențat atitudinea şi politicile administrative aplicate 
de oficialitățile ruse în Basarabia. Odată cu căderea ţarismului, Imperiul rus 
intră într-o altă fază a evoluției sale istorice, cu alte rigori în domeniul 
administrativ, astfel am considerat să luăm drept reper cronologic - limită 
acest eveniment cu care se încheie o perioadă distinctă a istoriei procesului 

administrativ din Basarabia. 

Studierea regimului administrativ țarist în scopul înțelegerii fenomenul 
administrativ contemporan şi identificării soluțiilor pentru rezolvarea 
problemelor curente ale administraţiei publice a necesitat o abordare 
multidimensională a obiectului de studiu. Având tentativa de a reflecta 
obiectiv, evoluţia sistemului de administrare a Basarabiei sub ocupația 
rusească am renunţat la stereotipurile false ale dogmatismului comunist. 

În lucrare este reconstituit tabloul integral al evoluţiei sistemului de 
administrare a Basarabiei în perioada vizată, care cuprinde diverse instituții 
ce prezintă particularități de organizare, de realizare a atribuţiilor, de natură 
juridică şi de denumire. Pentru a ne susține raționamentele enunțate, am 
recurs la citarea diferitor surse documentare şi bibliografice, în speranța că 
autorii şi sursele citate ar constitui argumente incontestabile în definirea 
problemelor examinate. 

S-a identificat şi analizat suportul juridic în baza căruia s-a constituit şi 
a funcționat acest sistem. Tratând administraţia ca un factor important de 
realizare a obiectivelor politice ale statului, au fost elucidate legăturile 
directe dintre evoluția modului de administrare a Basarabiei şi scopurile 
politice ale Imperiului rus; au fost elucidate cauzele modificării politicii 
administrative la anumite perioade. 

Fără a avea pretenţia unei prezentări exhaustive a problematicii în cauză 
am stăruit asupra unei imagini sintetice a evoluţiilor şi tendințelor 
manifestate în sistemul de administrare a Basarabiei în perioada examinată, 
care şi-au pus amprenta asupra contemporaneității. 

Sperăm că această a doua ediţie a lucrării va folosi specialiştilor, 
funcționarilor publici, studenților de la specialităţile de profil drept sursă 
utilă de documentare şi informare în domeniul studierii istoricului evoluției 
formelor de administrare a Republicii Moldova. 

CAPITOLUL I 
IMPLICAȚIILE RĂZBOILUI RUSO-TURC DIN 1806-1812 ASUPRA 
ADMINISTRĂRII MOLDOVEI 


1.1. Administrarea Moldovei sub ocupaţia militară rusă 1806-1812 

Pornind războiul contra Turciei la 13/25 octombrie 1806, ţarul 
Alexandru I, aflat în coaliția antifranceză, alături de Anglia şi Prusia, 
intenţiona să dea o dublă lovitură adversarilor săi: să scoată principatele 
dunărene de sub dominația Porții, ca ulterior, să le încorporeze imperiului 
său, impunând stabilirea Dunării drept hotar şi în aceeaşi măsură şă-şi 
fortifice poziția la sud-vest de Carpaţi, spre a stăvili o evantuală înaintare a 
trupelor lui Napoleon din regiunea Veneţiei, Istriei şi a Dalmației spre 
răsărit. 

La momentul invaziei trupelor ruseşti, în toamna anului 1806, spaţiul 
Pruto-Nistrean prezenta trei regiuni cu regimuri administrative diferite: 
ținuturile moldoveneşti, Bugeacul stăpânit de tătari şi raialele turceşti.! În 
continuare vom examina succint aceste regimuri administrative. 

În perioada dominaţiei otomane, Moldova a suferit grele pierderi 
teritoriale. Teritoriile răpite au fost transformate în raiale turceşti şi incluse 
în componența paşalâcului Silistra.2 Între anii 1538-1541 din teritoriile 
moldoveneşti ocupate de turci au fost formate două unități administrative 
distincte (sangiac) - Akkerman şi Bender, conduse de sangiacbei.3 
Sangiacbeiul din Bender era abilitat să supravegheze activitatea Domnului 
Moldovei şi să soluţioneze litigiile teritoriale moldo - osmane.+ Satele 
moldoveneşti aflate în componenţa raialelor erau administrate de subaşi, 
numiți de administraţia turcă. Sarcina lor principală era colectarea de la 
populație a produselor şi a haraciului.5 Litigiile dintre musulmani şi 
creştini erau examinate de cadiu, după principiul discriminării populaţiei 
băştinaşe./ 

În afară de turci, o parte din teritoriul Moldovei a fost populat de tătari, 
care din 1475 erau vasali ai Imperiului otoman. Satele moldoveneşti situate 


1 Popescu |. Basarabia. Studiu istoric, politic, etnografic. Bucureşti, 1932, p. 92-93. 

2 Paşalâc - o provincie sau regiune (vilaiet) în Imperiul otoman, guvernată de un bei turc cu titlul de 
paşă. A se vedea: Zavadschi lu. Dicţionar de istorie medie a Moldovei. Chişinău, 1995, p. 126. 

3 Sangeac - diviziune teritorială în Imperiul otoman, subîmpărţire a unui paşalic. Sangiacbei — 
conducător al diviziunii teritoriale, reprezentant al autorităţilor centrale turceşti în regiune. 

4 Gonţa G. Regimul dominaţiei osmane în Ţara Moldovei. În: Cugetul, 1991, nr. 3, p. 11. 

5 Nistor |. Istoria Basarabiei. Chişinău, 1991, p. 68. 

6 Cadiu — judecător islamic care judeca pricinile turcilor pe teritoriul Moldovei. A se vedea: Zavadschi, 
lu. Dicţionar de istorie medie a Moldovei. Chişinău, 1995, p. 31. 

7 Chirtoagă |. Populaţia din Sud-Estul interfluviului Nistru-Prut sub dominaţia otomană (1484-1595). 
În: Revista de istorie a Moldovei, 1992, nr. 4, p. 19. 

în Bugeac erau administrate de „voievodul satelor creştine”, numit de Han 
şi care îşi avea reşedinţa la Căuşeni - centrul administrativ al tătarilor. 

Ținuturile Greceni, Codru, Hotărniceni, Orhei, Soroca, laşi, rămase sub 
jurisdicția Moldovei erau administrate ca şi restul ținuturilor moldoveneşti.! 

Instituția principală a statului feudal moldovenesc era Domnia - 
instituție originară şi autohtonă. Referitor la calitatea de suveran al 
Domnului în literatura de specialitate nu s-a stabilit un consens. Unii autori, 
printre care şi A. Boldur, consideră că „rolul de autocrat nu corespundea” 
instituției domneşti, mai ales că situația externă a Principatelor îi obliga să 
jure credinţă regilor Poloniei şi Ungariei, iar odată cu instaurarea dominației 
turce au fost privaţi şi de prerogativele în domeniul politicii externe? Alți 
autori, în deosebi Mihai T. Oroveanu, consideră că Domnii erau pe deplin 
suverani şi declarațiile lor de vasalitate care, de altfel, erau un lucru firesc al 
acelor timpuri, nu le îngrădeau prerogativele în materie de politică externă, 
vasalitatea fiind numai nominală şi nu reală.3 Analiza surselor istorice şi a 
literaturii de specialitate ne permite să considerăm că Domnul era pe deplin 
independent în administrarea internă a ării, iar în ceea ce priveşte 
exercitarea atribuțiilor externe, ele au fost limitate, odată cu intensificarea 
dominaţiei otomane. Considerăm însă că limitarea anumitor prerogative nu 
este echivalentă cu pierderea lor. 

În Moldova, Domnul chiar de la începuturi, s-a situat în postura de 
exponent al entității statale.+ El avea largi prerogative în următoarele 
domenii: legislativ, judecătoresc, politică externă, militar, financiar, 
bisericesc. Domnia era secundată de două tipuri de instituții complementare: 
a) corpuri consultative pentru luarea deciziilor şi b) agenţi de execuție a 
hotărârilor luate.” Corpurile consultative ale domniei erau Sfatul domnesc, 
şi Marea adunare a Ţării. 

În rezolvarea treburilor publice Domnii, inițial, erau ajutaţi de curtenii 
lor. Ei, realizând şi activități cu caracter public, au evoluat în timp în slujitori 
ai statului - dregători, care sunt atestaţi în documentele istorice din secolele 
XIV-XV. După natura atribuţiilor realizate dregătoriile pot fi divizate în 
două categorii: dregătorii publice şi dregătorii private. 

Marii dregători erau ajutați în exercitarea atribuțiilor de funcționari care 
purtau aceleaşi titluri ca şi superiorii lor cu adăugirea a „vtori”, „treti” (al 


1 Popescu |. Op. cit., p. 92-93. 

2? Boldur A. Istoria Basarabiei. Bucureşti, 1992, p. 208. 

3 Oroveanu M. T. Istoria dreptului românesc şi evoluţia instituţiilor constituţionale. Bucureşti, 1992, 
p. 103-104. 

4 Filitti I.C. Despre vechea organizare administrativă a Principatelor Române. Bucureşti, 1935, p. 8. 

5 Roman A. Jaloanele principale ale administraţiei publice în Moldova. În: Administrare publică, 1996, 
nr. 2, p. 22-23. 

6 Preda M., Voinescu C. Drept administrativ. Partea generală. Bucureşti, 1992, p. 218. 

doilea, al treilea). În subordinea lor se aflau o altă categorie de funcționari 
(„slugi”) care purtau aceeaşi titulatură ca marii dregători, dar în formă 
diminutivă.! 

De către C. Mavrocordat a fost stabilită regula: boier poate fi doar 
titularul slujbei domneşti, neacceptând boieria fără dregătorie. Până la 
realizarea acestei reforme, criteriul boieriei era stăpânirea pământului.? 

Sistemul administrativ tradițional moldovenesc era caracterizat de 
următoarele particularități: nu exista o delimitare strictă a competenţelor şi 
o specializare a atribuțiilor; pentru funcțiile îndeplinite dregătorii nu erau 
remunerați, ci răsplătiți; exista o ierarhie strictă a funcțiilor: dregătorii erau 
numiți şi revocați de Domn, ei, fiind în serviciul statului, erau şi slugile 
particulare ale Domnului. Moldova, după constatările lui A. Boldur, la 
începutul secolului al XIX-lea, se mai afla în sfera activității noțiunilor 
juridice de stări sociale şi, în cea mai mare parte, sub dominaţia dreptului 
bazat pe tradiție. 

Sistemul de salarizare a funcționarilor aflaţi în serviciul statului a fost 
introdus în Moldova de către Domnitorul C. Mavrocordat. Această reformă 
a limitat abuzurile caracteristice dregătorilor domneşti. Până la această 
reformă, pentru activitatea depusă dregătorii erau răsplătiți în felul următor: 
daniile de sate sau ocine din partea Domniei; scutiri de dări; daruri de la 
subalterni (la numirea în funcție şi pe toată durata exercitării ei) sau de la 
oaspeții străini; concedarea unor venituri domneşti dintr-un ținut; veniturile 
provenite din amenzile ce le pronunțau; procente din veniturile domneşti 
colectate de ei; taxele de la judecăți. 

Teritoriul Ţării era divizat în ținuturi administrate de pârcălabi şi sudeți. 
În 1741 ei au fost înlocuiți de către C. Mavrocordat cu ispravnici abilitați să 
exercite funcții administrative şi judecătoreşti.+ 

În anul 1742, se înființează, la marginea Bugeacului, ținuturile 
Hotărniceni, Codru (fost Tigheci) şi Greceni. În târgul Greceni îşi aveau 
sediul autoritățile care supravegheau hotarul cu tătarii din Bugeac, ca şi 
serdarul şi căpitanul de Codru şi pârcălabul de Lăpuşna. 5 

Subdiviziunile administrative ale ținuturilor erau ocoalele. Ocoalele 
erau administrate de ocolaşi numiţi de ispravnic şi erau abilitați să exercite 
atribuții administrative şi polițieneşti.e Satele erau administrte de un organ 


1 Filitti I.C. Op. cit., p. 15-16. 

2 Oroveanu M.T. Op. cit., p. 185. 

3 Boldur A. Op. cit., p. 275. 

4 Neculce |. Letopiseţul Ţării Moldovei de la Dabija-Vodă până la a doua domnie a lui Constantin 
Mavrocordat. În: Letopiseţul Ţării Moldovei. Chişinău, 1990, p. 469. 

5 Măcriş A. Conspecte de istorie. Bucureşti: Agerpress, 2008, p. 82. 

6 Aramă E. Din istoricul administraţiei publice în Moldova medievală (III). În: Administrarea publică, 
1995, nr. 1, p. 35. 

colectiv - „oamenii buni şi bătrâni”, care aveau atribuţii fiscale şi judiciare.! 
În fiecare sat exista un vataman şi un vornicel. Vatamanii îndeplineau funcții 
administrative şi polițienești. Vornicii se ocupau de problemele fiscale. În 
satele boiereşti ei colectau veniturile în folosul proprietarului, repartizau 
țăranilor prestațiile şi urmăreau îndeplinirea lor; tot ei judecau în numele 
proprietarilor litigiile şi conflictele neînsemnate. Vatamanul era ales de către 
obştea sătească, iar vornicelul era reprezentantul proprietarului. Această 
stare de dualitate s-a menținut până în secolul XVIII şi s-a terminat în 
favoarea ultimului.? 

Administrarea oraşelor era înfăptuită de funcționari numiţi de domnie 
şi de reprezentanţii autoadministraţiei orăşeneşti, în componenţa unui 
şoltuz şi a 12 pârgari. Acest sistem s-a menținut până în secolul XVIII, când 
vechea organizare este înlocuită, treptat, cu o nouă instituție administrativă 
orăşenească - epitropia.? 

După ocuparea Principatelor, în toamna anului 1806, autoritățile ruseşti 
instaurează propriul lor sistem de administrare, domnia lui C. Ipsilanti fiind 
mai mult nominală. La 17 februarie 1808, Alexandru 1 îl înlătură definitiv pe 
C. Ipsilanti de la domnie şi la 24 februarie îl numeşte pe senatorul S. 
Cuşnicov preşedinte al Divanurilor. În ajutorul lui S. Cuşnicov a fost 
constituită o cancelarie şi s-a instituit un corp de revizori, funcționarii acestor 
instituții fiind recrutați în Rusia. În afară de funcționarii menționați au fost 
numiți şi reprezentanţi speciali ai Divanurilor, care participau la anchetele şi 
cercetările efectuate de revizori la fața locului şi îndeplineau misiuni cu 
caracter administrativ. S. Cuşnicov era abilitat să coordoneze şi să 
supravegheze activitatea Divanurilor, să confirme persoanele numite în 
diferite funcţii de către Divane şi însăşi membrii Divanurilor. Principala sa 
obligație, însă, consta în a impune Divanele să execute ordinile autorităților 
militare ruse. Astfel că sarcina principală a Divanului a fost redusă la 
stabilirea şi încasarea impozitelor, la asigurarea diverselor necesități ale 
armatei.4 

În anul 1807, teritoriile ocupate de otomani au fost trecute în 
administrarea Moldovei; fiind formate trei ţinuturi noi: Bender, Tomarovo 


1 Galben A. Organele judiciare locale din Moldova feudală (sec. XVIII-înc. sec. XIX ). În: Revista de Istorie 
a Moldovei, 1990, nr. 3, p. 7-8. 

2 Oroveanu M.T. Op. cit., p. 152; Aramă E. Istoria dreptului românesc. Chişinău, 1998, p. 72. 

3 Cernea E., Molcuţ E. Istoria statului şi dreptului românesc. Bucureşti, 1999, p. 147. Cocîrlă P. Târgurile 
sau oraşele Moldovei în epoca feudală. Sec. XV-XVIII. Chişinău, 1991, p. 145-154. 

4 Agachi A. Organizarea administrativă a Moldovei şi Munteniei sub ocupaţia militară rusă din anii 
1806-1812 (I). În: Destin românesc, 1997, nr. 3, p. 49. 

5 În august 1808, boierii moldoveni, drept recunoştinţă pentru moşiile recăpătate au oferit veniturile 
obţinute statului rus. A se vedea: Boga T. Teritoriile raialelor Hotinului şi Brăilei redate stăpânitorilor 
români în 1818. În: Arhivele Basarabiei, 1932, nr. 4, p. 250. 

şi Akkerman, care în anii războiului au fost administrate de ispravnici numiți 
de Divanul Moldovei.! Instituţia isprăvniciei numărându-se printre puţinele 
dregătorii care s-au menţinut şi în perioada ocupaţiei țariste.? 

La prima fază a războiului ruso turc din 1806-1812, ruşii se declarau 
părtaşi ai menținerii integrității teritoriale a Moldovei, iar mai târziu au 
încercat să-şi asigure sprijinul localnicilor prin promisiunea că vor pune la 
domnie un domnitor de origine veche moldovenească profitând de numele 
lui Cantemir. Deja către anul 1809, ruşii, fiind siguri de noile achiziţii 
teritoriale, uită de promisiunile şi acțiunile ce le-ar fi adus simpatiile 
locuitorilor. 3 

Structurile administrative ținutale şi locale în perioada ocupaţiei ruse 
din anii 1806-1812 nu au suferit modificări esenţiale. În 1809, pentru a asigura 
executarea de către populație a prestaţiilor şi contribuţiilor mereu crescânde, 
pe lângă ispravnic a fost instituită funcția de comisar militar. În martie 1810 
S. Cuşnicov e înlocuit cu senatorul V.I. Crasno-Miloşevici, care, epuizând 
toate procedeele de stoarcere a banilor de la populație, a introdus practica 
vinderii funcțiilor publice.+ 

În anii războiului, populația a suportat staționarea armatei ruse, 
efectivul căreia era în permanentă creştere: de la 33.000 de ostaşi intrați în 
Moldova în anul 1806, până la 80. 000 - în anul 1807, 140.124 soldați la 1 
noiembrie 1808, fără contingentul ofițeresc, apoi până la 145.259 - la 1 august 
1809, ca la începutul anului 1810 să atingă cifra de 180.000 de oameni. 
Cavaleria armatei ruse avea peste 60 mii de cai, iar convoiul militar ambulant 
avea circa 12 mii de boi. Pe parcursul celor şase ani de război Moldova a 
livrat trupelor ruse în mod gratuit 737.496 sferturi de pâine, care echivalau 
cu circa 5.715.594 puduri şi costau 9.810.723 lei4. Cantitatea de pâine livrată 
de Ţara Românească era şi mai mare, alcătuind 973.272 sferturi, echivalentul 
a 7.542.858 puduri. O parte din această pâine a fost livrată în natură, iar 
cealaltă parte a fost procurată pe bani adunați din impozitele băneşti 
extraordinare impuse locuitorilor, armata rusă primind pâinea gratuit. 5 


1 Sava A. Ispravnicii din Moldova şi Valahia sub ocupaţia rusă (1808-1812). În: Arhivele Basarabiei, 
1934, nr. 1, p. 111-112; Poccua n ocBo6ognTenbHaa 6opb6a monanaBckoro Hopoma npoTuB 
ocmaHckoro ura (1769-1812 ). C6. non. KnwnHes, 1984, c. 220-221. 

2 Felea A. Isprăvnicia în Ținutul Soroca (mijl. sec. al XVIII-lea - mijl. sec. al XX-lea). În: Revista de Istorie 
a Moldovei, nr. 1-2, 2006, p. 41. 

3 lorga N. Adevărul asupra trecutului şi prezentului Basarabiei. Bucureşti, 1940, p. 53. 

4 Hakko A. Oyepk [pamnaHckoro YnpaBnenna B Beccapabnn, Monaasuu n Banaxnu Bo Bpema pyccko 
— Typeukoi BoWHbi 1806-1812 roga roga. În: 3anucku Onecckoro o6mecrBa nctTopnn n apeBHocrei 
(în continuare: 300M2), T. 11. Onecca, 1879, c. 285, 304. 

5 Agachi A. Contribuţia impusă Moldovei şi Ţării Româneşti pentru aprovizionarea armatei ruse de 
ocupaţie în anii 1806-1810. În: Destin românesc, 1994, nr.1, p. 68; Idem Povara suportată de 
principatele romăne la aprovizionarea armatei ruse de ocupaţie in anii 1806-1812. În: Revista de 
Istorie a Moldovei, nr. 2 (90), 2012, p. 41-42. 

În cei şase ani de ocupație militară rusească (1806-1812) Moldova a fost 
impusă să plătească peste 78 milioane de puduri de fân, 52 334 tone de grâu, 
peste 36 576 tone de ovăz, 30 000 tone de hrişcă şi alte produse. 1 

Deoarece banii adunaţi în vistierie din impozite erau utilizați pentru 
întreținerea armatei ruse, situația financiară a Moldovei în anii războiului s- 
a înrăutățit foarte mult. În perioada anilor 1807-1812, din totalul veniturilor 
accumulate, care constituiau suma de 17.123.037 lei, pentru aprovizionarea 
şi deservirea trupelor ruse au fost folosiți 1.894.973 lei, ceea ce constituia 
92,8%. Divanurile au fost impuse să mai achite sume importante unor 
farmacişti pentru medicamente şi alte sume şi mai mari pentru reparația 
spitalelor şi chiria pentru unele clădiri închiriate pentru spitale. De la 1 
ianuarie 1808 şi până la sfârşitul războiului Moldova a plătit pentru spitalele 
armatei ruse 4.559.300 de lei, iar Țara Românească a achtat în acelaşi scop 
4.610.147 de lei.? 

Conform unor calcule estimative efectuate de A. Agachi, în cei şase ani 
de război, Tările Româneşti au furnizat armatei ruse bunuri materiale în 
sumă de 110.057.245 lei. Aceasta suma nu include numeroasele rechiziții, 
dări, achiziții abuzive, aşa că ea poate fi dublată fără nici o exagerare. 

Este important de menţionat şi faptul că la retragerea trupelor ruse din 
Moldova, în data de 2 octombrie 1812, din vistieria țării au fost luate toate 
lichiditățile disponibile în sumă de 289.566 lei. 4 

În general, urmare a războaielor purtate de Imperiile Otoman, Țarist şi 
Habsburgic pe teritoriile Moldovei şi Munteniei poporul român a fost forțat 
de invadatori să suporte obligaţii în bani şi produse, a suferit jafuri, 
incendieri de oraşe. Calculele incomplete arată că aceste pierderi au fost 
deosebit de mari. În decurs de numai 85 de ani, între 1769 şi 1854, Moldova 
şi Muntenia au fost ocupate de armate străine - în primul rând de armata 
țaristă - timp de 25 de ani. Ele au suportat obligații în bani şi în produse în 
valoare de circa 200 de milioane lei aur, în valuta anilor respectivi, ceea ce 
echivalează cu 64 516 kg de aur.5 

Această stare de lucruri a generat o atitudine de ostilitate față de 
autoritățile ruse, sau cum afirma L.Casso: „populaţia a pierdut încrederea în 


1 Anul 1812 în destinul Basarabiei. Basarabia — victimă a expansionismului rusesc. Coord.: A. Moraru, 
A. Petrencu. Chișinău: s. n., 2002, p. 14. 

2 Agachi A. Povara suportată de principatele romăne la aprovizionarea armatei ruse de ocupaţie in anii 
1806-1812. În: Revista de Istorie a Moldovei, nr. 2 (90), 2012, p. 49. 

3 Agachi A. Ţara Moldovei şi [ara Românească sub ocupaţia militară rusă (1806-1812). Chişinău, Ed.: 
Pontos, 2008, p. 353-356. 

4 Agachi A. Povara suportată de principatele romăne la aprovizionarea armatei ruse de ocupaţie in anii 
1806-1812. În: Revista de Istorie a Moldovei, nr. 2 (90), 2012, p. 48-49. 

5 Anul 1812 în destinul Basarabiei. Basarabia — victimă a expansionismului rusesc. Chișinău, 2002, p. 
10-11. 

posibilitatea administrației noastre de a-i micşora suferințele”.! Oficialitățile 
ruse recunoşteau la 1813, că „această țară ... jefuită şi pustiită de operaţiile 
militare din anii 1806-1810 prezintă un pustiu vast şi nepopulat” .2 

Atitudinea autorităților militare rusești față de populaţia locală a fost 
reliefată de contele A. de Langeron, care relata că după asedierea fără succes 
a Brăilei în aprilie, 1809, contele Prozorovski, inainte de a se retrage, în semn 
de răzbunare față de garnizoana turcească, a dat ordin de a distruge şi a da 
foc localităților din jurul Brăilei. Locuitorilor li s-a permis să ee doar o 
pereche de boi şi un car în care puteau să-şi încarce lucrurile. Şi asta în 
condiţiile în care, acesti oameni sărmani, menționa contele de Langeron, în 
timpul asediului dădeau oştirilor ruseşti tot ce aveau. Mulți din ei au murit 
de foamete şi necaz.? 

Amiralului Ciceagov, în timpul audienței la Alexandru I datorată 
numirii sale în calitate de comandant suprem al Armatei Dunărene, țarul i-a 
înmânat un memoriu detaliat cu plângerile nefericiților locuitori ai Moldovei 
şi Ţării Româneşti împotriva armatei generalului Kutuzov, adăugând că nu 
mai poate suporta asemenea orori. Ulterior, venind la faţa locului, Ciceagov 
a aflat că la toate reclamaţiile contra abuzurile armatei ruse Kutuzov 
răspundea: „Le voi lăsa ochii ca să plângă”. Același Ciceagov relata: „Înainte 
de a ajunge la Bucureşti, traversând Moldova şi Țara Românească, am 
observat că multe locuinţe erau părăsite şi am aflat că unii proprietari, ca să 
scape de rechiziții şi hărțuielile soldaților, s-au retras în afara țării, iar alții 
rătăceau prin păduri. Aceste emigrări aveau loc mai ales în timpul cantonării 
trupelor. Disciplina era atât de slăbită încât jaful era la ordinea zilei. ... 
Trebuie să te mai miri de dezmăţurile soldaţilor, când însuşi generalul 
Kutuzov era preocupat doar de satisfacerea propriilor plăceri” .+ 

Deoarece înteţirea abuzurilor armatei ruse în principate este asociată cu 
numele comandantului suprem al armatei dunărene M.I. Kutuzov ne vom 
opri foarte succint asupra unor detalii din cariera şi activitatea sa. 

Pentru a elucida cât mai veridic activitatea lui Kutuzov în calitate de 
comandant suprem al armatei din Moldova este important de a clarifica, în 
primul rând, cum era tratat acest general rus de către ofițerii superiori ruşi 
şi care au fost principalii factori de influenţă a traseului socio-profesional 
parcurs până a fi numit în funcţia de comandant suprem; datorită căror 


1 Kacco JI. Poccua Ha [lynae n o6pasosanne Beccapa6ckoŭ o6nacru. Mockaa, 1913, c. 203. 

2 Tomuleţ V. Reflecţii generale privind dezvoltarea social-economică a Basarabiei (1812-1868). În: 
Cugetul, 1992, nr. 2, p. 11. 

3 [lanmepon A.Q. 3annckn rpaġa /lanmepona. Bona c Typunei 1806-1812 rr. // Pycckaa crapnna, 
1908. T. 134, No 4, c. 239. 

4 Călători străini despre Ţările Române în secolul al XIX-lea. Volumul 1: 1801-1821. București: Editura 
Academiei Române, 2004, p. 537, 546; N3 sanuncok anmupana Ynuaroga // Pycctuă ApxuB Ne 8-9, 
1870, c. 1534, 1525. 

calități, virtuți sau fapte a avansat rapid în ierarhia militară a Imperiului rus. 

De-a lungul anilor, o armată întreagă de creatori de imagine ruşi, şi mai 
ales sovietici, au lucrat intens pentru a lustrui imaginea „salvatorului 
patriei”. Aprecierea imaginii lui Kutuzov a fost determinată de perioada de 
dezvoltare a țării şi de conţinutul ideologiei promovate în perioada 
respectivă. Aprecierea se făcea de pe poziile luptei de clasă şi a viziunilor 
conducătorilor țării. Propaganda sovietică a exploatat trecutul istoric în 
scopul formării omului nou în spiritul dragostei față de patria socialistă. 
Ideologia sovietică avea o abordare critică a chipului lui Kutuzov în anii 20 
ai sec.XX, îl prezenta pozitiv în anii 30 şi l-a ridicat în slăvi în anii 40.1 
Începând cu anul 1947, istoricii sovietici au adoptat drept fundament 
metodologic răspunsul lui Stalin la scrisoarea colonelului E.A.Razin? în care 
se menţiona: „ Genialul nostru conducător de oşti Kutuzov ... l-a distrus pe 
Napoleon şi armata sa cu ajutorul contraofensivei pregătite minuțios”. Şi în 
continuare: „Engels menţiona, printre altele, că dintre generalii ruşi din 
perioada anului 1812, generalul Barclay de Tolly ar fi unicul comandant de 
oşti care merită atenție. Engels, desigur că a greşit, deoarece Kutuzov ca şi 
comandant de oşti era cu două capuri mai sus ca Barclay de Tolly”.+ După 
acest impuls propagandistic eforturile istoriografiei sovietice s-au concentrat 
în a-l proslăvi pe Kutuzov. S-au făcut paralele istorice între retragerea din 
1812 şi insuccesul Armatei roşii din anul 1841. S-a acreditat ideea 
înțelepciunii lui Stalin, care s-a inspirat din teoria genialului Kutuzov. 

Studierea memoriilor contemporanilor şi a documentelor demonstrează 
faptul că, Kutuzov văzut de contemporani, se deosebeşte de simbolul creat 
de imaginația inventivă a istoriografiei ruse şi mai ales a celei sovietice. 

M.A. Miloradovich afirma că Kutuzov era lipsit de capacități militare 
considerându-l meschin şi curtean josnic, L.L. Bennigsen - drept un om 
incapabil; iar P.I. Bagration îl numea canalie, capabilă să trădeze pentru 
bani. F.V. Rostopcin îl descria pe Kutuzov în următoarele culori: „Acest om 
era un mare palavragiu, afemeiat notoriu, mincinos obraznic şi slugarnic. 
Pentru a obţine favorurile celor de sus el suporta orice, jertfea totul, nu se 
jeluia niciodată şi datorită intrigilor şi a purtării servile, tot timpul obținea să 
fie angajat tocmai în acea minută când era considerat uitat pentru 
totdeauna”.7 


1 tOnunH M.B. O6pa3 penvamapmuana M. N. KyTy30Ba B oreuecrBeHHoii kynbType XX B. http://evestnik- 
mgou.ru/vipuski/2012_4/stati/pdf/yudin.pdf. 

2 Publicat în revista Bolşevic, nr. 3, 1947, p. 7-8. 

3 Mapnc K., 3Hrenbc O. Counnenua (2-e n3a.), Tom 14. Mockaa, 1959, c. 94. 

4 Citat după: Tponununi H. A. OreuecrBenHaa Bona 1812 r. Wcropua Tembi. Caparos, 1991, p. 47. 

5 N3 gocnomuHaHuii A.N. MuxainoBckoro-/lanunegckoro // Pycckaa crapnna, 1897, No 6, c. 466-467. 
6 PocronuunH $. B. 3annckn o 1812 roge // Pycckaa crapnna, 1889, No 12, c. 693. 

7 Ibidem, p. 694. 

M.I. Kutuzov s-a născut la 5 septembrie 1745, fiind unicul fiu al 
generalului L.M. Kutuzov. De mic, a rămas orfan de mamă şi s-a educat în 
familia bunicii sale. Copil fiind era blând, istet dar irascibil şi în acelaşi timp 
iresponsabil, leneş la carte, iubea să doarmă mult şi să lâncezească.! Aşa era 
Kutuzov în primii ani de viață. Contele A. de Langeron care l-a cunoscut pe 
Kutuzov în ultimii ani de viață a acestuia, îl caracteriza cam în aceeaşi 
termeni: „...natura l-a înzestrat cu atâta spirit, dar cu atât de puţin caracter, 
încât tot ce erai îndreptățit să aştepţi de la calitățile lui era paralizat de 
defectele sale. Mai mult egoismul său e revoltător. Totul e subordonat 
comodității şi plăcerilor sale infame” .? 

În epocă, potrivit memoriilor contemporanilor săi, Kutuzov era cunoscut 
ca întruchiparea a trei calități distinctive: a) curtean abil, b) intrigant şi 
duplicitar, şi c) afemeiat incurabil. În mare măsură cariera sa militară şi 
ascensiunea socială se datora acestor „virtuți”. 

Kutuzov a reuşit să se facă remarcat şi să fie acceptat în anturajul lor atât 
de Ecaterina a II, cât şi de succesorul ei Pavel I. Este de remarcat faptul că 
ambii monarhi, în seara ce a precedat moartea lor l-au avut la cină printre 
invitați şi pe Kutuzov.5 

În ultima perioadă de domnie a Ecaterinei a II, favoriţii ei au practicat 
un sistem de promovare în armata rusă bazat pe protecționism. O bună parte 
din generali locuiau permanent la Moscova sau în Petersburg şi erau 
preocupați mai mult de problemele personale, decât de cele ale armatei. 
Mulţi generali şi ofițeri din armata rusă, în mod sistematic, foloseau 
subordonații lor în scopuri personale. Abuzurile au atins asemenea proporții 
încât ofițerii superiori tratau serviciul militar ca pe o afacere profitabilă. 

Când a revenit în 1794 din Constantinopol, invocând abilitățile de a 
prepara cafea, obținute în Turcia, Kutuzov venea la P. Zubov, favoritul 
Ecaterinei a II, cu o oră înaintea deşteptării sale ca să îi prepare cafeaua după 
o rețetă specială şi pe care, apoi, o ducea favoritului sub privirile mulțimii de 
vizitatori.’ Drept urmare a acestor eforturi linguşitoare, Kutuzov a fost 
numit comandant suprem al tuturor forțelor armate din Finlanda şi al 
Corpului de cadeți ai trupelor terestre. 

În societatea rusă sintagma „ibricul de cafea al lui Kutuzov” însemna 
gradul superlativ de linguşire, iar Kutuzov era numit „ibricul de cafea al lui 


1 MuxaiinoBcknă-[lannnegcknii A. N. Wmneparop Anekcanap | n ero cnoaBumHuku B 1812, 1813, 
1814, 1815 rogax. T. 3. CM6., 1846, c. 1-2. 

2 Călători străini despre Ţările Române în secolul al XIX-lea. Serie nouă, Vol. | (1801-1821). Bucureşti, 
Ed. Academiei Române, 2004, p. 354. 

3 Tponukui H. A. enbamapuan Kyty308: Mugbi n pakrbi. Mockea: Llenrpnonurpaț, 2002, c. 74, 90. 
4 BornanoB N.N. Pycckaa apmua B 1812 roay. Mocka: BoennanaT, 1979, c. 13-14. 

5 Pycckui 6norpapnueckui cnoBapb. Ma6okpurcrni-3anoBckui. Nerporpan, 1916, c. 533. 

Zubov”. Poetul A.S. Puşkin, analizând modalităţile prin care Ecaterina a II a 
îngenuncheat nobilimea rusă, menționa că ea în această activitate a fost 
ajutată de favoriţii ei. „E necesar de amintit, scria A.S. Puşkin, despre 
palmele oferite generos de favoriți nobililor noştri, despre renumita recipisă 
a lui Potiomkin, ... despre maimuța contelui Zubov, despre ibricul de cafea a 
cneazului Kutuzov şi altele”.1 

Kutuzov era foarte preocupat şi de faptul ca acţiunile întreprinse de el 
să se facă auzite şi să aibă o cât mai mare rezonanţă la curtea țarului. Numai 
auzind de Curte, potrivit lui Langeron, Kutuzov începea să tremure.? Într-o 
scrisoarea către soția sa din 29 octombrie 1811 el se destăinuia că e îngrijorat 
de faptul că nu a primit încă nici o veste din parte țarului în legătură cu lupta 
victorioasă din 2 octombrie 1811.3 

Acelaşi Langeron, în memoriile sale, menţiona faptul că lui Kutuzov îi 
plăcea sa folosească totdeauna mijloace mărunte, intriga josnică etc. Şi 
Ciceagov confirma faptul că „acest general, toată viaţa lui a făcut din intrigă 
principala lui îndeletnicire” .5 

O manifestare extremă de cinism şi rea voinţă a fost cazul răzbunării lui 
Kutuzov asupra lui P.V. Ciceagov, pentru emoțiile negative provocate de 
numirea ultimului în funcția de comandant suprem al armatei din Moldova 
şi pentru faptul că acesta a scos la iveală nenumăratele abuzuri şi malversaţii 
financiare ce au avut loc în armata din Moldova. În calitatea sa de comandant 
suprem al armatei ruse, Kutuzov se plângea lui Alexandru I că P.V. Ciceagov 
nu-i prezintă informații privind acțiunile sale şi direcţiile de deplasare a 
armatei comandate de el. Punctul culminant al răzbunării lui Kutuzov a fost 
modul în care l-a expus pe P.V.Ciceagov la trecerea lui Napoleon peste râul 
Berezina. Despre acest fapt Denis Davîdov relata următoarele: „Kutuzov, la 
rândul său, vrând să evite ciocnirea cu Napoleon şi garda sa, nu numai că nu 
urmărea insistent inamicul, ci staționând în acelaşi loc, rămânea tot timpul 
cu mult în urmă. Asta însă nu l-a împiedicat, să-l anunţe pe P.V. Ciceagov 
despre apariţia sa în ariergarda trupelor inamice. Fiind semnate retroactiv, 
dispoziţiile lui Kutuzov ajungeau cu întârziere la amiral. P.V.Ciceagov, de 
nenumărate ori a mustrat aspru curierii, ultimii, însă, răspunzându-i că au 
fost trimişi din cartierul general mult mai târziu decât datele indicate în 
dispoziţii, ajungeau, de fapt, la el în timpul cuvenit”.7 


1 TiyukuH A. C. Monnoe co6panne counHenună 8 10 7. T. 8. /|.: Hayka. /lenunrp. ora-Hne, 1978, c. 91. 


2 Călători străini despre Ţările Române în secolul al XIX-lea. Serie nouă, Vol. I... p. 351. 
3 M.N. Kyry3oB. [incbma. 3annckn. M.: Boennsaar, 1989, c. 264 

4 Călători străini despre Ţările Române în secolul al XIX-lea. Serie nouă, Vol. I... , p. 351. 
5 Ibidem, p. 543. 


6 M.N. Kyry3oe. C6opnuk nokymenToB. T. IV, Hacrb 1. Mockea, 1954, c. 432-433. 
7 DaBbinoB A. B. Boennbie 3annckn. Mockea: Boennaaar, 1982, c. 224. 

Referitor la acest episod, P.V. Ciceagov îi comunica contelui 
S.R.Voronţov la 15 septembrie 1813 „... vina mea cea mai mare constă în 
faptul că am ajuns la locul indicat de împărat, în timp ce alţii, care nu au 
ajuns acolo, s-au dovedit a fi corecți. Cu regret, m-am poziționat astfel încât 
pe parcursul întregii campanii armata mea a urmărit şi atacat inamicul aflat 
în față, ceea ce contravine noii noastre tactici, care afirmă: „A învinge, 
înseamnă a te retrage”. lar în scrisoarea sa din 25 mai 1813 către contele 
Voronţov, P.V. Ciceagov insista: „trebuie să cunoaşteţi că eu am demisionat 
nu din cauza sensibilităţii exagerate, ci din cauza pretențiilor neîntemeiate 
ale mareşalului K.(Kutuzov). El se străduia să împiedice realizarea tuturor 
acțiunilor mele, chiar dacă asta era în detrimentul propriei lui glorii... Sunt 
învinuit că aş fi comis anumite greşeli, dar în ce constau ele? Nimeni nu mi- 
a spus. Principalul reproş constă în aceea că nu l-am făcut prizonier pe 
Napoleon, dar oare eu am promis asta? Am primit eu oare aşa ordin? Mi-a 
fost pusă aşa sarcină? Era posibil asta de realizat”? 1 

Pe parcursul vieții şi de-a lungul îndelungatei sale cariere militare 
Kutuzov a acționat de o manieră comportamentală duplicitară. Unul şi 
acelaşi subiect, era abordat sub diverse aspecte, în dependenţă de persoana 
cu care interacționa. Analizând corespondenţa lui Kutuzov se observă două 
linii atitudinale paralele: linguşitor şi patriotard în scrisorile oficiale şi tonul 
oportunist şi egoist în corespondența cu membrii familiei sale. 

În acest sens, e interesantă corespondenţa lui Kutuzov în legătură cu 
eventuala sa numire în funcția de comandant suprem al armatei din 
Moldova. Kutuzov fusese informat de către ministrul M.B.Barclay de Tolly 
despre eventuala sa numire în funcția de comandant al armatei din Moldova 
la data de 23 februarie 18112 În scrisoarea către fiica sa Elizaveta, din 27 
februarie 1811, Kutuzov, pomenind despre eventuala numire în funcția de 
comandant suprem al armatei din Moldova, menționa: „te asigur că 
preconizata numire nu mă bucură de loc, din contra, mă mâhneşte, îţi jur. 
Ministrul mă pregăteşte pentru această numire. Eu țin aceasta în mare secret 
şi ție îți comunic în acest sens. Să nu divulgi această ştire până când nu va fi 
publicată. lar dacă, din fericire, se va anula, atunci, în genere să nu vorbeşti 
despre asta. Într-un fel sau altul, această detaşare, despre care am fost 
anunţat, mă îngrijorează profund. La anii mei să te desparţi de prieteni, 
deprinderi şi linişte”! 3 lar în corespondenţa oficială tonul era altul, în adresa 
sa către ministrul M. Barclay de Tolly din data de 1 martie 1811, Kutuzov 
menționa că „ încrederea manifestată de Tar într-o problemă atât de 


1 tOnuH B. Anmupan N.B. UnuaroB — ncruHHbiă naTpnor OreuecrBa. HoBoe B TpakTroBke ero pom B 
ucropuu Poccuu. http://www.museum.ru/1812/library/Chichagov/part4.html 

2 M.N. KyTy30B. C6opnuk nokymenToB. Tom III (1808-1812). Mocnkea, 1952, c. 291. 

3 Kyry3oB M.M. Mucbma n 3anncku. MockBa: Boennsaar, 1989, c. 224-225. 

importantă include tot ceea ce poate măguli orice om, chiar dacă e ambițios 
în cea mai mică măsură”! 

Fiind detaşat în martie 1808 în armata din Moldova, Kutuzov scria soției 
sale la 18 martie 1808: „... sunt plin de necazuri; pregătesc pentru marş două 
divizii şi întâmpin multe greutăţi; ... ar fi trebuit deja şi eu să mă pornesc, 
dar grijile de aici mă rețin; dacă pe tine, la Petersburg te întreabă cineva 
despre mine spune-le că tu crezi că eu deja am plecat ...”.? 

Urmărind corespondenţa oficială a lui Kutuzov în ajunul bătăliei de la 
Borodino se conturează fermitatea de a da bătălia decisivă cu Napoleon şi 
încrederea în succes, dar în acelaşi timp, în scrisoarea către fiica sa Ana 
Hitrovo din 19 august 1812, insista ca ea să se retragă cât mai departe de 
teatrul operațiunilor militare şi în acelaşi timp o ruga ca cele scrise de el să 
fie păstrate în cea mai mare taină, pentru că, în cazul în care vor fi făcute 
publice, îi vor aduce mari prejudicii.? 

Kutuzov era recunoscut ca un afemeiat notoriu, fapt confirmat prin 
comportamentul său şi în timpul aflării sale în Ţările Româneşti. Acţiunile 
întreprinse de proaspătul comandant suprem al armatei din Moldova au 
surprins nobilimea locală şi ofițerimea rusă. Prima grijă a lui Kutuzov când 
a ajuns la Bucureşti, potrivit memoriilor lui A.F. Lanjeron, a fost aceea de a- 
şi căuta o amantă. Alegerea sa a fost „o copilă de 14 ani” 4 care „din nefericire, 
a ajuns curând să-l domine, aşa cum se întâmpla cu toate femeile de orice 
calitate ar fi fost, care obțineau orice de la el, profitând atât pentru plăcerile 
proprii cât şi cele ale familiei sale”.5 „... Ea i-a fost o amantă veritabilă, o 
sultană favorită. Venea la el în fiecare seară şi-şi permitea cu ea, în fața 
tuturor, familiarități care degenerau în indecenţă, revoltându-i pe oamenii 
cinstiți care erau constrânşi să meargă la el. Atunci când era invitat la cină, 
trebuia invitată neapărat şi Doamna Guliano, cu care după dineu se încuiau 
în intimitatea unui cabinet. ... La baluri, la cluburi, în locuri publice, o 
vedeam pe această mică neruşinată în permanenţă lângă el. Ea se aşeza 
adesea pe genunchii amantului ei de 70 de ani jucându-se cu decoraţiile lui, 
iar el se lăsa copleşit de îmbrăţişările şi de surâsul ei”.e Trimisul Regatului 
Sardiniei la curtea din Petersburg, Joseph de Maistre, confirma faptul că 
Kutuzov în loc să se ocupe de tratativele de pace era „fermecat de o valahă 


1 Ibidem. 

2 M.N. Kyry3oe. C6opnuk nokymenroB. Tom II. Mockea, 1951, c. 508. 

3 KyrysoB M.N. Mucbma n 3anncku. Mockea: Boenu3aar, 1989, c. 310. 

4 Este vorba de Lucsandra Bărcănescu (fiica lui loan Bărcănescu, mare logofăt şi a Catincăi Ghica), 
căsătorită cu Nicolae Guliano. 

5 Memoriile contelui Langeron. În: Documente privitoare la istoria românilor: Urmare la colecţia lui 
Eudoxiu de Hurmuzaki: Supliment 1, Volumul 3: 1709-1812. Bucureşti: Socec, 1889, p. 327. 

6 Ibidem, p. 381-382. 

cu care îşi petrece zilele şi nopțile ...”.1 

Se pare că însuşi Kutuzov nu prea era deranjat de situaţia existentă. La 
28 aprilie 1812, Kutuzov îşi invita fiica Elisaveta, care trebuia către acel 
moment să fi ajuns la Odesa, să viziteze şi Bucureştiul, unde „va vedea fețe 
noi şi printre altele o femeie căsătorită de 13-14 ani, foarte naivă şi foarte 
plăcută” 2 Este evident faptul că statutul femeii „naive şi plăcute” nu era o 
taină pentru fiica lui Kutuzov, care era foarte ataşată de el şi mai ales, că şi 
anterior, el îşi informa fiica referitor la doamnele din anturajul său.5 

Nici în clipele de grea cumpănă pentru Rusia, Kutuzov nu şi-a schimbat 
obiceiurile. În scrisoarea sa către Alexandru I din 20 septembrie 1812, 
Guvernatorul militar al Moscovei F.V. Rostopcin relata: „Cneazul Kutuzov 
nu mai există - nimeni nu-l vede; el stă tot timpul culcat şi doarme mult. 
Soldatul îl disprețuiește şi îl urăşte. El nu se încumetă să facă ceva; o tinerică, 
îmbrăcată în uniformă de cazac îi ocupă tot timpul. ... Kutuzov, această babă 
bârfitoare, şi-a pierdut capul şi parcă se gândeşte să întreprindă ceva 
nefăcând nimic” 4 

Acesta era, în linii mari, bătrânul general Kutuzov, numit în funcția de 
comandant-şef al Armatei din Moldova de către Alexandru I la data de 7 
martie 1811. 

Kutuzov a sosit la Bucureşti în data de 31 martie 1811şi chiar a doua zi a 
intrat în exercițiul funcțiunii.5 În acest contest, menționez faptul că Kutuzov 
de fapt se afla în efectivul armatei din Moldova, dar după cum am menționat 
deja, în urma conflictului cu A.A.Prozorovski fusese detaşat în Lituania. 

Armata din Moldova la momentul preluării conducerii de către Kutuzov 
număra 46 240 oameni.5 În perioada 1806-1811 doar a cincea parte din 
persoanele promovate în grade de ofițer aveau pregătirea militară.” 

Kutuzov a preluat conducerea armatei de la generalul Langeron, care în 
memoriile sale s-a arătat oarecum consternat de activitatea noului 
comandant suprem: „Kutuzov, la scurt timp după venirea sa încetase să se 
constrângă. Lenea, calitatea sa dominantă acoperise totul şi mi-am dat seama 
în timp scurt, cât este de josnic. Kutuzov avuse întotdeauna destul cuget, 
însă defectele sale erau mult mai pronunțate decât gradul său de 


1 De Mecrp ¥. Netep6yprckne nucbma. 1803-1817. CN6.: Wnanpecc, 1995, c. 206. 

2 Tusenray3en E. P. KHa3b Mnxann WnnapnonoBnu fonenuwmeB-Kyry3o8-Cmonencki. Mncbma ero 
Douepu rpapune E. M. Tusenray3enH, Bo Bropom 3amyxecrBe XuTpoBo // Pycckaa crapnna. T. X. Cn6, 
1874, c. 361. 

3 Ibidem, p. 342-343, 344, 346, 347, 355-356. 

4 Mncbmo rpaga È. Pacronunna Anekcanapy | nocne ocrasnenua Mockbi. http://academkniga.ru/- 
1812- 

5 M.N. Kyry3oe. C6opnukaokymenToB. Tom III (1808-1812). Mockea: 1952, c. 293, 295-296. 

6 MuxaiinoBckuii-[lanunneBckuii A. N. Op. Cit., p. 26. 

7 BornaHoB N.N. Pycckaa apmua B 1812 roay. Mockaa: Boennsaar, 1979, c. 75. 

înțelepciune ...".1 

Implicarea abuzivă a comandanților supremi ai armatei din Moldova în 
problemele interne ale Ţărilor Româneşti, inclusiv numirea persoanelor 
loiale în înaltele funcții administrative, devenise o practică obişnuită. La 3 
aprilie 1811, Kutuzov îi ordona general-maiorului Ştetter, vice-preşedintele 
Divanului Ţării Româneşti, să impună Divanul ca să întreprindă măsurile 
necesare pentru construirea, în cel mai scurt timp, a două poduri peste râul 
Olt? evident pentru necesitățile armatei ruseşti. 

M.I. Kutuzov a excelat în ceea ce priveşte implicarea în diverse scheme 
de promovare a persoanelor loiale în funcții administrative şi acordarea 
diferitelor înlesniri şi privilegii anturajului său. Astfel, în scrisoarea sa către 
V.I. Krasno-Milaşevici din 22 noiembrie 1811 M.I. Kutuzov insista ca 
funcționarii desemnaţi pentru anul 1812 să fie numiți cu aprobarea sa, 
datorită „circumstanțelor politice actuale”.3 Langeron, în memoriile sale, 
constata că Kutuzov în timpul sejurului său la Bucureşti „ nu se mai jena de 
nimic, îndreptându-se spre cele mai ruşinoase canalii, înfruntând gradul cel 
mai revoltător al respectului față de sine însuşi”. lar după descrierea 
detaliată a personajelor din grupul de şarlatani şi oportunişti cu care s-a 
înconjurat Kutuzov la Bucureşti, constata cu regret: „în această mocirlă se 
prezenta public un bătrân de 68 de ani, decorat cu toate ordinile Rusiei. În 
mijlocul acestei societăți murdare îşi petrecea viața sa. Nimic nu era mai 
dezgustător decât un bătrân mizerabil şi ceea ce accentua această josnicie 
erau relațiile condamnabile cu cei ce îl înconjurau. El nu putea să le refuze 
nimic acestor paraziți. Ei dispuneau de toate locurile şi de toate grațiile”. ... 
„Cancelaria lui Kutuzov era de asemenea nucleul tuturor intrigilor. Slabul şi 
culpabilul bătrân era tachinat de toți indivizii care căutau să profite de 
încrederea sa şi care din moment ce au obținut o oarecare încredere, abuzau 
cu indecenţă şi fără nici o mustrare de conştiinţă. ... Fiecare dintre aceşti 
angajați, dintre aceşti paraziți, inculpați, aveau un scop: dorinţa de a ocupa 
un post sau o avere cu orice preț”.4 

Potrivit lui Langeron, contele Voronţov spunea, cu răutate, dar foarte 
potrivit, că acestei societăți nu-i lipsea ca să fie perfectă decât prezenţa soției 
şi a celor două fiice mai mari ale lui Kutuzov.5 

Abuzurile comise de militarii ruşi în timpul aflării lui Kutuzov în funcția 
de comandant suprem al armatei din Moldova au atins dimensiuni 


1 Memoriile contelui Langeron ... , p. 327. 
2 M.N. Kyry3oB. C6opHuk aokymenroB. Tom III (1808-1812). Mockaa: 1952, c. 299. 


3 Ibidem, p. 706. 

4 Memoriile contelui Langeron ... , p. 382-383. 

5 Călători străini despre Ţările Române în secolul al XIX-lea. Serie nouă, Vol. 1 ..., nota 184 de la subsolul 
paginii 356. 

considerabile, fapt ce l-a determinat pe Mitropolitul Gavriil Bănulescu- 
Bodoni să intervină pentru clarificarea sau soluționarea unor situații. 
Aceasta a dus la faptul că relaţiile dintre ei au devenit tensionate, iar 
oponenții mitropolitului erau susținuți de către Cutuzov. Este elocvent în 
acest sens cazul mitropolitului Ignatie. Mitropolitul Gavriil Bănulescu- 
Bodoni l-a trimis pe P. Kuniţki la Bucureşti pentru a elucida la fața locului 
activitatea mitropoliei. P. Kuniţki a depistat un şir de nereguli şi abuzuri pe 
care le-a expus în raportul său către Gavriil Bănulescu-Bodoni, care la rândul 
lui l-a trimis către ober-procurorul Sinodului. Cu toate că a fost luată decizia 
de demitere a mitropolitului Ignatie, Cutuzov nu numai că a refuzat să o 
îndeplinească, dar şi l-a expulzat pe P. Kuniţki din Bucureşti.! 

Întreţinerea numeroasei armate de ocupaţie a fost pusă, practic, în grija 
autorităților autohtone şi pe seama populaţiei. Grija pentru aprovizionarea 
continuă şi în siguranţă a armatei impunea comandamentul rus să intervină 
periodic pentru ca jafurile şi abuzurile să nu degenereze în exterminarea 
totală a locuitorilor. În dispoziția dată generalului F.F. Erteli la 10 august 
1811, Kutuzov menţiona: „trebuie să mă preocup să nu ajungem la 
secătuirea țării de grâne, pentru a preveni situația din anul trecut, când 
locuitorii mureau de foame” 2 

Sporirea impozitelor, rechizițiilor, dărilor, prestaţiilor arbitrare 
suplimentate de abuzurile, jafurile şi crimele comise de militarii ruşi 
provocau, nemulțumirea locuitorilor față de regimul de ocupație. Pentru a 
supravețui locuitorii părăseau satele şi se ascundeau în locuri mai puțin 
accesibile. 

Situaţia țăranilor a fost descrisă de Langeron astfel: „Nenorociţii țărani 
români au fost atât de cumplit chinuiti încât mulți au fugit în Transilvania. 
S-au văzut ispravnici aşezând femeile pe cărbuni şi biciuind copiii ca să le 
smulgă puținii bani ce le rămăseseră după ce soţii sau taţii fugiseră. ... dar 
nici unul din aceşti ucigaşi n-a fost pedepsit decât cu pierderea slujbei şi 
mulți şi-au păstrat-o chiar. În această împrejurare Kutuzov a manifestat o 
indiferență absolut de neiertat”. Acelaşi Ciceagov trecând prin Moldova şi 
Tara Românească a remarcat că peste tot, casele erau abandonate şi că 
locuitorii se ascundeau prin păduri pentru a scăpa de rechizițiile autorităților 
şi persecutările soldaților.’ 

Dionisie Eclesiarhul, un cronicar contemporan, a exprimat cel mai bine 
sentimentele locuitorilor față de o armată care venise să-i elibereze, dar care 
se purtase mai aspru aproape decât otomanii: „nu le mai ajungea case sau 


1 Pununenko A. Nerp Kynnukuă. http://odesskiy.com/k/kunitskij-petr-semenovich.html 
2 Călători străini despre Ţările Române în secolul al XIX-lea. Serie nouă, Vol. I... p. 431. 
3 Ibidem, p. 358. 

loc a încăpea ... şi nu-i mai putea sătura şi încă şi fura tot ce găsea”. 

Această stare de lucruri a generat o atitudine de ostilitate față de 
autoritățile ruse, sau cum afirma L. Casso: „populaţia a pierdut încrederea 
în posibilitatea administrației noastre de a-i micşora suferințele”? 
Oficialităţile ruse recunoşteau la 1813, că „această țară ... jefuită şi pustiită 
de operaţiile militare din anii 1806-1810 prezintă un pustiu vast şi 
nepopulat”.3 

Tradiţia de a jefui populaţia paşnică era adânc înrădăcinată în armata 
rusă. Jefuirea civililor a fost o mare problemă şi în timpul invaziei lui 
Napoleon, când populaţia era jefuită de propria armată. În adresa sa din 18 
august 1812 către comandantul gărzii populare moscovite (opolcenie) 
general-locotenentul I.I. Markov, Kutuzov menţiona că jafurile au luat 
proporții foarte mari şi că este necesar de a lua măsurile necesare pentru 
contracararea fenomenului.+ În aceeaşi zi, în chiar ordinul cu numărul 2 emis 
în calitatea sa de comandant suprem al armatelor ruseşti, M.I. Kutuzov 
constata că poliția militară, a prins peste 2000 de dezertori. lar „deprinderea 
de a se ocupa de jafuri, tolerată de comandanți, a influențat moralul 
soldatului transformându-se aproape în obişnuință” .5 Prin rescriptul său din 
29 septembrie 1812 Alexandru 1 îi cerea lui Kutuzov luarea celor mai severe 
măsuri pentru a extermina fenomenul jefuirii populației, viciul cel mai 
defectuos şi criminal al soldatului dator să-şi apere patria.6 

Dacă soldații ruşi la ei acasă, în condiţii foarte grele pentru țara lor se 
ocupau de jefuirea conaționalilor, e lesne de închipuit ce comportament 
aveau aceşti soldați în teritoriile străine ocupate, cum erau Ţările Româneşti. 

În acelaşi timp, Kutuzov a manifestat o foarte mare preocupare față de 
aranjarea şi menajarea coloniştilor transdanubieni în teritoriile româneşti 
ocupate de ruşi. Pentru a le crea condiții favorabile, coloniştii transdanubieni 
au fost scoşi de sub jurisdicția Divanurilor. A fost creat un Comitet de tutelă 
abilitat să se ocupe cu administrarea lor, condus de curatorul coloniştilor - 
consilierul de stat A.Koronelli.7 Potrivit dispoziției lui Kutuzov din 26 aprilie 
1811, coloniştii transdanubieni au fost scutiți de orice tip de prestații şi 


1 Apud Georgescu V. Istoria românilor. De la origini până în zilele noastre. Ediţia a III-a. Bucureşti, 
Humanitas, 1992, p.87. 

2 Kacco Jl. Op. Cit., p. 203. 

3 Tomuleţ V. Op. Cit., p. 11. 

4 Pycckaa crapuna, T. 88, 1896, c. 648. 

5 M.N. Kyry3os. C6opnun aokymenToB. T. IV, Hacrb 1, (nonb — oKTA6pb 1812 r.). Mockea, 1954, c. 93. 
6 Co6paHne Bbicoyañunx MaHWGpecToB, rpaMoT, yKka30B, PeCKPUNTOB, NPHka30B BOWCKaM N pa3HbiX 
H3BemeHuii nocnemoBaBuux B reuennu 1812, 1813, 1814, 1815 n 1816 rogos. Cankrnerep6ypr, 
1816, c. 40. 

7 YcrpoicTBo 3aAyHaickux nepecenenues B Beccapa6nn n aeaTenbHocTb A.N. KOwmnesckoro. C6OpHNK 
DOkyMeHToB. KuwmnneB, 1957, c. 4-5, 18-19. 

impozite pe o perioadă de trei ani „cu posibilitatea prelungirii termenului 
încă cu câțiva ani”! 

La 16 iulie 1811 Kutuzov solicita sprijinul Mitropolitului Gavriil în ceea 
ce priveşte scutirea coloniştilor stabiliți pe terenurile mănăstireşti de plata 
zeciuleii în folosul proprietarilor. Se preconiza ca aceste cantități de grâne să 
fie acumulate într-un fond de rezervă destinat ajutorării coloniştilor mai 
săraci, gestionat de A. Koronelli/? caracterizat de generalul Langeron drept 
„cel mai rău dintre mizerabilii şi ingraţii acestei fundături”.5 

Către luna martie a anului 1812 peste 20 000 de familii au profitat de 
condiţiile create şi s-au stabilit cu traiul pe malul stâng al Dunării. 

Una din sarcinile puse în fața lui Kutuzov în calitatea sa de comandant 
suprem al Armatei din Moldova era încheierea grabnică a păcii cu Turcia. 
Dar, după cum s-a constatat ulterior la curtea din Petersburg, el nu manifesta 
suficient interes pentru realizarea acestei sarcini. În afară de inactivitatea sa 
proverbială, Kutuzov nu se grăbea să încheie pacea deoarece se temea că va 
fi înlăturat de la conducerea armatei.” La 18 aprilie 1812 Kutuzov îi scria 
soției sale: „Dacă va da Dumnezeu şi voi putea semna pacea, am temeri că 
nu voi fi admis la Petersburg. În fine, pare-se că în armată nu mai am ce 
face. Posturile, slavă Domnului, sunt ocupate de oameni demni. Toate se vor 
realiza doar dacă va fi pace cu turcii ...”.6 

În condiţiile în care războiul cu Napoleon era iminent, Alexandru I cerea 
insistent de la Kutuzov încheierea cât mai grabnică a păcii cu Poarta. De 
fostele ambiţii privind anexarea principatelor nici nu era vorba. Astfel, în 
rescriptul său din 22 martie 1812 către M.I. Kutuzov tarul Alexandru I insista 
asupra încheierii cât mai grabnice a păcii cu Turcia: „Veţi face un mare 
serviciu Rusiei încheind cât mai grabnic pacea cu Poarta. Vă implor, ca 
manifestare a dragostei față de patrie, să acordaţi toată atenţia şi eforturile 
dumneavoastră pentru realizarea acestui scop. Vă veți asigura o glorie 
veşnică. Orice pierdere de timp în circumstanţele create este un rău absolut. 
Eliminați activităţile secundare, şi cu clarviziunea ce vă caracterizează, 
asumaţi-vă realizarea acestui important lucru”. Alexandru I i-a permis lui 
Kutuzov să accepte, cu titlu de excepție, şi pe propria răspundere, stabilirea 
hotarului pe râul Prut doar în condiţiile în care Poarta ar accepta semnarea 
unui tratat de alianță cu Rusia. 7 


1 Ibidem, p. 1-2. 

2 M.N. Kyry3os. C6opHuk nokymenroB. Tom III (1808-1812). Mocnkea, 1952, c. 500. 

3 Memoriile contelui Langeron ... , p. 382. 

4 YcrpoiicTBo 3anyHaickux nepecenenues B Beccapa6nn ..., c. 37. 

5 N3 3anncok rpabunu 3anunr, ypomaennoii Crypaza" (nucano B 1829 r.) // Pyccknă Apxue, 1887 r., 
T. l., c. 209. 

6 M.N. Kyty30B. Nncbma. 3annckn. Mockea: Boennaaar, 1989, c. 285. 

7 penbamapuan Kyry30B8. C6OpHNK AOKyMeHTOB n marepnanoB. Mockaa, 1947, c. 136-137. 

Între timp, deoarece lucrurile nu avansau în direcția dorită de ţar, la 
curte creştea nemulțumirea față de activitatea lui Kutuzov. Lucrul acesta este 
confirmat şi de Langeron care scria în memoriile sale: „Eram în luna lui 
decembrie şi negocierile nu avansau. La Petersburg erau nemulțumiți. Se 
vorbea deja de rechemarea lui Kutuzov. Soţia sa îi transmise zvonurile care 
se auzeau şi l-a sfătuit să instaureze pacea înaintea sosirii succesorului său, 
pe care ea nu-l cunoştea, dar se zvonea că acesta ar fi fost Ciceagov”.! 
Zvonurile că va fi demis l-au făcut pe Kutuzov să impulsioneze , negocierile 
cu turcii. După cum relatează Lanjeron, Kutuzov, în una din zile, l-a convocat 
la ora 7.00 el fiind disponibil, de obicei la orele 10% - 11% şi i-a vorbit „de 
ceea ce era însărcinat a face, şi ce nu reuşise încă, şi că va pierde reputaţia şi 
gloria sa dacă nu va semna pacea” 2? 

Alexandru I, în discuția cu amiralul P.V. Ciceagov, a evaluat situația 
creată în felul următor: „ ... pacea noastră cu Turcia nu avansează; în loc să 
se apropie pare că se depărtează. Excesele trupelor noastre în Moldova şi 
Tara Românească i-au exasperat pe locuitori, neglijenta şi intriga domnesc în 
privința asta. De altfel nu cred că actualul comandant (generalul Kutuzov), 
autorul acestui rău, e în stare să realizeze ceva care ar cere energie, 
bunăvoință şi grabă în execuție” 3 

F.V. Rostopcin scria: „nu există nici o îndoială referitor la faptul că pacea 
ar fi putut fi încheiată mai înainte, dar Kutuzov, fiind convins că după 
încheierea păcii va fi înlăturat de la conducerea armatei şi ignorând ordinele 
primite, a considerat că este mai bine pentru dânsul să tergiverseze 
tratativele; dar când a aflat că în locul său a fost numit Ciceagov, nu a vrut 
să-i cedeze onoarea de a fi încheiat războiul şi în trei zile a încheiat pacea”.+ 

Nerăbdarea lui Alexandru I şi cuvintele dure în adresa lui M.I. Kutuzov, 
care în viziunea curții imperiale întârzia neîntemeiat tratativele cu turcii, din 
perspectiva invaziei napoleoniene, erau justificate. În situația creată, 
Alexandru I i-a decizia să-l înlocuiască pe M.I. Kutuzov cu amiralul P.V. 
Ciceagov, care a fost numit comandant suprem al armatei de la Dunăre, al 
flotei Mării Negre şi guvernator general al Moldovei şi Ţării Româneşti. 

Trimițându-l pe P.V. Ciceagov să-l înlocuiască pe M.I.Kutuzov țarul i-a 
înmânat două rescripte: unul din 5 aprilie - în cazul în care tratatul de pace 
nu era semnat, prin care M.I. Kutuzov era rechemat la Peterburg, în calitate 
de membru al Consiliului de Stat şi altul din 9 aprilie - în cazul în care tratatul 
era deja semnat, M.I. Kutuzov era invitat în capitală pentru a fi decorat 


1 Memoriile contelui Langeron ..., p. 365. 

2 Ibidem, p. 366. 

3 N3 3anncok agmnpana Ynyarosa // Pyccknň ApxuB, Ne 8-9, 1870, c. 1522-1523. 
4 Pocronuun È. B. 3annckn o 1812 roge // Pycckaa crapuna, 1889, No 12, c.665. 

pentru meritele sale.! La 6 mai 1812 P.V. Ciceagov a sosit la Bucureşti şi 
aflând că Kutuzov semnase articolele preliminarii ale tratatului de pace în 
ajun, la 5 mai, i-a înmânat rescriptul din 9 aprilie. P.V. Ciceagov a întârziat 
doar o singură zi. 

Aşa dar, prin ce s-a făcut remarcabil acest general rus Kutuzov pentru 
Ţările Româneşti, care a fost rolul lui în prosperarea poporului român? 
Pentru ce merite şi astăzi sunt străzi ce-i poartă numele şi busturi ce-i 
imortalizează chipul? Spre exemplu, în Ploieşti există o stradă ce-i poartă 
numele, iar un bust al lui Kutuzov, sculptat de Mihai Onofrei, este amplasat 
în curtea spitalului Filantropia din Bucureşti.? În Republica Moldova, până 
în prezent, în multe oraşe, în special din regiunea Transnistreană şi UTA 
Gagauz-Yeri mai există străzi ce poartă numele Kutuzov. Până în anul 1988 
în R. Moldova a existat şi un raion Kutuzov.3 

Generalul rus Kutuzov, care a reuşit prin înşelăciune şi viclenie, să 
încheie îndelungatul război ruso-turc în condiții avantajoase pentru Rusia, 
dar cu consecințe grave pentru Ţările Româneşti, nu merită să fie proslăvit 
nejustificat. Pentru români, Kutuzov nu a fost nimic mai mult decât 
comandantul suprem al armatei ruseşti de ocupaţie care a jefuit nemilos 
Ţările Româneşti şi care a contribuit la dezmembrarea Moldovei. 


1.2. Consecințele politico-juridice ale anexării Basarabiei 

Prin semnarea la 16/28 mai 1812 a Tratatului de pace de la Bucureşti a 
luat sfârşit războiul ruso-turc din 1806-1812, unul dintre cele mai 
îndelungate şi mai costisitoare războaie pentru Ţările Româneşti. 

Tratatul includea 16 articole de bază şi, separat, încă două articole 
secrete. Articolele 4 şi 5 afectau direct destinul Principatului Moldovei. 
Alexandru I, țarul Rusiei, a ratificat tratatul la 11 iunie 1812, doar cu o 
singură zi înaintea trecerii peste râul Niemen a armatei franceze. Schimbul 
actelor de ratificare a avut loc la Bucureşti la 2 iulie 1812. 4 

Tratatului de pace de la Bucureşti a stabilit noul hotar dintre Principatul 
Moldova şi Imperiul rus pe râul Prut. Astfel, pretențiile Rusiei de anexare a 


1 Genbamapman KyrysoB. C6opHuk AokymeHToB n marepranoB. Mockea, 1947, c.138-139; M.M. 
Kyry3os. C6opHuk aokymenroB. Tom III (1808-1812). Mockaa, 1952, c. 867. 

2 Se consideră că amplasarea bustului lui Kutuzov în curtea spitalului s-ar datora faptului că el ar fi fost 
unul din iniţiatorii fondării respectivului spital. Potrivit relatărilor unui contemporan, Kutuzov cu 
ocazia unui bal oferit în cinstea sosirii sale la Bucureşti, a deplâns inexistenţa instituţiilor medicale în 
oraş, după care a băgat mâna în buzunar şi a scos un pumn de galbeni pentru a se începe o subscripţie, 
gest urmat şi de ceilalţi boieri. (Galeşescu Alexandru G. Eforia spitalelor civile 1832-1932. Bucureşti: 
Tipografia G. A. Lăzăreanu, 1899, p. 656.) 

3 Raionul Ialoveni a fost format în anul 1977 cu denumirea iniţială de Kutuzov, schimbată ulterior 
(1988) în denumirea istorică Ialoveni. 

4 Jarcuţchi I., Mischevca V. Pacea de la Bucureşti. Chişinău, 1993, p. 174-175. 

Ţării Româneşti şi Moldovei au fost constant diminuate în timpul 
confruntărilor armate, dar mai ales, în timpul rundelor de nogocieri 
desfăşurate sub ochiul vigilent al marilor puteri şi în special al Franței. Rusia 
a fost impusă să-şi tempereze ambițiile expansioniste, renunțând ca hotar la 
Dunăre, apoi la Milcov, Siret, pentru ca, în final, să-l obțină la Prut.! 

Anexarea Basarabiei a reprezentat punctul culminant al expansiunii 
teritoriale ruseşti, promovată consecvent de-a lungul secolului al XVIII-lea, 
pe seama Imperiului otoman. După cum constata generalul rus A.N. 
Kuropatkin, prin războaiele din secolele XVIII-XIX, Rusia cu susținerea 
parțială a Austriei, a redus posesiunile turcilor de pe continentul european 
de la 15.454 de mile pătrate în anul 1700 la 2.755 de mile pătrate în 1879.2 
Ulterior, chiar dacă va depune eforturi considerabile în timpul războaielor 
din 1828-1829, 1853-1856 şi 1877-1878, şi în pofida unor victorii diplomatice, 
Rusia aşa și nu va mai reuşi sa-şi transfere hotarul dincolo de Prut. Mai mult 
chiar, în 1856, urmare a înfrângerii suferite în războiul Crimeei, chiar va fi 
impusă să retrocedeze Moldovei trei județe din sudul Basarabiei (Cahul, 
Ismail şi Bolgrad), care vor fi în componența României până la 1878. 

Actul din 1812 a constituit un gest arbitrar de expansiune şi cotropire. 
Turcia, sfidând normele dreptului internațional, a cedat teritoriul unui stat 
cu care se afla în relații de suzeranitate şi care, de fapt, nu-i aparținea. Fiind 
vasală a Porții Otomane, Moldova nu şi-a pierdut calitatea de stat suveran, 
menținându-şi statalitatea națională, sistemele politic, economic, juridic, 
administrativ, fiscal şi religia.+ 

„Imperiul rus, fără nici un drept istoric, etnic sau politic a „sfâşiat” 
jumătate din teritoriul Moldovei” 5 - aşa a calificat actul din 1812 M. 
Kogălniceanu, tălmăcind astfel atitudinea sa de neacceptare a evenimentului 
respectiv. lar „complicitatea Rusiei la violarea unui contract de drept 
internațional, - menționa N. Titulescu, - nu poate crea dreptul”. Prin 
iscălirea tratatului de la Bucureşti nu şi-au respectat obligaţiile față de 


1 Cernovodeanu P. Români şi ruşi. Politică şi încuscriri. În: Magazin istoric, 1996, nr. 4, p. 63. 

2 KyponaTkuH A. H. Pycckaa apmua. CM6.: 000 „H3aarenbcreo NonnronH”, 2003, c. 274. 

3 Conform concepţiilor dreptului musulman lumea se diviza în trei categorii: 1) „ţara islamului” („dar 
al-islam”) — teritoriile administrate de guvernanţi musulmani în baza dreptului musulman; 2) „ţara 
războiului” („dar al hard”) — ţările populate de „necredincioşi” sau de musulmani aflaţi sub 
suzeranitatea „,necredincioşilor” şi împotriva cărora trebuia declanşat „războiul sfânt” (djihad, 
gazavat); 3) a treia categorie, intermediară, era „ţara păcii”(,,dar al-ahd”) — tributarii Porții otomane 
din categoria cărora făceau parte şi Principatele Române. 

4 Dragnev D. Instaurarea regiumului turco-fanariot în Moldova. În: Revista de Istorie a Moldovei, nr. 
2, 1992, p. 75-76. Grama, D. Evoluţia statutului juridic al Basarabiei în anii 1812-1818. În: Revista de 
Istorie a Moldovei, 1994, nr.2, p. 62; Idem, Principatul Moldova — stat suveran sub protecţie. În: 
Revista de filosofie şi drept, 1998, nr. 2-3, p. 43-46. 

5 Apud Bodea C. Bucovina: momente din drumul ei spre 1918. În: Academica, 1992, nr. 26, p. 1. 

6 Titulescu N. Documente confidenţiale. Bucureşti, 1992, p. 83. 


26 


Capitolul | Implicaţiile războilui ruso-turc din 1806-1812 asupra administrării Moldovei 


SI 


Moldova nici puterea „suzerană”, nici cea „protectoare”. Prin tratatul de la 
28 mai 1812 Turcii cedau, menţiona N. lorga, fără să cunoască măcar limitele 
exacte, un teritoriu care nu la aparținea şi care făcea parte dintr-o țară a cărei 
integritate teritorială se angajaseră s-o respecte.! 

Acest act ruşinos, constata C-tin Kirițescu, prin care două împărății 
încheiau o pace necinstită pe socoteala unui al treilea stat, care n-avea altă 
vină decât că era prea slab spre a se opune abuzivilor şi hrăpăreților lor 
vecini, a consacrat sfâşierea Moldovei în două bucăţi şi robia celei mai mari 
şi mai bogate din cele două jumătăţi, sub Imperiul rusesc.? 

Schimbul actelor de ratificare a avut loc la Bucureşti în ziua de 14 iulie 
1812.3 Teritoriul anexat avea o suprafață cu 7400 km? mai mult decât 
rămânea Moldovei şi aducea Imperiului rus importante avantaje. Achiziţia 
teritorială măsura 828,68 mile pătrate, posesiunile teritoriale ale turcilor în 
Europa reducându-se până la 10037,53 mile pătrate. 

În Manifestul său din 5 august 1812, ţarul Alexandru I afirma: „Această 
pace care ne-a fost dată de Dumnezeu, a adus foloase strălucite Imperiului 
Rusesc, cuprinzând în hotarele lui suprafața pământului bine populată şi 
fertilă care are întinderea de la Akkerman până la gurile râului Prut, care se 
află la o distanță de nouă verste de la laşi şi de la gurile acesteia până la 
frontiera Cezariană şi de acolo spre jos de Nistru, în total aproape 1000 
verste, cuprinzând în ea cele mai vestite cetăți: Hotin, Bender, Chilia, Ismail, 
Akkerman şi multe alte oraşe comerciale” .6 

Dacă luăm în consideraţie şi raptul teritorial din 1775, raportul dintre 
teritoriile rămase Moldovei şi cele răpite era următorul: Bucovina - 10442 
km? (11%); Basarabia - 45630 km? (48%); Moldova - 38230 km? (41%).7 

Boierimea Moldovei, la 26 octombrie 1812, a alcătuit un protest contra 
răpirii Basarabiei, care a fost înmânat de Domnitorul S. Calimach Porții. În 
protestul boierilor moldoveni se arăta că teritoriul cedat Rusiei avea o 
pondere deosebită în economia țării: „Din cele 200000 kile de grâu ce se 
trimiteau anual Turciei, 120000 proveneau din provincia cedată, 140000 ocale 
de unt din 300000; 120000 de vite față de 40000 din restul provinciilor; 625000 
mii lei din birul Ţării de 1695000 lei”, iar „din cei 120000 birnici cît erau în 
toată țara 80000 locuiau în partea cedată” .,Pierderea păşunelor din Bugeac, 
va aduce mari prejudicii creşterii vitelor, exportul vitelor aducând Moldovei 


1 lorga N. Adevărul asupra trecutului şi prezentului Basarabiei. Bucureşti, 1940, p. 56. 

2 Kirițescu C. Istoria războiului pentru întregirea României. 1916-1919. Bucureşti, 1989, p. 77. 

3 Jarcuţchi I., Mischevca V. Pacea de la Bucureşti. Chişinău, 1993, p. 192. 

4 Nistor |. Istoria Basarabiei. Chişinău, 1991, p. 179. 

5 KyponarkuH A. H. 3anauu pycckoi apmuu. T.Il. C.-Nerep6ypr, 1910, c. 330. 

6 Apud Gore P. Anexarea Basarabiei. Chişinău,1992, p. 14-15. 

7 Mischevca V. Moldova în raporturile internaţionale la începutul secolului al XIX (1802-1812). Teza..., 
Chişinău, 1997, p. 127. 

un venit de 3 milioane lei anual.” 1 

Domnitorul însă a refuzat să prezinte un protest similar Congresului de 
la Viena, temându-se să nu aibă neplăceri din partea Rusiei. Fiind indignat 
de laşitatea Domnului, mitropolitul Veniamin Costachi a exclamat: „pentru 
Bucovina, Vodă-Ghica şi-a jertfit viața, iar noi pentru Basarabia, nu facem 
măcar un protest” .2 

Este important însă de menţionat că acest demers a fost totuşi realizat, 
pe o cale indirectă, de către loan Caragea, domnul Ţării Româneşti care a 
intervenit în susținerea boierilor moldoveni, prin cavalerul Frederic de 
Gentz, corespondentul său şi unul din secretarii lui Metternich şi ai 
Congresului de la Viena. Dar acesta a trimis domnului un răspuns 
dezamăgitor, arătându-i că „principile Metternich este pe deplin convins că 
orice încercare de a face Rusia a retroceda Porții teritoriul pe care dânsa l-a 
smuls în ultimul război, ar fi azi fără scop şi țintă”. 

După anexare, Basarabia, dintr-un teatru de operațiuni militare, s-a 
transformat în principala bază de susținere şi aprovizionare a trupelor 
ruseşti, care continuau să acționeze în direcția Balcanilor. Anexarea 
Basarabiei fusese, în spiritul oamenilor de stat ruşi, primul pas înspre 
realizarea unui îndrăzneț şi grandios program de cuceriri politice.5 
„Referitor la Principatele Dunărene, menţiona generalul rus A.N. 
Kuropatkin, începând cu Tratatul de pace de la Iaşi din 1791, când o parte de 
localități cu populație moldovenească a intrat în componenţa Rusiei şi până 
la Convenţiei de la Balta - Liman din 1849, s-a putut de urmărit aspirația 
constantă a Rusiei de a încorpora aceste principate” .6 

„... Anexiunea Basarabiei, menţiona C. Kirițescu, era o etapă în 
năzuinţele Rusiei de progresiune spre Constantinopol. moralitatea actului 
trebuia acoperită printr-o purtare blândă şi printr-o denaturare a înțelesului 
lui. Numele provinciei fu schimbat, Moldova dintre Prut şi Nistru deveni 
Basarabia, iar răpirea unei provincii de la legitimii ei proprietari, băştinaşii 
țării, fu înfăţişată lumii ca eliberarea de sub turci a unei provincii creştine”.7 

Solidaritatea confesională  creştin-ortodocsă şi lupta împotriva 
dominaţiei Porții otomane musulmane, după cum menţiona P. 


1 Apud Cernovodeanu P. Basarabia. Drama unei provincii istorice româneşti în context politic 
internaţional (1806-1920). Bucureşti, 1993, p. 50-51. 

2 Apud Georgescu-Vrancea C. Boierimea basarabeană şi pacea din Bucureşti din anul 1812. În: Arhivele 
Basarabiei, 1934, nr. 2, p. 179-180. 

3 Berindei D. Basarabia — 75 de ani de la reunirea din 1918. În: Academica, nr. 29, 1992, p. 1. 

4 Leşcu A. Regiunea pruto-nistreană în contextul politicii externe ruse din secolele XVIII-XIX. Aspecte 
istorico-militare. În: Revista militară, nr. 2(4), 2010, p. 59. 

5 Kirițescu C. Op. cit., p. 78. 

6 KyponaTkuH, A. H. 3anauu pycckoŭ apmnn. T.II. C.-Nerep6ypr, 1910, c. 411. 

7 Kirițescu C. Op. cit., p. 79. 

Cernovodeanu, nu constituiau decât perdeaua de fum şi camuflajul în 
spatele cărora se țeseau urzelile ruseşti de expansiune şi cotropire.! 

Motivele expansiunii ruse în Principate erau diverse. În primul rând, 
menționăm că expansiunea teritorială era direcția generală a politicii externe 
a Imperiului rus; în al doilea rând, anexarea Principatelor ar fi asigurat 
Imperiului rus controlul bazinului dunărean; în al treilea rând, teritoriile 
cotropite trebuiau să demonstreze țărilor din Balcani avantajele guvernării 
ruseşti, contribuind astfel la creşterea prestigiului internațional al 
Imperiului; în al patrulea rând, înainte de 1812, țăranii ruşi obişnuiau să fugă 
aici pentru a scăpa de şerbie; în sfârşit, anexarea ar fi garantat siguranța 
portului Odesa.? 

Unul din motivele politicii expansioniste a ţarismului față de 
principatele române a fost şi necesitatea aprovizionării flotei ruse dislocate 
în peninsula Crimeea cu lemn necesar pentru construcția navelor. Deoarece 
Moldova era o țară împădurită și se afla la cea mai apropiată distanță de 
locul de dislocare a flotei maritime militare ruseşti din Marea Neagră, mai 
ales că era şi conectată la mare prin râuri potrivite pentru transportul ieftin 
de lemn, prezenta o importanţă strategică militară specială pentru Imperiul 
Rus. În 1809, constructorul de nave rus Tarusov a fost trimis în Principatul 
Moldovei pentru a identifica resurse de lemn pentru construcția navală. El a 
descoperit în ținutul Orhei masive de stejar care puteau fi valorificate la 
construcția navelor militare.3 

Pe parcursul anilor 1505-1848 teritoriul Rusiei, se extindea zilnic în 
medie cu 110-141 Km?. Agresivitatea ţarismului luase o amploare deosebită 
la sfârşitul sec. XVIII - începutul sec. XIX. + Ultima treime a secolului al XVIII- 
lea a fost marcată de un nivel fără precedent al acțiunilor militare, care nu 
avut precedent în întreaga istorie a statului rus. Doar în treizeci de ani Rusia 
a fost implicată în şapte războaie. lar în perioada 1805-1812, adică pe 
parcursul a doar opt ani, țarismul a fost angajat în opt războaie: în 1805, 
1806-1807 şi 1812 - cu Franţa, în 1806-1812 - cu Turcia, în anii 1806-1813 - cu 
Iran, în 1807-1812 - cu Anglia, în 1808-1809 - cu Suedia, în 1809 - cu Austria 
(ultimele cinci războaie - simultan).5 

Potrivit calculelor efectuate de generalul rus A.N. Kuropatkin, în 
secolele XVIII și XIX, pace a fost doar 72 de ani. În restul timpului Rusia a 


1 Cernovodeanu P. Români şi ruşi. Politică şi încuscriri. În: Magazin istoric, 1996, nr. 4, p. 64. 

2 Van Meurs W.P. Chestiunea Basarabiei în istoriografia comunistă. Chişinău, 1996, p. 65-66. 

3 Kpoirop P. Bo3neicrBune neATenbHocTu uenoBeka Ha npupoay [lpyro-/lnecrposckoro pernona B 
wcropuueckoă nepcnekruBe. În: Revista Arheologică, serie nouă, vol. VII, nr. 1-2, 2011, p. 278. 

4 Apud Grama D. Tendinţele evoluţiei doctrinelor juridice în Moldova (1774-1859). București: Actami, 
2000, p. 120. 

5 Tpouukuii H.A. 1812. Bennknă rog Poccuu. MockBa: Omera, 2007, c. 104. 

purtat 33 de războaie externe și 2 interne. În medie, pe parcursul secolelor 
XVIII şi XIX, la fiecare 6 ani Rusia a fost angajată în războaie. Foarte frecvente 
au fost campaniile militare în prima jumătate a secolului al XIX-lea. Dintre 
toate războaiele secolelor XVIII şi XIX, fără războiul din Caucaz, Rusia a 
luptat doar 6 războaie pe teritoriul său timp de 6,5 ani. Celelalte războaie au 
fost purtate în afara Rusiei. Acest lucru a oferit Rusiei „avantaje 
extraordinare şi a oferit oportunitatea de a fi mai operabili în comparație cu 
adversarii acelei epoci”. 

Fr. Engels, venerat de istoriografia sovietică, analizând politica 
expansionistă a țarizmului menționa: „Dacă pentru cuceririle Ecaterinei 
şovinismul rus mai găsise unele pretexte - nu vreau să spun de justificare, ci 
de scuză, - pentru cuceririle lui Alexandru nu poate fi vorba de aşa ceva. 
Finlanda este finlandeză şi suedeză, Basarabia - românească, iar Polonia 
Congresului - poloneză. Aici nici vorbă nu poate fi de unirea unor neamuri 
înrudite, risipite, care poartă toate numele de ruşi, aici avem de a face pur şi 
simplu cu o cucerire prin forță a unor teritorii străine, cu un simplu jaf” .2 

Anexarea abuzivă a teritoriului dintre Prut şi Nistru la imperiul rus a 
generat „problema Basarabiei”, care constituie, de peste două secole, 
obiectul confruntărilor istoriografice, politice, identitare, ideologice şi de altă 
natură. 


1 KyponaTkuH A.H. Pyccko-anoHckaa Bona, 1904-1905: Wroru BoiHbi. CN6., 2002, c. 94-95. 
2 Mapnc K., 3Hrenbc e. CoynHenna. W3nanne Bropoe. T. 22. Mockea, 1962, c. 31. 

CAPITOLUL II 
INSTITUIREA SISTEMULUI ADMINISTRATIV PROVIZORIU 
(1812-1818) 


2.1. Implementarea sistemului administrativ provizoriu (1812-1816) 

Potrivit articolului IV al Tratatului de pace de la Bucureşti Rusia a anexat 
partea de răsărit a Moldovei, situată între Prut, Dunăre şi Nistru, cu o 
suprafață de 45.630 km?, cu 7400 km? mai mare decât teritoriul rămas sub 
oblăduirea Domnului Moldovei, incluzând 5 cetăți (Hotin, Tigina, Cetatea 
Albă, Chilia şi Ismail), 17 târguri, 683 sate cu o populație de 51.121 familii 
sau 482.630 locuitori, din care majoritatea (86%) erau moldoveni.! 

După încheierea Păcii de la Bucureşti, misiunea de a primi teritoriul 
anexat i-a fost încredințată amiralului P.V. Ciceagov, noul comandant al 
armatei dunărene.? P.V. Ciceagov numit în funcţie la 9/21 aprilie a venit la 
fața locului însoțit de Scarlat Sturdza şi fiul său Alexandru, care-i fuseseră 
numiți în calitate de consultanţi. Sturdzeştii au fost incluși în suita lui 
Ciceagov, mai mult din rațiuni politice, dar şi ca urmare a bunelor relații cu 
familia Ciceagov. 3 În calitate de şef al cancelariei diplomatice a armatei 
dunărene a venit în regiune I. Capodistria,+ care a avut o mare influență 
asupra organizării administrative a Basarabiei. 

Scarlat Sturdza (1750-1816); cu studii la Leipzig, rudă prin soția sa cu 
familia Moruzi, fost vornic şi vistiernic al Moldovei în 1792 şi-a vândut 
moşiile şi s-a stabilit cu traiul în Rusia,” unde i-a fost acordat rangul de 
consilier de stat activ. În afară de proprietatea latifundiară în zona râuleţului 
lagorlâc oferită de autorităţile ruse, Scarlat Sturdza a mai cumpărat o moşie 
în gubernia Mogbhiliov, unde a locuit până în 1801, când se mută cu familia 
la Sankt- Petersburg. 


1 Tomuleț V. Basarabia în epoca modernă (1812-1918): (Inst., regulamente, termeni). Ed. a 2-a, rev. și 
ad. Chișinău: Lexon-Prim, 2014, p. 593. 

2 Arhiva Naţională a Republicii Moldova (în continuare: ANRM), Fond. 1, inv. 1, d. 3995, f. 10, 11-11v. 
3 Poştarencu D. Scarlat Sturza. În: Revista de Istorie a Moldovei, nr. 1-2, 2006, p. 78; Opaschi, C. 
Prinţesa Roxandra: o descendentă a Sturdzeştilor la curţile europene. În: Magazin istoric, 1999, nr. 10, 
p. 76; Cernovodeanu P. Românii şi ruşii. Politică şi încuscriri. În: Magazin istoric, 1996, nr. 4, p. 66. 

4 CupoTkun B.T. Bopb6a B narepe koHcepBaTuBHOro pycckoro ABOpAHCTBa NO BONpOCaM BHeuHei 
NOAHTuKU nocne BoĂHbi 1812 r. n orcragka W.Kanoaucrpua B 1822 r. // Npo6nembi MexayHapoAHbix 
orHomenHuni n ocBo6oAuTenbHbix ABnmenuii. Moca, 1975, c.6. 

5 Apud Ghervas St. Alexandre Stourdza sur la scene européenne: autopsie d'un échec. In: Revue 
Roumaine d'Histoire, T. XXXIX, nr. 1-4, 2000, p. 107. 

6 lorga N. Istoria învățământului românesc, București: Editura Casei Școalelor, p. 98. 

7 lorga N. Basarabia noastră. Chişinău, 1993, p. 128; Gorovei Şt. S. Sturdzeştii. În: Magazin istoric, 
1994, nr. 3, p. 25; Bezviconi Gh. Profiluri de ieri şi de azi. În: Fapte trecute şi basarabeni uitaţi. 
Chişinău, 1992, p. 4. 

8 Poștarencu D. Op. cit., p. 77. 

Aflându-se în gubernia Moghiliov Scarlat Sturdza l-a cunoscut pe 
amiralul Ciceagov, între familiile cărora se leagă relaţii de prietenie. Roxana 
Sturza (Edling), fiica lui Scarlat Sturdza scria în memoriile sale: „ÎL 
cunoşteam din copilărie pe amiralul Ciceagov, care în timpul domniei lui 
Pavel, se afla în exil în vecinătate cu moşia noastră”.! Roxandra a menţinut 
relaţiile de prietenie cu soția amiralului Chichagov, în casa căreia a întâlnit 
şi s-a apropiat de mulți oameni cunoscuţi: frații de Maistre, contele 
Capodistria, Ypsilanti etc. Capodistria a găsit în ea un aprig susținător al 
ideii sale de eliberare a Greciei de jugul turc.? 

P.V. Ciceagov a fost abilitat de autoritățile ruseşti să organizeze 
administraţia civilă a Basarabiei.’ După iscălirea păcii de la Bucureşti, el i-a 
ordonat lui I. Capodistrias să elaboreze un regulament de administrare 
provizorie a Basarabiei.t La elaborarea proiectului regulamentului privind 
instituirea administrației provizorii a Basarabiei au contribuit şi Scarlat 
Sturdza, Gavriil Bănulescu-Bodoni, Alexandru Sturdza, P.V. Ciciagov, V.I. 
Krasno-Milaşevici.5 

Suportul juridic al sistemului de administrare implementat în Basarabia 
în primii ani de ocupaţie rusească l-au constituit următoarele documente 
oficiale: „Constituirea administrației provizorii în Basarabia”, 
„Instrucţiunile amiralului P.V.Ciceagov către S. Sturdza” și „Regulamentul 
privind organizarea celor două departamente şi a adunării generale a 
guvernului regional”. 

La 23 iulie 1812 P.V. Ciceagov semnează proiectul regulamentului 
privind constituirea administraţiei provizorii în Basarabia şi îl trimite spre 
aprobare la Petersburg. Regulamentul a fost elaborat ținându-se cont de 
modul anterior de administrare a Basarabiei, fiind menținute, într-o anumită 
măsură, particularitățile şi instituțiile administrative locale. 

Autorităţile centrale ruseşti, care pregăteau terenul pentru noi 
intervenţii în Balcani au încuviințat o astfel de abordare a problemei. În 
memoriul său către amiralul P.V. Ciceagov, Alexandru I menţiona: 
„Organizarea care ați acordat-o Basarabiei este excelentă şi eu nu voi 
modifica absolut nimic”. La 2 august 1812, proiectul a fost semnat de către 
țar € şi e pus în aplicare cu titlul „Constituirea administrației provizorii în 
Basarabia”. Documentul avea următoarea structură: preambulul, în care a 


1 N3 sanucok rpațunu 3annnr, ypomaennoă Crypaza (nucano sB 1829 r.) // Pycciui Apxne, 1887 r., 
T. l., c. 199. 

2 Gypcenko B. 3amnnr, rpaġnHa Pokcannpa CkapnaroBna. http://dic.academic.ru/dic.nsf/enc_ 
biography/48649/3a.nwnr (accesat la 13.04.2019). 

3 ANRM, Fond. 1, inv. 1, d. 3662, f. 18. 

4 Bezveconnâi Gh. Boierii Sturdza şi Basarabia. În: Arhivele Basarabiei, 1934, nr. 1, p. 37. 

5 Tomuleţ V. Op. cit., p. 510. 

6 Kacco JI. Poccna Ha [lynHae n o6pa3ogBanne beccapa6ckoi o6nactn. Mockaa, 1913, c. 198. 

fost determinată structura teritorial-administrativă a noii provincii; prima 
parte, care conţinea cinci articole ce reglementau situația autorităților 
militare; a doua parte, în cele şaisprezece articole ale sale se referea la 
administrația civilă a regiunii; a treia parte, conţinea, în două articole, 
„privilegiile regiunii Basarabia”.! 

Astfel, teritoriul cuprins între râurile Prut şi Nistru a fost numit de 
autoritățile ruseşti „Basarabia”, extinzându-se, în mod intenționat, numele 
propriu doar părții de Sud-Est a Moldovei? „Se lua sub numele unui ținut 
tătăresc teritoriul de trei ori mai mare, al ținuturilor româneşti de peste Prut” 
- constata N. Iorga.’ E necesar de remarcat faptul, că în textul tratatului de la 
Bucureşti nu apare toponimul „Basarabia” pentru teritoriul răpit de la 
Moldova, el fiind definit doar prin limitele care trebuiau să-l separe de 
Moldova. „Basarabia”, înainte de 1812, desemna doar partea de sud a 
Moldovei răsăritene, situație confirmată şi de D. Cantemir.+ 

Motivul care a determinat extinderea toponimului „Basarabia” asupra 
teritoriului anexat este de natură politică. Rusia a încercat să acrediteze ideea 
existenței unei entități statale distincte - Basarabia, deosebită de Moldova 
propriu-zisă. Pretinzând că a luat Basarabia de la Imperiul otoman, 
autocraţia rusă încerca să creeze o motivare ideologică pentru raptul 
teritorial săvârşit pe seama Moldovei. 

Autorităţile provinciale au fost divizate în civile şi militare. Autoritățile 
şi instituțiile civile erau conduse de guvernatorul civil, iar trupele militare şi 
garnizoanele cetăților se aflau în subordinea comandantului militar al 
Basarabiei. 

Particularitatea principală a noii organizări administrative consta în 
faptul că guvernatorul civil şi comandantul militar al regiunii se aflau în 
subordinea directă a comandantului armatei dunărene, care era 
reprezentantul administraţiei centrale în regiune şi prin intermediul căruia 
se lua legătura cu guvernul central şi țarul.” De fapt, situația aceasta s-a 
menținut până la începutul anului 1813, când amiralul P.V. Ciceagov a fost 
pus în disponibilitate şi obligaţiile sale referitoare la Basarabia, provizoriu şi 
mai mult formal, au trecut asupra lui M.I. Cutuzov. În noiembrie 1812, 
această misiune i-a fost încredinţată lui S.C. Veazmitinov, ministrul poliției, 
iar la 31 mai 1813, conform unui decret imperial, guvernatorul civil al 


1 ANRM, Fond. 1, inv. 1, d. 3995, f. 11-14. 

2 Chirtoagă |. Evoluţia semnificației teritoriale a noţiunii Basarabia. În: Revista de istorie a Moldovei, 
1994, nr. 2, p. 9-12. 

3 lorga N. Basarabia noastră. Chişinău, 1993, p. 131. 

4 Cantemir D. Descrierea Moldovei. Chişinău, 1982, p. 31. 

5 ANRM, Fond. 1, inv. 1, d. 3995, f. 11v-12, f. 14. 

$ Contele Veazmitinov S.C. (1749-1819), general de infanterie, în perioada 1812-1816 a fost 
Preşedintele Comitetului de Miniştri şi Ministrul poliţiei 1812-1819. 

Basarabiei a fost subordonat autorităților centrale ruseşti, el trebuind să se 
adreseze „în privința problemelor ce necesită rezolvare, pe baza dreptului 
pe care îl au toți guvernatorii, astfel ca în forma actuală de administrare a 
Basarabiei să nu intervină nici o schimbare până la emiterea unui decret”.1 
În aceeaşi zi de 23 iulie, 1812, P.V. Ciceagov semnează ordinul de numire 
a lui Scarlat Sturdza în funcția de guvernator civil al Basarabiei, act confirmat 
oficial la 7 august 1812. Fiind numit în funcţia de Guvernator civil al 
Basarabiei, Scarlat Sturza pleacă de la Bucureşti la laşi, unde soseşte anterior 
zilei de 6 august, şi prezintă Divanului Moldovei ordinul emis de Ciceagov 
despre numirea sa. La finele lunii septembrie Sturza vine la Chişinău, unde 
începând cu data de 2 octombrie 1812 intră efectiv în exercițiul funcțiunii, 
după trei luni de la schimbul instrumentelor de ratificare a tratatului de pace, 
zi fixată pentru evacuarea armatei ruse din Principatele Române şi pentru 
sistarea administrării comune sub supravegherea autorităților ruse. Sturza 
şi-a onorat obligaţiunile timp de şapte luni, ultimele dispoziţii ale sale, 
înregistrate în condica de expediţie, fiind datate cu 29 aprilie 1813.2 
Numirea lui S. Sturdza în funcția de guvernator civil n-a fost incidentală. 
Numind un localnic în această funcție importantă se creea iluzia perpetuării 
în regiune a formelor vieții locale. S-a mizat şi pe faptul că pilda lui S. 
Sturdza îi va influența şi pe ceilalți boieri moldoveni să nu părăsească 
regiunea şi să colaboreze cu noile autorități. Doleanţele noilor autorități au 
fost intuite de Mitropolitul Gavriil, care într-o pastorală a sa afirma: „Vă ştie 
nu numai limba, ci şi pravilele şi obiceiurile pământului şi pentru aceea întru 
toate este gata a vă ajuta şi a vă mângâie”. Numirea unui localnic în cea mai 
înaltă funcție administrativă a provinciei, după aranjamentele guvernantilor 
ruşi, trebuia să atenueze nemulțumirea populației băştinaşe, generate de 
starea de incertitudine în care se pomenise după dezmembrarea Moldovei. 
Guvernatorul civil se situa în fruntea administraţiei regionale. În 
exercitarea atribuțiilor era secundat de Cancelaria guvernatorului civil, 
instituită de Scarlat Sturdza la 4 decembrie 1812. În componenţa Cancelariei 
au fost desemnați: Piotr Somov, în calitate de şef al cancelariei, A. luşnevski 
- secretar, Kotov - ajutorul secretarului, P. Repe - traducător, Kohanovski - 
casier, Marseanka - registrator, Gulak - arhivar, Krasnoleadov şi Şirkevici - 
funcționari de cancelarie. La 12 august 1813 este încadrat în statele 


1 Kacco l. Poccua Ha [lyHae n o6pasoganne Beccapa6ckroi o6nacru. Mockaa, 1913, c. 198; 
Poştarencu, D. O istorie a Basarabiei în date şi documente (1812-1940). Chişinău, 1998, p. 70-71. 

2 ANRM, Fond.1, inv.1, d.3995, f.10, 22-23; Hakko A. Ouepk rpamaaHckoro ycrpoicTBa beccapa6ckoi 
o6nacru c 1812-1828. În: 300M4., T.22. Onecca, 1900, c. 111; Poștarencu D. Scarlat Sturza. În: Revista 
de Istorie a Moldovei, nr. 1-2, 2006, p. 78-79; Idem, Anexarea Basarabiei la Imperiul Rus. Chişinău: 
Prut Internaţional, 2006 , p. 65. 

3 Apud Buzilă B. Din istoria vieţii bisericeşti din Basarabia. Bucureşti-Chişinău, 1996, p. 41. 

Cancelariei în calitate de traducător comisul lanachi Scordeli, care poseda 
limbile greacă, română şi turcă. Actele emise de Cancelarie erau semnate de 
S. Sturdza, pe care aplica şi ştampila cu imaginea blazonului său.! Atât 
guvernatorul civil cât şi funcționarii din administrația provincială erau 
remunerați din contul veniturilor regiunii.? 

Guvernatorul civil avea prerogativa de a selecta şi numi consilierii şi 
funcționarii cancelariei sale. Tot el numea ispravnicii în ținuturi. Ispravnici 
puteau fi numiți numai moldovenii care au jurat credință Rusiei sau ruşii. 
Persoanele stabilite cu traiul în regiune şi care nu aduseseră cu dânşii nici o 
proprietate erau considerați străini. Industria, ştiinţa şi arta, capitalurile 
băneşti, creşterea vitelor şi alte activități social - utile permiteau de a 
dobândi cetățenia rusă. Obţinerea cetățeniei se confirma prin jurământul de 
credinţă față de Rusia. De competenţa sa ținea şi eliberarea paşapoartelor şi 
documentelor de călătorie. Învățământul public, de asemeni, trebuia să 
constituie obiectul atenţiei sale.3 În chestiunile referitoare la administrarea 
Basarabiei el putea stabili legătura directă cu guvernatorii guberniilor vecine 
şi cu Domnitorii Principatelor. 

Comandantul militar era obligat, la cererea guvernatorului civil, să-i 
pună la dispoziţie unități militare pentru necesitățile administrării regiunii 
şi în caz de situații excepționale. Pentru asigurarea ordinii publice în oraşul 
său de reşedinţă, guvernatorul civil putea forma, provizoriu, detaşamente 
ale străjii populare. 

Comandant militar al regiunii a fost numit general-maiorul I.M. 
Hartingh, comandantul cetății Hotin. Autoritățile ruseşti considerau că I.M. 
Hartingh, fiind în relaţii de rudenie cu boierimea locală s-ar bucura de 
sprijinul acesteia. E necesar de menţionat că Hartingh a fost căsătorit cu 
Elena Sturdza (1785-1831), fiica marelui logofăt Grigore şi a Mariei, născută 
Callimachi, soră şi mamă a ultimilor domnitori ai Moldovei.5 

S-a declarat menţinerea în Basarabia a legilor locale şi a „limbii 
moldoveneşti,” care putea fi folosită în administraţie şi justiție de rând cu cea 
rusă. Referitor la menţinerea limbii române în circuitul administrativ şi 
juridic e necesară o remarcă. Limba localnicilor era admisă, dar în paralel cu 
cea rusă. În condiţiile în care la organizarea administrativă a Basarabiei au 
participat mulți funcționari ruşi, care serviseră în administraţia civilă a 
comandamentului armatei dunărene, iar mai tărziu au venit şi alții din 
guberniile centrale, limba română a fost pusă în condiții de inferioritate față 


1 Poștarencu D. Anexarea Basarabiei la Imperiul Rus. Chișinău: Prut Internaţional, 2006, p. 68-69. 
2 Ibidem. 

3 ANRM, Fond.1, inv. 1, d. 3995, f. 12v-13. 

4 ANRM , Fond. 5, inv. 1, d. 1, f. 3. 

5 Cernovodeanu P. Românii şi ruşii. Politică şi încuscriri. În: Magazin istoric, 1996, nr. 4, p. 67. 

de cea rusă. Fiind proverbială ignoranţa birocrației ruse, lucru confirmat şi 
de numeroase surse istorice, afirmăm cu certitudine că funcționarii ruşi 
veniți aici n-au manifestat nici cea mai mică dorinţă de a vorbi româneşte. 
Astfel, pretinsa menţinere a „limbii moldoveneşti” nu a fost decât un bluf. 

În scopul creării unei imagini favorabile „noua stăpânire” a acordat 
locuitorilor unele înlesniri. Toţi cei „stabiliți deja în regiune, precum şi cei ce 
se vor stabili” erau scutiți pe timp de trei ani de plata impozitelor către stat 
şi erau eliberaţi de satisfacerea serviciului militar.! 

Regulamentul privind instituirea administrației provizorii a Basarabiei 
din 2 august 1812 a funcționat până la emiterea de către Alexandru I, la 26 
mai 1816, a Memoriului adresat namesnicului plenipotenţiar al Basarabiei 
A.N. Bahmetev şi care i-a servit ultimului drept directivă în vederea 
organizării administrative a regiunii Basarabia.? 

Obiectivele noii administrații au fost detaliate în instrucțiunile 
amiralului P.V. Ciceagov către S. Sturdza. Chiar în primul punct al acestei 
instrucțiuni, fără echivoc, era definit principalul scop politic al administrației 
regionale: de a transforma Basarabia într-un loc de atracție pentru 
popoarelor vecine; de a menţine ataşamentul lor față de Rusia şi de a le 
îngrădi de influența duşmanilor, consolidând astfel pozițiile Rusiei în 
Balcani. Pentru realizarea acestui scop erau recomandate două mijloace: a) 
asigurarea unei prosperități veritabile locuitorilor regiunii şi b) stăruința de 
a incita popoarele vecine spre acestă prosperare. Orice act de administrare 
trebuia realizat în aşa mod, încât să aibă rezonanţă externă. Guvernatorul era 
obligat să asigure coloniştilor străini stabiliți în regiune condiții decente de 
trai, pentru ca ei să-şi găsească aici o „a doua patrie”. 

Pentru început se recomanda de a examina situația existentă în regiune 
şi anume: a) situația reală a populaţiei; b) starea şi numărul proprietăților 
funciare; c) stabilirea terenurilor agricole ce ar putea trece în proprietatea 
statului. Era necesar de a organiza finanțele şi justiția. Ulterior se prevedea 
elaborarea unui cod de legi locale, care ar cuprinde următoarele domenii: a) 
drepturile politice ale locuitorilor; asigurarea dreptului nobilimii locale de a 
participa la administrarea regiunii prin accesul liber la funcții 
administrative; b) obținerea cetățeniei şi stabilirea în regiune; c) drepturile 
civile şi penale; d) finanţele, straja populară şi executarea sentințelor. 

Pentru protejarea şi încurajarea comerțului, care trebuia să ocupe un loc 
important în preocupările guvernatorului civil, se recomanda atragerea 
investitorilor străini. În acelaşi timp, „reieşind din împrejurările războiului 
actual şi ale consecințelor previzibile, provincia poate deveni o rezervă de 


1 ANRM , Fond. 5, inv. 1, d. 1, f. 14. 
2 Tomuleţ V. Basarabia în epoca modernă (1812-1918): (Instituţii, regulamente, termeni). Vol. 3. 
Chișinău: CEP USM, 2012, p. 88. 


36 


Capitolul II instituirea sistemului administrativ provizoriu (1812 — 1818) 


alimente şi executoare a altor necesități militare” .1 

lată, deci, care era adevăratul scop al „grijii” manifestate de autoritățile 
ruseşti - de a transforma Basarabia într-un avanpost al politicii sale în 
Balcani. Prin aceasta şi se explică „grija părintească” a guvernantilor ruşi față 
de administrarea provinciei cotropite. 

Sub conducerea nemijlocită a guvernatorului Scarlat Sturdza a fost 
elaborat „Regulamentul privind organizarea celor două departamente şi a 
adunării generale a guvernului regional”, adoptat şi dat publicităţii la 2 
februarie 1813.2 

Guvernul era alcătuit din două departamente şi din adunarea lor 
comună. În adunarea comună a departamentelor erau convocați toți 
consilierii din ambele departamente. Preşedinte al adunării comune a 
departamentelor era guvernatorul civil. Adunarea comună a 
departamentelor avea următoarele atribuâii: a) examina şi adopta deciziile 
definitive în chestiunile venite în apel de la departamente; b)examina 
chestiunile propuse de guvernatorul civil. Deciziile în cadrul adunării 
comune a departamentelor erau adoptate cu o majoritate simplă de voturi.? 

Primul departament era alcătuit din trei direcții: prima - pentru 
examinarea litigiilor civile; a doua - pentru cazurile penale şi anchetă; a 
treia - pentru supravegherea poliției. În cadrul primului departament 
activau următorii funcționari: în prima direcție - patru consilieri numiți 
dintre boierii locali, un expeditor, un traducător, un şef de birou şi patru 
grefieri; în a doua direcţie - trei consilieri moldoveni, un consilier - ofițer 
superior rus, un expeditor, un traducător şi trei grefieri; în a treia direcție - 
un consilier rus, un expeditor şi doi grefieri. În afară de funcţionarii numiți 
în statele de personal al departamentului mai erau: un secretar, un 
vagmistru şi patru paznici. 

La Regulament au fost anexate statele de personal şi menţionate 
instituțiile şi funcţiile constituite de guvernatorul S. Sturdza, precum şi 
numele funcționarilor angajați. În calitate de consilieri ai guvernului regional 
au fost numiți următorii funcționari: în prima direcție a departamentului 
întâi au fost numiţi: banul Dumitrache Râşcan, paharnicii I. Carp, P. 
Catargiu și stolnicul M. Râşcan, în statele de personal ale direcției fiind 
incluşi şi secretarul Gr. Radu, un expeditor, un şef de birou şi patru 
cancelariști; în direcția a doua au fost numiţi: funcţionarul rus Bukin, banul 
T. Başota, paharnicul N. Catargiu, slugerul Filoftache, expeditorul A. Donici 


1 Beccapa6ckuă cratnctnyecknă komurer. 3annckn. T. 3. KnwmuneB, 1868, c. 110-113. 

2 Agachi A. Participarea guvernatorului civil Scarlat Sturdza la organizarea administraţiei Basarabiei 
(1812-1813). În: Revista de Istorie a Moldovei, nr. 1 (109), 2017, p. 71-72. 

3 Beccapa6cknă cratnctnyecknă komurer. 3annckn. T. 3. Kmwune, 1868, c. 114. 

4 ANRM, Fond. 5, inv. 3, d. 1, f. 2. 

și trei cancelariști; în direcţia a treia au fost numiţi: consilierul P. Leibin, 
expeditorul V. Sinenko și doi cancelariști, iar pentru întregul departament 
au fost numiţi doi translatori. În martie 1813, în primul departament au mai 
fost incluşi expeditorul Topolski, cancelaristul Şizosmeatov, doi registratori 
şi raportorul Lupu Ruset. În departamentul al doilea au fost numiţi, în 
direcția a doua, consilierul M. Crupenschi, trezorierul E. Gane, translatorul 
Er. lanov şi doi cancelarişti, restul posturilor rămânând vacante.! 

Direcţiile nu erau abilitate să adopte decizii definitive. Ele efectuau 
lucrările de pregătire, iar deciziile erau primite de adunarea 
departamentului cu o majoritate de voturi. Dacă un membru al uneia din 
direcții avea o opinie deosebită de cea adoptată, ea se anexa la dosarul 
respectiv.2 

Se confirma păstrarea legilor locale. Dosarele judiciare, inclusiv şi cele 
penale, trebuiau examinate conform legilor şi obiceiurile locale. 

Primul departament avea în subordinea sa isprăvniciile şi organele de 
poliție.3 Direcţiile aveau dreptul de a cere de la ispravnici, şefii de poliție, 
precum şi de la ceilalți funcționari din administraţia ținutală îndeplinirea 
deciziilor departamentului şi a dispoziţiilor guvernatorului civil. Dacă 
funcționarii din instituțiile administrative ținutale şi locale nu se conformau 
dispoziţiilor primite, cazurile erau aduse la cunoştinţa guvernatorului civil. 

De competența primului departament ţinea şi examinarea şi investirea 
cu titlu executoriu a actelor de vânzare şi de schimb încheiate între 
proprietarii de moşii.5 În cazurile civile, dacă părțile erau satisfăcute de 
decizia luată de departament trebuiau să confirme acest fapt prin iscăliturile 
lor şi decizia se îndeplinea. lar dacă nu erau de acord aveau dreptul de a o 
apela la adunarea comună a departamentelor. 

Cel de-al doilea departament, ca şi primul, se diviza în trei direcții: 

Prima direcție - se ocupa de statistică şi era obligată să „cerceteze 
adevărata stare a populației, starea proprietății funciare, a terenurilor ce pot 
trece în proprietatea statului şi a altor proprietăți a statului, să acumuleze 
informații despre foloasele ce le poate aduce regiunea statului şi de 
asemenea să se ocupe de descrierea istorică, geografică şi topografică a 
regiunii”; 

A doua direcție - gestiona finanțele regiunii, de resortul său fiind 


1 ANRM, Fond. 5, inv. 3, d. 1, f. 4, 16; Agachi A. Op. cit., p. 73-74. 

2 Beccapa6cknă cratnctnyecknă komurer. 3annckn. T.3. Kiwunnes, 1868, c. 114-115. 

3 ANRM, Fond.5, inv.3, d.2, f.2. 

4 beccapaGckuii crarucrnueckui komureT. 3annckn. 1.3. KuwnHes, 1868, c. 115. 

5 Georgescu-Vrancea C. Boierimea basarabeană şi pacea de la Bucureşti din anul 1812. În: Arhivele 
Basarabiei, 1934, nr. 2, p. 177. 

6 Beccapa6ckuni crarncrrueckui komurer. 3anncku. T. 3. KuwmuneB, 1868, c. 114-115. 

colectarea impozitelor, evaluarea veniturilor şi cheltuielilor regiunii, 
concesiunile, lucrările de antrepriză, stațiile de poştă, prestațiile locuitorilor 
față de stat. Trimestrial era prezentat adunării comune a departamentului un 
raport despre veniturile şi cheltuielile regiunii; 

A treia direcție - supraveghea dezvoltarea industriei şi a comerțului.! 

Fiecare direcție era condusă de un ofițer rus, ori de boieri moldoveni, 
desemnaţi de guvernatorul civil. În cel de-al doilea departament erau 
prevăzute următoarele funcții: în prima direcție - un consilier, un expeditor 
şi doi grefieri; în a doua direcţie - un consilier, un contabil, un vistier, cinci 
grefieri şi un traducător; în a treia direcție - un consilier, un expeditor şi doi 
grefieri. În cadrul acestui departament mai activau: un secretar,un vagmistru 
şi doi paznici.? 

Mecanismul adoptării deciziilor era analogic celui din primul 
departament. Decizia adoptată era iscălită de membrii departamentului şi 
trimisă spre aprobare guvernatorului. Lucrările în ambele departamente 
erau realizate în două limbi: rusă şi română, fiecare departament având 
două cancelarii. 

Lucrările ambelor departamente trebuiau să se desfăşoare în limbile rusă 
şi română, din care cauză pentru fiecare departament au fost înființate 
cancelarii separate - rusă şi română.3 

Sistemul administrativ constituit de autoritățile ruse prin structura sa, 
continua, aparent, să aibă o anumită similitudine cu instituțiile 
administrative ale Moldovei. A fost asigurată şi predominarea numerică a 
boierimii locale în instituţiile administrative. În adunarea comună a 
departamentelor raportul dintre funcționarii locali şi cei ruşi era de şapte la 
cinci, dar cele mai importante posturi aparțineau, totuşi, funcționarilor ruşi.+ 

Una dintre primele acțiuni intreprinse de guvernatorul Sturza imediat 
după sosirea sa la Chișinău a fost instituirea în oraşe a organelor de poliție 
de tip rusesc. La 2 octombrie 1812, Scarlat Sturza i-a încredințat 
funcţionarului de clasa a VII-a loan Dicesculov (Dicescu), fost polițmaistru 
(şef al poliției) al orașului lași, conducerea temporară a poliției din orașul 
Chişinău. Ulterior, au fost desemnați trei militari și doi funcţionari ruşi în 
posturile de polițmaiştri ai suburbiilor cetăților basarabene.” 

Numirea în funcția de inspector a medicului Aleksandr Erlenvein în data 
de 22 ianuarie 1813 de către S. Sturdza poate fi considerată drept data 


1 ANRM, Fond. 5, inv. 3, d. 33, f. 1. 

2 ANRM, Fond. 5, inv. 3, d. 1, f. 2 verso. 

3 Agachi A. Op. cit., p. 74. 

+ ANRM, Fond. 2, inv. 1, d.75,f.5. 

5 Poștarencu D. Destinul românilor basarabeni sub dominaţia ţaristă. Chișinău: CEP USM, 2012, p. 
12, 14-15. 

constituirii Serviciului Sanitar al Basarabiei. În martie 1813 serviciul avea 
următorul stat de funcții: un inspector, un medic, un chirurg şi patru felceri. 
În legătură cu deplasarea lui A.Erlenvein la Sankt Petersburg pentru a-l 
însoți pe S. Sturdza, pe o durată de trei luni, funcția de inspector interimar 
al Serviciului Sanitar al Basarabiei îcepând cu data de 14 august 1813 a fost 
exercitată de medicul I. Volfingher.! 

Au fost menținute instituțiile administrative la nivel local şi vechea 
divizare administrativ-teritorială în ținuturi. După cum rezultă din Raportul 
lui Scarlat Sturza adresat împăratului Alexandru I în data de 19 mai 1813 
Basarabia era delimitată în 9 ţinuturi: Hotin, Soroca, lași, Orhei, Bender, 
Hotărniceni, Greceni, Codru, Reni (Ismail).2 E lesne de observat că au fost 
menținute şi vechile denumiri ale ținuturilor, cu toate că ținutul laşi, de 
exemplu, reprezenta doar o parte din vechiul ținut a cărei reşedinţă rămase 
dincolo de Prut. 

Ținuturile continuau a fi administrate de către ispravnici. Chiar în prima 
zi de guvernare a Basarabiei, Sturza a operat remanieri în cadrul 
isprăvniciilor, numind în ținuturi ispravnici noi, din rândul boierilor rămaşi 
în Basarabia: T. Crupenschi în ţinutul Orhei, I. Donici în ținutul Soroca, 
medelnicerul C. Negre și stolnicul M. Vârnav în ţinutul Hotin, stolnicul M. 
Râşcanu şi I. lamandi în ținutul lași, medelnicerul C. Carp în ţinutul 
Hotărniceni, serdarul Vasilache şi A. Satovski în ținutul Bender, slugerul I. 
Tudor în ținutul Tomarova.3 Ispravnicii, conform legilor locale, erau numiți 
pe un termen de un an şi îndeplineau atribuţii: fiscale, administrative, 
judecătoreşti şi polițienești. În activitatea lor ei se conduceau de legile şi 
obiceiurile locale. Toate problemele şi litigiile civile erau examinate de 
ispravnic unipersonal şi de regulă, în mod verbal.+ 

În materie penală, competenţa de judecată a ispravnicilor era redusă la 
fapte de importanță minoră; ei nu puteau judeca omorurile, tâlhăriile, 
furturile. În cazurile enumerate ispravnicii făceau doar primele investigaţii. 
Beneficiile provenite din judecăți erau încasate de ispravnici. De resortul 
ispravnicilor erau şi problemele de hotărnicie.5 

Din decretul imperial adresat la 29 martie 1813 (la cererea ispravnicului 
de Bender) Departamentului I al Guvernului Regional rezultă că până la 
adoptarea unor instrucțiuni speciale şi reieşind din considerentul că atât 


1 Poștarencu D. Anexarea Basarabiei la Imperiul Rus. Chișinău: Prut Internaţional, 2006, p. 91-92. 

2 Poștarencu D. Documente referitoare la administrarea Basarabiei de către guvernatorul civil Scarlat 
Sturza. În: Revista de Istorie a Moldovei, nr. 3, 2007, p. 96-97. 

3 ANRM, Fond. 2, inv. 1, d. 145 ‚f. 52; Poștarencu D. Destinul românilor basarabeni sub dominaţia 
ţaristă. Chișinău: CEP USM, 2012, p. 15. 

4 Beccapa6cknŭ crarncrnueckuiă komurer. 3annckn. T. 3. Knwwnes, 1868, c. 121. 

5 Oroveanu M.T. Istoria dreptului românesc și evoluţia instituţiilor constituționale. București, 1992, p. 
185. 

legile, cât şi obiceiurile locale nu erau cunoscute autorităţilor ruseşti, 
„isprăvnicia în activitatea sa poate să se conducă de dreptul local în măsura 
în care acesta este cunoscut funcționarilor moldoveni şi care ar corespunde 
rațiunii şi în mare parte normelor legale”.! 

În ținuturile Orhei şi Hotin s-a menținut vechea titulatură: de serdar şi 
pârcălab. Titulatura acestor funcții s-a menținut şi după modiicările operate 
sistemului administrativ basarabean în 1816, fiind desființate în 1818.3 

Numărul de ispravnici din fiecare ținut a fost stabilit prin statutul de 
funcţii al isprăvniciilor, aprobat în martie 1813, cu următoarea structură: în 
ținuturile Hotin, Soroca, laşi, Orhei și Bender - câte doi ispravnici, iar în 
ținuturile Hotărniceni, Codru, Greceni şi Tomarova - câte unul. 

Către sfărşitul anului 1815 administrația ținutală avea următoarea 
structură: 

- ţinutul Hotin - administrat de doi pârcălabi,unul rus şi unul 
moldovean. Pîrcălabul rus era secundat de un secretar şi doi copişti, iar cel 
moldovean de un sameş şi doi funcționari dintre boierii moldoveni; 

- ținutul Soroca - administrat de doi ispravnici, dintre care unul era rus. 
Ispravnicul moldovean îndeplinea şi funcțiile de sameş şi secretar; 

- ținutul laşi - administrat de doi ispravnici (unul rus). La isprăvnicie 
erau angajați: cinci logofeți moldoveni, un secretar rus, şase funcționari de 
cancelarie, un traducător, doi revizori şi supraveghetori ai detaşamentelor 
de călăraşi; 

- ţinutul Orhei - administrat de doi serdari ce aveau reşedinţa în 
Chişinău. În cadrul isprăvniciei mai activau: un sameş care efectua lucrările 
de secretariat şi ținea evidența contabilă, un traducător şi câțiva copişti; 

- ţinutul Bender - administrat de doi ispravnici (unul rus). În 
administrația ținutală - un sameş, un secretar rus, un silvicultor şi câțiva 
funcționari de cancelarie; 

- ținutul Greceni - administrat de un ispravnic rus. Era ajutat de un 
sameş şi câțiva copişti, întreținuți din contul ispravnicului; 

- ținutul Codru - administrat de un ispravnic rus şi câțiva funcționari, 
conform statelor de personal stabilite; 

- ținutul Hotărniceni - administrat de un ispravnic moldovean, un sameş 
şi cinci funcționari de cancelarie întreținuți din contul ispravnicului; 


1 Tomuleţ V., Emilciuc A. Boicotarea de către funcţionarii ruşi a aplicării limbii moldoveneşti (române) 
în procedura judiciară din Basarabia: cazul isprăvniciilor Bender şi Hotin (29 aprilie 1818 — 29 februarie 
1828). În: Studia Universitatis, 2011, nr. 10 (50), p. 132. 

2 La 24 iunie 1816, Bahmetiev a confirmat în funcţia de sărdar de Orhei pe căminarul Zamfirache Ralli, 
iar pârcălab de Hotin — consilierul titular lamandi. A se vedea: ANRM, Fond. 5, inv. 2, doc. 289, f.1. 

3 Mihail P., Mihail Z. Acte în limba română tipărite în Basarabia. Partea | (1812-1830). Bucureşti, 1993, 
p. 34. 

4 Poștarencu D. Destinul românilor basarabeni sub dominaţia țaristă. Chișinău: CEP USM, 2012, p. 15. 

- ţinutul Tomarov (Reni) - administrat de un ispravnic rus, un sameş şi 
un secretar! În ținuturile Bender şi Tomarov au fost numiţi şi reprezentanți 
ai ispravnicilor: de la isprăvnicia Bender în Akkerman şi Chilia, iar de la cea 
din Tomarov - în Ismail.? 

În 1816 a fost emisă o instrucțiune care reglementa activitatea 
ispravnicului. Instrucţiunea era alcătuită din 28 de articole şi se referea la 
atribuţiile ispravnicului privind menţinerea ordinii publice (ispravnicul 
fiind conducătorul poliţiei locale) şi executarea dispoziţiilor administrației 
regionale; stabilea obligaţiile şi acțiunile ispravnicului în caz de epidemii, 
molime, epizootii şi calamități naturale etc (ispravnicul era obligat să 
acţioneze în conformitate cu legislația, neavând dreptul să amendeze sau să 
aplice pedepse corporale). Ispravnicul era dator să apere interesele 
locuitorilor; să lupte cu hoţii şi vagabonzii; răspundea de sistemul de 
concesiuni din ținut; era responsabil de starea drumurilor şi a podurilor; 
însoțea trupele militare în cazul când acestea se aflau în trecere prin ţinut şi 
era obligat să le asigure cu alimente, cu lemn pentru construcţia carelor de 
provizii, să le asigure cazarea; să raporteze permanent despre mersul 
recoltării cerealelor; să informeze despre prețurile comerciale la cereale şi la 
alte produse alimentare; avea grijă să fie restituite vitele rătăcite; răspundea 
de amenajarea coloniştilor etc. Ispravnicul îşi exercita funcțiile doar în 
limitele ținutului de care era responsabil. Numit în exercițiul funcțiunii 
ispravnicul depunea jurământ de credinţă împăratului rus.3 

Spectrul atribuţiilor exercitate de ispravnic depăşea lista celor incluse în 
instrucțiune, dovadă fiind un raport prezentat de ispravnicul de Hotărniceni 
în 1816 preşedintelui (Comitetului Provizoriu al Basarabiei 1.H. 
Kalagheorghe din care rezultă următoarele responsabilităţi atribuite: 

1. Ispravnicul examina litigiile care apăreau între negustori (privind 
activitatea comercial-industrială, situația familială etc.), boieri şi țărani. În 
cazul în care părțile nu erau satisfăcute de deciziile luate, ispravnicul 
prezenta dosarul, însoțit de documentele de rigoare, spre examinare 
instanțelor superioare. Ispravnicul nu avea dreptul să-i impună pe boieri să 
se prezente la isprăvnicie pentru soluționarea litigiilor, dar numai le aducea 
la cunoştinţă plângerea în care aceştia au fost implicați. În cazul în care 
boierii nu se conformau, ispravnicul raporta instanțelor superioare despre 


1 CguHbun N. Onucanne beccapa6ckoii o6nactn // 3annckn Oaecckoro OGmecrea Wcropru n 
Ipesnocrei (În continuare: 300/4), T. 6. Onecca, 1867, c. 268, 272, 280, 287, 292, 296, 309, 316, 
318, 320. 

2 Hakko A. Ouepk rpamaanckoro ycrpoiicrea Beccapa6ckoň o6nacru c 1812-1828. // 300M4, T.22, 
Onecca. 1900, c. 113. 

3 Tomuleţ V. Basarabia în epoca modernă (1812-1918): (Inst., regulamente, termeni). Ed. a 2-a, rev. 
și ad. Chișinău: Lexon-Prim, 2014, p. 343. 

aceasta, iar decizia o adopta doar cu acordul instituţiilor abilitate a soluţiona 
aceste probleme. 

2. Conform obiceiului pământului, ispravnicul avea dreptul să 
pedepsească persoanele care încălcau legea, în afară de boieri şi boiernaşi. 

3. Ispravnicul era obligat să prezinte anual guvernului informații despre 
recolta la cereale, cu explicațiile de rigoare: de câtă pâine este nevoie pentru 
alimentația locuitorilor şi câtă pâine rămâne pentru comercializare, iar 
guvernul urma să decidă ce cantitate de cereale poate fi exportată peste 
hotare. 

4. Ispravnicul urmărea evoluția pe piaţă a prețurilor la carne şi la pâine 
şi, în dependență de capacitatea de cumpărare a industriaşilor, reglementa 
preţurile. 

5. Ispravnicul era responsabil de încartiruire, monitoriza amplasarea 
militarilor pe la casele locuitorilor, în dependență de numărul şi starea 
economică a acestora. Conform obiceiului pământului, de încartiruire erau 
scutiți moşierii (în afară de categoriile inferioare ale cestei stări sociale) şi 
slujitorii cultului: preoţii, diecii, diecele, paracliserii şi starostii bisericeşti. 

6. Prin intermediul mazililor, ispravnicii aveau datoria de a cultiva în 
rândurile populaţiei dragostea față de muncă.! 

Ținuturile se divizau în ocoale. Ţinutul Orhei se diviza în 12 ocoale, 
ținutul Hotin în 8, ţinutul Bender în 3. Ținuturile Tomarov, Greceni, Codru 
şi Hotărniceni, având în componenţa sa un număr mic de localități, nu se 
divizau în ocoale. Ocoalele erau administrate de ocolaşi. Administrația 
satelor, practic, a fost menținută intactă. 

În oraşul Chişinău şi în suburbiile cetăților Hotin, Bender, Akkerman şi 
Chilia au fost instituite organe de poliție de tip rusesc.? Organele de poliție 
aveau menirea să țină sub un control strict viața oraşelor, începând cu 
curăţenia străzilor şi până la concepţiile politice ale locuitorilor. În 
activitatea lor, aceste organe în care activa doar personal rus, se conduceau 
de prevederile legislaţiei ruse şi de regulamentele speciale elaborate de 
Ministerul rus al poliţiei. Ele se aflau în subordinea guvernatorului civil şi a 
primului departament, iar la nivel local se subordonau comandanților 
cetăților sus-numite.+ 

Astfel, în linii generale, se prezenta sistemul administrativ, constituit în 
regiune de autoritățile ruse în primii ani după anexare. 

Cu titlu de concluzie menționăm că politica administrativă promovată 


1 Ibidem, p. 344. 

2 ANRM, Fond. 2 , inv. 1, d. 3 ‚f. 11-12. 

3 Oranan N.H. OGwmecreenHoe arene B Beccapa6nn B nepeoii uerBepru XIX Beka. HacTb |. 
HKuwmunes, 1974, c. 33. 

4 beccapaGckuii crarucrnueckuii komurer. 3annckn. T. 3. KnunHesg, 1868, c. 121, 134. 

în primii ani de ocupaţie era impusă de necesitatea consolidării succeselor 
militare ale Imperiului rus. Autorităţile ruse, având drept scop imediat 
dominarea în Balcani, preconizau ca prin demonstrarea avantajelor 
stăpânirii ruseşti în Basarabia să atragă simpatia popoarele vecine de partea 
lor. De aceea, în primii ani după anexare, autoritățile ruseşti au promovat în 
Basarabia o politică administrativă specifică. Sunt menținute cu titlu 
provizoriu structurile administrative de nivel local, iar la constituirea 
instituțiilor administrative regionale se ţine cont de structura, componența 
şi competențele Divanului moldovenesc. 

Caracterul provizoriu al organizării administrative implementate în 
Basarabia era impus de situaţia în care se afla Rusia în acel moment. 
Incontestabil, implantarea în mod abuziv, a sistemului de administrare 
rusesc într-un teritoriu cu o populație majoritară română, care avea tradiţii 
administrative şi juridice seculare şi o clasă nobiliară dispusă să menţină 
individualitatea poporului său, era o sarcină foarte complicată. E evident că 
în aceste condiţii s-a ținut cont de starea de spirit antirusă a populației, mai 
ales a nobilimii, care a fost foarte mult afectată de dezmembrarea Moldovei. 
Tarismul rus, fiind constrâns de aceste realități, a fost nevoit să-şi modifice 
politica administrativă tradițională şi să tolereze în teritoriul cotropit un 
sistem administrativ asemănător, măcar formal, cu cel existent anterior. 

Cu titlul de concluzie menționez: 

- [mediat după anexare, autoritățile ruseşti promovează în Basarabia 
o politică administrativă specifică. Sunt menținute cu titlu provizoriu 
structurile administrative de nivel local, iar la constituirea instituțiilor 
administrative regionale se ţine cont de structura, componenţa şi 
competențele Divanului moldovenesc. 

- Caracterul provizoriu al organizării administrative implementate în 
Basarabia era impus de situația în care se afla Rusia în acel moment. 
Incontestabil, implantarea în mod abuziv, a sistemului de administrare 
rusesc într-un teritoriu cu o populație majoritară română, care avea tradiţii 
administrative şi juridice seculare şi o clasă nobiliară dispusă să mențină 
individualitatea poporului său, era o sarcină foarte complicată. E evident că 
în aceste condiţii s-a ținut cont de starea de spirit antirusă a populației, mai 
ales a nobilimii, care a fost foarte mult afectată de dezmembrarea Moldovei. 
Tarismul rus, fiind constrâns de aceste realități, a fost nevoit să-şi modifice 
politica administrativă tradițională şi să tolereze în teritoriul cotropit un 
sistem administrativ asemănător, măcar formal, cu cel existent anterior. 

- Organizarea administrativă a Basarabiei, la prima etapă, a fost 
determinată şi de faptul că Rusia nu era sigură de posibilitatea menţinerii 
teritoriului anexat în condiţiile dificile în care se pomenise după încheierea 
Tratatului de pace de la Bucureşti. Ulterior, războiul cu Napoleon şi 

campaniile militare europene au sustras atenția Rusiei de la regiunea 
anexată. Problemele basarabene au revenit în atenţia autorităților ruse în a 
doua jumătate a anului 1815. 

-  Menţinerea unor similitudini formale cu sistemul administrativ 
moldovenesc era dictată de un alt deziderat al politicii expansioniste ruseşti. 
Având drept scop imediat dominarea în Balcani, Rusia preconiza ca prin 
demonstrarea avantajelor stăpînirii ruseşti să atragă simpatia popoarele 
vecine de partea sa. 


2.2. Disputa privind administrarea Basarabiei 

Caracterul provizoriu al sistemului administrativ implementat în 
Basarabia a declanşat polemici privind administrarea ulterioară a regiunii. 
Acest sistem a fost calificat atât de nobilimea locală, cât şi de funcționărimea 
rusă ca o etapă tranzitorie spre un sistem de administrare mai desăvârşit. 
Deosebirea consta în faptul că fiecare din părți interpreta lucrurile din 
perspectiva propriilor viziuni şi interese. Autorităţile ruseşti insistau asupra 
lichidării particularităților locale şi a uniformizării administrației din 
Basarabia cu cea din guberniile ruseşti. Nobilimea locală opta pentru 
menținerea structurilor şi instituțiilor constituite pe principiile 
administrative locale şi pentru folosirea legilor moldoveneşti şi a limbii 
române în toate domeniile de activitate. De fapt, menționăm, că nobilimea 
basarabeană nu era omogenă; după aspirațiile sale ea se diviza în două 
tabere: tabăra națională şi tabăra rusofilă, nereprezentativă, dar care era 
susținută de administrația rusă. Politica antinațională promovată de 
administrația Harting a generat o mişcare de rezistență a nobilimii 
basarabene pentru apărarea legilor, structurilor administrative, a limbii şi 
tradițiilor naționale. O urmare a administrării inoperante a regiunii a fost 
exodul masiv al populației peste Prut. Starea tensionată creată în regiune, 
rezultatele inspecțiilor efectuate la fața locului, aprecierile oficialilor ruşi, 
date administrației Harting, au determinat oficialitățile ruseşti să 
reorganizeze sistemul administrativ al Basarabiei atât la nivel regional, cât şi 
la cel local. În rezultatul acestei reorganizări sistemul administrativ al 
regiunii a fost completat cu instituții şi funcții noi. Aceste aspecte vor fi 
examinate în continuare. 

O problemă controversată continuă a fi în literatura de specialitate 
momentul demiterii guvernatorului S. Sturdza. De aceea, referindu-ne la 
acest eveniment, care s-a produs la mai puţin de un an de la numirea sa în 
funcţie, e necesar de a concretiza unele detalii. Unii istorici au afirmat că 
Scarlat Sturdza a fost demis conform ukazului emis de Alexandru I la 17 

iunie 1813.1 Cercetătorul lu.Colesnic consideră raportul lui N.Baicov drept 
principala cauză a punerii în disponibilitate a guvernatorului Sturdza.? Alți 
cercetători, insistă asupra versiunii că Harting ar fi fost numit guvernator 
civil al Basarabiei în urma decesului lui Sturza în 1813.3 Studierea 
documentelor de arhivă + ne-a permis să constatăm că cea mai veridică este 
versiunea ce aparţine lui Gh. Bezviconi, care menţiona că Scarlat Sturdza n- 
a fost înlocuit, ci a predat conducerea Basarabiei rudei sale, generalului 
Harting (soțul nepoatei sale de frate). 5 

După cum rezultă din decizia guvernului regional al Basarabiei din 20 
mai 1813, guvernatorul S. Sturdza, în aceeaşi lună, din cauza bolii ce-l 
împiedica să-şi îndeplinească obligațiile de serviciu, printr-o ordonanță 
oficială a predat atribuțiile funcției lui Harting, până la însănătoşirea sa.7 
Roxana Sturdza (Edling) scria despre boala lui S. Sturdza: „Tatălui meu i s-a 
poruncit să se ocupe de organizarea Basarabiei ... El s-a epuizat, jumătatea 
corpului a paralizat, astfel că el nu mai putea să-şi exercite atribuțiile” .8 

Prin adresele din 19 mai 1813, I.M. Harting a adus la cunoştinţă ambelor 
Departamente ale guvernului provinciei Basarabia, mitropolitului Gavrul 
Banulescu-Bodoni şi altor persoane oficiale că el, în legătura cu îmbolnăvirea 
lui Sturza, a preluat conducerea administraţiei civile a Basarabiei până la 
însănătoşirea lui sau până la emiterea unui decret imperial în acest sens. Tot 
în aceeaşi zi de 19 mai, Harting i-a raportat împăratului despre modificarea 
survenită în conducerea de vârf a Basarabiei.’ 

Deci, S. Sturdza n-a fost concediat, el a delegat exercitarea atribuţiilor de 
serviciu guvernatorului militar al regiunii. Lucrul acesta e confirmat şi de 
conținutul ukazului țarului din 17 iunie 1813. În acest ukaz se afirma: ,, 
conform rapoartelor parvenite de la guvernatorul civil Sturdza şi de la 


1 Xanuna N. OcnoBHbie ncropnueckue naHHbie o Beccapa6uu // Tpyabi beccapa6ckoi ry6epnckoă 
apxuBHoi komuccuu. T. 2. KwwuHeB, 1902, c. 35; Kacco JI. Poccua Ha AyHae n o6pasosarue 
Beccapa6ckoii o6nacru. Mockea, 1913, c. 206; Hakko A. Ouepk rpaxaaHckoro ycTpoiicrBa 
Beccapa6ckoi o6nacru c 1812-1828 // 300U1, T. 22, Onecca. 1900, c. 117. 

2 Colesnic lu. Basarabia necunoscută. Chişinău, 1997, p. 14. 

3 Aramă E. Istoria dreptului românesc. Chişinău, 1998, p. 92; Cernovodeanu P. Românii şi ruşii. Politică 
şi încuscriri. În: Magazin istoric, 1996, nr. 4, p. 66-67. Ciachir, N. Basarabia sub stăpânire ţaristă (1812- 
1917). Bucureşti, 1992, p. 27. (E necesar de menţionat că S. Sturdza a decedat la 3 aprilie 1816). 

4 În mod special, ANRM, Fond. 5, inv. 2, d. 1 

5 Bezviconi Gh. Viaţa boierilor Stamati. În: Din trecutul nostru, 1934, nr. 6, p.8; Idem, Din viaţa 
oficialităților basarabene din secolul trecut (1823-1833). În: Viaţa Basarabiei, 1942, nr. 5-6, p. 137. 

6 S. Sturdza a fost lovit de hemiplegie (paralizie a unei jumătăţi a corpului, datorită lezării unei părţi a 
căii nervoase motorii). A se vedea: Gorovei Şt. S. Sturdzeştii. În: Magazin istoric, 1994, nr. 3, p. 25. 

7 ANRM, Fond.5, inv.2, d.1,f.1-2. 

8 N3 3anncok rpațunu 3annnr, ypomaenHoi Crypaza (nncano s 1829 r.) // Pyccknð Apxne, 1887 r., T. 
l., c. 225. 

9 Poştarencu D. Scarlat Sturza. În: Revista de Istorie a Moldovei, nr. 1-2, 2006, p. 79-80. 

inginerul general-maior Hartingh, s-a constatat că primul fiind grav bolnav 
şi aflându-se în imposibilitatea exercitării obligațiilor de serviciu, atribuţiile 
funcţiei au fost preluate de ultimul. ...Găsesc necesar, ca până la numirea 
guvernatorului în Regiunea Basarabia această funcție să fie exercitată de 
Harting, cumulând puterea de şef militar şi civil”.! La momentul emiterii 
ukazului, I.M. Harting exercita deja şi funcția de guvernator civil, 
documentul în cauză doar a confirmat realitățile existente la acel moment. 

Istoricul I. Varta consideră că a mai existat o cauză care a determinat 
autoritățile ţariste să-l concedieze pe guvernatorul de origine română: 
atitudinea sa intransigentă într-un şir de probleme, dezacordul său categoric 
în legătură cu intenția unor demnitari ruşi de a coloniza Basarabia cu țărani 
şerbi din guberniile ruseşti a provocat irascibilitatea Sankt Petersburgului.? 

În istoriografie s-a încetățenit ideea că Scarlat Sturza, pe parcursul 
administrării Basarabiei, a dat dovadă de inactivitate datorată vârstei sale 
înaintate. Dar, multitudinea de ordine, rapoarte, adrese, trecute în condicile 
de expediţie ale guvernării basarabene ne demonstrează contrariul, S. Sturza 
reușind în cele șapte luni de activitate să constituie sistemul instituțional al 
administrării provizorii. I.M. Harting a preluat conducerea administraţiei 
regiunii când ea, în linii generale, era funcțională. 3 

După încetarea mandatului de guvernator al Basarabiei S. Sturza, la 
mijlocul lunii noiembrie 1813, a revenit la Sankt Petersburg, unde, de către 
Alexandru I i-a fost atribuită o rentă viageră de 10.000 ruble.+ 

Incontestabil, demiterea lui Scarlat Sturdza s-ar fi produs, deoarece 
aceasta era o continuare logică a politicii coloniale promovate de autoritățile 
ruseşti în teritoriile cotropite. Faptul că, după Scarlat Sturdza, care a fost 
unicul boier român în postul de guvernator civil al Basarabiei, la această 
funcție au avut acces doar funcționari ruşi sau rusificați este cel mai 
convingător argument. 

Menţionăm că la funcţia de guvernator civil a fost propus de către 
nobilimea locală general-maiorul Ilie Catargi moldovean de origine, care 
la acel moment exercita funcția de comisar al trupelor de grăniceri, dar 


1 ANRM, Fond. 2, inv., d. 36, f. 1-3. 

2 Varta |. Politica ţaristă dedeznaţionalizare şi asimilare. http://www.basarabiaistorica.ro/ro/ 
component/content/article/78-politica-arist-de-deznaionalizare-i-asimilare (accesat la 17.12.2011). 

3 Poștarencu D. Op. cit., p. 80. 

4 N3 3anncok rpapunu 3annnr, ypomaenHoi Crypaza ..., C. 226. 

5 MapxomoBuu N. Kpariui ouepk xn3Hn n mearenbnocrun BbicokonpeocgamenHoro faspruna 
BaHynecko-boanonHu, 3k3apxa CaamenHoro Cnnoaa, Murpononura KunwnHeBckoro n XOTHHCKoro 
(1813-1821 r. În: Tpyabi Beccapa6ckoro LlepkosHoro Wcropuko-Apxeonornueckoro OGwecrBa. 
Bbinyck V. KuwmuneB, 1910, c. 48. 

ê Hatmanul moldovean Ilie Catargi, în noiembrie 1792 s-a refugiat în Rusia unde i-a fost acordat gradul 
de general. A se vedea: lorga N. Basarabia noastră. Chişinău, 1993, p. 119. 

această doleanţă n-a fost luată în considerare de guvernanţii ruşi. 

Confirmarea lui I.M. Harting în funcția de guvernator civil a fost un 
moment semnificativ în procesul de organizare administrativă a Basarabiei. 
La numai un an de la proclamarea solemnă a menţinerii particularităților 
locale în administraţie, guvernator e numit o persoană care prea puțin 
cunoştea legile, tradițiile şi administraţia locală. „Numirea unui om care era 
departe de boierii moldoveni, explica L. Casso, a fost provocată nu numai de 
dorința guvernului de a avea un reprezentant mai energic la Chişinău, dar 
şi de evidenta tendinţă de a apropia administrația Basarabiei de structura 
statului rus”.! Aceasta, de fapt, a fost nu numai sarcina lui Harting, dar şi a 
succesorilor săi. 

Instalarea lui I.M. Harting a fost o consecinţă a unei situaţii nefericite, 
producându-se ca urmare a propunerii pe care i-a făcut-o S. Sturza, la 18 mai 
1813, de a-i prelua funcţia din cauza îmbolnăvirii sale. Împăratul Alexandru 
I, preocupat de acțiunile militare împotriva oastei napoleoniene, a acceptat 
recomandarea lui Sturza, însă cu o oarecare rezervă, acordându-i lui Harting 
statut de interimar, pe care acesta l-a deținut până la demiterea sa.? 

Pe parcursul exercitării funcției, el a neglijat legile şi uzanţele 
administrative locale urmărind, în acelaş timp, întroducerea instituţiilor şi a 
practicilor administrative ruseşti, în pofida faptului că Alexandru I, prin 
decretul din 31 mai 1813, a stabilit: „În forma actuală de administrare a 
Basarabiei să nu intervină nici o schimbare până la emiterea unui decret”.3 

Eforturile rusificatoare ale guvernatorului I.M. Harting au provocat 
nemulțumiri în rândurile boierimii locale. Ei, pentru a îngrădi abuzurile 
guvernatorului, la 7 octombrie 1813, i-au adresat un demers în care cereau 
instituirea postului de procuror gubernial ca garant al respectării situației 
instituționalizate în Basarabia. Demersul a fost iscălit de consilierii D. 
Râşcanu, F. Başotă, I. Rusu, M. Donici, Filactachi şi de alţi boieri. La 12 
octombrie 1813, Harting e nevoit să aducă la cunoştinţa ministrului justiției 
conținutul demersului nobililor basarabeni.+ 

În ianuarie 1814, în scrisoarea sa către ministrul justiţiei, mitropolitul G. 
Bănulescu-Bodoni susține demersul boierilor moldoveni. La 13 martie 1814, 
ministrul justiției I. Dmitriev i-a comunicat mitropolitului că a primit 
scrisoarea sa şi îi va comunica ulterior despre decizia care va fi adoptată.5 
Însă problema aşa şi n-a mai fost soluționată. Funcţia de procuror a fost 
instituită în 1818, când e pus în vigoare un nou regulament administrativ. 


1 Kacco Jl. Op. cit., p. 206. 

2 Poștarencu D. Destinul românilor basarabeni sub dominaţia ţaristă. Chișinău: CEP USM, 2012, p. 27. 
3 Ibidem, p. 21. 

4 ANRM, Fond.2, inv.2, d.6, f.5. 

5 ANRM, Fond.22, inv.1, d.4, f.1,3. 

I.M. Harting, fiind sprijinit de forțele proimperiale trimite câteva 
rapoarte autorităților centrale, în care, ponegrind legile şi instituțiile 
administrative locale, optează pentru lichidarea formelor locale de 
administrare şi insistă asupra introducerii legilor şi a instituțiilor 
administrative ruseşti. Aceste rapoarte au fost publicate! în literatura de 
specialitate şi conținutul lor e cunoscut. Ne vom referi doar la chestiunile ce 
se referă nemijlocit la problemele administrative ale Basarabiei. 

La 10 decembrie 1813, I.M. Harting a adresat un demers directorului 
general al ministerului justiției Bolotnicov, în care cerea permisiunea de a 
judeca funcționarii moldoveni după legile ruseşti. El insista asupra 
reorganizării administraţiei după exemplul guberniilor centrale, motivând 
situația prin inexistența legilor locale. La organizarea administrativă a 
Basarabiei nu se poate împrumuta nimic din sistemul administrativ 
moldovenesc şi nici boierii locali nu pot fi angajați fiindcă „pentru ei nu 
există nimic sfânt în afară de interesul lor”. Şi după părerea sa, urmează o 
concluzie firească: Basarabia nu poate fi administrată decât după modelul 
celorlalte gubernii ruseşti şi în exclusivitate după legile ruseşti: „...această 
regiune, care nu are legile sale şi care a devenit o parte a imperiului, 
conducându-se de legile ruseşti, întărite de înțeleapta şi blajina cârmuire a 
Imperatorului Alexandru Pavlovici va beneficia de bunăstare ca şi ceilalți 
supuşi ai majestății sale“.2 Demersul era însoţit de un proiect al noii 
organizări administrative a Basarabiei, elaborat de şeful cancelariei 
guvernatorului P. Somov după modelul administrativ rus.5 

Proiectul conţinea o descriere a sistemului administrativ existent, fiind 
enumerate foarte multe deficiențe. Adunarea comună a departamentelor era 
imperfectă, după părerea sa, deoarece n-a fost prevăzută o procedură de 
apelare a hotărârilor sale. În esență, se insista subtil asupra limitării 
prerogativelor adunării comune şi a consolidării puterii guvernatorului. 

Din cei nouă funcționari ai primului departament, şapte erau moldoveni 
şi numai doi ruşi, ceea ce constituia, după părerea sa, o „inegalitate enormă”. 
Ei, „având cancelarie moldovenească, privează consilierii ruşi de 
posibilitatea de a participa la deliberări în dosarele civile, penale, cât şi în 
cele executive”. Referitor la această afirmaţie e necesar de menționat că 
analiza obiectivă a izvoarelor istorice ne demonstreză că nu consilierii 
moldoveni îi lipseau pe cei ruşi de posibilitatea de a activa, ci funcționarii 
ruşi nu doreau să pătrundă în esența normelor de drept şi a tradițiilor 
administrative locale. 


1 Beccapa6ckuA crarncruuecini komurer. 3annckn. T. 3. KnwnHes, 1868, c. 114-146; 300M4 T. 22.- 
Onecca, 1900, c. 122-131. 

2 Hakko A. Op. cit., p. 122, 124-125. 

3 Kacco Jl. Op. cit., p. 207. 

Referindu-se la instituțiile administrative locale, Somov menționa că 
ispravnicii lucrează doar în interesul personal. De la locuitori au fost 
percepute impozite, cu toate că ei fuseseră scutiți pe un termen de 3 ani.! În 
încheiere, după enumerarea viciilor administrației basarabene, care de altfel, 
în mare parte, corespundeau adevărului, se face concluzia că e necesar de a 
reorganiza administrația basarabeană, optând practic, pentru lichidarea 
statutului special al Basarabiei. 

Referitor la sistemul de administrare a guberniilor ruseşti asupra 
introducerii căruia insistau funcționarii ruşi, trebuie menționat faptul că la 
momentul anexării Basarabiei, în Rusia se menținea sistemul administrativ 
instituit în anii 1775 - 1778. Administraţa era constituită în baza principiului 
„liniar” sau departamental - toate instituţiile şi funcționarii locali se 
subordonau ministerelor centrale corespunzătoare. În fruntea administraţiei 
guberniale era guvernatorul, subordonat Ministerului de Interne. Obligaţia 
sa principală era de a supraveghea ca toate instituţiile şi funcționarii din 
gubernia încredințată să execute prevederile legilor şi să-şi îndeplinească 
obligațiile de serviciu. El administra gubernia cu ajutorul următoarelor 
instituții: cancelaria guvernatorului, cârmuirea gubernială şi un şir de 
comisii, comitete şi oficii ce realizau diferite activități cu caracter 
administrativ-gospodăresc. Administrația județeană era alcătuită din 
ispravnic şi judecătoria de pace, abilitată să exercite funcții administrative şi 
polițienești. Canceleria judecătoriei de pace, condusă de un secretar, avea 
două secții: executivă şi de anchetă? 

La 30 ianuarie 1814, I.M. Harting înaintează un demers către ministrul 
poliției S.C. Veazmitinov, în care cere permisiunea de a înlocui consilierii 
moldoveni din primul departament ai guvernului regional, pe care i-a 
etichetat ca incapabili de a-şi exercita obligațiile de serviciu şi cerea limitarea 
termenului de exercitare a funcțiilor acestora sau înlocuirea lor cu 
funcționari ruşi. În martie 1814, I.M. Harting îi prezintă şi proiectul noii 
organizări administrative a Basarabiei. La 23 decembrie 1814, I.M. Harting 
se adresează din nou ministrului poliției referitor la consilierii primului 
departament.? 

Generalizând cele expuse supra, menționăm că eforturile de discreditare 
a instituţiilor şi funcționarilor locali deveniseră o preocupare permanentă a 
funcționarilor ruşi, indiferent de funcție şi grad. La început se insista asupra 
deficienţelor instituțiilor administrative, apoi se constata lipsa totală a 
legilor în provincie, după aceea, funcționarii locali erau calificați ca inculți, 


1 Beccapa6ckună cratnctnyecknă komurer.3anucku.T. 3. KnwmuneB, 1868, c. 122-137. 

2 Ekarepuna Il. Yypexgenna ana ynpaBnenna ry6epnuii scepocincina nmnepin. 6/m, 6/r, c. 1-9, 12, 
19, 38,57,76,83-95. 

3 Ibidem, p. 116-118. 

amorali şi lipsiți de aptitudinile necesare pentru exercitarea funcțiilor 
administrative. 

Boierii moldoveni erau foarte incomozi pentru generalul Harting, de 
altfel, aşa cum au fost şi pentru ceilalți guvernatori care l-au succedat. Nu 
numai pentru faptul că doreau să-şi menţină privilegiile şi poziția lor în 
societate, dar şi pentru că insistau ca legile, obiceiurile şi limba să le fie 
respectate. În 1814, I.M. Harting a acuzat neîntemeiat câțiva boieri de faptul 
că ar fi trecut marfă de contrabandă peste Prut şi că ar fi comandat pecetea 
nobilimii basarabene cu stema Moldovei şi inscripții moldoveneşti. Câţiva 
boieri, la insistența guvernatorului, au fost expulzați în Rusia.! 

Probabil, că ura lui I.M. Harting față de boierii moldoveni era rezultatul 
unor comlexe de inferioritate, pe care generalul le avea în prezența şi în 
contactele cu nobilii basarabeni, care erau mai apropiați de civilizația şi 
cultura occidentală decât nobilimea rusă.2 Ducele de Richelieu, care din 1803 
se afla în serviciul Rusiei remarcase următoarele despre boierii moldoveni: ,, 
mi s-au părut a fi foarte departe de starea de prostie, la care pretind ruşii că 
ar fi, cu siguranţă, pentru a justifica aroganta şi tratamentul mizerabil la care- 
i supun şi pe care aceştea nu par deloc să-l merite”.3 

În afară de perfidia guvernatorului I.M. Harting, o explicaţie cât de cât 
rezonabilă a demersurilor sale, e greu de găsit. Pentru a înţelege mobilul 
acțiunilor sale este util să cunoaştem cum era apreciat de contemporanii care 
l-au cunoscut. Langeron îl caracteriza pe I.M. Harting drept un personaj „dur 
şi orgolios fiind puternic convins de meritul său în calitate de inginer, şi în 
acest caz, împărtăşea această opinie de unul singur” şi „în timpul conducerii 
sale comise cele mai grave erori ... prin însăşi manevrele sale, considerat a fi 
un comandant absurd”.+ Şi generalul-adjutant A.I. Krasovski, participant la 
războiul ruso-turc din anii 1806-1812, în memoriile sale îl caracteriza pe I.M. 
Harting în culori malefice: „ ... chiar şi dacă era considerat un inginer iscusit, 
nu se bucura de încrederea armatei, iar printre soldaţi era numit „Marc - 
groparul”.5 Contrar celor afirmate de camarazii săi de arme, Bezviconi îl 
descria pe I.M. Harting drept foarte energic şi bun administrator şi considera 
că la baza conflictului lui I.M. Harting cu boierimea locală, era o ceartă în 
familie cu nevasta sa..., „o femeie mai jos de orice critică”. Harting, 
îndepărtându-se de soţie, constata Gh. Bezviconi, a intrat în conflict cu 


1 Gore P. Anexarea Basarabiei. Chişinău, 1992, p. 26. 

2 Aldea C. Pagini dintr-o istorie zbuciumată: Basarabia pînă în anul 1920. Bucureşti, 1993, p. 48. 

3 Apud Brătianu Gh. Basarabia: Drepturi naţionale şi istorice. Bucureşti, 1995, p. 28. 

4 Documente privitoare la istoria românilor: Urmare la colecţia lui Eudoxiu de Hurmuzaki: Supliment 
1, Volumul 3: 1709-1812. Bucureşti: Socec, 1889, p. 255. 

5 N3 sanucok reHepan-ambioranra Kpacosckoro // Pyccknð BecrHuk, No 8. 1880, c. 504; KpacoBckui 
Aganacui WBanosuu // Poccniiciui ApxuB: Wcropua OreuecTBa B CBMAeTenbCTBaX N A0KyMeHTax 
XVIII-XX BB.: Anbmanax. [T.] VII. M.: Cryaua TPHAT3: Poc. Apxu, 1996, c. 434-435. 

întreaga boierime. 1 

Considerăm că insinuările autoritățilorlor administrative ruseşti la 
adresa funcționarilor locali sunt o dovadă indubitabilă a faptului că 
administraţia rusă a depus eforturi să se transforme într-o castă privilegiată, 
separată de populația băştinaşă şi închisă pentru reprezentanții ei. 

În ianuarie 1815, 1.M.Hartingh se adresează ministrului justiției D.P 
Troşcinski cu aceeaşi propunere: de a reorganiza administrația basarabeană 
după modelul guberniilor ruseşti.? În acelaşi timp, el insista permanent 
asupra imposibilității de a face ordine în Basarabia din cauza că nu existau 
norme de drept locale. Afirmațiile demnitarilor ruşi de diferite ranguri 
despre inexistența legilor moldoveneşti sunt lipsite de orice logică şi aveau 
un pronunțat substrat politic. Combătând afirmaţiile funcționarilor ruşi, 
mitropolitul G.Bănulescu-Bodoni, în scrisoarea sa către procurorul 
Sinodului, cneazul Goliţin, menționa: „Divanul moldovenesc şi în prezent se 
conduce de legile lui Iustinian şi, în afară de ele, de pravile ale Domnitorilor 
moldoveni alcătuite în comun de fețele bisericeşti şi boierimea locală şi dacă 
au fost comise uneori abuzuri şi unii din boieri, după circumstanţele acelor 
timpuri depăşeau dispoziţiile acestor legi nu poate fi un argument că 
Moldova n-a avut legile sale”.3 

Referindu-ne la sistemul legislativ moldovenesc e necesar de a evidenția 
faptul că o mare importanţă în funcționarea acestui sistem avea dreptul 
cutumiar,  nescris.+ Problemele sociale fundamentale ale societății 
moldoveneşti erau soluționate, în cele mai dese cazuri, pe baza dreptului 
cutumiar. Chiar şi când încep să fie aplicate normele dreptului bizantin scris, 
dreptul consuetudinar nu-şi pierde importanța. În Principate, dreptul 
consuetudinar a rămas precumpănitor asupra altor forme de drept până la 
sfârşitul epocii feudale.” Această situație constituia o particularitate a 
Principatelor şi nu însemna nicidecum lipsa cu desăvârşire a unui sistem 
legislativ. De către C. Mavrocordat fusese creată instituția judecătorilor de 
profesie, anticipându-se astfel separarea funcțiilor judecătoreşti de cele 
executive. În justiție a fost introdusă procedura scrisă. 


1 Bezveconnâi Gh. Viaţa boierilor Stamati. În: Din trecutul nostru, 1934, nr. 6, p. 9; ; Idem, Din viaţa 
oficialităților basarabene din secolul trecut (1823-1833). În: Viaţa Basarabiei, nr. 5-6, p. 139. 

2 Hakko, A. Op. cit., p. 127. 

3 CramHuukui A. [aBprun PaHynecko-BonqoHu, 3k3apx Monao-Banaxnickui (1808-1812), 
Murpononur Kumnnesckuă 1813-1821. KuunHes, 1894, c. 287. 

+ Cutuma este definită ca o regulă de conduită nescrisă care s-a format prin repetarea unei practici, 
pe o lungă durată în credinţa că se respectă o regulă de drept. A se vedea: Ciobanu D. Introducere în 
studiul dreptului. Bucureşti, 1992, p. 18. 

5 Georgescu V. Istoria românilor. De la origini până în zilele noastre. Ed. A III-a. Bucureşti: HUMANITAS, 
1992, P. 50. 

6 Neculce |. Letopiseţul Ţării Moldovei de la Dabija-Vodă până la a doua domnie a lui Constantin 

Deci, către 1812 în Moldova se constituise un sistem juridic destul de 
bine organizat şi care se conducea în activitatea sa de normele dreptului scris 
şi a celui consuetudinar. Afirmațiile despre inexistenţa legilor moldoveneşti 
sunt lipsite de orice suport logic. Ulterior, funcționarii şi oamenii de ştiinţă 
ruşi, care au vizitat Basarabia, s-au convins de existența şi viabilitatea 
normelor dreptului local. La sfârşitul sec. XIX - înc. sec. XX au văzut lumina 
tiparului mai multe lucrări consacrate legilor locale ale Basarabiei, ceea ce 
este o dovadă în plus a inconsistenței afirmațiilor funcționarilor ruşi despre 
legile moldoveneşti.! 

Anticipând puţin evenimentele, menționâm că la la toate intervențiile şi 
demersurile sale, guvernatorul I.M. Harting a primit un singur răspuns: 
„până la noi dispoziţii, în Basarabia rămân în vigoare condițiile anunțate 
fostului guvernator civil Sturdza în anul 1813".2 

Suntem departe de ideea considerării eforturilor lui I.M. Harting drept 
o manifestare a particularităților şi a aspirațiilor lui personale. El era 
exponentul forțelor guvernante de la Petersburg, care reclamau o mai mare 
integrare a teritoriilor acaparate. O altă grupare, printre care erau 1. 
Capodistria, M. Speranski, A. Czartoryski, ținând cont de sarcinile strategice 
ale politicii externe ruseşti optau pentru o atitudine mai liberală față de 
periferiile naționale. La acel moment, raportul de forțe fiind în favoarea 
ultimilor, s-a considerat de către autoritățile centrale ruseşti, inoportună 
lichidarea particularităților locale în administrarea regiunii. 

Insistenţa cu care reprezentanții autorităților ruseşti în regiune atentau 
la sistemul de administrare instituit în Basarabia a îngrijorat nobilimea 
locală. Starea conflictuală a fost alimentată şi de răspândirea zvonului despre 
insistența lui I.M. Harting de a obține permisiunea autorităților centrale 
pentru supunerea boierilor basarabeni pedepselor corporale.? 

Divergente şi conflicte între funcționarii ruşi şi cei băştinaşi au avut loc 
şi la nivel de administraţie ținutală. Între pârcălabii de Hotin au avut loc, în 
1814, grave neînțelegeri. Locuitorii Chişinăului se aflau în conflict cu şeful 


Mavrocordat. În: Letopiseţul Ţării Moldovei. Chişinău, 1990, p. 469. 

1 Enumerăm unele din aceste lucrări: Apmenonyno K. MecrHbie 3akoHbi Beccapa6nn. Onecca, 1908; 
Donny A. KpaTkoe conepmaHne 3akoHoB, n3BneueHHbix n3 wapckux kHur. Onecca, 1831. ( Traducerea 
lucrării apărută la laşi în 1814); EryHos A. MecrHbie n rpammanHckue 3akoHbi Beccapa6nn. Cn-6, 1881 
şi C6opHuk mecTHbix B Beccapa6nn y3akoHeHui no npenmeram rpammaHckoro npaga. Cn-6, 1882; 
Kacco Jl. BusaHrniickoe npaso B Beccapa6nn. M. 1907; JnHosgcknă B. O mecTHbix BeccapaGckux 
3akoHax. Omecca, 1842; Mepramenr O. CnopHbie Bonpocbi Beccapa6ckoro npasga. Cn-6, 1905 şi O 
NpNMeHeHnNn MECTHbIX 3aKOHOB ApmeHonyna n [lonnua. Cn-6, 1911; WnmaHogcknă M. O mecTHbix 
3akoHax Beccapa6nn. Onecca, 1887-1888. 

2 AHuynoB N., KykoB B. Pepopmbi B ynpasnennn beccapa6neă c 1812 no 1828rr. În: yueHHbie 3annckn 
KTY, T. 26, 1957, c. 151. 

3 Boldur A. Istoria Basarabiei. Bucureşti, 1992, p. 327. 

poliției din localitate, care sfida normele de drept locale şi avea o atitudine 
ostilă față de băştinaşi.! 

Nobilimea locală a reclamat activitatea guvernatorului în Comitetul 
miniştrilor al Rusiei şi a adresat o scrisoare țarului în care au insistat asupra 
următoarelor cerințe: a) să fie menținute legile locale; b) Mitropolitul, 
conform legilor moldoveneşti şă fie şi şeful primului departament al 
guvernului regional; c) să fie numit guvernator un localnic, care ar cunoaşte 
familiile boiereşti, obiceiurile şi legile locale. ? 

Boierii basarabeni au adresat o scrisoare mitropolitului G.Bănulescu- 
Bodoni, rugându-l, să le fie reprezentant plenipotenţiar. Lui i-au fost 
înmânate trei cereri spre a fi expediate la Petersburg țarului Alexandru I, 
Consiliului miniştrilor şi Consiliului de stat.3 Un demers aparte era destinat 
preşedintelui Consiliului de stat, contelui Salticov. Mitropolitul G. 
Bănulescu-Bodoni a trimis cererile boierilor ober-procurorului Sinodului, 
cneazului Goliţin. În cererea lor către țar boierii cer să le fie lăsate legile lor, 
„ca mitropolitul să fie membru al guvernului regional şi să fie dat un 
guvernator din locuitorii regiunii” .4 

În scrisoarea către Consiliul de stat boierii scriau: „Expiră a 
şasesprezecea lună de când această provincie, dată arbitrariului 
guvernatorilor lacomi, geme sub povara abuzurilor şi a influenței 
vătămătoare a unor funcționari ai guvernului provinciei” .5 

La 5 iulie 1814, e alcătuită o nouă scrisoare către țar, ea fiind semnată de 
54 de boieri şi încuviințată de mitropolitul G. Bănulescu-Bodoni. În această 
scrisoare boierii au înaintat următoarele cerințe cu caracter administrativ: a) 
crearea unui comitet ce ar sistematiza legile şi obiceiurile locale; b) 
menținerea limbii romăne în administraţie; c) administrarea regiunii să fie 
înfăptuită „după toată închipuirea pravilelor şi a obiceiurilor pământului”; 
d) respectarea privilegiilor boierimii şi egalarea în drepturi cu dvorenimea 
rusă; e) accesul liber al boierilor basarabeni în serviciul civil şi militar; f) 
mitropolitul Basarabiei să fie membru al guvernului regional.* 

Revendicările nobilimii basarabene menită să anihileze eforturile 
funcționarilor ruși de a lichida autonomia Basarabiei și solicitările înaintate 
autorităților centrale ruseşti în perioada 1813-1815 au fost minuţios analizate 
şi generalizate de către A. Agachi. Cerinţele nobilimii basarabene se 


1 Sava A. Crâmpeie din viaţa Basarabiei sub Ruşi (1812-1830). În: Viaţa Basarabiei, nr. 11, p. 1-16. 

2 UlernoB A. Yuacrne Murponomura Taspuuna B rpammaHckom  ycrpoiicrae Beccapa6nn. În: 
KuwunHeBckne enapxnanbHbie Benomocru, 1902, nr. 17, c. 368-9. 

3 CranHunukuă A. Op. cit., p. 281-285. 

430014. T. 22, Onecca, 1900, c. 128. 

5 Basarabia şi basarabenii / Alcăt., studii şi comentarii M. Adauge şi Al. Furtună. Chişinău, 1991, p. 159. 
6 ANRM, Fond. 2, inv. 1, d. 368, f. 22-27. 

rezumau la următoarele: 

- confirmarea şi întărirea pentru totdeauna a legilor și obiceiurilor locale 
dăruite locuitorilor basarabeni de către țarul rus; 

- utilizarea limbii române în calitate de unică limbă în justiţie şi în 
ocârmuirea Basarabiei; 

- elaborarea unui nou așezământ de administrare a Basarabiei potrivit 
legilor şi obiceiurilor locale; 

- sistematizarea legilor şi obiceiurilor vechi ale Moldovei, înlăturând 
legile nedrepte introduse de către domnii fanarioți. Elaborarea codului de 
legi locale; 

- diminuarea impozitelor şi dărilor din perioada dominaţiei otomane şi 
din epoca fanariotă, îndeosebi pentru birnici şi stabilirea impozitelor şi 
dărilor în concordanţă cu posibilitățile contribuabililor; 

- numirea unui guvernator civil al Basarabiei din rândurile nobilimii 
locale; 

- mitropolitul Gavriil Bănulecu-Bodoni să fie întâi stătător şi lucrător în 
organul judiciar suprem; 

- confirmarea pentru totdeauna a drepturilor şi privilegiilor marii 
nobilimi, ale micii boierimi şi ale celorlalte categorii sociale; 

- egalarea în drepturi a nobilimii basarabene cu nobilimea rusă; 

- stabilirea unui număr de zile lucrătoare pentru țărani contra plată; 

- lăsarea la discreția țarului Alexandru I de a adopta decizia privitoare 
la obligaţiunile ţăranilor față de proprietarii moșiilor şi la păstrarea sau 
lichidarea instituţiei scutelnicilor, breslașilor şi slugilor, cerând totuşi 
confirmarea vechiului obicei; 

- interzicerea strămutării țăranilor de pe o moşie pe alta, părăsirea 
satului şi aşezarea lor cu traiul pe pământurile statului din sudul Basarabiei; 

- libertatea comerțului şi a exportului peste hotare a vitelor şi a 
produselor agricole, în special a pâinii; 

- dreptul de a fabrica rachiu din pâine şi de a-l exporta peste hotare; 

- scutirea locuitorilor basarabeni de serviciul militar pentru un termen 
îndelungat, iar după expirarea acestui termen, substituirea serviciului 
militar cu plata unei taxe băneşti; 

- egalarea în drepturi a locuitorilor Basarabiei din toate categoriile 
sociale care vor dori să intre în serviciul militar sau civil cu militarii și 
funcţionarii ruşi; 

- înființarea în Basarabia a unei bănci similar cu cele din guberniile ruse; 

- trimiterea unei delegații a boierilor basarabeni la Petersburg pentru a 
prezenta cerinţele nobilimii până la adoptarea hotărârii decisive privitor la 
Basarabia; 

- trimiterea în Basarabia a unui înalt funcţionar rus care s-ar familiariza 

la fața locului cu situația reală din regiune pentru a raporta țarului, 
nominalizat fiind senatorul V. I. Krasno-Miloșeivici; 

- înlăturarea de la conducerea regiunii Basarabia a consilierului 
departamentului al doilea al guvernului regional, Matei Crupenschi, 
învinuit de comiterea abuzurilor și fraudelor; 

- încetarea introducerii legilor ruse și încălcării legilor și obiceiurilor 
locale.! 

Cu toate că I. Catargi aşa şi n-a mai fost numit guvernator al Basarabiei, 
iar Mitropolitului G. Bănulescu-Bodoni i-a fost refuzată preşedinţia în 
primul departament al guvernului regional pe care el o acceptase? petițiile 
boierilor au fost, totuşi, auzite la Petersburg. D. Poştarencu consideră că 
anume petiţiile boierilor au constituit pentru suveranul rus un indiciu al 
înrăutățirii situaţiei în proaspăta provincie încorporată, atât că țarul era 
preocupat nu de satisfacerea doleanţelor boierilor basarabeni ci de 
stabilizarea situaţiei în regiunea anexată. 

Situaţia creată în Basarabia a fost discutată în şedinţa Comitetului 
miniştrilor din 15 iunie 1815, care a luat decizia de a trimite la faţa locului pe 
funcţionarul ministerului rus de externe, consilierul de stat P.P. Sviniin.4 
Înaintea venirii sale în Basarabia, P.P. Sviniin a primit instrucțiuni, în care i 
se indica să afle în ce constau normele de drept locale. El trebuia să mai 
concretizeze ce religie confesează localnicii; ce feluri de impozite se percep 
şi în ce mod; din ce se constituie veniturile şi cheltuielile regiunii. Analiza 
instrucțiunilor primite de P.P. Sviniin ne permite să conchidem că demnitarii 
ruşi, inclusiv şi cei de cel mai înalt rang, aveau închipuiri foarte vagi despre 
provincia anexată. Trezeşte uimire faptul că trebuia să se afle ce religie 
confesează băştinaşii, ştiindu-se că anexarea Basarabiei a fost motivată şi de 
necesitatea salvării creştinilor de sub jugul Imperiului otoman. Deci, nu grija 
față de creştinătatea înrobită era cauza expansiunii în Balcani, ci dorința de 
noi cotropirii şi de dominare în regiune. 

Faptul că regiunea va fi inspectată de un funcționar al administraţiei 
centrale ruseşti a incitat protipendada locală, care s-a convocat la Chişinău 
pentru consultări. La venirea sa în Basarabia P.P. Sviniin a fost asaltat de 
numeroşi petiționari, care au reclamat fărădelegile şi abuzurile comise de 
administraţia locală. P. Sviniin s-a prezentat drept revizor şi chiar a ordonat 


1 Agachi A. Poziţia nobilimii basarabene față de tentativele funcţionarilor ţariști de a suprima 
autonomia Basarabiei în anii 1813 — 1815. În: Akademos, nr. 3 (38), 2015, p. 121-122. 

2 Casso L. Dreptul Bizantin în Basarabia. Chişinău, 1923, p. 13. 

3 Poștarencu D. Destinul românilor basarabeni sub dominaţia ţaristă. Chișinău: CEP USM, 2012, p. 64. 
4 ANRM, Fond. 88, inv. 1, d. 5, f. 2. 

5 Kacco JI. Op. cit., p. 209-210. 

6 ANRM, Fond.88, inv.1, d.5,f.6-7. 

7 Hakko A. Op. cit., p. 133. 

de a convoca la Chişinău toți nobilii basarabeni cu actele ce le-ar certifica 
proviniența.! El s-a aflat în Basarabia aproape şapte luni, din septembrie 
1815 până în martie 1816. În calitate de ajutor al lui P.P. Sviniin a fost 
desemnat de către I.M. Harting la 15 octombrie 1815, scriitorul C. Stamati, 
funcționar al primului departament.? A fost numit şi un ajutor din partea 
nobilimii locale - Sandulachi, iar pentru acumularea şi selectarea operativă 
a actelor legislative a fost constituit un comitet special din boierii locali.’ 

P. Svinin a reuşit să inspecteze numai partea de sud a Basarabiei, până 
la Sculeni. Pe durata aflării la fața locului, expedia rapoarte la Petersburg, 
primea de la locuitori multe plângeri, descoperea abuzuri şi fărădelegi 
comise de către funcționari. Unii dintre aceştia, la cererea lui, erau demişi 
din funcții, după cum s-a întâmplat cu polițmaistrul de Akkerman P. Repe.+ 

În urma investigațiilor efectuate, P.P. Svniin a elaborat un raport, în care 
a descris organizarea administrativă a Basarabiei şi a caracterizat instituțiile 
administrative ale regiunii, evidențiind lacunele în activitatea lor. Pentru 
redresarea situației au fost propuse măsuri concrete: 

a) înlocuirea consilierilor moldoveni cu alții mai destoinici, ca spătarii 
Cazimir şi Bucşenescu, căminarul Pruncul, paharnicul Stamati, căminarul 
Simforachi şi alții; 

b) desemnarea unui preşedinte al departamentului întîi; 

c) numirea unui procuror şi a doi inspectori judiciari: unul pentru 
cazurile civile, celălalt pentru dosare penale; 

d) direcţiei a treia să-i fie reconfirmate competențele, funcțiile căreia, 
practic, le îndeplineşte cel de-al doilea departament, transformat de 
guvernator în propria sa cancelarie. Dezordinile în cadrul celui de-al doilea 
departament erau cauzate de amestecul abuziv al guvernatorului. 

P.P. Svinin constata, că la posturile de ispravnici au fost numiți 
funcționari ruşi, „care nu se conduceau de principii stricte şi de norme 
morale”, „nu cunoşteau „limba moldovenească”, ceea ce ingreuia contactul 
lor cu localnicii”, mai ales că „puterea ispravnicilor nu avea nici un fel de 
limite”. 

Referitor la sistemul legislativ moldovenesc, P.P. Sviniin a menţionat că 
atât în Moldova, cât şi în Basarabia este aplicat nu numai dreptul 
consuetudinar, dar şi legile scrise: legile lui Iustinian, Bazilicalele, Exabiblul 
lui Armenopol, Pravila lui Vasile Lupu şi diferite hrisoave emise de 


1 ANRM, Fond.88, inv.1, d.5,f. 25-43. 

2 Ibidem, f. 13. 

3 Grama D. Lupta românilor de la răsărit de Prut pentru apărarea legilor Moldovei în primele decenii 
ale secolului al XIX-lea. În: Destin românesc, 1994, nr. 1, p. 91. 

4 Agachi A. Misiunea lui P.P. Svinin în Basarabia (septembrie 1815 — aprilie 1816). În: Akademos, nr. 4 
(43), 2016, p. 102. 

Domnitorii Moldovei.! 

Raportul lui P.P. Sviniin a dejucat planurile guvernatorului I.M.Harting 
şi a susținătorilor săi. Incontestabil, dreptul consuetudinar a dominat în 
Moldova, dar nu a fost unica sursă de drept. Afirmațiile sterile ale 
funcționărimii ruse au fost contestate de un alt funcționar rus care a încercat 
să pătrundă în esența problemei. Primii, în dorința de a rusifica 
administrația Basarabiei, au recurs la cele mai diverse mijloace: falsul, 
interpretarea tendenţioasă a realităților locale, denaturarea faptelor ş. a. 
Pentru a constata inexistența legilor moldoveneşti era necesară o cât de 
superficială documentare. Te puteai documenta în cazul când cunoşti cât de 
cât realitățile şi limba locală. Dacă nu le cunoşti şi nici nu vrei să le cunoşti 
calea cea mai simplă e să afirmi că ceea ce nu doreşti să existe nu există. 
Numai astfel, după părerea noastră, se pot explica aprecierile iresponsabile 
ale funcționărimii ruse despre sistemul legislativ moldovenesc. 

O consecinţă a administrării nefaste a regiunii, considera P.P. Sviniin, e 
fuga locuitorilor peste Prut. El a constatat că din Basarabia au fugit 3.000 de 
familii.? 

Starea deplorabilă a regiunii a fost confirmată şi de P.Kiselev, care 
comunica țarului Alexandru I: „Ca să Vă dovedesc cât de nefastă este 
administrarea de azi din Basarabia, aş dori ca M. V. să dea ordin pentru a 
face calcule din care să se vadă câți locuitori au fost la încheierea păcii, câți 
bulgari au trecut atunci la noi, câți au rămas mai apoi şi câți dintre ei au 
plecat înapoi, preferând guvernarea turcească în locul guvernării noastre” .3 

În afară de fuga peste râul Prut, populaţia şi-a manifestat atitudinea față 
de noile autorități și situația creată şi prin alte forme de protest. După 
caracterul şi metodele de manifestare exprimat de diferite categorii sociale 
ale populaţiei din Basarabia, protestele sociale pot fi convenţional divizate în 
două forme de manifestare: pasive şi active. Protestului social pasiv se 
manifesta prin: înaintarea plângerilor şi  reclamațiilor, adresate 
administrației regionale şi celei imperiale, în care țăranii sau orășenii 
protestau împotriva abuzurilor administrației locale, moşierilor, arendaşilor, 
concesionarilor, mănăstirilor, poliției orăşeneşti etc. Ţăranii înaintau 
demersuri cerând judecata moşierilor, arendaşilor sau concesionarilor; se 
revoltau împotriva prestațiilor, impozitelor şi dărilor exagerate; îşi exprimau 
nemulțumirea împotriva abuzurilor militarilor ruşi cantonați în Basarabia; 
fugeau de la moşieri sau se strămutau, din diferite motive, în alte sate sau în 
alte ținuturi, iar în unele cazuri - peste Nistru; înaintau reclamaţii împotriva 
funcționarilor ruşi şi Administraţiei regionale. La rândul lor, negustorii şi 


1 CsuHbuH M. Onucanne beccapa6ckoi o6nacru. În: 300M4, T. 6, Onecca, 1867, c. 223-234. 
2 Ibidem, p. 211. 
3 Basarabia şi basarabenii /Alcăt., studii şi comentarii M. Adauge şi Al. Furtună. Chişinău, 1991, p. 160. 

meşteşugarii se plângeau Administraţiei regionale sau imperiale împotriva 
restricțiilor în comerțul interior şi exterior etc. Protestele sociale active 
includeau: manifestările fățişe - refuzul de a îndeplini prestațiile şi a plăti 
impozitele, insultele şi nesupunerea față de autorități, incendierea 
conacurilor moşiereşti, cauzarea prejudiciilor materiale moşierilor, cauzarea 
leziunilor corporale moşierului sau slugilor sale, tentativele de omor sau 
omorul  (moşierului, administratorului moşiei, burgomistrului sau 
starostelui satului), opunerea rezistenței colective  moşierului sau 
reprezentanților administraţiei ținutale şi ai celei regionale, acțiunile 
deschise, înarmate, împotriva  moşierilor,  arendaşilor de moşii, 
concesionarilor, negustorilor, cunoscută ca mişcare haiducească.! 

Protestele şi revendicările care au avut loc în Basarabia în perioada 1812- 
1818 au fost grupate de către V. Tomuleţ în opt categorii: a) 372 (36,3%) - 
abuzurile moşierilor, ispravnicilor, arendaşilor, concesionarilor etc.; b) 318 
(31%) - prestațiile, impozitele şi dările exagerate; c) 133 (13%) - abuzurile 
militarilor ruşi; d) 93 (9,1%) - fuga, strămutările țăranilor în interiorul 
Basarabiei şi peste Nistru; e) 62 (6%) -fuga țăranilor în Moldova de peste 
Prut; f) 31(3%) - abuzurile Administraţiei regionale şi ale funcționarilor ruşi; 
8) 13 (1,3%) - restricțiile în comerțul interior şi exterior şi h) 3 (0,3%) conţin 
informații cu privire la mişcarea haiducească sau la actele de tâlhărie. 
Majoritatea manifestărilor populației s-a produs în primii patru ani şi 
jumătate de ocupaţie (iunie 1812-1816) fiind înregistrate 998 proteste şi 
revendicări (97,4% din numărul lor total).? 

O mărturie elocventă referitoare la primii ani de activitate a 
administrației ruseşti în Basarabia este scrisoarea lui Manuc Bei Mirzoian 
către contele I. Capodistria. Manuc Bei, personalitate cunoscută a acelor 
vremuri, care s-a impus prin „frumusețea, deşteptăciunea de diplomat şi 
cunoştinţele sale largi” a oferit anumite servicii Rusiei în timpul războiului 
din 1806-1812 şi, ca recompensă țarul Alexandru I i-a acordat cetățenia rusă. 
În anul 1815 el se stabileşte cu traiul în Basarabia. Lui i-a fost acordat gradul 
de consilier de stat şi posibilitatea de a contacta direct cu țarul şi ministrul 
de externe, pentru a-i informa despre situația din Principate, Turcia şi 
Basarabia.+ Importanţa scrisorii sale constă în veridicitatea şi imparțialitatea 
cu care autorul reflectă starea de lucruri din Basarabia la trei ani după 
anexare. Exodul populației se explică prin „modul de administraţie”, care e 


1 Tomuleţ V. Cronica protestelor şi revendicărilor populaţiei din Basarabia (1812-1828). Chişinău, 
2007, Vol. |, p. 52-53. 

2 Tomuleţ V. Basarabia în epoca modernă (1812-1918): (Inst., regulamente, termeni). Ed. a 2-a, rev. și 
ad. Chișinău: Lexon-Prim, 2014, p. 457-458. 

3 Bezveconnâi Gh. Manuc-bei. În: Din trecutul nostru, nr. 3-4, 1934, p. 50. 

4 Varta |. Manuc-Bei despre situaţia Basarabiei la 1815. În: Patrimoniu, nr. 3, 1991, p. 7. 

„cauza că mai mult de 5.000 de familii au emigrat din Basarabia în Moldova”. 
Harting „nu este în stare să conducă asemenea treburi. Necunoscând nici 
organizarea interioară a guvernului său, nici buna manieră de a se comporta 
cu lumea...”. El insista asupra menţinerii în regiune a tradițiilor şi 
obiceiurilor locale, recomandând ca în fruntea celor două departamente ale 
guvernământului local să fie numiţi doi boieri localnici şi anume: Bocşănescu 
şi Başotă, care sunt caracterizați ca oameni competenți şi oneşti.! 

A apreciat foarte dur activitatea administraţiei Harting şi contele I. 
Capodistria, care în scrisoarea sa către A.N. Bahmetiev din 4 iunie 1816, 
constata că tot ce s-a făcut până la acel moment în administrarea Basarabiei 
e imperfect şi vicios, iar mai târziu îi recomanda revocarea funcționarilor 
care au servit sub Harting.? „În loc să atragă oamenii, constata I. Capodistria, 
administraţia i-a făcut să emigreze şi pe băştinaşi”.3 Chiar şi țarul Alexandru 
I, a recunoscut: „Spre cea mai adâncă durere sunt informat, în mod absolut 
sigur, că toate intenţiile mele nu sunt realizate şi că dezordinea, de la un timp 
încoace, a ajuns la apogeu”.4 

Analiza efectivă a aspectelor abordate permite să facem următoarele 
concluzii: 

- Starea de provizorat a administraţiei, care presupunea o existență 
limitată în timp a provocat animozități între boierimea locală şi 
protipendada rusă în problema administrării ulterioare a Basarabiei. 

- În primii ani ai ocupației ruseşti nobilimea basarabeană constituia o 
forță relativ unită, aptă să se ridice în apărarea valorilor naționale. Deoarece 
în secolul XIX, privilegiul de a servi în instituțiile administrative îl aveau 
doar reprezentanții nobilimii, acest fapt era semnificativ pentru menținerea 
în regiune a tradiţiilor administrative moldoveneşti. 

-  Oficialitățile ruseşti, pentru care Basarabia nu era un scop, ci un 
mijloc de realizare a planurilor expansioniste în Balcani au ţinut cont de 
situația creată şi au luat în considerație doleanțele nobilimii de a menţine 
structurile administrative naţionale. Basarabia, care conform planurilor 
ruseşti trebuia să devină un loc de atracție pentru popoarele vecine, în primii 
ani de stăpânire rusească, a fost transformată într-o zonă dominată de 
samovolnicie şi fărădelegi. Situația creată contravenea intereselor de politică 
externă ale Rusiei şi nu contribuia deloc la crearea unei mai bune imagini a 
Rusiei ca ocrotitoare a creştinității. De aceea, volens nolens, se impunea 
luarea unor măsuri ce ar fi redresat situația. 


1 Manuc Bei Mirzoian. Observaţii asupra stării actuale a Basarabiei. În: Patrimoniu, 1991, nr. 3, p. 9- 
14. 

2 Hcropuna Mongasgnn. [lokymenTbi n Marepnanbi. Tom II. K., 1957, c. 205. Kacco N. Op. cit., p. 211. 

3 ANRM, Fond. 5, inv. 2, d. 1, f. 1-3. 

4 ANRM, Fond. 5, inv. 2, d. 308, f. 178. 


60 


Capitolul II instituirea sistemului administrativ provizoriu (1812 — 1818) 


2.3. Redimensionarea structurii administrative a regiunii (1816-1818) 

Starea de tensiune între nobilimea locală şi funcționărimea rusă, abuzrile 
şi haosul ce domneau în activitatea administraţiei, situația deplorabilă a 
locuitorilor care, nemaiputând suporta ororile noii stăpânirii emigrau peste 
Prut, au provocat nelinişte autorităților centrale. Informaţiile primite din 
Basarabia, precum şi raportul lui P.P. Sviniin au confirmat starea destul de 
complicată ce se crease în Basarabia. 

După încheierea lucrărilor Congresului de la Viena, Alexandru I revine 
în Rusia şi se implică personal în rezolvarea problemelor basarabene. Un rol 
aparte în organizarea administrativă a Basarabiei, la acea perioadă, a jucat |. 
Capodistria - promotor al politicii liberale şi unul dintre cei mai aprigi 
susținători ai orientării constituționale. Anume lui, țarul i-a încredințat să-l 
informeze în problemele Basarabiei şi a ordonat, ca din ianuarie 1816, toate 
documentele referitoare la Basarabia să-i fie adresate, de asemeni, lui I. 
Capodistria.! Tot el era persoana, prin intermediul căreia, mai târziu, 
namesnicul plenipotenţiar al Basarabiei se adresa țarului.? 

Situaţia creată în Basarabia a fost examinată de Consiliul miniştrilor al 
Rusiei, care, în şedinţa sa din 15 ianuarie 1816 a decis: 1) de a trimite în 
Basarabia un funcționar de rang înalt pentru a administra regiunea conform 
actelor normative în vigoare şi pentru elaborarea de noi reguli de 
administrare a provinciei; 2) de a institui un comitet special în ajutorul 
înaltului funcționar ce va fi trimis în Basarabia; 3) de a constitui un comitet 
în cadrul Consiliului miniştrilor care s-ar ocupa de problemele Basarabiei. 

În februarie 1815, a fost creată Cancelaria privind administrarea regiunii 
Basarabia subordonată contelui I. Capodistria.? Sarcina principală a 
Cancelariei era alcătuirea noilor reguli de administrare a Basarabiei.+ 
Analizând situația creată în Basarabia, s-a ajuns la concluzia că situația poate 
fi ameliorată numai prin numirea în regiune a unui funcționar de rang 
superior, împuternicit cu largi competenţe şi care s-ar bucura de încrederea 
țarului. În rapoartele sale către ţar el a insistat asupra instituirii în regiune a 
funcției de namesnic plenipotenţiar ca remediu contra abuzurilor frecvent 
practicate în Basarabia. 

La 22 februarie, Consiliul miniştrilor a hotărât ca până la aprobarea de 
către țar a deciziei din 15 ianuarie să trimită în Basarabia o persoană de 


1 Ncropna Mongasgnn. [lorymenHTbi n marepnanbi. Tom II. Knwunes, 1957, c. 205. 

2 Tpy6eunoiă 5. MywknH B Mongagnn. KuwnHes, 1963, c.35. 

3 Cancelaria a existat nominal până în 1828, dar, de fapt, doar până la numirea în 1823 în postul de 
guvernator general al Novorosiei şi namesnic plenipotenţiar al Basarabiei a contelui M.S. Voronţov. A 
se vedea: Tomuleţ V. Basarabia în epoca modernă (1812-1918): (Instituţii, regulamente, termeni). Vol. 
1. Chișinău: CEP USM, 2012, p. 186. 

4 ANRM, Fond. 2, inv. 1, d. 386, f. 9-10. 

încredere în scopul prevenirii de noi fărădelegi.! Ultima decizie a fost 
sancționată de țar şi astfel, I.M. Harting a fost disponibilizat, ? iar în locul său 
a fost numit guvernatorul guberniei Ecaterinoslav, I.H. Calagheorghi.* 

Demiterea lui I.M. Harting nu a însermnat revenirea la respectarea şi 
menținerea de către autoritățile centrale ruseşti a vechii organizări 
administrative şi a legilor locale, ci o neînsemnată modificare de ordin tactic. 
Numirea lui I.H. Calagheorghi în această funcție urmărea scopul de a 
reabilita imaginea autorităților administrative rusești, deteriorată grav de 
administrația Harting şi ameliorarea relațiilor cu nobilimea locală. 

Instituţia namesnicului plenipotenţiar al Basarabiei. La 21 mai 1816, 
namesnic plenipotenţiar al Basarabiei a fost numit general - locotenentul 
A.N. Bahmetiev, care deținea şi funcția de guvernator general al Podoliei.+ 
În funcţia de şef al Cancelariei namesnicului plenipotenţiar al Basarabiei a 
funcţionarului de clasa a VIl-a Timkovski şi în calitate de traducător 
Ignatovici, funcționar de clasa a VIII-a.5 

Informând, la 26 mai 1816, Consiliul de Miniştri al Rusiei despre 
desemnarea lui A.N. Bahmetev în calitate de namesnic plenipotenţiar al 
Basarabiei, contele A.A. Arakceev a adus la cunoştinţa miniștrilor dispoziția 
țarului privind respectiva desemnare: 1. Fiecare ministru să transmită lui 
A.N. Bahmetev toate documentele de care dispune, prevăzute anterior spre 
a fi remise senatorului Moderah. 2. Ministrul poliției să predea lui Bahmetev 
toate documentele ce i-au fost transmise de la Capodistria (adică în 1813, 
când acesta din urmă activa în cadrul cancelariei lui P.V. Ciceagov). 3. 
Deoarece namesnicul plenipotențiar al Basarabiei, conform rangului său, 
avea să adreseze împăratului toată corespondența, urma ca miniştrii, 
prezentându-i, concomitent, noului desemnat documentele privitoare la 
organizarea Basarabiei şi dezordinile de acolo, să nu mai țină regiunea în 
aceeaşi stare de dependență ca şi guberniile interne ale Rusiei, cu excepția 
ministrului Afacerilor Interne, care urma să continue corespondenţa cu 
Bahmetev în privinţa stabilirii sârbilor, bulgarilor şi coloniştilor germani din 
ducatul Varşoviei şi alocării sumelor de bani necesari. 4. Ministrul poliției 
să-i ordone guvernatorului guberniei Ekaterinoslav, Kalagheorghe, să se 


1 Hakro A. Op. cit., p. 134. 

2 După demiterea sa din funcțiile de guvernator civil şi militar al Basarabiei, I.M. Harting a fost demis 
şi din funcţia de comandor al Districtului Ingineresc Odesa la 10 septembrie 1817. I.M. Hartingh, fiind 
demis s-a stabilit cu traiul pe moşia soţiei sale din ţinutul Orhei unde a mai trăit cincisprezece ani în 
permanent conflict cu rudele soţiei sale. A se vedea: Xanunna N. OcHoBHbie ncTopnyeckne maHHbie o 
Beccapa6nn. // Tpyabi beccapa6ckoii ry6epncroi apxusnoi komuccuui. T. 2. KuwnHes, 1902, c. 36. 
3 Kacco JI. Op. cit., p. 212. 

+ ANRM, Fond.17, inv.1, d.15, f.7. 

5 Tomuleţ V. Basarabia în epoca modernă (1812-1918): (Inst., regulamente, termeni). Ed. a 2-a, rev. și 
ad. Chișinău: Lexon-Prim, 2014, p. 521. 

deplaseze în Basarabia pentru a executa sarcinile ce avea să i le dea 
Bahmetev. 5. Lui Bahmetev să i se comunice: a) În cazul judecării 
funcționarilor din Basarabia pentru săvârşirea infracțiunilor de abuz în 
serviciu, el se va conduce de regulamentul elaborat de către Consiliul de 
Miniştri al Rusiei, cauzele respective urmând să fie expediate spre examinare 
Curţii Penale de Apel din Herson; b) În privința înapoierii fugarilor din 
guberniile interioare ale imperiului, infiltrați în Basarabia, el va acționa în 
conformitate cu decizia imperială prin care a fost abrogată dispoziția 
precedentă a Consiliului de Miniştri; c) Notificările sale le va expedia direct 
țarului, indicând pe plic Cu privire la Basarabia. 

Namesnicul plenipotenţiar era investit cu putere nelimitată, se afla în 
subordine directă față de țar şi nu depindea de ministerele centrale. Au fost 
concretizate cazurile de conlucrare a namesnicului cu Ministerul de interne 
în problema coloniştilor. Toată corespondenţa referitoare la Basarabia, aflată 
în diferite ministere a fost transmisă namesnicului plenipotențiar.? Toate 
autoritățile şi instituţiile administrative ale regiunii erau subordonate 
namesnicului, inclusiv şi cetățile, care anterior se afflau în subordinea 
autorităților militare. Introducerea instituției namesnicului plenipotenţiar şi 
investirea lui cu puteri nelimitate a diminuat substanţial rolul şi influența 
guvernatorului în administrarea regiunii. 

Ukazul țarului de numire în funcție a lui A.N. Bahmetiev a fost însoțit 
de o instrucțiune în care au fost concretizate sarcinile ce trebuiau îndeplinite 
şi detaliate indicațiile în baza cărora namesnicul plenipotenţiar al Basarabiei 
trebuia să-şi desfăşoare activitatea. Instrucţiunea era alcătuită dintr-un 
preambul şi două capitole. Potrivit dispozițiilor primului capitol, dedicat 
organizării administrative a regiunii, namesnicului plenipotențiar i-a fost 
dată misiunea de a elaborara un proiect de act normative privitor la 
organizarea definitivă a provinciei. Proiectul trebuia să includă patru 
componente: 

- Divizarea pe clase a locuitorilor provinciei; 

- Cu privire la constituirea administrației generale, stabilirea funcțiilor 
din cadrul departamentelor Guvernului Regional al Basarabiei. Urma să se 
elaboreze reguli privind desemnarea ispravnicilor; 

- Privind examinarea cazurilor judiciare după legile locale, bazate pe 
obiceiuri, cu excepţia cazurilor penale, care vor fi judicate potrivit Codului 
penal până la dispoziţii ulterioare; 

- Privind formarea poliției interne şi de graniță. Tot aici se recomanda 
tuturor autorităților să accepte reclamațiile şi cererile redactate în „limba 


1 Poştarencu D. Instrucţiunea imperială cu privire la organizarea administrativă a Basarabiei din 1816. 
În: Revista de Istorie a Moldovei, nr. 3 (91), 2012, p. 93-94. 
2 Nonnoe co6panne 3aKoHoB Poccuiickoă umnepuu (în continuare: NC3PU), T. 33, c. 867. 

moldovenească”, fără a pretinde ca acestea să fie traduse în limba rusă. 

În partea a doua a instrucţiunii sunt expuse o serie de prevederi cu 
caracter economic şi politic, intitulate astfel: Măsurile administrative 
primordiale; Repartizarea impozitului direct; Plasele de stat; Coloniile; 
Despre mărfurile importate şi exportate; Exportul cerealelor; Importarea 
diferitor mărfuri; Despre legăturile Basarabiei cu guberniile limitrofe ale 
Imperiului Rus; Relaţiile externe şi, îndeosebi, cu Principatul Moldovei.! 

În scrisoarea sa către A.N. Bahmetiev din 4 iunie 1816, I. Capodistrias îl 
atenționa asupra interesului manifestat de țar în instaurarea ordinii în 
Basarabia şi că „e necesar de a asigura prosperarea noii provincii, bunăstarea 
căreia poate contribui la consolidarea relaţiilor de pace cu Turcia.Trebuie de 
demonstrat prin fapte concrete că păstrând caracterul distinct național a 
acestei provincii o putem face utilă imperiului din punct de vedere politic, al 
finanţelor, populaţiei şi al comerțului”. Pentru realizarea cu succes a acestor 
sarcini era necesară disponibilizarea funcționarilor care sau compromis.? 

A.N. Bahmetev a preluat conducerea efectivă a Basarabiei în data de 29 
iunie 1816, fapt confirmat de adresa sa emisă la Chişinău, prin care i-a 
comunicat lui Harting că a intrat în exercițiul funcțiunii de namesnic 
plenipotenţiar al Basarabiei. 

A.N. Bahmetiev îşi începe activitatea în Basarabia prin înlocuirea 
funcționarilor din administraţia regională cu cei aduşi de dânsul de la 
Kameneţ-Podolsk.? La nivelul administraţiei ţinutale lucrul acesta s-a 
realizat mai subtil, menținându-se un timp funcționarii locali. La 24 iunie 
1816, Bahmetiev i-a confirmat în funcții pe căminarul Z. Rale - serdar de 
Orhei, lamandi - pârcălab de Hotin, paharnicul N. Done - ispravnic de 
Bender, Vasilache - ispravnic de laşi, Leonard - ispravnic de Soroca, 
Costachi Russu - ispravnic de Codreni.+ 

Comitetul provizoriu al Basarabiei. Pentru a restabili ordinea şi a 
administra mai eficient regiunea a fost constituit Comitetul provizoriu al 
Basarabiei, care şi-a început activitatea la 4 iulie 1816. Membri ai Comitetului 
au fost numiți boierii moldoveni: general-maiorul Ilie Catargi, funcţionarul 
de clasa a V-a Alexandru Ghica, funcţionarul de clasa a V-a Iordache Millo, 
spătarul lancu Sturdza, spătarul, funcționar de clasa a VIII-a, lordache 
Bucşănescu, spătarul Panait Cazimir, banul Teodor Başotă, căminarul loan 
Pruncul, stolnicul Matei Râşcanu şi din partea Coroanei - funcţionarul de 
clasa a V-a Matei Crupenschi şi funcţionarul de clasa a VIl-a Aleksei 
Iuşnevski. În funcţia de preşedinte al Comitetului a fost desemnat 


1 Poştarencu D. Op. cit., p. 99-106. 

2 Hcropua Mongasgnn. [lokymenHTbi n marepnanbi. Tom. Il. Knwunes, 1957, c. 205. 
3 Kacco Jl. Op. cit., p. 215. 

4 ANRM, Fond.5, inv.2, d. 289, f. 1-1verso. 

guvernatorul civil al guberniei Ekaterinoslav, funcţionarul de clasa a IV-a 
I.H. Kalagheorghe.! Mai târziu în componenţa Comitetului a fost inclus şi 
funcţionarul Nedoba.? 

Comitetul se subordona namesnicul plenipotențiar al Basarabiei şi era 
ierarhic superior guvernului regional. Obiectivele strategice ale Comitetului, 
după cum rezultă din raportul lui A.N. Bahmetiev către țar din 7 iulie 1816, 
erau: 1) de a face ordine în administrația regiunii şi 2) de a elabora un nou 
regulament de administrare a Basarabiei în concordanţă cu tradițiile locale.3 

În adresarea sa către Comitetul provizoriu A.N.Bahmetiev a specificat 
chestiunile principale ce trebuiau soluționate de Comitet: a) reorganizarea 
administraţiei regionale; b) restabilirea ordinii în satele şi oraşele regiunii; c) 
revizuirea conturilor referitoare la veniturile statului; d) examinarea 
plângerilor referitoare la abuzurile funcționarilor angajaţi în administratia 
regională şi locală; e) crearea rețelei poştale şi instituirea comunicației prin 
stațiile poştale; f) stabilirea unui volum strict al prestaţiilor îndeplinite de 
locuitori; g) crearea detaşamentelor de călăraşi pentru asigurarea pazei 
frontierilor.+ 

Prin dispoziția sa din 22 august 1816 A.N. Bahmetiev a indicat sarcinile 
ce trebuiau realizate de Comitet pentru a asigura stabilitatea şi 
funcționalitatea administraţiei: a) perfecționarea sistemului de colectare a 
impozitelor; b) crearea condiţiilor pentru dezvoltarea comerțului intern şi 
extern; c) acumularea şi prelucrarea datelor statistice; d) divizarea în tagme 
sociale a populației şi întocmirea listei familiilor nobile din Basarabia; e) 
reorganizarea guvernului regional; f) crearea condițiilor pentru stabilirea în 
regiune a coloniştilor; g) asigurarea ordinii publice şi a pazei frontierei.” 

Conformându-se indicațiilor namesnicului plenipotențiar, Comitetul 
provizoriu a operat unele modificări în structurile administrative ale 
regiunii. Au fost concretizate şi delimitate funcţiile şi competențele 
guvernului regional. Primul departament al guvernului regional (executiv) 
era condus de vice-guvernator, funcție nouă în sistemul administrativ 
basarabean şi avea în competența sa problemele administrative, iar al doilea 
departament (judiciar) - examinarea dosarelor civile şi penale. 

A fost menținută divizarea primului departament în trei direcții: prima 
direcție - se ocupa de problemele executive, organizarea internă şi 
menținerea ordinii publice în regiune; a doua - de statistică, comerț şi 
administrarea proprietății de stat; a treia gestiona veniturile statului. 


1 ANRM, Fond. 4, inv. 1, d. 48, f. 29. 

2 Tomuleţ V. Op. cit., p. 221. 

3 Hcropua Mongasgnn. [lokymenHTbi n marepnanbi. Tom. Il. Knwunes, 1957, c. 233. 
4 ANRM, Fond. 4, inv. 1, d. 48, f. 3-5v. 

5 Ibidem, f. 15-23. 

Al doilea departament se diviza în două direcții: a) direcția penală, care 
pentru examinarea cazurilor se conducea de legile ruseşti şi era alcătuită din 
doi consilieri ruşi; b) direcția civilă; se conducea de legile şi dreptul cutumiar 
moldovenesc şi era alcătuită dintr-un preşedinte şi patru consilieri 
moldoveni.! 

La mijlocul lui septembrie 1817, la decizia oficialităților de la Sankt 
Petersburg, I. Kalagheorghi revine la funcția de guvernator civil al guberniei 
Ekaterinoslav, iar la postul de preşedinte al Comitetului Provizoriu este 
numit funcţionarul de clasa a V-a Nedoba.? 

La 30 decembrie 1817, guvernator civil al Basarabiei e numit C.A. 
Catacazi,$ care a exercitat această funcție până în august 1825.4 

După cum s-a menționat, una din sarcinile principale a Comitetului 
provizoriu era elaborarea unui nou regulament de administrare a Basarabiei. 
Boierii moldoveni membri ai Comitetului, chiar de la bun început au adoptat 
o atitudine pasivă față de această sarcină şi cu orice prilej căutau să se 
eschiveze de la acest lucru. Acest fenomen se explică, după convingerea 
noastră, prin suspiciunile boierilor că noul regulament ar putea să lichideze 
particularitățile locale în administraţie şi să priveze nobilii locali de 
drepturile şi privilegiile lor. Poziţia boierilor moldoveni a fost clar exprimată 
în scrisoarea boierului M. Krupenski către contele I. Capodistria din 18 iunie 
1817, în care se insista asupra păstrării „limbii moldoveneşti” în instituțiile 
administrative ale Basarabiei.5 Boierii basarabeni erau convinşi că dacă va fi 
menținută limba română în administrația regională, vor fi respectate şi legile 
şi tradițiile locale. Menţinerea limbii române în instituțiile administrative era 
o garanție a accesului nobililor basarabeni la diferite funcții în sistemul 
administrativ al regiunii şi a posibilității de a influența procesul de 
administrare a regiunii. 

Deoarece elaborarea noului regulament de administrare a Basarabiei 
decurgea foarte anevoios, sarcina aceasta a fost transmisă adunării comune 
a departamentelor. Pentru a accelera pregătirea proiectului, A.N. Bahmetiev 
a elaborat un regim special de activitate a adunării comune a 
departamentelor: de la ora 16% până la ora 20%, în afară de marţi şi 
sâmbătă. Dar şi aici lucrurile n-au mers mai bine şi proiectul, în final, a fost 
elaborat de şeful cancelariei namesnicului P. Kriniţki. Proiectul noului 
regulament administrativ a fost discutat de guvernul regional şi cu unele 


1 ANRM, Fond. 5, inv. 3, d. 104, f. 4-7v. 

2 Tomuleţ V. Op. cit., p. 222. 

3 C.A. Catacazi era ginerele lui Constantin Ypsilanti. A se vedea: Bezveconnâi, Gh. Eteria. În: Din trecutul 
nostru, nr. 25-27, 1935, p.2. 

4 ANRM, Fond. 4, inv. 1, d. 22, f. 7; Xanuna M. Op. cit., p. 36. 

5 Kacco Jl. Op. cit., p. 216. 

modificări a fost aprobat.! 

La începutul anului 1818, varianta în limba rusă a proiectului a fost 
semnată de namesnic, guvernator şi consilierii ruşi, iar varianta în română 
de către consilierii moldoveni şi e trimis spre aprobare la Petersburg.? 

O altă problemă legată de introducerea noului regulament administrativ 
era stabilirea apartenenţei locuitorilor regiunii la diferite tagme sociale. 
Comitetul provizoriu n-a putut realiza această sarcină şi în octombrie 1817 
A.N. Bahmetiev a creat o comisie specială pentru alcătuirea listei familiilor 
nobile din Basarabia.? 

Administraţia ținutală. A fost reorganizată şi administraţia ținutală. În 
ținuturi a fost instituită funcția de revizor; administrația ținutală fiind 
alcătuită din următorii funcționari: ispravnicul, revizorul şi funcţionarul 
ținutal ( sameşul ).4 

Revizorul era numit în funcție „din partea coroanei”. Conform 
instrucţiunii de care trebuia să se conducă în activitatea sa, revizorul avea 
următoarele competenţe şi obligații: 

- să supravegheze organele de poliție; dacă depista anumite încălcări era 
obligat să înştiințeze ispravnicul,exprimându-şi şi părerea sa, iar în cazul 
dacă nu erau luate măsuri raporta direct namesnicului plenipotențiar; 

- era abilitat să primească petiţii de la populaţie; petițiile primite erau 
expediate namesnicului plenipotenţiar spre a fi soluționate; 

- supraveghea paza frontierei; modalitatea de îndeplinire a prestaţiei; 
felul cum se efectuează paza; dacă numărul străjerilor corespunde normelor 
stabilite; dacă pichetele sunt amplasate la distanțele prevăzute; 

- să supravegheze toate sursele de venit ale caznalei.? 

În iulie 1816, în ținuturi, au fost numiţi următorii revizori: Ivinski 
(Hotin), Stepanov (Soroca), Popovski (Orhei), Ghembici (Bender), Lugovoi 
(laşi), Volişcin (Codru), Macovski (Greceni), Pizani (Ismail).6 

Instituirea funcției de revizor şi numirea în aceste funcții doar a 
funcționarilor ruşi, în situația în care şi ceilalți funcționari ai administrației 
ținutale erau tot funcționari ruşi, au limitat substanțial accesul basarabenilor 
în administraţia ținutală şi a redus aria de aplicare a legilor şi uzanțelor locale 
în administrarea regiunii. 

Un rol important în funcționarea administraţiei ținutale îl avea sameşul, 


1 Hakko A. Op. cit., p. 156-158; Burenb Ọ. 3ameyanna Ha HbiHewHee cocroaHue Beccapa6nn. Mockea, 
1892, c. 4. 

2 Kacco JI. Op. cit., p. 216-217. 

3 Hakko A. Op. cit., p. 157. 

4 ANRM, Fond. 4, inv. 1, d. 48, f. 1-1v. 

5 ANRM, Fond. 4, inv. 2, d. 4, f. 12-13. 

6 Ibidem, f. 1. 

care era abilitat să exercite următoarele funcții şi obligații: 

- conducea activitatea cancelariei isprăvniciei şi cu toate că se afla în 
subordinea ispravnicului, era abilitat să urmărească îndeplinirea de către 
ispravnic, ocolaşi şi ceilalți funcționari şi instituții din teritoriu a 
instrucțiunilor şi ordonanțelor primite; 

- era dator să cunoască situația reală din satele ținutului, precum şi 
numărul locuitorilor din fiecare sat pentru repartizarea echitabilă a 
prestațiilor impuse de autorităţile regionale; 

- dacă sameşul depista anumite nereguli era dator să ceară corectarea lor 
şi să informeze departamentul corespunzător al guvernului regional în caz 
de neîndeplinire; 

- nu trebuia să admită supunerea locuitorilor la prestații, clăci sau alte 
lucrări în afară de cele prevăzute legal. 

Regulamentul, referitor la activitatea sameşului prevedea că dacă 
sameşul  „depăşea  împuternicirile sale sau nu respecta instrucțiunile 
primite” era concediat fără ca guvernul să-i ofere altă funcție şi era impus 
să restituie pagubele materialerezultate din activitatea sa.! 

Administraţia ținutală în componenţa celor trei funcționari se convoca 
în şedinţe în prima săptămână a fiecărei luni. Odată pe lună fiecare 
funcționar era obligat să prezinte un raport de activitate. În cadrul şedinţelor 
se examinau şi litigiile între locuitorii ținutului. Dacă decizia era adoptată 
unanim - era executorie. lar dacă nu era adoptată unanim ea se pronunța, 
dar părțile aveau dreptul de a o apela în primul departament al guvernului. 
Deciziile, referitor la introducerea unei noi prestații sau impozit, trebuiau 
adoptate unanim de cei trei funcționari. La aceste şedinţe se discuta şi 
îndeplinirea sarcinilor primite de la instanțele superioare.? 

Administraţia locală n-a suferit modificări, ocoalele continuând să fie 
administrate de ocolaşi.s 

Satele erau administrate de vornici, care erau numiţi în funcție de către 
ispravnici. În actele ruseşti din perioada respectivă cuvântul „vornic” 
figurează sub forma de „dvornic”. Pentru reglementarea activității vornicilor 
instituțiile regionale au remis isprăvniciilor în octombrie 1820 o instrucțiune 
prin care au fost stabilite statutul şi atribuţiile vornicilor: 

- era ales din rândurile țăranilor înstăriți şi rezolva toate litigiile care 
apăreau în localitate; 

- îndeplinea în localitate dispoziţiile ispravnicului; 

- aducea la cunoştinţă locuitorilor satului despre impozitele în bani sau 
în natură la care au fost impuşi şi, adunându-i într-un singur loc, împărțea 


1 ANRM, Fond. 5, inv. 2, d. 289, f. 12, 12v, 13. 
2 ANRM, Fond. 4, inv. 2, d. 4, f. 10-11. 
3 ANRM, Fond. 5, inv. 2, d. 281, f. 1v. 

aceste impozite sau dări în mod proporțional, fără a cauza prejudicii celor 
săraci în favoarea celor bogați. În cazul în care interesul de stat era încălcat, 
vornicul era pedepsit, pentru a fi învăţătură celorlalți locuitori; 

- era obligat să-l informeze la timp pe ocolaş despre vitele „fără de 
stăpân”, care, fiind prinse, urmau să fie prezentate ocolaşului cu descrierea 
amănunțită când şi de unde au venit; 

- în cazurile de omor, furt, incendii, epizootii etc., vornicul trebuia să se 
documenteze operativ şi să raporteze de urgenţă ocolaşului, care, la rândul 
său, raporta ispravnicului; 

- răspundea de amplasarea în sat a trupelor militare şi urmărea ca 
militarii să nu cauzeze locuitorilor săraci careva prejudicii în favoarea celor 
bogaţi, pentru relaţii prietenești sau servicii; 

- în cazul în care vornicul observa în sat o persoană necunoscută, fără 
permis de şedere, era obligat să clarifice de unde a venit şi, în cazul în care 
aceasta nu avea documentele în regulă, s-o însoțească la isprăvnicie; 

- toamna şi primăvara vornicul trebuia să-i oblige pe locuitori să aibă 
grijă de vite, astfel încât acestea să nu cauzeze daune terenurilor însămânțate, 
pentru a le păstra în stare bună. Locuitorilor li se cerea să dea dovadă de 
atitudine serioasă față de ocupațiile agricole; 

- căruțele cu cai urmau să fie puse la dispoziție doar persoanelor care se 
aflau în subordinea isprăvniciei şi care dispuneau de documentele de rigoare 
cu semnătura şi ştampila ispravnicului; 

- în cazul în care în sat apăreau hoți, vornicul împreună cu tot satul 
trebuia să-i depisteze şi să-i prezinte la ispravnic; 

- urmărea ca locuitorii să nu să se mute cu traiul dintr-un sat în altul, fără 
motiv; 

- în cazul în care vornicul observa că locuitorii sunt asupriți de către 
ocolaşi sau arendaşi, trebuia să-l informeze operativ pe ispravnic; 

- în lunile de primăvară vornicul trebuia să aibă grijă ca incendiile să nu 
cauzeze prejudicii păşunilor şi pădurilor, iar dacă acestea se produceau, să 
cerceteze cazul şi să raporteze ocolaşului; 

- urmărea cu strictețe starea podurilor şi a drumurilor, astfel încât 
acestea să fie permanent n stare funcţională.! 

Este important de precizat că potrivit datelor recensământului din 1817, 
în Basarabia existau 1.179 aşezări rurale şi urbane. Numărul cel mai mare de 
aşezări îl formau satele ţărăneşti şi răzeşeşti - 924 (78,4%), inclusiv 739 
(62,7%) de sate ţărăneşti şi 185 (15,7%) de sate răzeşeşti. Celelalte aşezări 
constituiau un număr relativ mic: 84 (7,1%) - câşlele, 50 (4,2%) - seliştile, 31 
(2,6%) - sloboziile, 31 (2,6%) - odăile, 27 (2,3%) - oraşele şi târgurile, 13 (1,1%) 


1 Tomuleţ V. Op. cit., p. 647. 

- schiturile, 10 (0,8%) - poştele şi 9 (0,8%) - luzile. După ţinuturi, satele 
ţărăneşti erau repartizate în felul următor: - 164 (22,2%) erau localizate în 
ținutul Orhei, 151 (20,4%) - în ținutul Hotin, 133 (18%) - în ținutul Soroca şi 
109 (14,7%) - în ţinutul laşi. Ţinuturilor Bender, Codru, Ismail şi Greceni le 
reveneau doar 182 (24,6%) din toate aşezările ţărăneşti. Repartizarea 
aşezărilor rurale şi urbane pe ținuturi era următoarea: 326 (27,7%) de aşezări 
erau localizate în ținutul Orhei, 221 (18,7%) - în ținutul Hotin, 189 (16%) - în 
ținutul Soroca, 172 (14,6%) - în ținutul laşi, 123 (10,4%) - în ținutul Bender, 
56 (4,7%) - în ținutul Codru şi 40 (3,4%) - în ținutul Greceni.! 

La 2 august 1817, la Chişinău se înființează Duma orăşenească.? Duma 
era un organ electiv, care se ocupa de treburile administrative şi 
gospodăreşti ale oraşului: comerțul, meşteşugurile şi industria, 
concesionările, terenurile agricole orăşeneşti, amenajarea şi salubritatea 
oraşului. E necesar de precizat că până la instituirea Dumei din Chişinău 
oraşul era administrat de organele de poliție orăşeneşti, aflate în subordinea 
guvernatorului şi a primului departament al guvernului. 

În Consiliul Dumei au fost aleşi cinci consilieri dintre negustorii locali, 
în baza principiului apartenenţei naționale. Primul primar al Chişinăului a 
fost ales A.Nour. Bugetul oraşului era alcătuit de Dumă şi aprobat de 
guvernator. Veniturile orăşeneşti proveneau din: a) taxele colectate de la 
intreprinderile industriale şi comerciale; b) taxe pe vii şi livezi; c) taxe 
percepute de la negustori; d) taxele de la cârciume. Majoritatea acestor 
venituri erau folosite pentru întreținerea instituțiilor orăşeneşti şi a organelor 
de poliție.” 

Duma orăşenească din Bender a fost înființată la la 22 august 1818, iar 
cea din Tiraspol activa din 1795. În oraşele Chilia şi Reni, în locul 
Magistratelor şi Dumelor orăşeneşti au fost instituite Ratuşe. 6 

Conform dispoziției namesnicului plenipotențiar din 13 ianuarie 1817, 
Comitetul provizoriu, la 15 ianuarie a format o comisie pentru sistematizarea 
legilor locale în următoarea componenţă: I.Başotă, T.Başotă, A.Balli.7 Mai 
tîrziu, în activitatea acestei comisii au fost cooptați Cantacuzin, Gafenco şi 
Leonard, iar la sfârşitul anului 1820 şi doctorul în drept P.Manega:s 
Anticipând evenimentele, menționăm că în martie 1822, comisia a finalizat 


1 Tomuleţ V. Op. cit., p. 593-594. 

2 ANRM, Fond. 4, inv. 1, d. 84, f. 1. 

3 Bezviconi Gh. Proiluri de ieri şi de azi. În: Fapte trecute şi basarabeni uitaţi. Chişinău, 1992, p. 69. 

4 ANRM, Fond. 4, inv. 1, d. 84, f. 1. 

5 Wicropua KuwuuneBa. Kumuunes, 1966, c. 53. 

6 Tomuleţ V. Basarabia în epoca modernă (1812-1918): (Instituţii, regulamente, termeni). Vol. 2. 
Chișinău: CEP USM, 2012, p. 37-38. 

7 ANRM, Fond. 4, inv. 1, d. 80, f. 1-1v. 

3 Kacco Jl. Merp Manera — 3a6biTbii koanbukarop Peccapa6ckoro npaBa. CII-B, 1914, c. 10. 

opera de codificare a dreptului local. Dar proiectul codului, din cauza că nu 
era elaborat în baza principiilor dreptului rusesc, n-a fost aprobat de 
autoritățile ruse.! 

Regimul special de administrare a coloniștilor străini. Un regim special 
de administrare, a fost instituit de autoritățile ruseşti pentru coloniştii străini 
stabiliți în Basarabia. 

Coloniștii transdanubieni au beneficiat de facilitățile anunţate de M.I. 
Kutuzov la 26 aprilie 1811: în baza puterii acordate de împăratul Rusiei, îi 
scuteşte, pe un termen de trei ani, pe toți locuitorii creştini care trec benevol 
cu traiul din partea dreaptă în cea stângă a Dunării, de toate impozitele şi 
prestațiile, din momentul stabilirii lor de partea stângă a Dunării. Numărul 
lor era impunător. Un document, întocmit anterior datei de 23 mai 1812 şi 
semnat de A. Koronelli, tutorele principal al imigranților transdanubieni din 
Tara Românească, Moldova şi Basarabia (Bugeac), indică 2.624 de familii 
(10.933 de persoane) venite de peste Dunăre în Basarabia şi în împrejurimile 
ei1.043. Iar, potrivit raportului expediat de S. Sturdza la 14 octombrie 1812 
amiralului P.V. Ciceagov în Basarabia erau până la 2.700 de familii de 
colonişti transdanubieni.? 

În anii 1812-1815 de problemele coloniţtilor se preocupau autoritățile 
militare. Încă de către M.Kutuzov fusese numit ofițerul D. Vatikioti ca 
responsabil pentru problemele coloniştilor. La sfârşitul anului 1815 
autoritățile ruse se preocupă mai insistent de problema plasării coloniştilor. 
Iniţial, luând în considerație cerințele coloniştilor, se preconiza de a crea, în 
baza comunităților bulgăreşti, Armata Bulgară după modelul trupelor de 
cazaci. În martie 1812 fusese creată o unitate militară de emigranți 
transdanubieni, dar a existat doar până în luna mai a aceluiaşi an.+ 

La 31 decembrie 1815, ministrul rus de interne O.P. Kozodavlev i-a 
poruncit lui 1.M.Hartingh să acumuleze informații despre coloniştii stabiliți 
în Basarabia şi să clarifice următoarele chestiuni: a) dacă sunt adevărate 
declaraţiile făcute de către Kutuzov coloniştilor; în baza căror dispoziții 
oficiale sunt administraţi; b) care este numărul lor total şi pe care terenuri 
s-au stabilit; c) de concretizat numărul celora ce vor să se mute de după 
Dunăre şi ce condiţii le-ar fi prielnice transferului; d) câți colonişti sau stabilit 
pe terenuri particulare şi în ce constau prestațiile lor față de proprietari.” 


1 Grama D., Slutu C. Petru Manega — codificator al dreptului moldovenesc din Basarabia. În: Cugetul, 
1991, nr. 2, p. 37-38. 

2 Tomuleţ V. Basarabia în epoca modernă (1812-1918): (Instituţii, regulamente, termeni). Vol. 1. 
Chișinău: CEP USM, 2012, p. 296-297. 

3 Hcropuna Mongasgnn. [lokymenTbi n Marepnanbi. Tom. Il. KawnHes, 1957, c. 182. 

4 Chirtoagă |. Din istoria Moldovei de sud-est. Chişinău, 1999, p. 162. 

5 ANRM, Fond. 2, inv. 1, d. 521, f. 2-3. 

Analiza informațiilor solicitate de ministrul rus de interne ne permite să 
constatăm faptul că autoritățile ruse aveau cele mai vagi închipuiri despre 
starea reală ce se crease în Basarabia în primii ani de stăpânire rusească. 

Pentru acumularea informaţiilor despre colonişti, în martie 1816, a fost 
creată o comisie specială, cu reşedinţa în oraşul Reni. În această comisie au 
fost numiți: maiorul în retragere Miletici, ispravnicul ținutului Codru 
Marcenko, ofițerii luşnevski şi Vatikioti.! 

La 29 aprilie 1816, Comitetul Miniştrilor al Rusiei a examinat problema 
coloniştilor din Basarabia şi a decis de a numi un funcționar rus abilitat să 
tuteleze şi să administreze, împreună cu staroşti aleşi, coloniştii stabiliți în 
Basarabia.? Instituirea acestei funcţii, cu titlu provizoriu, a fost dictată de 
necesitatea de a ține sub control procesele de colonizare din sudul Basarabiei. 
Iniţial, au fost numiţi doi curatori ai coloniştilor din Basarabia: D.P. Vatikioti 
şi A.P. luşnevski. 3 

Odată cu instituirea în Basarabia a instituției namesnicului 
plenipotențiar, sarcina administrării coloniştilor şi a elaborării unui 
regulament ce ar determina situaţia lor în regiune, după cum s-a menționat 
deja, a fost trecută în competenţa sa. În raportul său către țar din 3 iulie 1816, 
Bahmetiev constată că din punct de vedere economic nu este rentabil pentru 
Rusia de a constitui o oaste bulgară din coloniştii stabiliți în Basarabia, 
deoarece, ei, în calitate de agricultori, pot aduce mai multe foloase.+ 

La 10 iulie 1816, după transferul lui A.P. luşnevski în Comitetul 
Provizoriu al Basarabiei, Bahmetiev îl numeşte pe D.P. Vatikioti în funcția 
de „curator pentru administrarea provizorie a coloniştilor transdanubieni”. 
Reşedinţa curatorului coloniştilor a fost stabilită la Reni. El era ajutat de un 
secretar - funcţionarul rus Maleavin.e 

Curatorul avea sarcina de a supraveghea îndeplinirea de către colonişti 
a prestaţiilor stabilite legal şi de a-i apăra de abuzurile administrației 
ținutale. El era obligat, de trei ori pe an să inspecteze personal localitățile 
populate de colonişti. Dacă depista abuzuri din partea staroştilor avea 
dreptul să-i înlocuiască. Despre abuzurile comise de administrația ținutală 
era obligat să raporteze namesnicului plenipotenţiar. 

Curatorul era abilitat să exercite şi funcții judecătoreşti. El, judeca în mod 
verbal, conflictele mărunte între colonişti. Urmărea ca în localitățile populate 
de colonişti să nu se stabilească persoane străine, dezertori sau țărani fugari 


1 ANRM, Fond. 2, inv. 1, d. 521, f. 19,21. 
2 Ibidem 

3 ANRM,, Fond. 17, inv. 1, d. 17, f. 25-26. 
4 ANRM, Fond. 2, inv. 1, d. 521, f. 86-88. 
5 ANRM, Fond. 4, inv. 1, d. 48, f. 9. 

6 Ibidem, f. 101, 104. 

din guberniile centrale. Toate dosarele şi petiţiile coloniştilor, aflate în primul 
departamant al guvernului regional, au fost transmise lui D.P. Vatikioti, care 
a fost abilitat să le soluționeze.! 

Competența curatorului se extindea asupra administrării interne a 
coloniştilor şi nu substituia autoritățile ținutale.? Administrarea generală a 
ținuturilor era realizată de isprăvnicii, dar în problemele ce afectau coloniştii 
era necesară colaborarea cu curatorul coloniştilor. Ispravnicul nu putea lua 
sub strajă sau să pedepsească coloniştii fără permisiunea curatorului, 
exceptând cazurile urgente şi cele penale.’ 

D.P. Vatikioti, în îndeplinirea obligaţiilor sale de serviciu, era ajutat de 
staroşti aleşi de comunităţile coloniştilor.+ Ei aveau următoarele atribuții şi 
competențe: coordonau realizarea prestațiilor şi achitarea plăţilor de către 
colonişti; rezolvau conflictele şi litigiile neînsemnate; urmăreau ca printre 
colonişti să nu se stabilească persoane ce nu aparțin comunității; eliberau 
permise de călătorie; lunar, prezentau rapoarte curatorului despre situația 
din localitate; erau obligați să informeze curatorul coloniştilor despre 
cazurile excepționale întâmplate în localitate.5 

În decembrie 1816, tutelarea coloniştilor străini e pusă şi pe seama 
revizorilor ținutali din ținuturile în care aceştea se stabiliseră. Sarcina lor era 
de a ocroti coloniştii de abuzurile autorităților ținutale.e 

În aprilie 1817 a fost instituită funcţia de starostă ținutal. Ei erau aleşi de 
comunităţile coloniştilor cu acordul curatorului. Au fost confirmaţi de către 
primul departament următorii staroşti ţinutali: I. Mingler, D. Cutir, I. 
Vatikioti, C. Coicio, V. Ruban. Staroştii ținutali executau şi organizau 
executarea dispozițiilor guvernamentale. Erau mijlocitori în relațiile 
isprăvniciilor cu comunitățile coloniştilor şi urmăreau ca coloniştii să nu 
realizeze prestații suplimentare. Ei urmăreau respectarea echităţii la 
repartizarea prestațiilor printre colonişti.” 

Analiza procedeelor de administrare a coloniştilor străini, stabiliți în 
Basarabia în primii ani de ocupaţie, ne permite să constatăm că autoritățile 
ruse promovau politici administrative diferenţiate în unul şi acelaşi teritoriu. 
Prin măsurile întreprinse autoritățile țariste promovau o politică 
discriminatorie față de țărănimea română din Basarabia. Familiilor de 
colonişti străini li s-au repartizat câte 60 de desetine iar celor sosite din 


1 ANRM, Fond. 2, inv. 1, d. 521, f. 97,101, 102, 112. 

2 ANRM, Fond. 17, inv. 1, d. 17, f. 113. 

3 ANRM, Fond. 2, inv. 1, d. 521, f. 101-102. 

4 ANRM, Fond. 2, inv. 1, d. 214, f. 35; Fond. 17, inv. 1, d. 17, f. 76. 

5 ANRM, Fond. 2, inv. 1, d. 214, f. 32-33; Fond. 2, inv. 1, d. 521, f. 101. 
6 ANRM, Fond. 2, inv. 1, d. 214, f. 34-35. 

7 Ibidem, f. 130-131, 133-134. 

guberniile imperiului - câte 30 de desetine. 

Cei veniți au fost scutiți de impozite pe 10 ani, iar de la serviciul militar 
pe 50 de ani. Lor li s-a acordat ajutorul necesar la construirea caselor şi li s- 
au acordat subvenții. Populaţia autohtonă a fost impusă să le transporte 
gratuit lemn şi alte materiale de construcție. Prin asemenea acțiuni, 
autoritățile țariste i-au pus intenționat pe locuitorii băştinaşi într-o situație 
umilitoare față de țăranii aduşi din alte regiuni ale Rusiei şi față de coloniştii 
străini. Ei au fost impuşi să trăiască în condiții social-economice dificile. Spre 
sfârşitul anilor 50 ai secolului al XIX-lea unei gospodării ţărăneşti a 
românilor din Basarabia îi revenea, în mediu, doar 6 desetine de pământ, 
adică de 5 ori mai puțin decât unei familii aduse din Rusia şi de 10 ori mai 
puțin comparativ cu posesiunile coloniştilor transdunăreni. În multe sate din 
judeţele centrale şi de nord ale regiunii terenurile agricole ale autohtonilor 
erau şi mai mici. Astfel, mulți români basarabeni au fost sortiți sărăciei şi 
mizeriei. O parte dintre aceştia, în timpul ocupației ruseşti, erau constrânşi 
să lucreze argați în gospodăriile țăranilor ruşi şi în cele ale coloniştilor 
străini. 

Politica paternalistă față de colonişti reieşea din sarcinile strategice 
urmărite de țarism în Balcani şi de aici atitudinea specială față de colonişti, 
care au fost puşi în condiții mai avantajoase decât populaţia băştinaşă. 

În concluzie, menţionez următoarele: 

- Prin instituirea în Basarabia a funcției de namesnic plenipotențiar 
autoritățile ruseşti au urmărit scopul de a ține sub un control efectiv 
regiunea. Namesnicul era abilitat să supravegheze şi să influenţeze direct 
activitatea instituțiilor administrative de toate nivelurile. 

- Ca rezultat al reorganizării sistemului administrativ provizoriu s-a 
realizat o mai mare centralizare a puterii în regiune şi tot odată a fost deschis 
accesul în Basarabia a legislaţiei, instituțiilor şi a practicii administrative 
ruseşti. 

- În această perioadă, sub pretextul luptei cu dezordinea şi corupția a 
fost declanşat un masiv proces de deznaționalizare a administrației 
basarabene. O parte din boierii locali au fost eliberați din funcțiile deținute, 
ei fiind înlocuiți cu funcţionari ruşi. În instituțiile şi funcţiile de sorginte 
ruseaecă implementate la această etapă în regiune, de asemeni, au fost 
promovați doar funcționari ruşi. 

Reorganizarea structurilor administrative regionale şi locale au pregătit 
terenul pentru introducerea în 1818 a unui nou regulament de administrare 
a Basarabiei. 


1 Grama D. Tendinţele evoluției doctrinelor juridice în Moldova (1774-1859). București: Actami, 2000, 
p. 132-133. 

2.4. Funcţionalitatea sistemului provizoriu de administrare 

În continuare vom elucida problema funcționalități sistemului 
administrativ provizoriu, care, credem că este deosebit de importantă pentru 
studierea etapei inițiale de implementare a modelului rusesc de administrare 
în Basarabia. Ne propunem să facem o analiză a modalidăţii de constituire a 
instituțiilor administrative, a modului de exercitare de către ele a 
competențelor precum şi o elucidare a deficienţelor în activitatea acestor 
instituții. 

Administrația Basarabiei depindea foarte mult de guvernatorul civil al 
regiunii. Guvernatorul civil, însă, în perioada inițială se afla în subordinea 
strictă a amiralului P.V. Ciceagov, care s-a străduit să concentreze în mânile 
sale toată puterea în noua provincie şi care a insistat ca şi problemele bisericii 
să fie trecute în competenţa primului departament al guvernului regional, 
dar această idee nu a fost realizată. Administrarea eparhiei „Chişinăului şi 
Hotinului”, creată la 21 august 1813, a fost încredințată mitropolitului 
Gavriil Bănulescu-Bodoni.? 

Inexistența în Basarabia a funcției de vice-guvernator a influențat 
malefic constituirea şi funcționarea sistemului administrativ al regiunii 
datorită concentrării sarcinilor și a deciziilor în mâinile guvernatorului civil 
al Basarabiei. 

În ceea ce priveşte activitatea adunării comune a departamentelor, 
trebuie menționat faptul că aria competenţelor sale era foarte limitată. 
Adunarea comună se ocupa, de facto, doar de examinarea plângerilor şi 
apelurilor primite de guvernatorul civil. Adunarea comună a 
departamentelor era convocată doar conform dispoziției guvernatorului 
civil şi erau examinate, în exclusivitate, problemele indicate de el. Consilierii, 
fiind numiţi în funcţii de către guvernatorul civil erau în dependenţă totală 
față de el. În concluzie, constatăm că adunarea comună a departamentelor 
era o instituție administrativă cu competenţe foarte limitate şi era 
dependentă totalmente de voința guvernatorul civil al regiunii. Menţionăm 
şi faptul că deciziile adunării comune a departamentelor erau definitive şi 
nu puteau fi supuse procedurii de apel. 

Era departe de a fi perfectă organizarea şi activitatea departamentelor. 
Analizând modul de constituire, structura şi activitatea departamentelor pot 
fi relevate următoarele carente: 

a) nu exista funcția de şef al departamentului, care s-ar fi ocupat de 
organizarea, coordonarea şi controlul activității departamentului; 

b) lipsa oricăror forme de control administrativ în cadrul 


1 Beccapa6cknă crarucrrueckuii komurer. 3annckn.T. 3. Knwmnes, 1868, c. 114. 
2 Wcropnueckoe BBeneHne B craTrcTruueckoe onucaHne beccapa6ckoi o6nacru (cocr. CranbkoBckuii). 
CII-E, 1846, c. 423. 

departamentelor; 

c) dreptul de a lua o decizie îl avea departamentul în întregime, direcțiile 
se ocupau doar de pregătirea chestitunilor şi dosarelor pentru examinarea 
lor la şedinţa comună a departamentului, astfel birocratizându-se, la cea mai 
înaltă cotă, procesul de examinare şi soluționare a problemelor; 

d) nu era elaborat şi nu exista un mecanism strict de punere în aplicare 
a deciziilor adoptate; 

e) n-a fost stabilită o procedură eficientă de conlucrare cu autoritățile 
administrative ținutale (se adoptau decizii şi se dădeau dispoziţii care se 
excludeau reciproc); 

f) era sub orice nivel pregătirea profesională a funcționarilor angajați în 
funcții administrative; 

g) existența în cadrul departamentelor a două cancelarii paralele 
influenţa celeritatea circuitului administrativ; 

h) de resortul primului departament era examinarea atât a cazurilor 
civile, cât şi a celor penale, inexistența unei delimitări stricte în materie de 
justiție a provocat haos în activitatea acestui departament; 

i) nu se ținea o evidenţă strictă a dosarelor şi a chestiunilor examinate; 

j) erau frecvente cazurile luării de mită şi de abuz administrativ; 

k) nu erau completate toate posturile potrivit cu statele de personal 
stabilite; 

1) în cel de-al doilea departament, mai mult de un an de zile, a activat 
doar un singur consilier în direcția a doua; acest consilier supraveghea şi 
activitatea organelor de poliție, având în subordinea sa şi direcția a treia a 
primului departament.! 

La nivelul ținuturilor administraţia era acaparată totalmente de către 
ispravnici, care datorită atribuţiilor lor administrative, polițieneşti şi 
judecătoreşti ce le-au fost atribuite erau stăpâni deplini ai ținuturilor 
încredințate. Funcţionarul rus P. Somov constata că ispravnicul în Basarabia 
substituia un şir de instituții ale sistemului administrativ local rus cum ar fi: 
mareşalul judeţan al nobilimii; judecătoriile județene; organele de poliție; 
primarul în oraşe; magistratura orăşenească; dumele orăşeneşti; judecătoria 
verbală (cyroBecHBIiI CyA).? 

Nu exista, în primii ani de după anexare, un act normativ ce ar fi 
reglementat obligaţiile ispravnicilor. Ei exercitau funcțiile încredințate doar 
conform cutumelor şi uzanțelor locale, care erau tălmăcite, în special, de 
funcționarii ruşi numiți în aceste funcții după bunul lor plac. Fiind numiți 
pe un termen de un an şi plătind de la 20 până la 30 mii de ruble pentru 


1 beccapa6ckuii crarucrrueckuii komurer. 3annckn.T. 3. KuwunHes, 1868, c. 131-132; ANRM, Fond. 2, 
inv. 1, d. 54, f. 4. 
2 Beccapa6cknň cratnctnyeckný komurer. 3annckn.T. 3. KnunHes, 1868, c. 135. 

postul obținut, ispravnicii, erau preocupați mai mult de realizarea scopurilor 
personale decât de situația şi bunăstarea locuitorilor.! În această ordine de 
idei este semnificativ cazul pârcălabului de Hotin Somov, care fusese numit 
în funcție în mod arbitrar de către consilierul primului departament Leibin 
şi care a neglijat în cel mai brutal mod uzanțele locale şi regulamentele în 
vigoare. El nu numai că l-a înlăturat de la exercitarea obligaţiilor pe 
pârcălabul moldovean, dar şi l-a agresat în modul cel mai brutal.5 

Cu toate că s-a declarat scutirea populaţiei de impozite pe un timp de 
trei ani, ispravnicii le-au încasat permanent. În afară de impozitele şi taxele 
existente, ispravnicii au introdus, în mod arbitrar, altele noi, cum ar fi, de-o 
pildă, unele „taxe” vamale şi taxa pentru vinul fierbinte. Ispravnicii îşi 
atribuiau şi a zecea parte din orice sumă de bani judecată în litigiile civile, 
aşa numita „împlineală”. Perceperea impozitelor a fost concesionată şi 
persoanelor particulare.+ 

Orice audienţă la ispravnic nu putea să aibă loc fără ca solicitantul să nu 
prezinte un anumit „cadou“. Erau aplicate pe larg de către ispravnici şi 
pedepsele corporale față de locuitorii ținutului. Ispravnicii impuneau în mod 
abuziv populaţia la diferite prestații în folosul lor, cum ar fi construcția 
caselor de locuit, îndeplinirea diferitor munci agricole pe moşiile lor şi 
altele. Ordinile şi dispoziţiile erau date de către ispravnici verbal, lipsind 
astfel orice posibilitate de control asupra legalității lor. 

Funcţionarii ruşi, printre care şi menționatul deja P. Somov, au depreciat 
instituția isprăvniciei. E necesar, însă, de menţionat faptul că majoritatea 
posturilor de ispravnic erau deținute de funcționari ruşi. Şi aici apare o 
întrebare firească - e vicioasă instituția ca atare, sau funcționarii ce exercitau 
această fincție, care nu cunoşteau şi nici nu vroiau să cunoască legile şi limba 
localnicilor şi care veniseră în Basarabia animați de o singură idee - de a-şi 
ameliora situația materială. 

Situația economică a Basarabiei în primii ani după anexare continua să 
rămână precară. În urma războiului şi a relaţiilor nefavorabile a Rusiei cu 
Turcia, Basarabia şi-a pierdut tradiționalele pieţe de desfacere. Epidemiile şi 
foametea au făcut ravagii în regiune. 

Activitatea defectuoasă a noii administrații şi dezastrul economic în care 


1 Basarabia şi basarabenii/ Alcăt., studii şi comentarii M.Adauge şi Al.Furtună. Chişinău, 1991, p. 160. 
2 A nu-l confunda cu P. Somov, care la acea perioadă exercita funcţia de şef al cancelariei 
guvernatorului. 

3 Sava A. Crâmpeie din viaţa Basarabiei sub ruşi (1812-1830). În: Viaţa Basarabiei, 1933, nr. 11, p. 8- 
13. 

4 Adauge M. Istoria şi faptele. În: Nistru, 1989, nr. 4, p.113;  Tomuleţ V. Unele probleme de 
controversă privind dezvoltarea social-economică a Basarabiei (1812-1868) în istoriografia sovietică 
moldovenescă. În: Probleme actuale ale istoriei naţionale şi universale. Chişinău, 1992, p. 185. 

5 Beccapa6ckuni cratnctnyecknů komurer. 3anncku.T. 3. KuunHes, 1868, c. 138. 

s-a pomenit regiunea după cei şase ani de război au generat un fenomen care 
a creat dificultăți autorităților ruse: emigrarea în masă a populației din 
Basarabia în Moldova. Fuga locuitorilor peste Prut, sub stăpânirea turcească, 
este o probă convingătoare a realizărilor administraţiei ruseşti în regiune. 

Fenomenul emigrării în masă a locuitorilor peste Prut a fost amplificat 
şi de repulsia țăranilor basarabeni față de regimul de şerbie existent în Rusia. 
La momentul anexării Basarabiei statutul juridic al țăranilor moldoveni era 
cu mult mai favorabil decât al țăranilor ruşi. Ţăranii moldoveni erau liberi 
de a se strămuta de pe o moşie pe alta după ce îşi îndeplineau obligaţiile față 
de moşier. Obligaţiile lor principale față de moşier constau în îndeplinirea 
clăcii care era de 12 zile pe an şi achitarea dijmei. „Țăranii moldoveni - 
afirma lon Pelivan - ...s-au înspăimântat de groaza sclaviei şi cu miile au 
căutat să fugă peste Prut, în Moldova”.! Au fost fixate cazuri când sate 
întregi din ținuturile Hotin, Codru şi Soroca s-au refugiat peste Prut. Numai 
în anul 1814 peste Prut s-au refugiat trei mii de locuitori.2 Potrivit calculelor 
lui I. Varta în primii ani de ocupaţie rusească au părăsit Basarabia peste 5.000 
de familii.? 

Nici boierimea nu era entuziasmată de perspectivele rămânerii în 
Basarabia. Puţini boieri de viță nobilă au trecut la 1812 în supunerea Rusiei. 
Dar şi dintre ei mulți au rămas datorită faptului că n-au putut şă-şi vândă în 
termenul stabilit + proprietățile şi Poarta le-a pus o condiţie ultimativă - ori 
îşi vând averea ori se strămută în noua provincie rusească.5 

Exodul și nemulțumirea populaţiei au dejucat planurile autorităților 
ruseşti de a transforma Basarabia într-o „provincie înfloritoare”. Intenţia de 
a oferi un model de bună administrare popoarelor vecine în scopul de a le 
atrage de partea Rusiei n-a fost realizată. 

Situaţia era amplificată şi de eforturile rusificatoare a funcționarilor ruşi. 
Elocvente în acest sens sunt constatările şi aprecierile funcţionarului rus N. 
Baicov. Vădit tendenţioase, afirmaţiile sale redau starea de spirit a 
funcționarilor şi a oficialităților ruse, angajate în procesul de administrare a 


1 Pelivan |. Basarabia de sub oblăduirea rusească. În: Moldova, 1990, nr. 10, p. 8. 

2 Tomescu C. Diferite ştiri din Arhiva Consiliului eparhial Chişinău. În: Arhivele Basarabiei, 1935, nr. 2, 
p. 117; Grama D. Lupta românilor de la răsărit de Prut pentru apărarea legilor Moldovei în primele 
decenii ale secolului al XIX-lea. În: Destin românesc, 1994, nr. 1, p. 86-96; Chirtoagă I. Din istoria 
Moldovei de Sud-Est până în anii 30 ai sec. al XIX-lea. Chişinău, 1999, p. 129. 

3 Varta |. Contribuţii documentare la istoria Basarabiei. În: Revista de istorie a Moldovei, nr. 2, 1992, 
p.61. 

4 Conform articolului VII al Tratatului de pace de la Bucureşti se acorda un termen de 18 luni din ziua 
ratificării tratatului pentru ca locuitorii să se determine şi să-şi vândă proprietăţile. A se vedea: 
MuckeBka B.N., Tkau B.N. Pyccko-Typeukuă MupHbiiă moroBop 1812 r. În: Revista de istorie a Moldovei, 
1990, nr. 1, p.41. 

5 lorga N. Op. cit., p. 135-136. 

Basarabiei. Deci, el constata, că în fruntea administraţiei din Basarabia, „care 
avea privilegiul de a-şi menţine legile şi tradiţiile locale” se afla guvernatorul 
„ramolit, lipsit de experienţă, blând din fire şi un guvern delăsător”. 
Administraţia basarabeană se conducea de obiceiurile locale, dar ele, constau 
în „dreptul celui mai puternic şi a celui ce dă mai mult”. „,...Poate oare să 
prospere o regiune, se întreba retoric N. Baicov, care se administrează 
conform obiceiurilor bazate pe fărădelegi nepedepsite şi în afară de aceasta, 
toată puterea să rămână în mânile unui om care până acum n-a condus nici 
odată nimic, cu atât mai mult, el, conducându-se de obiceiurile locale poate 
acționa doar în interesul personal, procedând ca un arendator”. Totalizând 
aprecierile sale (mai corect ar fi: insinuările sale referitoare la sistemul 
administrativ, legile şi funcționarii moldoveni), el menționa categoric că „nu 
este cazul de a inventa noi forme de administrare, care pot fi fără de folos 
sau chiar dăunătoare” şi „ar fi bine dacă în Basarabia s-ar proceda aşa cum 
s-a procedat în gubernia Taurida şi în Georgia, adică să fie introduse 
instituțiile administrative şi judiciare ruseşti”.1 

Analizând raportul lui N. Baicov e lesne de observat că unica problemă 
care-l preocupa pe autor era problema obținerii a cât mai multe avantaje şi 
venituri din Basarabia, achziția căreia a costat ,, şuvoaie de sânge rusesc şi 
multe milioane de ruble”. De aceea el şi insista asupra a două momente ce ar 
fi permis obținerea unor mari venituri în vistieria statului: 

1) lichidarea oricăror particularități locale şi introducerea în Basarabia 
a sistemului de administrare rusesc; 

2) lărgirea şi consolidarea bazei impozabile în regiune. 

După 1812, Basarabia a fost invadată de numeroşi funcționari ruşi care 
nu cunoşteau nici limba, nici legile şi nici tradiţiile şi obiceiurile locale. 
Funcţionarii ruşi, de diferite ranguri şi niveluri, atribuiau starea deplorabilă 
a administraţiei din Basarabia exclusiv legilor, instituțiilor şi funcționarilor 
moldoveni. 

Incontestabil, era evident faptul că boierimea locală fusese contaminată 
de flagelul fanariotismului. Domnitorii-fanarioții au adus cu ei o nouă 
mentalitate politică. Termenul de domnie era scurt, iar scaunul domnesc nu 
se putea obține sau menține decât cu bani. Între 1711 şi 1812 în Moldova au 
domnit 35 de domnitori. Constantin Mavrocordat a domnit de şase ori în 
Țara Românească şi de patru ori în Moldova. În perioada dintre penultima 
şi ultima domnie a lui Constantin Mavrocordat în Moldova s-au schimbat 
şapte domnitori.? 


1 ANRM, Fond. 2, inv. 1, d. 54, f. 8-10. 

2? Berindei D. Românii şi Europa. Istorie, societate, cultură. Vol.l. Secolele XVIII-XIX. Bucureşti, 1991, p. 
7-8; Hitchins K. Românii. 1774-1866. Bucureşti, 1998, p. 25; Xanunna M. H. Beccapa6na go 
npucoennHeHua K Poccuu. Kuwmunes, 1914, c. 28, 34. 

A administra, pentru fanarioți, era echivalent cu a te îmbogăți. 
Semnificativă pentru acest fenomen este evoluția cuvântului grecesc 
„chiverneo”, care însemna a administra, dar care în româneşte a devenit 
chiverniseală. Fenomenul acesta a cuprins întregul aparat administrativ. 
Principala funcție a statului a devenit cea fiscală, „întregul aparat de stat de 
la Vodă la cel mai mărunt slujbaş, fiind preocupat de ideea de a stoarce cât 
mai mulți bani de la populație” .1 

Amestecul permanent al Porții în treburile interne ale țării a violat 
principiul continuității în administrație şi a contribuit la neacceptarea unei 
administrări în baza unor norme strict reglementate şi a unor tehnologii 
administrative raționale şi eficiente. 

Dar analiza surselor istorice ne convinge de culpabilitatea funcționarilor 
ruşi în administrarea defectuoasă a Basarabiei. „Era greu de apreciat, afirma 
L. Casso, care categorie de funcționari era mai periculoasă pentru interesele 
țării: moldovenii localnici, care ocupau un şir de funcții în Basarabia sau 
funcționarii veniți din guberniile ruseşti” 2 Demnitarii ruşi, care veneau în 
Basarabia erau însoțiți de „o adevărată armată de „oameni de încredere” sau 
mai exact de vânători de slujbe şi, mai cu seamă, de pescuitori în ape tulburi, 
pe care ei se socoteau datori să-i plaseze în posturi cât mai avantajoase”. Era 
şi firesc faptul că aceşti funcționari, numiţi chiar de Alexandru I „funcționari 
nesatisfăcători, ruşi nedoriți, recrutați după nevoile timpului, cu mare 
grabă” şi care nu cunoşteau legile, limba şi tradiţiile locale aveau o 
atitudine ostilă față de sistemul administrativ moldovenesc. 

E foarte clar că Imperiul rus nu putea da vina pentru situația creată în 
Basarabia pe instituțiile administrative şi funcționarii săi. Obiectivele de 
ordin politic ale Rusiei impuneau discreditarea instituțiilor şi a practicilor 
administrative locale în scopul înlocuirii lor treptate cu cele ruseşti. 

Caracterul provizoriu al sistemului administrativ implementat în 
Basarabia a influențat substanțial funcționalitatea sa. Acest sistem, care prin 
însăşi natura sa era unul temporar, era departe de perfecțiune şi aplicarea lui 
în practică a scos la iveală foarte multe deficiențe şi imperfecțiuni. 


1 Georgescu V. Istoria românilor. De la origini până în zilele noastre. Ed. a III-a. Bucureşti: HUMANITAS, 
1992, p. 89-91. 

2 Kacco JI. Poccua Ha [lynHae n o6pasosanne beccapa6ckoii o6nacru. Mockaa, 1913, c. 221. 

3 Crihan A. Drepturile românilor asupra Basarabiei după unele surse ruseşti. În: Basarabia, 1991, nr. 
10, p. 124. 

4 Basarabia şi basarabenii/ Alcăt., studii şi comentarii M. Adauge şi Al. Furtună. Chişinău, 1991, p. 163. 

CAPITOLUL III 
ORGANIZAREA ADMINISTRATIVĂ A BASARABIEI LA 
ETAPA „AUTONOMIEI ADMINISTRATIVE” 


3.1. „Autonomia administrativă” a Basarabiei în cadrul imperiului rus 

„Aşezămânul obrazovaniei oblastei Basarabiei” din 29 aprilie 1818. 
Perioada anilor 1818-1828 reprezintă o etapă deosebită în procesul 
organizării administrative a Basarabiei. În istoriografie această etapă e 
definită ca perioada autonomiei Basarabiei. Referitor la noțiunea de 
autonomie a Basarabiei în cadrul Imperiului rus, considerăm că ea nu 
reflectă adecvat esența acelei perioade şi e puţin exagerată. Această perioadă 
poate fi definită ca o autonomie administrativă limitată şi provizorie. 
Cercetarea structurii şi funcționalității sistemului administrativ introdus în 
regiune în 1818 ne permite să constatăm că deosebirea sa principală față de 
cele din guberniile centrale consta în instituirea Consiliului Suprem abilitat 
să exercite puterea deplină administrativă şi judecătorească în regiune. Ne 
vom referi în continuare la unele aspecte privind activitatea acestei instituții 
şi anume: problema convocării primelor adunări nobiliare în Basarabia; 
modul de constituire şi competențele realizate de Consiliul Suprem; 
elucidarea cauzelor ce au determinat activitatea ineficientă a Consiliului; 
analiza factorilor ce au determinat autoritățile să instituie în regiune regimul 
autonomiei administrative. 

La 29 aprilie 1818, ţarul Alexandru I a promulgat la Chişinău, unde a 
poposit pentru trei zile, ! un nou regulament de administrare a Basarabiei cu 
titlul „Aşezămânul obrazovaniei oblastei Basarabiei”. În procesul de 
elaborare a proiectului „Aşezământului” s-a ținut cont de unele propuneri 
din memoriul mitropolitului Gavriil Bănulescu-Bodoni din luna februarie 
1812 de a include funcționari ruşi în organele administrative şi, în primul 
rând, în cele judecătoreşti, iar regiunea să fie condusă de un demnitar rus. 
Au fost luate în considerare și propunerile lui I.M. Harting, de a institui 
funcțiile de vice-guvernator şi procuror regional, dar şi multe din stipulările 
conţinute în proiectul Așezământului elaborat în anul 1814 de P. Somov - 
şeful cancelariei guvernatorului civil al Basarabiei. La elaborarea proiectului 
„Aşezământului” a contribuit nu doar P. Kriniţin, şeful cancelariei 
namesnicului plenipotenţiar, ci şi autorităţile guvernamentale de la 
Petersburg, inclusiv contele I. Capodistria - secretarul de stat al Ministerului 
de Externe al Rusiei, cancelaria namesnicului A. N. Bahmetiev cât și 
autoritățile administrative regionale basarabene? 


1 Xanunna N.H. Topog KuwnHes spemen mu3Hu B Hem Anekcannpa Cepreesnua NywknHa // Tpyabi 
Beccapa6ckoii [yGepnckoă yuenoi apxuBnoi kommuccuui. Tom. |. KuwnHes, 1900, c. 111-113. 
2 Agachi A. Aşezământul de organizare administrativă a Basarabiei din 29 aprilie 1818. În: Akademos, 

„Aşezământul” a instituit o nouă structură administrativă a Basarabiei. 
„...Basarabia îşi păstrează specificul său național - se afirma în rescriptul 
țarului - şi, ca urmare, primeşte o formă deosebită de administrare” .1 Au fost 
delimitate strict competențele instituțiilor administrative şi judecătoreşti ale 
provinciei, precum şi atribuţiile şi obligaţiile funcționarilor angajați în 
administrația locală şi regională. S-a concretizat situația păturilor sociale 
basarabene şi a fost determinat cuantumul prestaţiilor ce trebuiau 
îndeplinite de locuitori. A fost reglementată activitatea Oficiilor cadastrale, 
a vămilor şi a carantinelor.? 

A fost elaborată o procedură deosebită de conlucrare a instituțiilor 
administrative din Basarabia cu cele centrale. Pornind de la faptul că 
„Aşezământul” fusese promulgat cu titlu provizoriu, 3 autorităţile centrale 
ruseşti au dispus ca toate instituţiile şi funcționarii aflați în raporturi de 
serviciu cu organele centrale de stat să se adreseze acestor instituții prin 
intermediul secretarului de stat I. Capodistria.4 

Basarabiei i s-a confirmat oficial denumirea de „Regiunea Basarabia”, 
iar limba română a fost admisă formal în instituţiile regiunii. A fost 
modificată structura  teritorial-administrativă, numărul ținuturilor 
micşorându-se până la şase. 

Apropierea de frontieră, numărul mare de cetăți existente aici, precum 
şi „un şir de alți factori importanţi” au determinat autoritățile ruse să 
subordoneze administraţia civilă a Basarabiei administraţiei militare. De 
aceea, în fruntea administraţiei civile a regiunii a fost pus guvernatorul 
general militar al Podoliei, care, concomitent, era şi namesnicul 
plenipotenţiar al Basarabiei.5 El, după necesități, putea să-şi stabilească 
reşedinţa sa în oraşele Chişinău ori Kameneţ-Podolsk, fără a acorda 
prioritate vreunuia din ele. Menţionăm că numirea în teritoriile ocupate a 
guvernatorilor militari era o practică frecventă a politicii coloniale 
promovate de autoritățile ruseşti. 

Cu toate că instituțiile administrative regionale şi mitropolia se aflau la 
acel moment în Chişinău, unii funcționari ruşi erau contra amplasării aici a 
reședinței regionale. Ei optau pentru oraşul Bender, aflat în posesia statului 
şi care, fiind situat pe malul Nistrului, era mai aproape de oraşele portuare 


nr. 3 (34), 2014, p. 127. 

1 Mihail P., Mihail Z. Acte în limba română tipărite în Basarabia. |. (1812-1830). Bucureşti, 1993, 
p. 27. 

2 Așezământul obrazovaniei oblastei Basarabiei. Chișinău, 1818. 

3 ANRM, Fond. 3, inv. 1, d. 491, f. 3. 

+ MC3PM, T. 39, c. 256. 

5 ANRM, Fond. 5, inv. 3, d. 117, f. 1-2. 

6 Așezământul obrazovaniei oblastei Basarabiei. Chișinău, 1818, p. 1. 

Odesa şi Akerman.! Problema a fost rezolvatâ definitiv odată cu 
promulgarea „Aşezământului” care a determinat ca oraş - reşedinţă a 
provinciei Chişinăul.2 Oficialii ruşi au preferat, totuşi, acest oraş şi datorită 
insistenței manifestate de mitropolitul G. Bănulescu-Bodoni, afluxului de 
nobili şi comercianți locali şi străini în oraş, aşezării sale în centrul geografic 
al regiunii şi la intersecţia căilor comerciale. Conform înțelegerii prealabile a 
autorităților cu mănăstirea Galata, Chişinăul a fost transmis în mod gratuit 
în posesia statului rus.5 

În imperiul rus, la acel moment exista o delimitare strictă a populației în 
tagme sociale şi de aceea locuitorii regiunii au fost divizați şi ei în nouă stări 
sociale: clerul, nobilimea, boiernaşii, mazilii, ruptaşii, negustorii, țăranii, 
țiganii şi evreii. 

Clerul se bucura de toate privilegiile şi drepturile obținute conform 
hrisoavelor domneşti sau după ucazurile țarului. Averile bisericilor şi 
mănăstirilor rămâneau pe veci în posesia lor şi erau protejate ca şi averea 
statului, cu toate că în Rusia, încă de pe timpul Ecaterinei II, pământurile 
mănăstireşti fuseseră secularizate. 

Nobilimea şi-a păstrat privelegiile şi a fost egalată în drepturi cu cea 
rusă. În sistemul de administrare instituit în Basarabia rolul principal îi 
revenea nobilimii locale. Majoritatea funcțiilor administrative erau ocupate 
de nobilii basarabeni în baza principiului eligibilității. În context, menţionăm 
faptul, că în Rusia instituţiile administrative, sub diferite forme şi aspecte, au 
fost dominate de nobilime până la începutul secolului XX.5 

Boiernaşilor le erau respectate drepturile personale, dar urmaşii lor erau 
transferați în tagma mazililor. Mazilii şi ruptaşii plăteau statului un impozit 
numit dajdie şi efectuau prestații conform obiceiurilor locale. Au fost 
confirmate şi drepturile rezeşilor. Negustorii basarabeni au fost egalați în 
drepturi cu cei ruşi. Ţăranii şi-au păstrat libertatea personală, dar şi formele 
de dependenţă economică față de proprietarii pământurilor. Ei erau obligați 
să plătească statului impozit şi să îndeplinească diferite corvezi. Țiganii 
statului plăteau la stat dajdie, iar țiganii proprietarilor particulari nu plăteau 
nimic şi nu prestau nici o muncă de interes public. Evreii puteau face parte 
din tagma negustorilor sau cea a țăranilor. Evreii şi țiganii nu aveau dreptul 
de a se angaja în serviciul de stat. 


1 beccapa6ckuii crarucrrueckuii komuTer. 3annckn. T. 3. Krwune, 1868, c. 146. 

2 Așezământul obrazovaniei oblastei Basarabiei. Chișinău, 1818, p. 1. 

3 Wicropua KuwuuneBa. KnwnHes, 1966, c. 51. 

4 Aramă E. Istoria dreptului românesc. Chişinău, 1998, p. 88. 

5 3ahonHukoBckuiă M.A. MpasnrenbcrBeHHbiii annapar camoanepxasnHoi Poccuu s XIX B. Mockaa, 1978, 
c. 20. 

6 Așezământul obrazovaniei oblastei Basarabiei. Chișinău, 1818, p. 16-23. 

Ponderea Consiliului Suprem în sistemul administrativ al Basarabiei. 
Caracterul specific al sistemului administrativ al Basarabiei în perioada 
examinată era determinat de instituirea Consiliul Suprem - organul suprem 
executiv, administrativ şi judecătoresc al regiunii. De competenţa sa erau 
„toate de obşte pricinile obştii, adică: cele de punire la cale, împlinitoare, a 
haznelii şi iconomiceşti; aşijderea pricinile de apelație criminaliceşti şi de 
cercetări, precum şi acele de giudecăți politiceşti pentru orişice avere 
mişcătoare şi nemişcătoare şi pentru hotărituri de moşii”.! Astfel, potrivit cu 
atribuţiile ce i-au fost conferite, Consiliul Suprem deținea puterea supremă 
administrativă şi judecătorească în regiune şi era abilitat să exercite funcții 
organizatorice, administrative, economice şi judecătoreşti. 

Consiliul Suprem era alcătuit din unsprezece membri: cinci membri 
numiți şi şase membri aleşi. Erau numiți: namesnicul, guvernatorul, vice- 
guvernatorul, preşedinţii judecătoriilor penale şi civile. Ceilalți membri erau 
aleşi de nobilimea locală pe un termen de trei ani cu confirmarea 
namesnicului. În numărul acestora era inclus și mareşalul regional al 
nobilimii. Calitatea de preşedinte al Consiliului o deținea „cârmuitorul 
principal al regiunii” - guvernatorul general militar al Podoliei, care era şi 
namesnicul plenipotenţiar al Basarabiei. Votul său nu era hotărâtor, astfel 
asigurându-se majoritatea reprezentanţilor nobilimii locale. 

Cvorumul necesar de adoptare a deciziilor în cadrul Consiliului Suprem 
era de şase persoane. Deciziile se adoptau cu o majoritate simplă de voturi şi 
erau definitive. Persoanelor nemulțămite de hotărârile Consiliului le-a fost 
oferită o posibilitate de a le ataca în Consiliul de Stat prin intermediul 
Ministerului justiției sau a procurorului general. 

Problemele importante ale regiunii, sau cele care necesitau elaborarea de 
noi acte normative, sau modificarea celor existente, erau examinate la 
şedinţele în plen ale Consiliului şi doar la propunerea namesnicului (sau a 
guvernatorului civil în cazul absenței sale). Decizia adoptată, însoțită de o 
notă explicativă a preşedintelui Consiliului, prin intermediul procurorului 
general, era expediată spre aprobare Consiliului de Stat. Preşedintele 
Consiliului Suprem putea să nu participe la şedinţe, dacă problemele 
discutate erau de importanță minoră. În asemenea cazuri, sau dacă el lipsea 
din oraşul de reşedinţă, preşedinţia era preluată de membrul Consiliului ce 
deținea cea mai înaltă funcție în ierarhia administrativă a Basarabiei.? 

Consiliul Suprem nu era subordonat organelor centrale ruseşti. El se 
afla în subordinea directă a țarului. Legătura dintre ţar şi Consiliul Suprem 
era realizată prin intermediul secretarului de stat, responsabil pentru 


1 Ibidem, p. 2. 
2 Ibidem, p. 2-4. 

problemele Basarabiei în Consiliul de Stat.! 

Toate chestiunile în cadrul Consiliului Suprem trebuiau examinate în 
două limbi. Cazurile referitoare la veniturile vistieriei, cele penale şi de 
anchetare penală se examinau în două limbi, ţinând cont de legislația rusă 
şi respectând legile şi obiceiurile locale. Dosarele civile şi litigiile de 
departajare a terenurilor erau examinate doar în „singură limba 
moldovenească şi giudecăţile să vor face pe temeiul legiuirilor şi a 
obiceiurilor Moldaviei”? 

Nobilimea locală, fiind egalată în drepturi cu cea rusă, ? a obținut dreptul 
de a convoca Adunarea nobilimii, în cadrul căreia se alegeau funcționari în 
instituțiile administrative a regiunii şi Mareşalul regional al nobilimii. 

Mareşalii nobilimii basarabene erau confirmaţi în funcție de namesnic, 
iar din 1836 de către ţar.+ Mareşalul nobilimii ocupa o poziție specifică în 
sistemul administrativ basarabean. Pe de o parte, el fiind ales de nobilimea 
locală era exponentul intereselor lor, iar pe de altă parte, lui i se atribuia 
calitatea de funcționar al statului şi era obligat să depună jurământ de 
credință față de statul rus, procedură obligatorie pentru orice funcționar 
angajat în serviciul de stat. Astfel, el îndeplinea funcții incompatibile. Prin 
acest procedeu autoritățile ruse au căutat să supravegheze nobilimea locală 
şi să-i direcționeze aspiraţiile în albia dorită. 

Către momentul realizării prevederilor „Aşezământului” lista nobililor 
nu era definitivată. Nobilimea basarabeană a fost anunţată să se prezinte 
către data de 10 iunie 1818 la Chişinău pentru a prezenta actele doveditoare 
a provinienţei lor. Pentru a urgenta alcătuirea listelor, guvernatorul C.A. 
Catacazi a format o comisie specială alcătuită din nobili basarabeni. Pe 
parcursul a două săptămâni lista familiilor nobile din Basarabia a fost 
alcătuită.5 

Dreptul de a participa la alegeri în cadrul Adunării nobilimii îl aveau 
nobilii care posedau moşii nu mai mici de 300 desetine şi feciorii lor de la 
vârsta de 22 ani. Funcţionarii aflați în serviciul statului puteau fi aleşi în 
funcții, dar nu puteau participa la alegeri. Adunarea nobililor alegea 
funcționari atât în administrația regională, cât şi în cea ținutală. La fiecare 


1 Cypunos A.B. BepxoBnHbii Coser beccapa6ckoi o6nacru no „,YcraBy o6pasoBanna” 1818 r. // 
YueHHbie 3annckn KIY, T. 52, Kamunes. 1960, c. 110. 

2 Așezământul obrazovaniei oblastei Basarabiei. Chișinău, 1818, p. 3-4. 

3 Ibidem, p. 17. 

4 Kpynenckui, A. NonHbii cnncok nny n36panHbix 6eccapa6ckum ABOpPAHCTBOM Ha o6nacTHble, 
ry6epHckue nonmHocTu co BpemeHu npncoegnHenna beccapaGunu K Poccuickoi nmnepnn no 1912 
r. Cn-5, 1912, c. 11; Hanno A. Ouepn rpammaHckoro ycrpoicrBa beccapa6ckoi o6nacru c 1812- 
1828 // 300M4. T.22, Onecca, 1900, p. 179. 

5 Hakko A. Op. cit., p. 176. 

6 Mihail P., Mihail Z. Op. cit., p. 40. 

funcţie trebuiau propuşi nu mai puţin de doi candidați. Persoanele alese se 
confirmau de către namesnic. Alegerile nobilimii erau convocate o dată la 
trei ani, în oraşul Chişinău.! 

La 25 iunie 1818 şi-a început lucrările prima Adunare a nobilimii la care 
au participat 73 de persoane. De către Adunare au fost aleşi: Mareşalul 
regional al nobilimii - Dumitru Râşcanu, cinci deputați în Consiliul Suprem, 
un consilier şi un asesor în departamentul executiv şi un consilier în 
departamentul economic al Guvernului regional, doi consilieri şi un asesor 
în judecătoria penală, trei consilieri în judecătoria civilă, preşedintele şi patru 
membri ai Oficiului cadastral regional, trei vistieri ținutali, câte un ispravnic 
şi patru asesori în fiecare ținut. Toţi cei aleşi au fost confirmaţi în funcții de 
către A.N. Bahmetiev la 28 iulie 1818.2 

Boierii aleşi în funcții, cu mici excepții, nu erau nobili de prim rang, ei, 
după cum afirma A.Boldur erau „boieri de mâna a doua”. Menţionăm că 
după 1812, în Basarabia au rămas numai boieri de la a zecea treaptă 
boierească în jos. Funcţionarul rus F.Vighel, constata că „persoanele din 
familii bune şi cu studii se eschivează de la slujbă”.5 Faptul că boierimea 
basarabeană nu manifesta dorinţă de a se angaja în serviciu, considerăm că 
este o dovadă a  atitudii boierilor față de noua stăpânire, o formă de 
manifestare a neacceptării noilor autorități. 

La 6 iulie1818, sub preşedinţia guvernatorului civil C.A. Catacazi, şi-a 
început activitatea Consiliul Suprem al Basarabiei în următoarea 
componență: guvernatorul general militar al Podoliei A.N. Bahmetiev, 
guvernatorul civil C.A. Catacazi, vice-guvernatorul M.E. Krupenski, 
preşedintele judecătoriei penale P.V.Curic, preşedintele judecătoriei civile 
F.I. Nedoba şi deputații aleşi de nobilime: mareşalul regional al nobilimii D. 
Râşcanu, consilierul de clasa a VII I. Pruncul, asesorul de colegiu Z. Ralli, 
spătarul V. Ruset; comisul Şt. Rişcanu, asesorul de colegiu S. Feodosiev. 

Ulterior, componența Consiliului Suprem a fost reînnoită doar de două 
ori: în perioada 1822 - 1825 au activat deputații: I. Donici, I. Pruncul, P. 
Catargi, D. Dinu-Russo şi P. Cazimir; în anii 1825 - 1828: I. Donici, N. 
Cerchez, I. lanov şi A. Stamo.* Deputaţii I. lanov, A. Stamo, C. Stamati, I. 
Canano şi C. Botezatu, aleşi în 1828, au fost privaţi de posibilitatea de a-şi 
exercita mandatele, Consiliul Suprem fiind suprimat. 


1 Ibidem. 

2 Kpynenckuiă A. Op. cit., p. 20,22; Hakko A. Op. cit., p. 179. 

3 Boldur A. Istoria Basarabiei.Bucuresti, 1992, p. 331-332. 

4 Teodorescu C. Moldova şi Basarabia. 1807-1817. Boierii, treptele boiereştişi slujbele îndeplinite. În: 
Viaţa Basarabiei, 1933, nr. 11, p. 35. 

5 Burenb È. 3ameuaHua Ha HbiHewHee cocroanne Beccapa6nn. Mockaa, 1892, c. 10. 

6 ANRM, Fond. 3, inv. 1,d. 305, f. 3; Kpynencknă A. Yka3. Coy., Mpnnoxenne, c. 3. 

La 29 iulie 1818 a fost convocată ultima şedinţă a Comitetul provizoriu. 
Documentele sale, conform listei întocmite, au fost transmise Consiliului 
Suprem. 

Una din primele acțiuni intreprinse de Consiliul Suprem, în calitatea sa 
de organ de dispoziţie a fost examinarea, în septembrie 1818, a interpelării 
judecătoriei civile referitoare la aplicarea legilor şi obiceiurilor locale în 
examinarea cazurilor civile. Conducându-se de prevederile noului 
„Aşezământ”, Consiliul Suprem a permis judecătoriei civile ca la examinarea 
litigiilor civile să se călăuzească de normele dreptului local şi obiceiurile 
pământului, iar în cazurile în care legile şi obiceiurile locale erau insuficiente 
pentru examinarea anumitor litigii s-a prescris să fie aplicate normele 
corespunzătoare din „Bazilicale” şi Exabiblul lui Armenopol.? 

În anul următor, Consiliul Suprem a examinat problema detaşamentelor 
de călăraşi. Problema aceasta fusese examinată şi mai înainte de 
administrația basarabeană. Prin dispoziția sa din 7 decembrie 1816, A.N. 
Bahmetiev ordona primului departament al guvernului regional să 
stabilească numărul total al călăraşilor din regiune la trei sute de persoane. 
În ținutul Orhei - 60, în ținutul Hotin - 50, în ținutul Bender - 40, în ținutul 
laşi — 40, în ținutul Soroca - 40, în ținutul Codru - 20, în ținutul Greceni - 
20 călăraşi.? 

La începutul anului 1819, A.N. Bahmetiev revine la această problemă. 
Consiliul Suprem, conformându-se dispoziției namesnicului a elaborat un 
nou regulament cu privire la detaşamentele de călăraşi. Sarcinile principale 
ale acestor detaşamente erau: organizarea serviciului de carantină la 
frontieră; contracararea importului ilegal de mărfuri; menţinerea ordinii 
publice în ţinuturi. Au fost constituite 27 detaşamente de călăraşi a câte o 
sută de oameni, vârsta de încorporare fiind de la 17 la 50 de ani. Fiecare 
detaşament era condus de un ofițer ales din rândurile nobilimii locale şi cinci 
subofițeri. Nouă detaşamente alcătuiau o cohortă. Serviciul călăraşilor dura 
patru luni pe an, rânduindu-se câte trei detaşamente.+ 

O altă problemă importantă ce a focalizat atenția Consiliului Suprem a 
fost elaborarea unui regulament referitor la obligaţiile reciproce ale 
proprietarilor de moşii şi ale țăranilor, adoptat în şedinţa sa din 16 mai 1819.5 
În august 1819, regulamentul a fost publicat în limbile română şi rusă.6 


1 ANRM, Fond. 5,inv. 3, d. 178; Fond. 3, inv. 1, d. 29, f. 6-46 (la paginile indicate se conţine lista 
dosarelor transmise Consiliului Suprem). 

2 ANRM, Fond. 3, inv. 1, d. 48, f. 5-9. 

3 ANRM, Fond. 5, inv. 3, d. 134, f. 2-2verso. 

4 Hakko A. Op. cit., c. 181. 

5 ANRM, Fond. 3, inv. 1, d. 90. 

6 David A. Tipăriturile româneşti în Basarabia sub stăpânirea rusă (1812-1918). Chişinău, 1993, p. 49. 

Capitolul VII al regulamentului a determinat structura şi sarcinile 
administraţiei săteşti. Sarcina principală a administraţiei săteşti se reducea la 
monitorizarea locuitorilor privind îndeplinirea prestaţiilor față de moşier şi 
obligațiile fiscale către stat. ! Având suspiciuni că aplicarea regulamentului 
ar putea provoca nemulțumirea țăranilor, A.N. Bahmetiev a suspendat 
punerea sa în aplicare? 

La începutul anului 1819 Consiliul Suprem, urmărind scopul de a 
sistematiza documentele folosite şi de a facilita circuitul administrativ a luat 
decizia de a aplica în instanţele judecătoreşti şi în administraţie formulare şi 
documente tipizate. 

În afară de problemele enumerate, Consiliul a examinat o mulțime de 
alte probleme referitoare la administrarea regiunii, fapt confirmat şi de 
dosarele fondului Consiliului Suprem al Arhivei Naţionale. Analiza 
cantitativă şi sistematizarea tematică a dosarelor acestui fond a fost realizată 
de A. Boldur.+ Analiza cantitativă nu poate înlocui analiza conținutului, dar 
cuantificarea în cazul dat, este totuşi, un instrument util pentru studierea 
activității Consiliului Suprem. Având ca bază de referință rezultatele 
cercetărilor profesorului A. Boldur, prezentăm analiza cantitativă a 
activității Consiliului Suprem în următorul tabel: 


Dosare administrative - 34,7 % 
Dosare referitoare la drepturile 
DOSARE populaţiei - 19,2 % 
ADMINISTRATIV- | Dosare fiscale şi cele referitoare la 
ECONOMICE averea vistieriei -18,6 % 
Dosare economico-financiare - 27,5 % 
DOSARE Dosare corecționale -76,7 % 
JUDICIARE Dosare civile = 22,4 % 
Litigii şi hotărnicii - 0,9 % 


În numărul total al dosarelor administrative predomină dosarele cu 
privire la numiri în funcții şi dispoziții adresate diferitor instituții 
administrative ale regiunii. Cele referitor la drepturile populației sunt 
predominate de solicitări cu privire la recunoaşterea apartenenţei la diferite 
stări sociale. 

În subgrupa următoare predomină dosarele referitor la micşorarea sau 
scutirea diferitor persoane de dări şi impozite şi cele fiscale. Tot aici au fost 


1 Mihail P.,Mihail Z. Op. cit., p. 166-167. 

2 ANRM, Fond. 5,inv. 1,d. 90, f. 1-1v. 

3 ANRM, Fond. 5,inv. 2,d. 323, Partea |, f. 54. 

4 Boldur A. Autonomia Basarabiei sub stăpânirea rusească în 1812-1828. Chişinău, 1929, p. 64-80. 

încadrate şi dosarele referitor la concesiuni. Dosare referitor la închirierea 
localurilor pentru necesitățile diferitor instituții administrative şi gestionarea 
finanțelor publice constituie majoritatea în subgrupa dosarelor economico- 
financiare. 

Fiind instanța judecătorească supremă a regiunii, Consiliul Suprem 
examina diverse dosare cu caracter judiciar (1/3 din numărul total). 
Categoria dosarelor corecționale este dominată de cazurile despre 
infracțiunile săvârşite de funcționari. În subgrupa dosarelor civile 
predomină cazurile referitor la drepturile de proprietate, litigii de 
departajare a averii şi cele succesorale. 

Prerogativa Consiliului Suprem de a examina posibilitatea modificării 
sau elaborarea de noi acte normative referitor la problemele importante ale 
regiunii a fost interpretată de unii cercetători ca drept de inițiativă legislativă 
al Consiliului! E necesar de menţionat că Consiliul Suprem examina 
problemele suspomenite doar la sesizarea guvernatorului general militar al 
Podoliei.2 Mecanismul adoptării deciziei de către Consiliul Suprem, stipulat 
în „Aşezământ” era următorul: Consiliul, la solicitarea preşedintelui său, 
delibera asupra problemei propuse. Decizia Consiliului Suprem, în formă de 
propunere şi însoțită de o notă explicativă a preşedintelui, era trimisă 
procurorului general, care o prezenta spre aprobare Consiliului de Stat. 
Posibilitatea deliberării asupra unor probleme de importanță pentru regiune 
nu trebuie confundată cu dreptul de inițiativă legislativă. Considerăm că 
Consiliul Suprem poate fi calificat ca organ cu atribuţii consultative în 
domeniul legislativ. Interpretarea anumitor prevederi ale legilor (de 
exemplu, prevederile „Aşezământului” din 1818), de asemeni, nu poate fi 
apreciată ca activitate cu caracter legislativ. 

În literatura de specialitate, indiferent de orientarea ideologică a 
autorilor, s-a cristalizat opinia despre activitatea ineficientă a Consiliului 
Suprem. Fiind de acord cu această opinie, insistăm asupra faptului că una 
dintre cele mai mari dificultăți cu care s-a confruntat Consiliul a fost 
problema frecvenței membrilor săi la şedinţe. Neasigurarea cvorumului 
necesar pentru adoptarea deciziilor, făcea ca Consiliul Suprem, să se afle 
într-o permanentă stare de inactivitate. Din această cauză, dosarele şi 
problemele examinate se rezolvau foarte anevoios. Nu exista o procedură 
strictă de elaborare şi adoptare a deciziilor şi nu era organizată o evidență 


1 Cypunos A.B. Op. cit., p. 110; benopos T.K. focyaapcreeHHo-aaMuHucTparuBHoe ycrpoicrBo N 
MecrHoe npaBo Bbeccapa6nn (1812-1917). Kuuunnes, 1974, c. 54. 

2 Așezământul obrazovaniei oblastei Basarabiei. Chișinău, 1818, p. 4. 

3 ANRM, Fond 3, inv. 1, d. 48 şi d. 542, p. 1-2 (În şedinţa sa din 5.12.1824, Consiliul Suprem a interpretat 
prevederile „„Aşezământului” privind problema suplinirii funcţiei de preşedinte al Consiliului în cazul 
absenței ultimului). 

strictă a dosarelor primite, astfel, fiind foarte dificil de urmărit circuitul 
documentelor în cadrul Consiliului Suprem. După unele surse, către anul 
1823, în Consiliul Suprem se acumulaseră peste 6.000 de dosare 
neexaminate, anual numărul lor sporind cu 200.1 

În iulie 1821 a fost introdus un nou regulament de activitate a 
Consiliului Suprem. Două zile în săptămână (marțea şi vinerea) erau 
examinate problemele financiare şi administrative în componenţa celor cinci 
deputați şi a celor doi reprezentanţi ai Coroanei. În celelalte zile erau 
examinate cazurile civile. În aceste zile prezența membrilor din partea 
Coroanei nu era obligatorie.? Deputaţii puteau lipsi de la şedinţe numai în 
caz de boală, certificată de medic. Dacă boala era de durată deputatul 
respectiv era înlocuit de unul din consilierii instituțiilor administrative de 
nivel regional. Şedinţele se începeau la ora 10% şi durau „după necesitate” .3 
Dar nici acest regulament n-a ameliorat cu mult situația. În iulie 1827 
Consiliul Suprem a fost obligat de către namesnic să-i prezinte în fiecare 
săptămână un raport de activitate însoţit de lista frecvenței membrilor 
Consiliului. 

Randamentul scăzut al activității Consiliului Suprem a fost determinat 
de mai multe cauze: 

În primul rând, menționăm, că cinci din cei unsprezece membri ai 
Consiliului Suprem ocupau funcții înalte în administrația basarabeană. 
Exercitându-şi funcţiile care le dețineau, ei erau mai puțin preocupaţi de 
problemele Consiliului Suprem şi participarea lor la şedinţe lăsa mult de 
dorit. 

În al doilea rând, datorită finanţării insuficiente şi a atitudinii ostile a 
funcționarilor superiori ruşi din administrația Basarabiei, cancelaria 
Consiliului Suprem nu era asigurată cu un număr suficient de funcționari, 
capabili să îndeplinească lucrările de secretariat şi de pregătire a şedinţelor 
Consiliului. Pentru finanțarea cancelariei Consiliului Suprem (remunerarea 
funcționarilor, paznicilor şi pentru cheltuielile cancelariei) era alocată suma 
de 3950 ruble pe an. Pentru comparație, menționăm că aparatului 
namesnicului plenipotenţiar i se alocau 5.250 ruble, iar pentru cârmuirea 
regională - 15.560 ruble. Urmărind intenția de a submina autoritatea 
Consiliului, guvernatorul general şi cei din anturajul său, aveau grijă ca în 
cancelaria Consiliului să fie angajaţi funcţionari incompetenţi şi cu o 
reputaţie nu prea bună, iar cei angajați aici erau privaţi de orice posibilitate 


1 Burenb $. Op. cit., p. 10. 

2 ANRM, Fond 88, inv. 1, d. 50, p. 3v-8v. 

3 Ibidem, p. 10v. 

+ ANRM, Fond 3, inv. 1, d. 769, p. 1-10. 

5 Așezământul obrazovaniei oblastei Basarabiei. Chișinău, 1818, p. 174-176. 

de avansare, serviciul în cadrul Consiliului Suprem nefiind atractiv pentru 
funcționarii ce vroiau să facă carieră.! 

În al treilea rând, deputaţii din partea nobilimii locale nu cunoşteau 
legislația, tehnica administrativă şi limba rusă, iar membrii numiţi ai 
Consiliului nu cunoşteau legile, tradiția administrativă şi limba localnicilor. 
În domeniul dreptului public se aplicau prevederile legislației ruse, 
necunoscute de consilierii moldoveni, iar litigiile civile erau examinate în 
limba română, conform legilor locale necunoscute de funcționarii ruşi.? 
Starea aceasta de lucruri, adică coabitarea a două legislații diferite, în două 
limbi diferite, în condiţiile în care fiecare parte cunoştea doar legile şi limba 
sa , au generat o stare de intoleranță între funcționarii locali şi cei ruşi. 

Chiar de la constituirea Consiliului Suprem, funcționarii ruşi urmăreau 
scopul de a diminua rolul lui în sistemul instituțiilor administrative şi 
judiciare ale Basarabiei. Atitudinea funcționarilor ruşi față de Consiliul 
Suprem a fost exprimată de F.Vighel, fost vice-guvernator al Basarabiei, care 
afirma: „moldovenii hîtri l-au amăgit pe generalul Bahmetiev, asigurându-l 
că el va avea influenţă hotărîtoare în Consiliu,” şi „E dureros pentru un suflet 
slav să vadă un general rus sub tutela aceştor barbari”.3 Nobilii locali, 
membri ai Consiliului, din contra, optau pentru independenţa Consiliului 
față de autoritățile centrale ruseşti şi pentru consolidarea poziţiilor lui ca 
instituție administrativ - judecătorească supremă a regiunii. 

Antagonismul dintre membrii aleşi şi cei numiţi, diferenţa de scopuri şi 
intenții nu contribuia la crearea unui climat de conlucrare în cadrul 
Consiliului Suprem. Indiferența manifestată de deputații moldoveni față de 
activitatea Consiliului Suprem a fost o formă de rezistență pasivă față de 
eforturile administraţiei ruseşti de a limita accesul nobililor locali în 
instituțiile administrative şi de a reduce puterea şi prerogativele Consiliului 
Suprem în administrarea regiunii. 

Formal, membrii aleşi ai Consiliului Suprem aveau largi posibilități de a 
influenţa activitatea şi deciziile adoptate, dar, în realitate, aceste prerogative 
puteau fi realizate în strictă dependență de felul cum interpreta namesnicul 
plenipotenţiar al Basarabiei sau guvernatorul civil înfăptuirea lor. 

Ulterior, la începutul sec.XX, s-a revenit la problema autonomiei 
Basarabiei. În anii revoluţiei ruse din 1905-1907, ziarul „Basarabia” a 
reactualizat ideea autonomiei acordate în 1818. Se constata cu regret că 
basarabenii au fost privați pentru zeci de ani de drepturile avute la 1818. În 


1 Burenb $. Op. cit., p. 10. 

2 Boldur A. Op. cit., p.71-72. 

3 Burenb È. Op. cit., p. 7. 

4 Tpocyn A.C. Agronomua Beccapa6nn s cocrage Poccuu 1812-1828. // Tpyabi no ncropnn Mongasgnn. 
HKuwmunes, 1982, c. 188. 

paginile aceluiaşi ziar, I.Inculeţ demonstra importanța autonomiei pentru 
Basarabia, elementul principal al căreia trebuia să fie un organ legislativ, 
asemuit de autor cu vechiul Consiliu Suprem.! După căderea ţarismului în 
februarie 1917, mişcarea de eliberare națională în Basarabia ia amploare şi în 
aprilie 1917, se constituie Partidul Naţional Moldovenesc scopul căruia era 
autonomia Basarabiei şi înființarea organului de guvernământ - Sfatul Ţării.? 
„Basarabia îşi capătă autonomia nu pentru prima dată: ea a avut-o încă în 
timpul autocrației ruseşti”, se afirma în „Manifestul către toți basarabenii” al 
Comitetului PNM din Bolgrad.* Pornind de la dreptul de a avea un organ 
suprem asemeni Consiliului Suprem suprimat de autocraţie, basarabenii 
revendică dreptul la autonomie, năzuință ce se va realiza prin convocarea la 
2Inoiembrie a Sfatului Ţării, care la 2 decembrie 1917 proclama Republica 
Democratică Moldovenească. 

Cercetarea aspectelor referitoare la rolul şi poziția Consiliului Suprem în 
cadrul sistemului de administrare al Basarabiei permite să enunțăm 
următoarele concluzii: 

- Autonomia administrativă a Basarabiei în cadrul Imperiului rus a 
fost definită de instituirea în regiune a unui organ suprem abilitat să exercite 
funcții administrativ-judiciare. 

- Iniţial Consiliul Suprem s-a impus în viața administrativă şi 
judiciară, implicându-se în soluționarea diferitor probleme legate de situația 
internă a regiunii; deciziile şi sentințele Consiliului fiind definitive. 

- Consiliul Suprem, datorită atitudinii ostile a autorităților ruse, nu şi- 
a realizat pe deplin competențele care i-au fost atribuite. Oficialitățile ruse 
regionale şi centrale, chiar de la constituirea Consiliului, au depus eforturi 
considerabile de a-i minimaliza rolul în procesul de administrare a 
Basarabiei. Treptat, un urma diferitor intervenţii a autorităţilor centrale şi cu 
sprijinul funcționărimii ruse din regiune, Consiliul Suprem a fost 
transformat într-un organ consultativ. 

- Realizarea competenţelor ce i-au fost atribuite Consiliului a fost 
substanţial diminuată şi de însăşi modalitatea de constituire a acestei 
instituții şi practicile administrative utilizate. 

Cauzele instituirii „autonomiei administrative” a Basarabiei. Prin 
menținerea unor particularități locale şi instituirea Consiliului Suprem - 
instituția supremă administrativ-judecătorească a regiunii, Basarabiei i-a fost 
acordat statutul de autonomie administrativă în cadrul Imperiului rus. 

Autorităţile ruse, reieşind din condiţiile concret-istorice ale acelei 


1Varta |. Sfatul Ţării — o opţiune seculară a românilor. În: Literatura şi arta, 1997, 6 noiembrie, p. 2. 
2 Bobeică A. Sfatul Ţării - stindard al renaşterii naţionale. Chişinău,1993, p. 17; Halipa P., Moraru A. 
Testament pentru urmaşi. Chişinău, 1991, p. 31. 

3 Ciobanu Şt. Unirea Basarabiei. Chişinău, 1993, p. 117. 

perioade au conştientizat faptul că exercitarea politicii coloniale față de 
popoarele anexate necesită aplicarea unor metode mai subtile, diferite de 
cele aplicate în celelalte regiuni ale Imperiului. 

În scopul atragerii de partea sa a nobilimii locale şi urmărind interese de 
ordin politic,  autocrația rusă admite acordarea dreptului de 
autoadministrare limitată Basarabiei. Această deviere de la linia generală 
promovată de țarism era concepută ca o măsură provizorie, ca o tranziție de 
scurtă durată spre legislația şi modelul administrativ rus. 

Analizând cauzele ce au determinat țarismul să facă anumite cedări în 
organizarea administrativă a Basarabiei, constatăm că un rol important l-au 
avut interesele de ordin extern ale ţarismului. 

Din cele mai vechi timpuri, expansiunea a fost elementul esențial al 
politicii externe a Rusiei. De-a lungul secolelor, această tendință 
expansionistă a fost camuflată cu diverse motivări ideologice: la început se 
insista asupra ideii mesianismului creştin, apoi a fost conceput planul 
restabilirii imperiului grec, condus de un guvern rus, transformat mai târziu 
în planul creării unui stat dac, după care a urmat proiectul creării de noi state 
la hotarul Turciei, sub protectoratul rus. 

Basarabia ocupa o poziţie geopolitică deosebită, fiind considerată de 
Rusia ca un factor important de consolidare a poziţiilor sale în Balcani. Rusia 
urmărea scopul de a atrage de partea sa popoarele din Sud-Estul Europei, 
aflate sub dominație turcă şi de a folosi mişcarea de eliberare națională din 
aceste țări pentru realizarea propriilor interese. Țarismul, cu orice ocazie, se 
străduia să demonstreze că susține lupta de eliberare a popoarelor balcanice. 

Imperiul rus cucerise un teritoriu populat de creştini care se aflaseră sub 
dominaţia Porții şi conform planurilor strategice ale autocrației ruse, 
Basarabia trebuia să devină o „momeală” pentru popoarele balcanice, lor 
acordânduli-se şi posibilitatea de a se muta cu traiul în Basarabia. 
Autoritățile ruse vroiau să impună popoarelor din Balcani ideea că numai 
sub stăpânirea rusă e posibilă o dezvoltare durabilă. De aceea, inițial, 
locuitorilor Basarabiei le-au fost acordate unele înlesniri şi au fost menținute 
anumite particularități în administrație. 

Basarabia, situată la confluenţa a trei imperii, avea o mare însemnătate 
strategică în calitate de plațdarm sau spate sigur în cazul eventualelor 
conflagrații militare în Balcani. De aceea țarismul era interesat în asigurarea 
stabilității în regiune, evitându-se schimbarea bruscă a realității existente. 

Asupra organizării administrative a Basarabiei a influenţat şi un alt 
factor extern. După revoluţia franceză, ideile constituționalismului capătă o 
largă răspândire, fapt ce contribuie la amplificarea disensiunilor între 
autocraţiile feudale şi statele burgeze. Sub influența acestor curente 
ideologice, diplomaţia rusă încearcă să-şi menţină poziţiile, elaborând 

conceptul „diplomaţiei constituționale” .! Politica constituțională promovată 
de oficialitățile ruse a fost o armă ideologică foarte eicientă în lupta contra 
lui Napoleon? Unii demnitari ruşi au intuit că „diplomația 
constituționalistă” poate fi un instrument de consolidare a influenţei ruseşti 
în Europa. Susținând instaurarea regimurilor monarhice în țările Europei de 
Vest, diplomaţia rusă spera că va crea o majoritate capabilă să anihileze 
alianța diplomatică englezo-austriacă. Această stretegie ar fi fost lipsită de 
sens dacă n-ar fi fost susținută de măsuri concrete în plan intern.? Prin 
aceasta credem că poate fi explicată atitudinea specială a autocrației ruse față 
de periferii, mai ales față de cele din Apus: Finlanda, Polonia şi Basarabia. În 
anii 20 ai sec. XIX, politica constituționalistă nu mai aducea dividentele 
politice de odinioară şi oficialătățile ruse n-au mai utilizat-o, faptul având 
impactul corespunzător asupra atitudinii guvernanților ruşi față de 
provinciile anexate. 

Erau şi cauze de ordin intern. În anii războiului populația Basarabiei a 
suferit foarte mult în urma staționării trupelor ruse, + fapt ce a contribuit la 
crearea unei atitudini ostile față de armata şi autorităţile ruse. În primii ani 
de administraţie rusească situația economică a regiunii şi nivelul de trai al 
locuitorilor nu s-a ameliorat, consecințele războiului  persistau.5 Ruina 
economică şi administrația incompetentă, abuzivă şi coruptă au contribuit la 
declanşarea unui fenomen care a deteriorat iremediabil imaginea Imperiului 
Rus - fuga țăranilor din Basarabia peste Prut. 

După cum s-a menționat, nici nobilimea locală nu avea temei să fie 
mulțumită de activitatea administraţiei ruse în primii ani după anexare. 
Fermitatea cu care boierii moldoveni s-au ridicat în apărarea legilor şi 
tradițiilor locale au temperat eforturile rusificatoare ale autorităților ruse şi 
le-au determinat să fie mai loiale față de nobilimea locală. În anul 1817, în 
Basarabia se aflau 45 de boieri din cei atestați în Moldova până la 1812 şi 93 
persoane înscrise în tagma nobiliară sub stăpânirea rusească. Autoritățile 
ruse nu numai că au respectat titlurile de nobleţe acordate anterior, dar au şi 
triplat numărul lor într-o perioadă relativ scurtă. O altă metodă de atragere 


1 Fpocyn B.A. O koncruTyunoHanucrekoii nonunrunke Poccuu na BankaHax. // Bonpocbi ncropuu, 1969, 
nr. 8, c. 47. 

2 MunHaesa H.B. [lpaBnTrenbcTBeHHbiĂ KOHCTHTyunoHanu3M N nepenoBoe oGwmecrBeHHoe MHenune 
Poccuu B H. XIX B. Mockaa, 1982, c. 159. 

3 Cuporkun B.T. Bopv6a B narepe koHcepBaTuBHoOro pycckoro ABOpAHCTBa NO BONPOCaM BHeuHeli 
nonnTnKN nocne BOÑHbI 1812 r. n orcragka W.Kanoaucrpua B 1822r. // Mpo6nembi MmexAyHapoAHbix 
OTHOWeHNĂ n ocBo6oAuTenbHbix nBnmennii. Mockea, 1975, c. 46. 

4 Ciobanu Şt. Cultura românească sub stăpânirea rusă. Chişinău, 1992, p. 8-9. 

5 Tpocya A.C. Op. cit., p. 190. 

6 Teodorescu C. Moldova şi Basarabia.1807-1817. Boierii, treptele boiereştişi slujbele îndeplinite. În: 
Viaţa Basarabiei, 1933, nr. 11, p. 27. 

a nobilimii era acordarea diferitelor funcţii, titluri şi ranguri în ierahia 
administrativă a imperiului. Astfel, prin ukazul țarului din 29 aprilie 1818, 
„pentru munca deosebită depusă pentru administrarea regiunii” au fost 
conferite următoarele titluri: consilier de curte (3 persoane), asesor colegial 
(4 persoane), consilier titular (6 persoane), secretar colegial (5 persoane), 
secretar gubernial (6 persoane), registrator colegial (2 persoane).! 

Introducerea forțată a sistemului administrativ rus ar fi avut efecte 
nedorite pentru imperiu: țarismul s-ar fi lipsit de principalul său sprijin 
social - nobilimea. Menţionăm şi faptul că boierimea locală, care a fost foarte 
mult afectată de dezmembrarea Moldovei, se orienta mai mult spre 
capitalele europene, decât spre civilizația rusă. Este evident faptul că în 
aceste condiţii, autorităţile ruse n-au vrut să complice şi mai mult situația 
prin schimbări radicale în administraţia regiunii. 

Situația Basarabiei în componența Rusiei a fost determinată şi de 
procesele ce aveau loc, în acea perioadă, în interiorul imperiului. La 
începutul secolului XIX, autocraţia rusă deviază de la cursul său tradițional 
şi porneşte pe calea promisiunilor, cedărilor neesenţiale şi a reformelor. 
Procesul de adaptare a sistemului administrativ rus la noile condiţii a 
început cu reformarea instituţiilor centrale. Conform manifestului țarului 
din 8 septembrie 1802, colegiile înființate de Petru I, au fost transformate în 
ministere. Principiul colegialității a fost înlocuit cu cel al conducerii 
unipersonale. E necesară următoarea remarcă: în ştiinţa administrativă 
organele administrației publice, după natura lor se împart în colegiale şi 
unipersonale. Organul colegial adoptă decizii în urma deliberării de un 
colectiv stabilit de funcționari a cărui competenţă este stabilită legal. În cel 
de-al doilea caz, deciziile sunt produsul manifestării de voinţă a unei singure 
persoane. 

Pentru coordonarea activității ministerelor a fost creat Comitetul 
miniştrilor. În 1809 au fost promulgate două ucazuri care reglementau 
statutul funcţionarului în Rusia. Obţinerea titlurilor şi a rangurilor e pusă în 
dependenţă de exercitarea anumitor funcții în administraţia civilă sau de 
serviciul militar. La 1 ianuarie 1810 şi-a început activitatea Consiliul de stat 
în noua sa calitate de organ legislativ - consultativ. Tendintele reformatoare, 
caracteristice societății ruse la acea perioadă, au influențat şi procesul 
organizării administrative a provinciilor anexate. 

Fenomenul acordării autonomiei administrative Basarabiei trebuie 
tratat în contextul politicii promovate de țarism la periferiile naționale în 
acea perioadă. Realizarea politicii de exploatare colonială a popoarelor 
cotropite necesita aplicarea altor metode de administrare, deosebite de cele 


1 ANRM, Fond 88, inv. 1, d. 40, p. 2-2v. 

folosite în guberniile centrale şi de aceea se impuneau şi altfel de structuri şi 
instituții administrative. În prima jumătate a sec. XIX politica ţarismului față 
de periferii se caracteriza prin crearea de unități administrativ-teritoriale 
deosebite şi prin menţinerea diferitor particularități specifice doar acelor 
regiuni. 

Specificul administrării periferiilor naționale era determinat de sarcinile 
ţarismului rus în regiunea respectivă. Sarcinile „locale”, care trebuiau 
realizate de autocraţie, necesitau acordarea unei anumite independente în 
activitate şi o autonomie relativă autorităților ruseşti din provinciile 
naționale în raport cu autorităţile centrale. De statut de autonomie în cadrul 
statului rus beneficia Finlanda, care avea propriul organ legislativ şi 
guvernul său, în fruntea căruia se afla un guvernator general rus şi o 
administraţie locală alcătuită în baza principiilor autonomiei locale. În 1815 
în componenţa Rusiei a fost proclamat regatul Poloniei; țarul rus fiind şi 
rege al Poloniei. El guverna prin intermediul unui namesnic. Exista un organ 
legislativ şi un consiliu care exercita funcții administrative.! Diferite forme 
de administrare erau aplicate şi în Caucaz. 

Considerațiunile enumerate ne permit să constatăm că acordarea 
autonomiei administrative Basarabiei a fost în unison cu politica 
administrativă, promovată de autorităţile ruse față de provinciile naționale, 
în primii ani după anexarea lor. 

Asupra organizării administrative a Basarabiei au influențat şi unii 
factori de ordin subiectiv. Ne referim, în primul rând, la manifestările 
aparent liberale, caracteristice primei perioade de domnie a lui Alexandru 1, 
care în condiţiile dificile de la începutul sec. XIX, manevrând abil, făcând 
unele abateri de la politica tradițională promovată de autocraţia rusă a reuşit, 
totuşi, să o mențină. 

E cunoscută apropierea lui Alexandru I de anumite personalități ale 
epocii sale (M.M. Speranski, A.A. Aracceev, I.A. Capodistria) şi influența 
care au avut-o asupra lui.? Ideile politice ale lui Alexandru I şi influența 
anumitor persoane din anturajul său, de asemeni, au influențat crearea 
modelului administrativ implementat în Basarabia. 

Un rol aparte în constituirea sistemului administrativ basarabean, la 
prima etapă, l-a avut contele I.A. Capodistria (1776 - 1831), un susținător 
fidel al ideii de eliberare națională a popoarelor din Balcani şi crearea stateor 
creştine sub protectoratul Rusiei.’ E ştiut faptul că el întreținea legături cu 
familii nobile din Basarabia şi în deosebi cu S. Sturdza şi copiii săi Alexandru 


1 MunHaega H.B. Op. cit., p. 132-144. 
2 Kmrouesckuii B.O. Counnenna. T.5. Mockaa, 1989, c. 415. 
3 lunnomarrueckună cnoBapb.T.2. Mockaa, 1985, c. 14. 

şi Roxandra,! cu care a întreținut o vastă corespondenţă. Astfel, la 22 
octombrie 1817, I.A.Capodistria îi comunica Roxandrei Sturdza (Edling): 
„Ţarul doreşte să fiu lângă domnia sa. De ce? Pentru a se folosi de mine în 
realizarea marilor reforme în imperiul său.”? Alexandru, care cunoştea 
perfect cinci limbi, 3 la vârsta de numai optsprezece ani a fost angajat în 
serviciu la Ministerul de Externe al Rusiei, unde face cunoştinţă cu I. 
Capodistria, care îi devine bun prieten. El, fiind în subordinea lui I. 
Capodistria, care era secretar de stat, responsabil de problemele Basarabiei, 
participa la examinarea chestiunilor referitoare la Basarabia şi avea o 
anumită influenţă asupra deciziilor adoptate.” 

Un alt factor, care a influențat organizarea administrativă a Basarabiei a 
fost şi starea de ignoranță a demnitarilor ruşi, pentru care regiunea era „terra 
incognita”. În primii ani de după anexare, chiar şi funcționarii ruşi de cel mai 
înalt rang, aveau foarte vagi închipuiri despre provincia anexată: unii 
credeau că Basarabia e în Asia, iar alţii o confundau cu Georgia.6 

În aceste condiţii, s-au evitat schimbările radicale în organizarea şi 
funcționarea sistemului administrativ şi au fost luate în considerație 
structurile administrative existente, legile şi obiceiurile locale. „Suprimarea, 
deodată, a tuturor formelor de viață locale - menţiona P. Cazacu - ar fi fost 
egală cu suprimarea însăşi a vieții şi aceasta nu convenea”.7 

Acestea, considerăm, au fost cauzele ce au determinat autocraţia rusă să 
acorde Basarabiei la 1818 o formă deosebită de administrare - autonomia 
administrativă. 

Cercetarea aspectelor privind „autonomia administrativă” a Basarabiei 
în cadrul imperiului rus permite să enunțăm următoarele concluzii: 

- Autonomia administrativă a Basarabiei în cadrul Imperiului rus a fost 
definită de instituirea în regiune a unui organ suprem abilitat să exercite 
funcții administrativ-judiciare. 

- Inițial Consiliul Suprem s-a impus în viața administrativă şi judiciară, 
implicându-se în soluționarea diferitor probleme legate de situația internă a 
regiunii; deciziile şi sentințele Consiliului fiind definitive. 

- Nu împărtăşim poziția unor autori care afirmă că „autonomia 
Basarabiei a existat atât de iure, cât şi de facto, atât doar că ea n-a funcționat 
în mod normal”, iar „unul din principalii vinovați [ai nefuncționalității sale] 


1 Bezviconi Gh. Profiluri de ieri si azi. Articole. București, 1943, p. 48. 

2 Cuporkun B.F. Op. cit., p.7. 

3 lorga N. lorga N. Basarabia noastră. Chisinău, 1993, p. 131. 

4 Babii A.,Vrabie E. Alexandru Scarlat Sturza (1791-1854). În: Revista de istorie a Moldovei, 1992, nr. 4, 
p. 64; Tpocyn B.A. Op. cit., p. 47. 

5 Boldur A. Op. cit., p. 319-320. 

6 Kacco Jl. Op. cit., p. 228. 

7 Cazacu P. Moldova dintre Prut şi Nistru.(1812-1918). Chişinău, 1992, p. 98. 

a fost mai cu seamă şi distanța dintre Basarabia şi Capitala Imperiului Sankt- 
Petersburgul, care făcea iluzoriu orice control serios din partea autorităților 
centrale.! Consiliul Suprem, datorită atitudinii ostile a autorităților ruse, nu 
şi-a realizat pe deplin atribuţiile. Oficialitățile ruse regionale şi centrale, chiar 
de la constituirea Consiliului, au depus eforturi considerabile de a-i 
minimaliza rolul în procesul de administrare a Basarabiei. Treptat, un urma 
diferitor intervenții a autorităților centrale şi cu sprijinul funcționărimii ruse 
din regiune, Consiliul Suprem a fost transformat într-un organ consultativ. 

- Realizarea atribuţiilor de către Consiliu a fost substanţial diminuată de 
însăşi modalitatea de constituire a acestei instituții şi practicile 
administrative utilizate. 


3.2. Implantarea în Basarabia a instituţiilor administrative de sorginte 
rusească 

Noua lege de administrare a Basarabiei a fixat schimbările produse în 
administraţia regiunii până la acel moment şi a menținut principiul 
recunoaşterii particularităților naționale în administraţie. În acelaşi timp a 
fost deschis accesul liber pentru instituțiile şi funcțiile administrative, 
caracteristice sistemului administrativ rusesc. Au fost instituționalizate în 
regiune subdiviziuni şi servicii detaşate ale ministerelor centrale. S-a 
declarat menținerea caracterului național al administrației, dar în realitate a 
fost copiat regimul administrativ al guberniilor europene ale Imperiului rus. 

„Cârmuitorul” regiunii Basarabia era guvernatorul civil. El se afla în 
subordinea directă a namesnicului şi era responsabil de starea generală a 
regiunii. „Gubernatorul politicescu nu este giudecătoriu, - se menționa în 
„Aşezămînt”- ci este păzitoriu celor date legiuiri şi aşezămînturi, atingători 
de oblasti, este ocrotitoriu dreptăților şi a pronomiilor tuturor stărilor ei; 
stăruitoriu pentru folosu obştescu, apărătoriu asupriţilor şi deşteptătoriu 
pricinilor fără glas. El se îndatoreşte ca întru îndeletnicirile sale să arăte 
bunăvoință şi împreună pătimiri de durerile norodului” 2 

Guvernatorului i se atribuiau un spectru larg de competenţe şi obligații: 

- era preşedintele guvernului regional şi şeful direct al primului 
departament al acestui guvern; avea dreptul de a propune namesnicului, iar 
în cazul absenței lui direct Consiliului Suprem, spre a fi discutate, 
problemele legate de administrarea şi starea financiară a regiunii; 
supraveghea finanțele regiunii, economia şi comerțul; era responsabil de 
starea stațiilor de poştă, a drumurilor şi a podurilor; 

- putea contacta guvernatorii regiunilor vecine, curțile regale ale statelor 


1 Lupaşcu Z. Sfârşitul autonomiei Basarabiei. În: Administraţia publică în perspectiva integrării 
Europene. Chișinău: S. n., 2007, p. 55-61. 
2 Mihail P., Mihail Z. Acte în limba română tipărite în Basarabia. |. (1812-1830). Bucureşti, 1993, p. 42. 

vecine şi misiunile diplomatice ale Rusiei peste hotare; în cazurile de forță 
majoră, când se necesita intervenţia poliției şi atunci când executa 
dispoziţiile instanțelor ierarhic superioare guvernatorul putea acționa 
unipersonal; avea dreptul de a da dispoziţii trupelor militare în cazurile 
prevăzute de lege; 

- aproba sentințele judecătoriei penale; coordona şi controla activitatea 
instituțiilor administrative, a organelor de poliție; asigura protecția 
coloniştilor străini stabiliți în regiune; era responsabil de menţinerea ordinii 
publice şi a stării sanitare a regiunii.! 

În cazurile care nu erau prevăzute în „Aşezământ”, guvernatorul se 
conducea de legile ruseşti ce reglementau activitatea guvernatorilor. 

Analiza competenţelor şi a atribuțiilor guvernatorului ne permite să 
constatăm că el ocupa un rol foarte important în sistemul administrativ al 
Basarabiei. Fiind abilitat să coordoneze şi să supravegheze activitatea tuturor 
instituțiilor regiunii, era un factor ce determina funcționalitatea structurilor 
administrative în ansamblu. 

Autorităţile civile ale regiunii au fost divizate în executive şi 
judecătoreşti.2 Luând în considerare experiența  nereuşită a imixtiunii 
chestiunilor judecătoreşti şi administrative, practicată anterior, considerăm 
că separarea autorităților judecătoreşti de cele civile a fost oportună. 

Pentru exercitarea funcțiilor executive a fost instituit guvernul regional 
(„Cârmuirea  oblastii  Bassarabiei”).  Conformându-se prevederilor 
„Aşezămîntului”, vechiul guvern, în şedinţa sa din 20 iunie 1818, a luat 
decizia de a reorganiza primul său departament în guvern regional al 
Basarabiei. Cel de-al doilea departament a fost desființat, instituindu-se 
judecătoriile civilă şi penală. Prin ordonanța sa din 10 august 1818 
guvernul regional a adus la cunoştinţa instituțiilor administrative ținutale 
despre schimbările produse în administrația regională.+ 

Guvernul era alcătuit din două departamente: executiv şi economic. 
Primul, condus de guvernator şi în componenţa căruia erau doi consilieri şi 
doi asesori se ocupa de problemele administrativ-organizatorice. Acest 
departament în activitatea sa se conducea de dispozițiile prevăzute pentru 
cârmuirile  guberniale, de regulamentul referitor la administrarea 
guberniilor ruseşti şi de legile ulterioare. Cei doi asesori ai primului 
departament aveau sarcina de a supraveghea instituțiile administrative ale 
regiunii. Ei cercetau activitatea instituțiilor administrative la fața locului şi 
erau autorizaţi să intervină pentru a redresa situația. 


1 Așezământul obrazovaniei oblastei Basarabiei. Chișinău, 1818, p. 27-31. 
2 ANRM, Fond. 5, inv. 2, d. 419, f. 1-2. 

3 ANRM, Fond. 5, inv. 2, d. 404, f. 45-46v. 

4 ANRM, Fond. 5, inv. 2, d. 419, f. 16-21. 

Al doilea departament, era alcătuit din doi consilieri şi vistierul regional. 
El se ocupa de problemele economico-fiscale (perceperea impozitelor, 
activitatea  vămilor, gestionarea averii statului, monopolurile şi 
concesionările, revizuirea conturilor, drepturile  haznalei şi 
recensământurile) şi activa conform regulamentelor referitor la palatele 
haznalei din Rusia. În componența acestui departament era şi controlorul 
regional.! În fruntea acestui departament era vice-guvernatorul, care era 
obligat să supravegheze funcționarii departamentului ca ei să-şi 
îndeplinească întocmai obligațiile de serviciu. Vice-guvernatorul ducea 
evidenţa strictă a documentelor primite şi era responsabil de examinarea şi 
soluționarea lor la timp. La iniţiativa sa se convoca şedinţa comună a 
departamentelor Guvernului regional.? 

Problemele în domeniul asistenţei sociale se rezolvau conform legislaţiei 
ruseşti şi erau, de asemeni, în competența celui de-al doilea departament al 
guvernului regional, fără a se crea o instituție specializată.? 

Regiunea şi-a păstrat drepturile în domeniul colectării impozitelor şi a 
taxelor locale. Sumele provenite din impozite aveau o dublă întrebuințare: o 
parte intra în veniturile vistieriei statului, alta era afectată necesităților locale 
ale provinciei. Administraţia regională, după ce achita cheltuielile prevăzute 
pentru regiune, dispunea de restul veniturilor în felul următor: nouă zecimi 
mergeau tot la veniturile vistieriei statului şi numai cea de-a zecea parte era 
destinată necesităților locale. Dacă ulterior apărea necesitatea de noi mijloace 
financiare, ele puteau fi primite doar cu aprobarea ministerului de finanțe. 

Guvernatorul şi vice -guvernatorul erau numiți în funcții cu aprobarea 
țarului, iar consilierii, asesorii şi vistierul regional cu acordul namesnicului. 
Nobilimea locală alegea în primul departament un consilier şi un asesor, iar 
în cel de-al doilea un consilier. Membri ai guvernului regional au fost aleşi 
următorii boieri moldoveni: N. Cerchez, D. Balasachi, P. Lazo (1818-1821); 
C. Botezat şi C. Millo (1822-1825); P. Lazo şi |. Barbu (1825-1828).4 

Departamentele investigau, hotărau şi executau problemele de 
importanță minoră. Problemele mai importante erau discutate în adunarea 
comună a departamentelor, deciziile fiind adoptate cu o majoritate de voturi. 
În mod obligatoriu, adunarea comună a celor două departamente ale 
guvernului regional trebuia să examineze următoarele chestiuni: lucrările 
executate în interesul vistieriei statului; pretențiile persoanelor particulare 
asupra proprietății statului; problemele impunerii fiscale şi a prestațiilor în 


1 Crarucrnueckoe onncaHue Beccapa6nn co6crBeHHo Tak Ha3biBaemoŭ nnn Byaxaka c npnnoxeHnem 
reHepanbHoro nnaHa cero kpaa...(1822-1829). Akkepman, 1899, c. 49. 

2 Mihai P., Mihail Z. Op. cit., p. 52-53. 

3 CrarucTuueckoe onncaHne Beccapa6nn co6cTBeHHo Tak Ha3biBaemMmoŭ ..., C. 49. 

4 Kpynenckuii A. Yka3. Coy., Mpnnoxenne, c. 3. 

folosul statului. Reclamațţiile referitoare la activitatea guvernului regional 
puteau fi adresate Consiliului Supem. 

Toate chestiunile în cadrul guvernului regional se examinau în limbile 
rusă şi „moldovenească,“ „în funcție de necesitate”. Toate deciziile şi 
dispoziţiile emise de guvernul regional, de asemeni, trebuiau să fie alcătuite 
în două limbi.! 

La 12 august 1822 a fost deschisă Adunarea deputaţilor nobilimii din 
Basarabia? în componența căreia erau, din oficiu, mareşalii ținutali şi cel 
regional ai nobilimii şi deputaţi aleşi. De competența acestei instituții ținea 
examinarea documentelor pretendenților la titlul de nobleţe, şi numirea 
tutorilor la moşiile moşiereşti.3 

În conformitate cu „Aşezământul”, în Basarabia au fost instituite funcții 
noi: de procuror regional şi procuror ținutal. Spre deosebire de restul Rusiei, 
în Basarabia, procurorul regional era numit în funcție nu de Senat,4 ci direct 
de țar şi se afla în subordinea namesnicului Basarabiei. Procurorii ținutali, 
de asemeni, erau numiţi de către autoritățile ruse, însă erau propuşi de 
procurorul regional cu confirmarea Consiliului Suprem.5 

Procurorul regional supraveghea respectarea de către toate instituțiile a 
legilor şi a regulamentelor în vigoare. Despre încălcările şi neregulile 
depistate el era dator să informeze guvernatorul general militar al Podoliei. 
El era obligat să-l informeze asupra următoarelor cazuri concrete: a) despre 
cazurile de nerespectare de către instanțele de judecată a legislației în 
vigoare; b) despre cazurile de nesupunere autorităților şi de de încălcare a 
ordinii publice; c) despre nerespectarea termenelor de îndeplinire a 
dispoziţiilor primite de la instituţiile ierarhic superioare şi despre 
funcționarii care nu-şi onorează obligațiile de serviciu; d) despre cazurile de 
birocratism, formalism şi de încălcare a jurământului de către funcționari; e) 
despre nerespectarea regulamentelor comerciale; f) despre pagubele 
materiale pricinuite vistieriei statului.€ 

Procurorul supraveghea ca instituțiile administrative să activeze în 
limitele competențelor atribuite. Dacă într-o anumită instituție erau 
depistate anumite încălcări, procurorul avertiza verbal instituția respectivă. 
Când nu se luau măsuri de redresare a situației cazul era prezentat 
guvernatorului general. Procurorul avea dreptul să inspecteze orice 
instituție administrativă a regiunii şi observaţiile făcute de el în timpul 


1 Mihail P., Mihail Z. Op. cit., p. 31. 

2 Poştarencu, D. O istorie a Basarabiei în date şi documente ( 1812-1940 ). Chişinău, 1998, p. 11. 
3 Crarucruueckoe onncaHne beccapa6nu co6crBeHHo Tak Ha3bigaemoii...,c. 52. 

4 Exarepuna II. Yupemnenuna ana ynpaBnenua ry6epHnă Bcepocinciua umnepiu. 6/m, 6/r, c. 17. 
5 Așezământul obrazovaniei oblastei Basarabiei. Chișinău, 1818, p. 11. 

6 Ibidem, p. 54-61. 

inspectării trebuiau îndeplinite în mod obligatoriu. Dacă în vreo instituție 
administrativă sau instanță de judecată apăreau probleme de interpretare a 
legislației în vigoare, erau obligați să trimită un demers procurorului 
regional pentru a primi explicații referitoare la aplicarea legii respective. 
Părerea procurorului în asemenea cazuri era decisivă. 

Procurorul nu putea influența activitatea instanțelor judecătoreşti în 
cazurile civile. În aceste cazuri el urmărea doar respectarea regulilor de 
procedură. În litigiile dintre vistieria statului şi persoane particulare 
procurorul acționa în interesul vistieriei. 

Procurorul regional avea în subordinea sa procurorii ținutali, care erau 
datori să-i prezinte raporturi despre încălcările şi neregulile depistate de ei 
în ținuturi. 

Toate atribuţiile procurorului regional cu privire la supravegherea 
instituțiilor regiunii, după cum s-a menționat deja, nu se refereau şi la 
Consiliul Suprem.! 

Potrivit prevederilor „Aşezământului”, a fost instituit, după modelul 
existent în guberniile interne ruse, Serviciul Sanitar al Basarabiei în 
componența căreia activau: un inspector, un operator, un acuşer, o moaşă, 
„doi ucinici doftoreşti”, un felşer şi un secretar.? 

La 28 mai 1823 a fost instituită Direcția vamală de circumscripție a 
Basarabiei, la conducerea căreia a fost numit şeful vămii Sculeni, consilierul 
lanovski.3 Vămile şi posturile de carantină se aflau în subordinea 
namesnicului plenipotenţiar şi a şefilor de circumscripție. În activitatea lor 
aceste instituții se conduceau de legile şi regulamentele ruseşti. Vămile erau 
amplasate în următoarele localități: Noua-Suliţă, Reni, Ismail, Leovo, 
Sculeni, Lipcani, Akkerman. Posturi de carantină se aflau în: Reni, Ismail, 
Leovo, Sculeni, Lipcani, Akkerman şi în Valea Bazarciuc (lângă localitatea 
Vilcov).+ 

În oraşul Chişinău a fost instituit oficiul poştal regional, iar în oraşele- 
reşedinţă de ținut - expediții poştale. Ele funcționau în baza legilor ruseşti şi 
foloseau doar limba rusă. Angajaţii instituțiilor poştale erau desemnați în 
funcții de Guvernul regional cu aprobarea guvernatorului general militar al 
Podoliei. Veniturile provenite din activitatea poştei erau vărsate în bugetul 
regional.’ 

A fost instituită funcția de arhitector regional. El era secundat de un 
locțiitor. Arhitectorul era numit în funcție de Guvernul regional cu 


1 Ibidem, p. 61. 

2 Ibidem, p. 13. 

3 Poştarencu D. Op. cit., p. 11. 

4 Cratnctnyeckoe onncaHne Beccapa6nn co6cTBeHHo TAK Ha3biB. ..., C. 52, 54-59. 
5 Așezământul obrazovaniei oblastei Basarabiei. Chișinău, 1818, p. 13. 

confirmarea guvernatorului general militar al Podoliei, iar locțiitorul său de 
Consiliul Suprem. În activitatea sa, arhitectorul regional se conducea de 
legile şi regulamentele ruseşti referitoare la acest domeniu. 

Supravegherea fondului forestier al provinciei era realizată de către 
silvicultorul regional, secundat de doi colaboratori.! 

În 1818 au fost puse bazele juridice ale creării arhivei regionale, care la 
început reprezenta un depozit de păstrare a documentelor departamentale, 
a actelor din localurile bisericilor şi mănăstirilor, din colecțiile personale ale 
familiilor boiereşti. 2 

A doua componentă a administraţiei civile a Basarabiei o constituiau 
instituțiile judecătoreşti care se divzau în trei trepte: I.Consiliul Suprem, care 
era instanța supremă; II. Judecătoriile regionale penală şi civilă; III. 
Judecătoriile ținutale. 

Aşa cum funcţiile judecătoreşti ale Consiliului Suprem au fost analizate 
în paragraful precedent, ne vom referi succint la judecătoriile regionale 
penală şi civilă. Judecătoria penală examina dosarele penale şi cele de 
anchetă penală venite în apel de la judecătoriile ținutale. În componenţa sa 
activau: un preşedinte, trei consilieri şi un asesor. Judecătoria civilă examina 
litigiile civile, precum şi pretențiile statului față de persoanele particulare şi 
cele ale persoanelor particulare către stat. Era alcătuită din patru consilieri şi 
un preşedinte. Infracțiunile comise de nobilime şi funcționari nu erau în 
competența judecătoriilor regionale, ele fiind examinate de Consiliul 
Suprem. În litigiile fiscale judecătoria civilă nu decidea în ultimă instanță. 
Ea îşi exprima părerea reieşind din prevederile legislației ruse şi o trimitea 
guvernului regional. 

Preşedinţii judecătoriilor erau numiţi de guvernatorul general militar al 
Podoliei şi confirmaţi de ţar. Doi consilieri, câte unul pentru fiecare 
judecătorie, se numeau de către autoritățile ruseşti. Ceilalţi cinci consilieri şi 
un asesor se alegeau de către nobilimea locală, cu aprobarea namesnicului, 
pe un termen de trei ani. 

Judecătoria penală examina dosarele conform legislației ruse. Sentințele 
judecătoriei nu puteau fi executate fără a fi aprobate de guvernator. Dacă el, 
din motive legale, nu era de acord cu hotărârea judecății, putea transmite 
dosarul, în original, Consiliului Suprem pentru examinarea şi soluționarea 
lui definitivă. Lucrările de anchetare şi de examinare a dosarelor în 
judecătoria penală erau efectuate în două limbi şi anume: interogarea 
băştinaşilor se efectua în limba română, iar protocoalele se întocmeau şi în 
rusă; sentința era pronunțată acuzatului în limba română; membrii 


1 Crarucrrueckoe onucaHue Beccapa6nn co6crseHHo TaK Ha3bigaemoi..., c. 50. 
2 Roman A. Din istoria arhivelor Republicii Moldova. În: Cugetul, 1992, nr. 2, p. 56. 
3 Aramă E. Istoria dreptului românesc. Chisinău, 1998, p. 93. 

judecătoriei penale care nu posedau limba rusă aveau dreptul de a se 
exprima în limba română. 

În cazurile care afectau interesele statului se aplicau legile de procedură 
ruseşti şi hotărârea judecății era dublată şi în limba rusă. Judecătoria civilă 
trebuia să se conducă în activitatea sa de „dreptăţile şi obiceiurile 
moldoveneşti şi va lucra...în singură aceeaşi moldovenească limbă”. 

Prin decret imperial la 1 aprilie 1819 în oraşul-port Reni a fost instituit 
Tribunalul Comercial din Basarabia cu scopul de a examina litigiile legate de 
comerț ce apăreau între negustorii din întreaga regiune. Activitatea 
Tribunalului era reglementată de un Statut, aprobat de namesnicul 
plenipotenţiar al Basarabiei? Preşedinte al judecătoriei a fost numit 
funcţionarul Persiani.3 Mai târziu, în 1825, judecătoria comercială a fost 
transferată în oraşul Ismail.4 

În afară de instituţiile judecătoreşti menţionate mai funcționa o 
jurisdicție specială pentru hotărnicii - Biroul cadastral regional („cantora 
hotărniciilor”), care şi-a început activitatea la 10 martie 1819.5 În activitatea 
sa Biroul se conducea de un Regulament de hotărnicie şi de deciziile 
adoptate de Senatul Guvernant şi de Consiliul de Stat la 3 august 1825 şi la 
30 octombrie 1827. De competența Biroului ținea stabilirea hotarelor, 
autentificarea şi eliberarea planurilor moşiilor şi a cărţilor cadastrale. 
Descrierea topografică a moșiilor se făcea, în conformitate cu articolul 6 al 
Regulamentului de hotărnicie din 29 aprilie 1818, doar la cererea 
proprietarilor funciari. Hotarele moşiilor se stabileau prin aplicarea 
semnelor de hotar (movile, gropi etc.), iar pentru fiecare moşie care a fost 
supusă descrierii topografice se alcătuia o carte de hotărnicie şi planul moşiei 
în două exemplare. 

În componența sa activau următorii funcționari: un preşedinte, patru 
membri şi inginerul agrimensor al regiunii. Cvorumul la şedinţele oficiului 
era de trei persoane. Preşedintele şi membrii oficiului erau aleşi de nobilimea 
locală, cu aprobarea Consiliului Suprem, iar inginerul agrimensor era numit 
de autorităţile centrale ruseşti şi confirmat de namesnic. În primul complet 
de funcționari al acestei instituţii au fost aleşi: Iordachi Donici (preşedinte), 
Enachi Cristian, lonaş Sechiraş şi boierul Ghica.7 În statele de personal ale 


1 Așezământul obrazovaniei oblastei Basarabiei. Chișinău, 1818, p. 9-10. 

2 Tomuleţ V. Basarabia în epoca modernă (1812-1918): (Instituţii, regulamente, termeni). Vol. 3. 
Chișinău: CEP USM, 2012, p. 189-190. 

3 Poştarencu D. Op. cit., p. 9. 

4 Craŭtnctnyeckoe onncaHne Beccapa6nn co6cTBeHHo Tak Ha3biBaemoi..., c. 52. 

5 ANRM, Fond. 2, inv. 1, d. 547, f. 41. 

6 Tomuleţ V. Din istoria fondării şi activităţii Biroului Regional (Gubernial) de Hotărnicie din Basarabia 
(1818-1890). În: Studia Universitatis (Seria Ştiinţe Umanistice), nr. 4(64), 2013, p. 27-28. 

7 ANRM, Fond. 88, inv. 1, d. 41, f. 3. 

Biroului cadastral erau incluşi inginerii agrimensori ţinutali, arbitrii de 
hotărnicii şi un secretar. 

Funcţionarii Biroului cadastral şi ai comisiilor cadastrale nu aveau voie 
să lipsească de la serviciu decât cu permisiunea namesnicului, sau a 
guvernatorului civil, dacă primul era absent din localitate. Singura cauză 
plauzibilă a absenței de la serviciu era din motive de boală, stare ce trebuia 
confirmată prin adeverinţa medicului, vizată de şeful poliției din localitatea 
respectivă. 

Activitatea Biroului cadastral regional, inițial, se extindea doar asupra a 
trei ținuturi: Orhei, laşi şi Hotin. În celelalte ținuturi, în care predominau 
terenurile aflate în posesia statului, lucrările de cadastru se executau de 
funcționari numiți de guvern. În „Aşezământ” se stipula că pe măsură ce 
terenurile aflate în proprietatea statului vor fi date proprietarilor particulari, 
comisiile cadastrale ținutale îşi vor extinde aria de activitate şi asupra acestor 
terenuri. 

Toate problemele şi litigiile de hotărnicii erau examinate de către 
comisiile cadastrale instituite în ținuturi. Deciziile acestor comisii puteau fi 
reclamate la Oficiul cadastral regionalal. La examinarea litigiilor dintre 
particulari se aplicau legile şi uzanţele locale, iar în litigiile referitoare la 
terenurile aflate în proprietatea statului şi bisericii se aplicau legile şi 
regulamentele ruseşti. În astfel de litigii decizia definitivă era pronunţată de 
Consiliul Suprem.! 

La 16 martie 1822, pentru examinarea plângerilor prezentate în Consiliul 
Suprem al Basarabiei, la propunerea contelui I. Capodistria, în Sankt 
Petersburg a fost creat un Comitet Provizoriu. Însă, după ce în 1825 acest 
Comitet a fost desființat, iar în competența Consiliului Suprem al Basarabiei 
fiind lăsate doar funcții executive, dosarele referitor la hotărnicia moşiilor 
din Basarabia, împreună cu cele judiciare, au fost subordonate, conform 
dispoziţiei din 3 august 1825 Departamentului doi al Senatului Guvernant, 
iar în baza deciziei Consiliului de Stat din 30 octombrie 1827 - 
Departamentului de Hotărnicie al Senatului Guvernant .? 

În 1819, pentru rezolvarea problemelor administrative şi judecătoreşti 
ale negustorilor stabiliți în Chişinău se instituie Magistratul, care a existat 
până în 1866. Magistratul era condus de un burgomistru şi doi ratmani. 
Primul burgomistru a fost Stavru Dinu? Pentru administrarea 
meşteşugarilor a fost instituit Consiliul de breaslă, alcătuit din starosta 
oraşului şi starostii breslelor. Consiliul ținea evidenţa tuturor meşteşugarilor 
şi ucenicilor stabiliți în oraş, rezolva litigiile dintre meşteşugari, urmărea 


1 Așezământul obrazovaniei oblastei Basarabiei. Chișinău, 1818, p. 64-68. 
2 Tomuleţ V. Op. cit., p. 28. 
3 Bezviconi Gh. Proiluri de ieri si de azi. În: Fapte trecute si basarabeni uitaţi. Chisinău, 1992, p. 69. 

respectarea Statutului breslelor, aproba crearea de noi bresle.! 

Generalizând prezentarea structurii administrative regionale şi ținutale 
în perioada autonomiei administrative  evidențiem următoarele 
particularități: 

- Perioada anilor 1818 - 1828 dominată de dispozițiile conținute în 
„Aşezământul” din 1818 a fost pentru sistemul administrativ al Basarabiei 
un „cal troian” amplasat în regiune de autoritățile ruseşti. La această 
perioadă procesul de implementare în Basarabia a instituțiilor şi legislației 
publice ruseşti s-a amplificat. Pentru a camufla această diversiune s-a recurs 
la crearea unor aparențe de autonomie. 

- Oficialitățile ruse, conducându-se de scopurile sale de politica 
externă şi conformându-se normelor tradiționale aplicate în provinciile 
cucerite, au menținut unele particularități locale în administrație şi au admis 
existența limbii române în instituțiile administrative şi judiciare ale regiunii. 

-  Nobilimii locale i-au fost recunoscute aceleați drepturi ca şi nobilimii 
ruse şi i-a fost acordată posibilitatea de a-şi alege reprezentanţi în instituțiile 
administrative şi judecătoreşti la nivel local şi regional. 

- Au fost menținute legile locale, dar în acelaşi timp a fost admisă şi 
favorizată aplicarea normelor de drept ruseşti, asigurându-se supremația 
ultimelor. 

- Au fost implementate în regiune instituții şi funcții administrative 
specifice sistemului rusesc de administrare. Toate instituțiile administrative 
constituite în 1818, în afară de Consiliul Suprem, aveau analogii în sistemul 
gubernial rusesc de administrare. 


3.3. Structurile administrative locale 

A suferit modificări şi structura administrativ-teritorială a regiunii. În 
„Aşezământ” se prevedea micşorarea numărului ținuturilor până la şase.?2 La 
19 octombrie 1818, A.N. Bahmetiev, conformându-se dispozițiilor noului 
regulament, porunceşte Guvernului regional să reorganizeze structura 
administrativ-teritorială a regiunii.? La 30 octombrie 1818 Guvernul regional 
aprobă noua divizare administrativ-teritorială a regiunii în şase ținuturi: 
Hotin, laşi, Orhei, Bender, Akkerman şi Izmail. Ținuturile Codru, Greceni şi 
Soroca au intrat în componenţa celorlalte ținuturi, pierzându-şi astfel 
entitatea. Centre ale ținuturilor au fost desemnate următoarele oraşe: 
Chişinău (ținutul Orhei); Hotin (Hotin ); Bălți (laşi ); Bender (Bender ); 
Akkerman (Akkerman ); Ismail (Ismail ).+ 


1 Ncropna Kuwmunesa. KnwunHes, 1966, c. 53-54. 

2 Așezământul obrazovaniei oblastei Basarabiei. Chișinău, 1818, p. 1-2. 
3 ANRM, Fond. 5, inv. 2, d. 420, f. 4. 

4 Ibidem, f. 4-5. 

Componenţa celor şase ținuturi era următoarea: Hotin (constituit din 
176 de localităţi ale fostului ținut Hotin + 30 de localităţi ale fostului ținut 
Soroca + 12 localități ale fostului ținut laşi), laşi (constituit din 130 de 
localităţi ale fostului ținut laşi + 25 de localităţi ale fostului ținut Orhei + 142 
localităţi ale fostului ţinut Soroca), Orhei (constituit din 262 de localități ale 
fostului ținut Orhei+ 30 de localități ale fostului ținut laşi + 13 localități ale 
fostului ținut Soroca), Bender (format din 33 de localități ale fostului ținut 
Bender + 40 de localităţi ale fostului ținut Codru + 11 localităţi ale fostului 
ținut Orhei), Akkerman (alcătuit din 37 de localităţi ale fostului ținut Bender 
+ 16 localități ale fostului ținut Ismail) şi Ismail, care întrunea 54 de localități 
ale fostului ținut Ismail + 32 de localități ale fostului ținut Greceni + 15 
localităţi ale fostului ţinut Bender + 3 localități ale fostului ținut Codru.! 

Delimitarea teritorial-administrativă a Basarabiei realizată potrivit 
prevederilor „Aşezământului” s-a menţinut până la instituirea în septembrie 
1830 a Cîrmuirii orășenești Izmail. 

În ținuturi s-au menținut isprăvniciile, în componenţa cărora activau un 
ispravnic şi patru asesori (comisari). Ei erau aleşi de nobilime şi confirmaţi 
de către namesnic.? Iniţial, dreptul de a alege funcționari în instituțiile 
administrative a fost acordat doar nobililor din ținuturile Hotin, laşi şi Orhei 
unde numărul nobililor era mai mare ca în ținuturile din sudul regiunii. 
Conform ucazului țarului din laprilie 1819 această posibilitate a fost extinsă 
şi asupra ținuturilor Bender, Akkerman şi Ismail, în care numărul nobililor 
era mic. 

La primele alegeri ale nobilimii locale au fost aleşi următorii ispravnici: 
Iamandi (Orhei), Ciuhureanu (Hotin), Bodescu (laşi), Cazimir (Bender), 
Pruncul (Akkerman), Popovski (Ismail). 

Ispravnicul şi-a menținut poziția-cheie în administraţia ținutală şi avea 
următoarele atribuții şi obligaţiuni: 

- trebuia să-şi exercite funcţiile conform legislaţiei în vigoare şi să 
îndeplinească întocmai dispoziţiile instituțiilor ierarhic superioare; fiind 
dator să supravegheze respectarea de către toți locuitorii a îndatoriilor lor el 
era obligat să informeze instanţele superioare despre toate încălcările ce 
aveau loc în ținut şi să ia măsuri eficiente pentru a le corecta; 

- în caz de izbucnire în ținut a vreunei epidemii, ispravnicul era dator, 
fără întârziere, să examineze bolnavii împreună cu medicul ținutului; dacă 
medicul confirma contaminarea locuitorilor, ispravnicul trebuia să 


1 Poştarencu D. Organizarea administrativ-teritorială a Basarabiei în perioada ţaristă. În: Tyragetia, 
Vol. III (XVIII), nr. 2, 2009, p. 204. 

2 Așezământul obrazovaniei oblastei Basarabiei. Chișinău, 1818, p. 13-14. 

3 NC3PU, T. 39, c. 510. 

4 ANRM, Fond. 5, inv. 2, d. 420, f. 2, 5. 

intreprindă măsuri urgente de izolare a bolnavilor şi de prevenire a 
răspândiirii epidemiei sau de localizare a ei; în caz de epizootie, ispravnicul 
lua măsuri de izolare a vitelor bolnave de cele sănătoase şi schimba căile de 
acces spre localitatea contaminată; 

- lui i se încredința supravegherea ordinii publice şi era abilitat să 
examineze litigiile civile mărunte, cazurile fiind cercetate şi soluționate la 
fața locului; decizia se lua după audierea părților şi a martorilor demni de 
încredere şi era comunicată namesnicului şi Guvernului regional; dacă în 
teritoriul ținutului apăreau persoane suspecte sau fără acte de identitate, 
ispravnicul era dator să intreprindă acțiuni de reținere a lor şi să descopere 
locuitorii care au acordat ajutor sau i-au adăpostit pe cei suspecți; era dator 
să contracareze trecerea ilegală peste hotare; 

- era dator să supravegheze ca titularii contractelor de concesiune să 
respecte taxele stipulate în contract şi să nu admită majorarea lor; 

- asigura staționarea trupelor militare în ţinut şi era responsabil de 
cvartiruirea soldaților, asigurarea lor cu care pentru transportarea 
bolnavilor; punea la dispoziție imaşuri pentru caii armatei; 

- era dator să menţină în stare funcțională podurile şi drumurile în 
ținutul încredințat; era responsabil şi de protecția antiincendiară în ținutul 
încredinţat, fiind dator să ia măsuri de prevenire a incendiilor, iar în caz de 
incendiu să intreprindă acțiuni rapide şi eficiente pentru a-l stinge; 

- era obligat să prezinte Guvernului regional către data de 1 noiembrie 
date referitor la cantitatea de grâu şi fân colectate de locuitorii ținutului cu 
mențiunea că aceste cantități sunt suficiente sau nu pentru acoperirea 
necesităților lor; dacă era an neroditor el trebuia să prevină Guvernul 
regional cu scopul de a preîntâmpina foametea în ținut; trebuia să cunoască 
prețurile la grâu şi la alte produse alimentare, fiind dator să prezinte în 
fiecare lună Guvernului regional informaţii despre evoluția prețurilor la 
produsele agricole în ținut.! 

În exercitarea obligaţiilor de serviciu ispravnicii trebuiau să respecte 
anumite restricții, menite să îngrădească samovolnicia şi abuzul de putere. 
Ispravnicului i se interzicea: să ceară plată pentru activitățile prestate, el 
trebuind „să se îndestuleze cu leafa ce i s-a rânduit de la hazna”; exercitarea 
funcţiilor judecătoreşti (exceptând cazul menționat mai sus); impunerea 
populației la munci sau prestații în afară de cele prevăzute legal; să lege 
tovărăşii cu locuitorii din ţinutul în care îşi desfăşura activitatea. Puterea 
ispravnicilor se limita la hotarele ținuturilor ce le-au fost încredințate. Lor le- 
a fost menținut şi dreptul de a aplica pedepse corporale în cazurile când 
locuitorii ținutului se eschivau de la îndeplinirea prestațiilor cu caracter de 


1 Așezământul obrazovaniei oblastei Basarabiei. Chișinău, 1818, p. 65-74. 

urgenţă.! 

Administraţia ţinutală a fost completată cu instituții şi funcții noi, 
inexistente până în 1818: judecătoria ținutală, vistieria ținutală, serviciul 
medical, expediția poştală, procurorul ținutal, inginerul agrimensor. 

Pentru deschiderea oficială a noilor instituții în ținuturi au fost trimişi 
preşedinţii judecătoriilor regionale Kuric şi Nedoba. Kuric, preşedintele 
judecătoriei penale, a fost trimis în ținuturile Bender, Akkerman şi Ismail, iar 
Nedoba, preşedintele judecătoriei civile, în ținuturile Orhei, laşi şi Hotin.? În 
ținuturi au fost trimise copii ale „Aşezământului” însoțite de instrucțiuni 
referitoare la aplicarea lui.’ 

Pe parcursul lunii decembrie 1818 au fost deschise judecătoriile ținutale: 
la 22 în Orhei, 24 - la Bender, 26 - la Akkerman, 27 -la Bălţi, 30 - la Hotin, 31 
- la Ismail.+ Judecătoriile ținutale erau instituții judiciare de primă instanţă. 
Procesele de judecată se țineau de trei ori pe an: de la 20 februarie la 20 
martie; de la 15 mai la 1 iulie şi de la 1 noiembrie la 20 decembrie. Plângerile 
trebuiau adresate în primele patru zile ale celor trei termene.5 În cazurile 
când suma litigiului nu depăşea o mie de ruble, judecătoriile ținutale 
pronunțau sentința definitivă. Sentinţele judecătoreşti, în cazurile când suma 
litigiului era mai mare de o mie de ruble, puteau fi reclamate în judecătoria 
regională. E important de menționat faptul că judecătoriile ținutale erau 
independente de ispravnici. 

Judecătoria ținutală avea în componența sa următorii funcționari: un 
judecător, doi membri şi un secretar. Cei doi membri erau aleşi de nobilimea 
locală şi confirmaţi de către guvernatorul general militar al Podoliei. 
Membrii judecătoriilor ţinutale nu aveau voie să ceară recompense în bani 
sau obiecte de la cei care se judecau, ei „mulțămindu-să cu leafa ci li s-au 
hotărât de la hazne|aJoa împărătească”. Ei nu puteau fi eliberaţi din funcții 
pentru încălcări sau infracțiuni de serviciu fără hotărârea judecății care 
constata vinovăția lor. 

Procurorul ținutal era numit în funcție de către procurorul regional, cu 
aprobarea Consiliului Suprem. El era subordonat direct procurorului 
regional şi avea următoarele atribuții şi competenţe: urmărea respectarea de 
către instituțiile administrative din ținut a legilor şi regulamentelor în 
vigoare; supraveghea respectarea drepturilor locuitorilor ținutului şi nu 
trebuia să admită ca vre-o persoană să fie pedepsită ilegal; era obligat să 


1 Așezământul obrazovaniei oblastei Basarabiei. Chișinău, 1818, p. 74-75. 

2 ANRM, Fond. 2, inv. 1, d. 547, f. 2, 3, 7, 8-10, 20, 21, 41; Fond. 5,inv. 3, d. 189, f. 1-27. 
3 ANRM, Fond. 5, inv. 1, d. 634, f. 2-5. 

4 ANRM, Fond. 5, inv. 3, d. 189, f. 26-27; Fond. 5, inv. 2, d. 323, Partea |, f. 15-17. 

5 Georgescu-Vrancea C. Legislaţia. În: Ciobanu Şt. Basarabia. Chişinău. 1993, p. 214. 

6 Așezământul obrazovaniei oblastei Basarabiei. Chișinău, 1818, p. 114. 

informeze procurorul regional despre toate încălcările şi fraudele depistate 
de el în ținutul în care îşi desfăşura activitatea; supraveghea respectarea de 
către judecătoria ținutală a legislaţiei şi a procedurilor judiciare; asista la 
examinarea cazurilor în judecată urmărind respectarea drepturilor ambelor 
părți aflate în proces; urmărea îndeplinirea sentințelor pronunțate de 
judecătoria ținutală.! 

Inginerul agrimensor ținutal se numea în funcție de către Consiliul 
Suprem. În activitatea sa el se conducea de regulamentele ruseşti, iar în 
problemele succesorale se aplicau legile şi obiceiurile locale. Aceste cazuri 
erau examinate în limba română. 

În cadrul serviciului medical ţinutal activau un medic şi un ajutor al său. 
Ei erau numiți în funcții de către Departamentul medical al Ministerului 
poliției şi se subordonau dispozițiilor Administrației regionale. Activitatea 
lor era reglementată de regulamentele sanitare ruseşti.? 

În oraşele-reşedinţă de ținut au fost instituite expediții poştale la care 
erau angajați: un expeditor, locţiitorul expeditorului şi patru factori poştali. 
Ei erau numiţi în funcții de Guvernul regional cu confirmarea namesnicului. 
Sumele încasate din taxele poştale erau vărsate în venitul regional al 
Basarabiei şi folosite după necesități.3 

În fiecare ținut a fost instituită vistieria ținutală care era împuternicită să 
colecteze impozitele şi alte venituri ale statului. În componenţa ei activau 
următorii funcționari: vistierul ținutal, un contabil şi doi colaboratori. 

Vistierul ținutal se afla în subordinea directă a Guvernului regional. El 
se alegea de nobilime şi era confirmat de Consiliul Suprem. Sarcina sa 
principală era „să adune dările haznelii şi havalelile pământeşti câti vor fi în 
bani, cum şi celelalti venituri împărăteşti ce vin de la ținut”.5 El nu putea 
impune populaţiei impozite sau prestații în afară de cele stabilite legal sau 
să folosească sumele colectate pentru acoperirea cheltuielilor vistierii 
ținutale. 

Suma plăţilor anuale către stat era împărțită în două părți egale şi 
trebuia achitată în lunile februarie şi septembrie. Vistierul ținutal, în lunile 
stabilite pentru colectarea impozitelor, avea următorul program de 
activitate: de la răsăritul soarelui până la ora 12%; de la 12% la 14% - pauza 
de prânz; dela 14% până la apusul soarelui. După apusul soarelui vistieria 
ținutală se închidea până a doua zi, noaptea fiind interzis de a primi şi a da 


1 Ibidem, p. 62-64. 

2 Tomuleţ V. Basarabia în epoca modernă (1812-1918): (Instituţii, regulamente, termeni). Vol. 3. 
Chișinău: CEP USM, 2012, p. 126 

3 Așezământul obrazovaniei oblastei Basarabiei. Chișinău, 1818, p. 13. 

+ ANRM, Fond. 3, inv. 1,d. 45, f. 1. 

5 Așezământul obrazovaniei oblastei Basarabiei. Chișinău, 1818, p. 117. 

bani. 

S-a menţinut divizarea ținuturilor în ocoale. Ele erau administrate de 
ocolaşi care erau datori „să se poarte cu locuitorii ocolului amabil şi 
cuviincios, apărându-i de persecuții” ? Potrivit prevederilor instrucţiunii 
elaborate de autorităţile regionale ale Basarabiei în anul 1819 ocolașii aveau 
următoarele atribuții: 

- locul de reşedinţă al ocolaşului era localitatea din centrul ocolului, 
aleasă de ispravnic. În competenţa lui era soluționarea tuturor problemelor 
care apăreau în ocol. Infracțiunile penale trebuiau soluționate în mod urgent, 
raportând ispravnicului despre măsurile luate; 

- urmărea ca locuitorii să nu fie oprimaţi, în cazul în care depista 
asemenea cazuri, trebuia să raporteze imediat ispravnicului. El supraveghea 
comportamentul şi bunăstarea tuturor locuitorilor din ocol. În cazul în care 
observa nereguli, trebuia se raporteze ispravnicului şi să întreprindă 
măsurile necesare pentru a le înlătura; 

- urmărea ca locuitorii ocolului să nu-şi schimbe ilegal locul de trai şi să 
preîntâmpine strămutarea nesancționată a locuitorilor; 

- era obligat să cunoască situaţia existentă şi informa isprăvnicia despre 
toate cazurile deosebite (moarte premeditată, tâlhării, incendii, epidemie, 
epizootie) şi evenimentele ce s-au produs în teritoriul ocolului încredințat; 

- alcătuia registrul prețurilor la produsele alimentare şi la furaje, la 
transportul lor pe apă şi prin trecătoarele terestre, existente în ocol, 
monitoriza cursul monetar stabilit în ocol, colecta informaţii despre 
semănăturile de primăvară şi de toamnă; 

- urmărea prezenţa în ocol a dezertorilor, vagabonzilor şi a persoanelor 
fără viză de reşedinţă; 

- era responsabil de asigurarea ordinii publice în teritoriul ocolului şi era 
abilitat să examineze litigiile neînsemnate între locuitorii ocolului; litigiile 
erau examinate în mod verbal şi dacă părțile erau nemulțămite de verdictul 
enunțat se adresau în instanţe conform legislației în vigoare; 

- ţinea evidența animalelor „fără de stăpân” și era obligat să intreprindă 
acţiuni de găsire a proprietarului vitelor pierdute (rătăcite); 

- era responsabil de încartiruirea trupelor militare pe teritoriul ocolului. 
Urmărea ca ofițerii şi soldaţii să nu cauzeze locuitorilor prejudicii, să nu 
achiziționeze de la populație produse alimentare fără a le achita, iar 
comunitățile săteşti trebuind să-i prezinte recipise care ar confirma 
atitudinea corectă a militarilor; 

- era obligat să depisteze cazurile de îmbolnăvire a vitelor şi să 


1 Ibidem, p. 118. 
2 ANRM, Fond. 5, inv. 2, d. 487, f. 50v. 

intreprindă măsuri de prevenire a epizootiei; 

- în cazurile când acționa în interesul vistieriei statului era dator să 
îndeplinească întocmai indicațiile primite, ocolaşul fiind responsabil de 
pierderile produse din cauza sa; cu permisiunea specială a isprăvniciei putea 
percepe de la populație anumite plăți; era dator să ducă evidenţa celor care 
părăsesc temporar teritoriul ocolului şi celora care au revenit cu scopul ca ei 
să-şi îndeplinească obligaţiile fiscale. ! 

Ocolaşii erau remuneraţi din banii colectați de la locuitorii satelor 
componente ale ocolului, proporțional numărului lor.? 

În sate funcţiile administrative şi polițienești erau îndeplinite de vornici 
(„dvornici” în textul Aşezământului). Ei erau numiţi de ispravnic „cu 
primirea obştiilor şi din însuşi locuitorii ce vor fi statorniciți şi vor avea în 
ținut averea lor 7.3 În afară de vornicii care erau împuterniciţi cu funcții 
administrative și polițienești, potrivit Regulamentului privind îndatoriile 
țăranilor adoptat de Consiliul Suprem la 16 mai 1819, locuitorii satelor erau 
datori să-şi aleagă câte un staroste şi trei bătrâni, „anume pentru aceea ca să 
silească pe săteni spre a împlini datoriile lor către stăpânii moşiilor”. Pentru 
îndeplinirea funcțiilor starostii săteşti erau scutiți de toate prestațiile în 
folosul stăpânului moşiei, dar şi de cele către stat. În atribuţiile starostelui 
intra: să mobilizeze locuitorii la îndeplinirea prestaţiilor şi să monitorizeze 
realizarea lor deplină și în condiţiile stabilite.+ 

La 30 iunie 1826 e sancționată de ţar decizia Comitetului de miniştri 
referitor la implementarea în satele aflate în posesia statului din Basarabia a 
administaţiilor de voloste.5 O voloste cuprindea de la 500 la 1000 de familii. 
Fiecare 10 familii alegeau un „deseatskii”, iar localitatea un staroste. Volostea 
era administrată de  cârmuirea volostei, în componența căreia erau 
conducătorul volostei, doi asesori şi un copist. Conducătorul era ales odată 
la trei ani de către capii familiilor cuprinse în voloste. Cârmuirea volostei era 
subordonată isprăvniciei ținutale, iar în domeniul financiar se subordona 
departamentului economic al guvernului regional.€ 

Oraşele-reşedințe de ţinut erau administrate de dume orăşeneşti şi 
consilii de breaslă, instituții ce funcționau conform regulamentelor ruseşti. 
La 22 august 1818 s-a deschis duma din oraşul Bender, la 5 noiembrie duma 
din Akkerman, la 6 noiembrie duma din Bălți.” În total, la diferite funcții în 


1 ANRM, Fond. 5, inv. 2, d. 487, f. 48-53; 

2 Tomuleţ V. Basarabia în epoca modernă (1812-1918): (Instituţii, regulamente, termeni). Vol. 2. 
Chișinău: CEP USM, 2012, p. 220. 

3 Așezământul obrazovaniei oblastei Basarabiei. Chișinău, 1818, p. 14. 

4 Mihail P., Mihail Z. Acte în limba română tipărite în Basarabia. |. (1812-1830). Buc., 1993, p. 166-167. 
5 ANRM, Fond. 3, inv. 1,d. 765, f. 3. 

6 Ibidem, p. 4-8. 

7 Fiind în drum spre Chişinău, Alexandru | a înoptat la Bălți unde a primit vestea despre naşterea 

administraţiile orăşeneşti în oraşele Ismail, Hotin, Akkerman, Bender şi Bălți 
au fost alese 53 persoane.! 

Duma orăşenească avea următoarea componenţă: un burgomistru, doi 
ratmani şi un copist. Burgomistrul şi ratmanii erau aleşi de locuitorii oraşelor 
şi activau fără a fi remunerați. În cadrul consiliul de breaslă activau: 
burgomistrul, primarul țârgului şi staroştii breslelor. Funcţiile lor erau 
elective şi ei activau fără a fi remunerati. 

Oraşele ce aparțineau vistieriei statului se administrau ca şi celelalte 
oraşe ale Imperiului rus. Bugetele acestor oraşe erau completate din 
impozitele colectate de la locuitorii lor. Dacă suma colectată era insuficientă 
pentru a acoperi cheltuielile se alocau bani de la vistierie din veniturile 
provenite de la concesionarea băuturilor. Cheltuielile orăşeneşti, în oraşele 
Chişinău şi Bălți, de asemeni, erau suportate de locuitori şi de comercianții 
ce-şi desfăşurau activitatea în aceste oraşe. 

Funcţiile de asigurare a ordinii publice erau îndeplinite de polițiile 
ținutale. Prin alcătuire şi numărul colaboratorilor săi se evidenția poliția 
Chişinăului, care avea în componenţa sa o subdiviziune de pompieri cu un 
efectiv de 13 persoane şi comisia de cvartiruire, în componența căreia erau 
doi funcționari. În statele de personal ale poliţiei chişinăuene erau prevăzute 
următoarele funcții: şef al poliției orăşeneşti (1), comisar de poliție (4), 
supraveghetor de cartier (8), copist (1), traducător(1), supraveghetor al peţei 
(1), deseatnici (40), gardist de post (12).2 

Celalte cinci instituții polițienești activau în următoarea componență: 
şeful poliției, doi comisari, patru supraveghetori de cartier, un copist şi 
douăsprezece gardişti de post. Menţionăm, că în dependenţă de starea 
concretă a fiecărui oraş, namesnicul putea modifica statele de personal ale 
polițiilor orăşeneşti. Tot lui îi aparținea prerogativa de a numi funcționarii în 
instituțiile polițienești. 

În februarie 1819, la propunerea guvernatorului civil, care inspectând 
regiunea, a constatat că în târguri lipsesc funcționari ce ar îndeplini funcții 
polițienești, a fost restabilită funcția de căpitan de târg,’ care se alegea ca şi 
ceilalți funcționari ținutali. Ei erau responsabili de: combaterea furturilor şi 
a altor delicte; protecția antiincendiară; convoierea arestanților; asigurarea 
condiţiilor pentru staționarea şi trecere prin localitate a trupelor militare.+ 


nepotului său Alexandru. Cu această ocazie el a dispus ca localităţii să-i fie acordat statutul de oraş. A 
se vedea: Tonosko /l.B. Kparkaa ncropna Beccapa6nn k 100-nerHemy to6uneio npncoeanHeHua K 
Poccuu. benbubi, 1912, c. 13. 

1 ANRM, Fond. 5, inv. 2, d. 450, f. 30-49. 

2 Așezământul obrazovaniei oblastei Basarabiei. Chișinău, 1818, p.184. 

3 Funcţia de capitan de târg fusese desfiinţată de către A.N. Bahmetiev în 1816. 

4 ANRM, Fond. 3, inv. 1, d. 45, f. 1. 

La 30 iunie 1826 e sancționată de ţar decizia Comitetului de miniştri 
referitor la implementarea în satele aflate în posesia statului din Basarabia a 
administaţiilor de voloste.! Documentul respectiv prevedea delimitarea 
domeniul statului din Basarabia în voloste (plase) şi instituia pentru 
administrarea lor Administraţii Săteşti, subordonate, din punct de vedere 
economico-financiar  Expediţiei domeniului statului din cadrul 
Departamentului economic al Guvernului Regional, iar administrativ - 
isprăvniciei. 

O voloste includea de la 500 la 1000 de familii şi era administrată de 
Administrația Sătească, în componența căreia erau conducătorul volostei, 
doi asesori şi un copist, ultimul fiind numit în funcție de Expeditie. 

Reşedinţa administraţiei săteşti trebuia amplasată în localitatea care 
asigură accesul egal ca distanţă al locuitorilor din celelalte localități. 

Administraţiei săteşti i se subordonau starostii şi „deseatskii”. (Fiecare 
10 familii alegeau un „deseatskii”, iar localitatea un staroste). 

Atribuţiile esenţiale ale administraţiei săteşti erau: 

- să soluţioneze conflictele mărunte şi putea decide pedepsirea celor care 
au comis furturi până la 5 ruble; 

- să monitorizeze ca pe teritoriul volostei să nu se afle dezertori, 
criminali, fugari. lar dacă erau depistaţi să intreprindă măsuri pentru a-i 
prinde şi ai preda autorităților; 

- să supravegheze permanent şi să menţină în stare bună drumurile şi 
podurile din teritoriul volostei; 

- să perceapă de la populație impozitele şi prestațiile financiare şi 
predarea lor la timp în visteria ținutală; 

- să intreprindă măsuri privind tutelarea văduvelor şi a orfanilor; 

- să mențină magaziile săteşti de rezervă la parametrii legal stabiliți. 
Livrarea grânelor către cei ce au necesitate era posibilă doar cu permisiunea 
Expediţiei; 

- să intreprindă măsuri de asigurare a protecției antiincendiare; 

- să alcătuiască şi să actualizeze în permanenţă listele locuitorilor stabiliti 
în perimetrul volostei; 

- să informeze Expediția domeniului statului în cazul abuzurilor din 
partea administraţiei ținutale. 

Pe perioada exercitării funcției conducătorului volostei, era remunerat 
cu 250 ruble anual şi era scutit el şi familia sa de toate impozitele şi prestațiile 
față de stat. 

Conducătorul volostei era ales în felul următor: din partea a 100 de 
familii se înaintau câte trei persoane mature, care aveau propria gospodărie, 


1 ANRM, Fond. 3, inv. 1,d. 765, f. 3. 

cu un comportament ireproşabil şi care nu au fost supuşi unor pedepse 
publice şi nici nu au fost suspectați în săvârşirea unor fapte ce le-ar 
compromite reputația lor. 

Aceste persoane se convocau în localitatea de reşedinţă a volostei şi în 
prezența reprezentantului Expediţiei domeniului statului şi al Ispravnicului 
jurau că în alegerea lor se vor ghida de principiile de echitate şi 
imparțialitate, optând pentru cel care îl consideră, pe dreptate, cel mai 
destoinic. După această procedură reprezentantul Expediţiei domeniului 
statului de comun acord cu Ispravnicul alcătuiau şi prezentau celor prezenți 
o listă a potenţialilor candidați care trebuia să includă nu mai puțin de zece 
persoane. 

După prezentarea listei, se derula procedura de votare. Celor prezenți li 
se repartiza câte o bilă pentru votare. Se anunța numele candidatului şi în 
dependenţă de opțiunea sa, votantul punea bila într-o lădiță acoperită cu 
pânză şi despărți-tă în două compartimente: în dreapta - „aleg”, în stânga - 
„nu aleg”. După ce toţi îşi exprimă opțiunea, lădița se descoperă în prezenţa 
tuturor şi se numără bilele - „pro”, iar apoi - „contra”. Analogic se 
procedează cu ceilalți candidați incluşi în listă. 

Lista cu rezultatele votării trebuia prezentată Expediţiei, care lua decizia 
finală privind numirea în funcție a Conducătorului volostei pe termen 
nelimitat. 

Asesorii se alegeau o dată la trei ani conform aceleiaşi proceduri. 
Candidatul care acumula mai multe opțiuni - „pro” era numit de Expediţie 
în funcţia de asesor. În cazul parităţii de voturi, procedura de votare se repeta 
pentru candidaţii respectivi. 

Listele candidaților trebuiau păstrate la Expediţie şi la Administraţia 
Sătească şi în cazul când funcția pentru care au candidat rămânea vacantă 
cei care au acumulat mai multe voturi erau confirmaţi în funcție de către 
Expediţie.! 

Administrarea coloniştilor străini. Şi în această perioadă a fost menținut 
regimul special de administrare a coloniştilor străini stabiliți în ținuturile din 
sudul Basarabiei. Coloniştii străini stabiliți în teritoriile de sud ale Rusiei 
până la 1818 erau administraţi şi se subordonau guvernatorului general al 
Novorosiei. În urma repetatelor şi insistentelor demersuri ale coloniştilor, la 
22 martie 1818, a fost aprobat „Regulamentul despre administrarea 
coloniştilor din sudul Rusiei”.2 Conform prevederilor acestui regulament a 
fost creată o instituție specială de tutelă a coloniştilor: „Comitetul de tutelă a 
coloniştilor din sudul Rusiei”, în fruntea căreia a fost numit generalul I.N. 


1 Ibidem, p. 4-8. 
2 ANRM, Fond. 17, inv. 1, d. 70, f. 144-146. 

Inzov - „curatorul principal şi preşedintele Comitetului de tutelă a 
coloniştilor din sudul Rusiei”.1 În subordinea acestui Comitet au trecut 
coloniile până la Nistru, astfel că coloniştii stabiliți în Basarabia n-au fost 
incluşi în aria de activitate a acestui comitet.? 

În timpul aflării ţarului Alexandru I la Chişinău generalul I.N. Inzov a 
insistat ca regulamentul din 22 martie să fie aplicat şi în Basarabia.’ 
Extinderea acțiunii regulamentului asupra Basarabiei a fost precedată de o 
nouă campanie de colectare a informațiilor despre coloniştii străini, 
campanie ce se finalizează în martie 1819. În octombrie 1819 Comitetul de 
Miniştri al Rusiei a examinat problema coloniştilor din Basarabia şi a decis 
de a le acorda aceleaşi drepturi şi privilegii ca şi coloniştilor stabiliți în sudul 
Rusiei. La 29 decembrie 1819 este promulgat ucazul țarului „privind 
stabilirea în regiunea Basarabia a bulgarilor şi a altor coloniști 
transdanubieni şi la instituirea districtelor pentru amplasarea lor” 6 care 
prevedea modalitatea de stabilire în Basarabia a coloniștilor transdanubieni 
şi privilegiile de care pot beneficia: 

- Coloniștii stabiliți sau care urmau să vină în Basarabia beneficiau de 
toate privilegiile de care se bucură coloniștii din Novorosia şi Basarabia. 

- Pentru ca coloniştii să cunoască de care anume drepturi şi privilegii 
beneficiază, Ministerul de Interne trebuia să le ofere un document în formă 
scrisă. 

- Coloniștii transdanubieni stabiliți în diferite regiuni ale Basarabiei care 
ulterior s-au transferat pe pământurile statului, erau scutiți pe o perioadă de 
3 ani de îndeplinirea diferitelor dări şi prestații. 

- Coloniştii transdanubieni care s-au transferat în Basarabia în perioada 
războiului ruso-turc din 1806-1812 beneficiau de aceleaşi privilegii şi după 
anexarea la Rusia a teritoriului dintre Nistru și Prut. 

- Coloniștii care au fost deja așezați pe pământurile de stat şi care trăiesc 
pe aceste pământuri de mai mulți ani, precum şi băştinaşii care locuiesc 
printre ei, nu beneficiau de asemenea privilegii. (p. 298) 

- Pe pământurile statului acordate coloniștilor se permitea transferarea 
străinilor care locuiesc în oraşe și pe pământurile moşiereşti, care au 
manifestat benevol dorinţa de a se transfera pe aceste pământuri. Transferul 
era posibil doar cu permisiunea tutorelui principal al coloniștilor 


1 Ibidem, p. 112-113, 144-145. 

2 Hakko A. op. cit., p.181. 

3 Memep!ok, N.N. BonrapcKkne n raray3kne nocenenna Beccapa6nn s 20-x rr. XIX cronetna // YuenHnHbie 
3anucku KITY, T. II, 1950, c. 78-79. 

4 Wicropua Mongagnn. [lokymenrbi n maTepnanbi. Tom. Il. Knwmunes, 1957, c. 533-534. 

5 Ibidem, p. 537-538. 

6 NC3PU, T. 36, c. 517-520. 

transdanubieni. 

- Coloniştilor care s-au transferat pe pământurile numite Ikagaat şi 
Musait, înainte ca acestea să fie date în proprietate persoanelor particulare, 
şi care s-au transferat din aceste localități pe pământurile de stat, li se acorda 
dreptul de a-şi transfera sau a-şi vinde averea care le aparţine. 

- Coloniştii stabiliți pe pământurile moşiereşti, administrate după legile 
Moldovei, în cazul în care aceştia erau strămutați pe pământurile statului, 
toate construcțiile lor gospodăreşti rămâneau în proprietatea moșşierului, 
dacă se demonstra că acestea au fost construite din mijloacele sale. 

- După expirarea termenului de privilegii, coloniștii trebuiau să 
plătească, începând cu anul 1820, câte 70 de lei de fiecare familie. Asemeni 
coloniștilor germani, după expirarea termenului de privilegii, trebuie să 
îndeplinească celelalte dări, cu condiţia că aceşti bani vor fi considerați drept 
prestații locale îndeplinite de toți locuitorii Basarabiei. 

- Pentru loturile de pământ suplimentare, pe care coloniștii le primeau 
în districtele lor, se încasa o taxă de 20 parale de la fiecare desetină, inclusiv 
pentru perioada de privilegii. 

- Coloniștii beneficiau de dreptul de a se ocupa cu comercializarea 
băuturilor spirtoase (vinului şi rachiului) în districtele în care locuiesc, 
interzicându-li-se practicarea sistemului de concesiuni. 

- Pământurile de stat ocupate de coloniști au fost delimitate în 4 districte. 
Populaţia autohtonă care se află în districtele predestinate coloniştilor a fost 
inclusă în componenţa acestor districte, acordându-i-se aceleaşi drepturi de 
care beneficiază coloniștii.! 

Astfel, administraţia coloniştilor a fost instituită în baza principiilor 
generale acordate coloniştilor, aceştia fiind supuşi direct Biroul basarabean 
pentru coloniștii străini, alcătuit din trei funcționari. În acest Birou se alegeau 
şi doi reprezentanți ai coloniştilor pentru soluționarea litigiilor între 
colonişti. Membrii Biroului era numiți în funcție de către ministrul de 
interne. Şeful Biroului era propus de Comitetul de miniştri al Rusiei, iar 
ceilalți membri de Comitetul de tutelă a coloniştilor din sudul Rusiei. 

De competenţa Biroului ținea examinarea şi soluționarea chestiunilor 
referitoare la colonişti. În realizarea atribuţiilor sale Biroul conlucra cu 
instituțiile administrative şi judiciare regionale şi ținutale. Membrii Biroului 
puteau asista la examinarea în prima instanţă a litigiilor între colonişti şi 
băştinaşi.? 

Teritoriul populat de colonişti a fost divizat în 4 districte: 1. Prut (14 
localități: Colibaşi, Brânza, Valeni, Slobozia, Boboieşti (Surăieni), Cîşlița, 


1 Ibidem, p. 518-519. 
2 Wicropua Mongagnn. [lokymenrbi n marepnanbi. Tom Il. KaunHes, 1957, c. 502. 

Vadul Boului, Giurgiuleşti, Mândreşti, Anadolca, Frecăţei, Bojorca, 
Cişmichioi, Volcaneşti); 2. Cahul ( 10 localități: Cartal, Satul Nou, Barta, 
Caragaci, Bugeac, Etulia, Hagi Abdul, Curci, Tnpuţita, Bolboaca); 3. Ismail ( 
14 localități: Taraclia, Tatar-Copciac, Cubei, Satilic-Hagi, Cairaclia, Bolgrad 
(Tabac), Caracurt, Cismea-Văruit, Babele, Duluchioi, Taş-Bunar, Ciişia, 
Erdec-Burnu, Şichirlichitai); 4. Bugeac (19 localități: Traian, Valea-Perjei, Cot- 
Chitai, Lunga, Gaidar, Tomai, Baurci, Cayaclia, Beş-Alma, Congaz, Cioc- 
Maidan, Cirsov, Beşghioz, Comrat, Joltai, Avdarma, Chiriet, Dizghinje, 
Enichioi). Centrul administrativ al coloniştilor a fost stabilit în localitatea 
Tabac, redenumită la solicitarea coloniştilor în Bolgrad).! 

Dispoziţiile ucazului țarului din 29 decembrie 1819 au fost completate 
de circulara ministrului de interne V. P. Kociubei din 13 martie 1820, în care 
au fost incluse 11 capitole din „Ucazul din 29 decembrie 1819”, 16 capitole 
din „Manifestul Ecaterinei a II-a din 22 iulie 1763” şi „Ucazul lui Alexandru 
I din 20 februarie 1804” prin care privilegiile bulgarilor au fost egalate cu 
cele ale altor colonişti străini.2 

Pentru a le ţine sub un control permanent, autoritățile ruse au numit în 
colonii supraveghetori. Ei realizau supravegherea generală a coloniilor şi 
erau obligați să informeze instanțele superioare despre toate cazurile de forță 
majoră şi evenimentele petrecute în colonii. Ei erau responsabili de 
menținerea ordinii publice şi asigurau convoierea arestaților prin teritoriile 
încredințate. De asemeni, trebuiau să asigure trecerea şi staționarea trupelor 
militare. Tot de competenţa lor ţinea şi supravegherea activităților 
economice şi comerciale. La începutul anului 1824, în coloniile care aveau 
doi supraveghetori, a fost lichdată funcția de supraveghetor secund.+ 
Regimul de administrare al coloniştilor era deosebit de cel instaurat în restul 
regiunii, fapt ce se datora, intereselor politice ale Rusiei. Prin promovarea 
unei politici administrative loiale față de colonişti autoritățile ruseşti sperau 
să faciliteze procesul de deznaționalizare a populaţiei băştinaşe şi să 
cucerească simpatiile popoarelor vecine. 

Astfel, în linii generale, arăta sistemul instituțiilor ținutale ale Basarabiei 
constituit după 1818. Această situație s-a menținut până în 1828, când se 
introduce un nou regulament de administrare a Basarabiei. 

În concluzie, menţionăm că sistemul administrativ constituit în această 
perioadă şi care în aparenţă era unul al autonomiei administrative, în 
realitate, fusese împrumutat din guberniile centrale şi acomodat la realitățile 


1 MC3PNM, T. 36, c. 519-520. 

2 Duminica Iv. Coloniile bulgarilor în Basarabia (anii 1806-1856). Teză de doctor în istorie. Chișinău, 
2017, p. 100. 

3 ANRM, Fond. 305, inv. 1, d.16, f. 3-15v. 

4 ANRM, Fond. 305, inv. 1, d. 54, f. 3-3v. 

Basarabiei. 

A continuat practica aplicării în regiune de politici administrative 
preferenţiale față de coloniştii stabiliți în regiune, cărora le era atribuit un 
rol important în politica colonială promovată de autoritățile ruseşti în 
Basarabia. 


3.4. Deznaţionalizarea administraţiei basarabene şi lichidarea treptată 
a autonomiei administrative 

Carenţele instituţiilor administrative. Implementarea noilor instituții 
administrative n-a schimbat starea de lucruri existentă în Basarabia. Analiza 
politicii administrative promovate de țarism la această etapă şi 
funcționalitatea structurilor administrative implementate vor constitui 
subiectele la care ne vom referi în continuare. Pentru a elucida subiectele 
propuse e necesar de a pune în lumină chestiunile referitoare la capacitățile 
funcționale ale instituţiilor şi funcționarilor din administrația Basarabiei şi 
de a desluşi eforturile intreprinse de autorități pentru lichidarea 
particularităților caracteristice administrației din Basarabia. 

Noile instituții, fiind copiate după cele din guberniile ruseşti au preluat 
fidel şi viciile caracteristice modelului rusesc de administrare. Abuzul 
administrativ, formalismul în abordarea problemelor, nerespectarea legilor 
şi regulamentelor administrative, delapidarea banilor publici erau fenomene 
frecvente în instituțiile administrative ale provinciei. Nu respectau legile nici 
acei care, în virtutea obligaţiilor de serviciu, erau datori să asigure 
respectarea lor: organele de poliție şi judecătoriile. Toate completele 
judecătoriilor ținutale formate în 1818 au fost deferite justiției pentru 
încălcări grave ale legislaţiei.! 

Foarte grav era afectată de corupție şi fărădelegi administraţia ținutală. 
Numai în a doua jumătate a anului 1823 doi ispravnici şi câțiva asesori au 
fost destituiți din funcţii de către Consiliul Suprem pentru comiterea 
infracțiunilor de serviciu. În aceeaşi perioadă ispravnicul din Ismail era 
antreprenorul poştei de cai din ținutul încredințat; ispravnicul din Bender 
era persoana de încredere a moşierului Balş şi era preocupat doar de 
problemele acestuia; ispravnicii din Hotin şi Akkerman au impus populația 
să îndeplinească prestații în mod ilegal; ispravnicii din ținuturile laşi şi 
Orhei au fost acuzaţi de săvârşirea infracțiunilor de serviciu şi delapidarea 
banilor publici.2 

O sursă sigură de venit a ispravnicilor erau detaşamentele de călăraşi. Ei 
numeau călăraşi dintre slugile lor într-un număr exagerat de mare. Pentru 


1 Fpocyn A.C. ABronomua Beccapa6nn s cocraBe Poccuu 1812-1828. // Tpyabi no ncropunu Mongasgnn. 
HKuwunes, 1982, c. 180. 
2 NC3PU. T. 39, c. 511. 

întreținerea unui călăraş se solicita o sumă de la 500 la 1000 de lei anual, 
cheltuielile reale fiind de 200 - 300 lei. În serviciu erau menținuți doar 
jumătate din cei recrutați, iar folosiți efectiv doar o treime. În afară de 
contribuțiile băneşti populaţia era obligată să predea produse alimentare 
pentru întreținerea călăraşilor şi fân pentru cai, care, de altfel, tot de la 
locuitori erau luaţi.! 

Ocolaşii, care după obiceiul moldovenesc, trebuiau aleşi, se numeau în 
mod arbitrar de către ispravnic, lucru pentru care plăteau ispravnicului o 
anumită sumă de bani. Ocolaşii, concomitent erau şi reprezentanții 
concesionarilor, aşa că funcția fiscală era una din principalele funcții 
îndeplinite de ei.? 

Călătorii ruşi, care au vizitat Basarabia la sfârşitul anilor douăzeci şi care 
fuseseră aici anterior, menţionau că nu au observat schimbări spre bine; unii 
afirmând că situația în Basarabia era mai bună în timpul domnitorilor 
fanarioți decât în cincisprezece ani de administrație rusească.5 Astfel, A. 
Storojenco, care a vizitat regiunea la sfârşitul anilor douăzeci, relata: 
„„Şefimea Chişinăului, de altfel ca şi întreaga conducere a Basarabiei, trăiesc 
doar pentru dânşii. ...e suficient doar să intri în oraş ca să-ți faci o impresie 
despre activitatea deficientă a poliției şi să intri în orice instituție 
administrativă ca să observi dezordinea totală ce domneşte în administrarea 
regiunii. Nu-i nici judecată nici dreptate ...chestiunilor rămase fără rezolvare 
li s-a pierdut numărul, de altfel, ca şi sumelor de bani publici cheltuite.” 4 
„Am fost în Basarabia acum unsprezece ani, relata istoricul rus A.I. 
Mihailovskii-Danilevskii, dar de atunci şi până în prezent n-am observat nici 
o schimbare spre bine."5,,Aici este o regiune barbară, unde oamenii fără vină 
sunt înăbuşiți în închisori, prădați, bătuți şi arşi” - constata generalul 
Longhinov în 1824.6 

Suprimarea „autonomiei administrative”. Reducerea rolului şi 
influenței funcționarilor moldoveni în cadrul instituțiilor administrative ale 
regiunii, obiediența lor voinţei autorităților ruse a constituit obiectul grijii 
permanente a funcționarilor ruşi, inclusiv şi a generalului A.N. Bahmetiev,” 
care chiar de la constituirea Consiliului Suprem a încercat să-l supună voinței 
sale. Prin dispoziţia sa din 28 iunie 1818 el informa Consiliul că în legătură 
cu plecarea sa din regiune i-a poruncit procurorului regional să 


1 Burenb È. 3ameuaHua Ha HbiHewHee cocroanne beccapa6Gun. M., 1892, c. 28. 

2 Ibidem, p. 29. 

3 Kacco, Jl. Op. cit., p. 220-221; Basarabia şi basarabenii. Chişinău., 1991, p. 162. 

4 Apud Xanuna N. OcHoBHble ncTopnyeckne maHHble o Beccapa6nn. În: Tpyabi Beccapa6ckoă 
apxuBHoi komuccuu. T.2. KnwnHes, 1902, c.41. 

5 Apud Basarabia şi basarabenii. Chişinău, 1991, p. 162. 

6 Ibidem, p. 160. 

7 Burenb È. Op. cit., p. 10. 

supravegheze activitatea Consiliului.! Această dispoziție contravenea 
„Aşezământului”, care prevedea următoarele: a) în cazul absenței 
guvernatorului general militar al Podoliei preşedinţia Consiliului Suprem 
era preluată de guvernatorul civil; b) prerogativele procurorului regional nu 
se extindeau şi asupra Consiliului Suprem. ? 

Nerespectarea normelor legale de către A.N. Bahmetiev care, conform 
funcţiei ce o deținea, era dator să supravegheze şi să asigure îndeplinirea 
legilor în regiunea ce i-a fost încredinţată, a alertat nobilimea locală. În 
raportul său către A.N. Bahmetiev, membrul Consiliului Suprem I. Pruncul, 
menționa că procurorul a încălcat prevederile punctului 17 al paragrafului 
din „Aşezământ” referitor la competențele şi atribuţiile procurorului 
regional şi, datorită faptului că el nu era membru al Consiliului Suprem, nu 
putea participa la şedinţele sale. Boierii moldoveni au militat principial 
pentru respectarea dispozițiilor „Aşezământului” şi s-au pronunțat 
categoric contra încercării de a submina poziţia şi importanța Consiliului în 
administrația Basarabiei.+ Procurorului i s-a indicat să-şi desfăşoare 
activitatea în limitele competenţelor atribuite şi „să nu se amestece în 
treburile Consiliului Suprem”. Poziţia fermă a boierilor l-a determinat pe 
A.N. Bahmetiev să cedeze şi pentru a dezamorsa situația l-a sancționat pe 
procurorul regional pentru depăşirea abuzivă a competenţelor sale.5 

Ulterior, namesnicul A.N. Bahmetiev a insistat permanent asupra 
necesității supravegherii activității Consiliului Suprem şi a schimbării 
raportului de forțe în cadrul Consiliului. În raportul său din 30 septembrie 
1819 şi ulterior, în două scrisori particulare, el a propus contelelui I. 
Capodistria reorganizarea Consiliului Suprem în scopul facilitării situaţiei 
membrilor numiți ai Consiliului şi în acelaşi timp de a mări influenţa lor 
asupra activității acestei instituții.€ 

Ca urmare a acestor insistente demersuri, la numai doi ani de la punerea 
în aplicare a noilor reguli de administrare a Basarabiei e promulgat ukazul 
„Despre Consiliul Suprem al Basarabiei” din 16 martie 1820 care a modificat 
prevederile „Aşezământului” din 1818 referitor la Consiliul Suprem. 
Conform acestui ukaz în componența Consiliului Suprem au fost incluşi încă 
doi membri permanenți, numiți de namesnic, astfel asigurându-se 


1 ANRM, Fond. 3, inv. 1, d. 89, f. 6. 

2 Mihail P., Mihail Z. Acte în limba română tipărite în Basarabia. Partea 1.(1812-1830). Bucureşti, 
1993, p. 41, 56. 

3 ANRM, Fond. 3, inv. 1,d. 89, f. 11v-12v. 

4 S-a ajuns până la aceea că la insistența boierilor V. Ruset şi |. Pruncul scaunul procurorului regional 
a fost scos din sala de şedinţe ( Ibidem, p.3). 

5 Ibidem, p. 26-27. 

6 Fpocyn A.C. Op. cit., p. 230. 

predominarea numerică a funcționarilor ruşi.! Această schimbare permitea 
funcționarilor ruşi să obțină o majoritate de voturi chiar şi în cazurile când 
erau adoptate decizii neacceptate de boierii moldoveni, membri ai 
Consiliului. În iulie 1820, membri permanenţi ai Consiliului Suprem au fost 
numiți consilierul militar Logvinov şi consilierul Guvernului regional 
Cerchez. 

Toate chestiunile examinate de Consiliul Suprem se divizau în două 
grupe: administrativ-economice şi judiciare. De aceea şi şedinţele Consiliului 
trebuiau să se împartă în şedinţe administrativ-consultative şi şedinţe 
judiciare, determinându-se anumite zile pentru respectivele şedințe.? 

Votul preşedintelui Consiliului a devenit hotărâtor. Mai mult ca atât, el 
a obținut dreptul de „veto” asupra deciziilor Consiliului Suprem, cu excepția 
celor cu caracter judiciar. Unii autori consideră că dreptul de „veto” i-a fost 
acordat „locţiitorului guvernatorului, ce îndeplinea funcția de preşedinte al 
Consiliului Suprem”. Ne rezervăm dreptul de a nu fi de acord cu această 
opinie şi menționăm următoarele: preşedinte al Consiliului Suprem era, din 
oficiu, namesnicul plenipotenţiar al Basarabiei + şi anume lui i-a fost acordat 
dreptul de a „suspenda acțiunea deciziilor Consiliului Suprem până la 
primirea unei dispoziții imperiale”. Deci, în cazurile când namesnicul nu 
era de acord cu decizia Consiliului, avea dreptul de a o suspenda şi de a o 
trimite, însoțită de explicaţia sa țarului, spre rezolvare. 

Cvorumul de adoptare a deciziilor a rămas acelaşi - de şase persoane. A 
fost admisă posibilitatea de a supune procedurii de apel deciziile Consiliului 
Suprem prin subdiviziunea Ministerului de Interne, care informa țarul în 
problemele Basarabiei.” 

Un alt moment ce caracterizează adevăratele intenţii ale autoritățile 
ruseşti este cazul cu alegerea vistierilor ținutali. La alegerile nobilimii au fost 
aleşi vistieri ținutali doar în ţinuturile Orhei, Hotin şi laşi. În ținuturile de 
Sud, datorită numărului insuficient de nobili, n-au fost aleşi vistieri ținutali. 
A.N. Bahmetiev a poruncit Consiliului Suprem să numească funcționari în 
visteriile ținutale ale acestor ținuturi. La această intenție de nerespectare a 
ordinii stabilite de „Aşezământ” Consiliul Suprem a dat un răspuns promt: 
aceste funcții sunt elective şi alegerea vistierilor ținutali în cele trei ținuturi 
este prerogativa nobilimii locale. Pentru respectarea strictă a stipulărilor 


1 După această modificare, raportul dintre consilierii numiţi şi cei aleşi a devenit de şapte la şase. 
2 ANRM, Fond. 5, inv. 2,d. 516, f. 7-7v. 

3 Istoria Basarabiei de la începuturi până în 1998. Bucureşti, 1998, p. 42-43. 

4 Așezământul obrazovaniei oblastei Basarabiei. Chișinău, 1818, p. 2. 

5 ANRM, Fond. 5, inv. 2, d. 516, f. 8. 

6 Ibidem, p. 8. 

7 Ibidem, p. 9. 

3 ANRM, Fond. 3, inv. 1, d. 45, f. 1-5. 

prevăzute în „Aşezământ” optau şi membrii guvernului regional. La cererea 
ispravnicului din Akkerman de a elibera din funcții ocolaşii care s-au 
compromis şi de a numi alții, guvernul a adoptat o decizie în care se 
menționa clar că ocolaşii se aleg de locuitori şi nu se numesc.! 

Activitatea lui A.N.Bahmetiev a provocat nemulțumiri în rândurile 
nobililor şi funcționarilor basarabeni. Funcţionarii superiori ruşi, din contra, 
îl învinuiau că a acordat prea multă libertate nobilimii locale şi în iunie 1820 
el a fost concediat. 

După constatarea lui L. Casso, persoanele numite în funcții de către 
Bahmetiev au provocat nu mai puţine reproşuri ca cele numite de Harting, 
neînțelegerile dintre funcționarii locali şi cei veniți în Basarabia nu 
contribuiau la ameliorarea situaţiei.? Loghinov, trimis de M.S. Voronţov în 
Basarabia să studieze situația la fața locului relata: „Basarabia a fost o 
provincie nenorocită, lăsată pradă la jaful întregii bande oribile aduse de 
Bahmetiev din Camenița, adevăratele lepădături din Podolia”.3 

Politica de suprimare a qvazi-autonomiei acordate Basarabiei la 1818 a 
fost promovată şi de succesorii lui Bahmetiev I.N.Inzov şi M.S. Voronţov.+ 

„Aşezământul”, după cum s-a menţionat, a fost promulgat de 
Alexandru I cu titlu provizoriu, urmând, ca pe parcursul aplicării lui în 
practică, să fie operate modificări şi completări conforme realităților 
existente în regiune. Acest fapt a fost tratat de funcționarii ruşi de diferite 
ranguri şi niveluri ca o posibilitate permanentă de atentare la autonomia 
Basarabiei, de omitere a elementului local din administraţie. 

La 27 iunie 1820 A.N. Bahmetiev aduce la cunoştinţa Consiliului Suprem 
că „a predat conducerea regiunii lui I.N. Inzov, sosit la fața locului”.6 
Preluând conducerea Basarabiei, I.N. Inzov a fost informat de către 1. 
Capodistria că comportamentul boierilor locali nu corespundea aşteptărilor 
țarului şi că Basarabia, în cel mai scurt timp, va trece în subordinea 
autorităților centrale de rând cu celelalte gubernii.” Astfel, I.N. Inzov, pentru 
a îngrădi accesul boierilor locali la funcţii în sistemul instituțiilor 
administrative din regiune, a cerut aprobarea țarului de a institui o nouă 


1 ANRM, Fond. 3, inv. 1, d. 1280, f. 1-2. 

2 Kacco Jl. Op. cit., p. 220. 

3 Din scrisoarea consilierului militar Longhinov de la 7 iunie 1823 către contele Voronțov. În: Basarabia 
şi basarabenii. Chişinău, 1991, p. 160. 

4 La 25 iulie 1820 A.N. Bahmetiev a fost înlocuit cu general-locotenentul I.N. Inzov. În mai 1823, prin 
decret imperial, I.N. Inzov e eliberat din funcţie şi în locul său e numit guvernatorul general al 
Novorosiei, contele M.S.Voronţov. 

5 NC3PU, T. 39, c. 510. 

6 ANRM, Fond. 3, inv. 1,d. 160, f. 2-2v. 

7 OraHaH N.H. OGuecreenHoe nBnmenue B beccapaGuu B nepaoi uerepru XIX B. KnwnHeBs, 1974, c. 
42. 

comisie pentru examinarea obârşiei nobililor basarabeni. În consecință, o 
treime din nobilii basarabeni şi-au pierdut drepturile şi privilegiile de 
dvoreni, în lista familiilor nobile ale Basarabiei fiind incluse doar 170 de 
familii.! 

Pentru alegerile dvorenimii de la sfârşitul anului 1821 a fost întocmită 
lista nobililor cu drept de vot: ţinutul Orhei -102, ținutul laşi -38, ținutul 
Hotin -19, ţinutul Bender -4, ținutul Izmail -1.2 

Adunarea nobilimii a ales funcționari în instituţiile regionale şi ținutale, 
precum şi Mareşalul regional al nobilimii în persoana boierului Sturza, 
confirmat de către namesnic la 4 ianuarie 1822.5 O lună mai târziu au fost 
confirmaţi în funcții şi ceilalți funcționari aleşi.+ La alegeri, I.N. Inzov a făcut 
tot posibilul ca membrii Consiliului Suprem, neloiali autorităților ruse, să nu 
fie realeşi şi ca urmare Z. Ralli, V. Ruset, Şt. Râşcanu şi S. Feodosiev - foşti 
membri ai Consiliului n-au fost realeşi. „În general, constata A. Naco, 
guvernarea lui Inzov, n-a adus nimic folositor regiunii, din contra, a 
favorizat o mai mare răspândire a abuzurilor”. Adunarea deputaților 
nobilimii şi-a început activitatea doar în luna octombrie 1823.6 La începutul 
anului 1824 nobilimii locale din ţinuturile Orhei, laşi şi Hotin i-a fost acordat 
dreptul de a-şi alege mareşali ținutali ai nobilimii şi epitropii nobiliare.7 

În august 1822 cancelaria pentru problemele administrarării Basarabiei 
a fost lichidată.8 Toate chestiunile referitoare la Basarabia au fost transmise 
în resortul ministrului de interne, contelui V.P. Cociubei, numit prin 
rescriptul imperial din 13 iulie 1822 responsabil pentru problemele 
Basarabiei.” Transmiterea administrării Basarabiei în competența 
Ministerului de interne era motivată prin necesitatea de a asigura o mai 
strânsă legătură între administrația Basarabiei şi sistemul instituțiilor 
administrative ruseşti. Încă la 17 martie 1822, în raportul său către țar, I. 
Capodistria insista asupra asigurării unei legături permanente între 
administraţia regiunii şi sistemul general administrativ al statului. De fapt, 
această modificare în conducerea cu treburile Basarabiei, a însemnat un nou 
pas în direcția suprimării autonomiei administrative şi apropierea 


1 Burenb È. Op. cit., p. 14. 

2 ANRM, Fond. 3, inv. 1, d. 305, f. 9-12. 

3 Ibidem, f. 1. 

4 ANRM, Fond. 88, inv. 1,d. 58, f. 2-3v. 

5 Hakko A. Op. cit., p. 194. 

6 ANRM, Fond. 88, inv. 1,d. 58, f.1 5. 

7 ANRM, Fond. 88, inv. 1,d. 77, f. 43-44v. 

8 Tpy6eunkoi B. MywknH 8 Mongagnn. KuwnHesg, 1963, c. 32. 
9 Grama D., Slutu CI. Petru Manega — codificator al dreptului moldovenesc din Basarabia. În: Cugetul, 
1991, nr. 2, p. 38-39. 

10 Fpocyn A.C. Op. cit., p. 231. 

sistemului administrativ din Basarabia de cel rusesc. 

Începând cu luna iunie 1823, conform deciziei Senatului, asupra 
proceselor judiciare din Basarabia a fost extins termenul de prescripţie de 
zece ani, aplicat în Rusia.! Lucrul acesta a fost făcut cu scopul „de a pune 
capăt interminabilelor procese generate de neclaritățile legilor locale”? A 
câta oară, în spatele unor intenţii, aparent nobile, se ascunde o intenţie 
perfidă - omiterea din instanțele de judecată ale Basarabiei a legislației locale 
„meclare” şi introducerea în practica judiciară a legislației ruseşti. 

În august 1823, V.Cociubei a fost înlocuit cu Campanhauzen, care era 
adeptul intensificării controlului asupra Consiliului Suprem. El a propus ca 
problemele Basarabiei să fie examinate de Comitetul de miniştri. Ţarul a 
încuviințat propunerea sa, cu mențiunea ca în cazurile extraordinare să i se 
raporteze direct lui. Astfel, Consiliul Suprem a devenit dependent de 
instituțiile centrale ruseşti, neglijându-se încă un punct al ,„Aşezământului”, 
care declara independența Consiliului Suprem față de administrația 
centrală. 

Un an mai înainte, la 16 martie 1822, la Petersburg fusese instituit un 
comitet special, în care puteau fi apelate deciziile Consiliului Suprem.3 Toate 
petițiile referitor la activitatea şi deciziile Consiliului, primite de către 
Ministerul afacerilor interne, precum şi cele ce vor fi primite în viitor, până 
la instituirea în Senat a unei subdiviziuni specializate în problemele 
Basarabiei, trebuiau transmise spre soluționare comitetului creat.+ Pentru 
apelarea deciziilor Consiliului Suprem au fost stabilite termene de un an şi 
jumătate de an, termene de apel practicate în Rusia. Aceste modificări au fost 
sancţionate de ţar la 13 august 1823.5 Prin înființarea acestui comitet 
Consiliul Suprem al Basarabiei a fost lipsit de calitatea sa de instanță 
judiciară supremă a regiunii, fapt ce a subminat şi mai mult poziţia ocupată 
de el în ierarhia instituțională a regiunii. 

În 1825 acest comitet a fost desființat, atribuţiile sale preluându-le 
departamentul al doilea al Senatului, care era abilitat să examineze apelurile 
la sentințele pronunțate de judecătoria civilă regională în cazurile civile. 
Aceste cazuri erau examinate conform „legilor şi obiceiurilor din Basarabia”. 
De aceea judecătoria regională era obligată să trimită Senatului originalul şi 
traducerile dosarului, cererii şi a legilor locale, de care trebuie să se conducă 


1 Conform acestei dispoziţii era socotită nevalabilă orice pretenţie asupra proprietăţii aflate în 
folosinţă străină, dacă în termen de zece ani nu s-a intentat un proces asupra acestui fapt. 

2 ANRM, Fond. 22, inv. 1, d. 53, f.1-1v. 

3 ANRM, Fond. 3, inv. 1, d. 1310, f.1-2. 

4 ANRM, Fond. 3, inv. 1, d. 361, f.1-4. 

5 Boldur A. Op. cit., p. 85. 

6 ANRM, Fond. 3, inv. 1, d. 491, f. 10. 

ANRM, Fond. 305, inv. 1, d. 112, f. 1. 


125 


Cornea S. Organizarea administrativă a Basarabiei sub ocupaţia ţaristă (1812-1917) 


la examinarea cazului.! 

Consiliului Suprem i-au fost lăsate doar funcţiile de dispoziţie şi cele 
economice? În şedinţa sa din 13 octombrie 1825 Consiliul Suprem, 
conformându-se noilor dispoziţii, a luat decizia de a suspenda primirea 
cererilor de apel.3 Doi ani mai târziu urmează ukazul Senatului din 30 iulie 
1827, care confirmă precedentele dispoziţii referitor la procedura de apel. 

Aceste măsuri au redus substanţial rolul Consiliului Suprem în viața 
Basarabiei. Consiliul îşi pierde calitatea sa de instituție supremă 
administrativ - judecătorească a regiunii, transformându-se, de fapt, într-un 
organ consultativ. Funcţiile sale au fost acaparate de namesnic care „a 
devenit asemeni unui satrap oriental, atotştiutor şi omnipotent, iar Basarabia 
s-a transformat definitiv într-o provincie rusească” .5 

La sfârşitul lunii iunie 1823, M.S. Voronţov intră în exercițiul funcțiunii. 
El era un adept ferm al concepției lichidării particularităților locale şi a 
introducerii în Basarabia a instituțiilor şi structurilor administrative ruse. 
Chiar în timpul primei sale vizite la Chişinău (august 1823), M.S. Voronţov 
a supus unui control riguros instituţiile administrative şi judiciare. În urma 
controlului efectuat Voronţov a depistat foarte multe deficiențe şi după 
părerea sa, cele mai grave erau următoarele: a) în judecăți s-au acumulat 
multe dosare nerezolvate; b) datorită activităţii ineficiente a 
departamentului economic al guvernului au fost acumulate mari restanţe la 
colectarea impozitelor; c) dezordine şi încălcări în activitatea organelor de 
poliție; d) instituțiile administrative ale regiunii îndeplinesc foarte rău 
ordinile şi dispoziţiile instanţelor ierarhic superioare. 

Prin dispoziţia sa din 8 august 1823, M.S. Voronţov a cerut Consiliului 
Suprem să ia măsuri pentru lichidarea deficienţelor depistate. Înainte de 
plecarea la Odesa, el a constituit un comitet de revizie sub preşedinţia sa cu 
scopul de a supune reviziei conturile administrației precedente. În 
septembrie 1823 M.S. Voronţov, pentru faptul că a „insultat” un nobil rus îl 
demite, în mod abuziv, pe secretarul Consiliului Suprem Başotă. Cu toate că 
Consiliul Suprem s-a opus,” funcţionarul basarabean a fost destituit şi în 
locul lui a fost numit funcţionarul rus F. Vighel,5 care ulterior a devenit 
viceguvernator al Basarabiei şi s-a făcut cunoscut prin atitudinea sa ostilă 


1 Ibidem 

2 ANRM, Fond. 22, inv. 1, d. 113, f. 9-9. 

3 Boldur A. Op. cit., p. 86. 

4 ANRM, Fond. 305, inv. 1, d. 112, f. 1. 

5 Cypuno A.B. Op. cit., p. 113. 

6 ANRM, Fond. 3, inv. 1, d. 316, f. 1-4. 

7 ANRM, Fond. 3, inv. 1, d. 731, f. 1-1V, 3-7, 12V. 
8 Hakko A. Op. cit., p. 196. 

față de boierii şi funcționarii locali.! El însuşi a recunoscut mai târziu că 
boierii moldoveni, din cauza activităţii sale şovine l-au declarat duşman şi 
nu-l salutau. „Dacă oameni cu situații ca aceea a lui Harting sau acea încă a 
lui Vighel, menţiona A. Crihan, îşi permiteau ieşiri ...împotriva 
moldovenilor, îşi poate închipui oricine de ce erau în stare să facă şi mai cu 
samă să spună ceilalți, adică cei mai mici în grad ca ei şi, deci, fără să aibă şi 
răspunderile lor. Ori cei mai mulți dintre ruşii aceştea, de la mare la mic, erau 
îndeobşte extrem de abuzivi, hrăpăreți şi lipsiți de cea mai elementară 
omenie, ba unii dintre ei erau chiar nişte hoți ordinari”? 

În octombrie 1823 M.S. Voronţov a destituit din funcţii doi consilieri ai 
departamentului economic şi vistierul regional, iar conducător al acestui 
departament şi viceguvernator a fost numit funcţionarul rus Petrulin.? 

Pentru a asigura predominarea funcționarilor ruşi în Basarabia au fost 
operate modificări în sistemul de administrare a Basarabiei. În a doua 
jumătate a anului 1824 au fost supuse controlului şi modificate statele de 
personal ale Consiliului Suprem, cancelariei guvernatorului civil, guvernul 
regional şi a organelor de poliție din Chişinău şi Ismail. 

În scopul urgentării procesului de examinare a dosarelor acumulate în 
judecătoria penală a fost instituită judecătoria penală provizorie. Comitetul 
de revizie, constituit provizoriu în septembrie 1823, a căpătat statut de 
instituție permanentă şi era condus de un preşedinte special. În 1825 în 
această funcţie a fost numit funcţionarul rus Golubţov. În componența sa 
activau doi membri şi câțiva funcționari în cancelaria comitetului.’ 

Au fost făcute unele modificări şi în cadrul departamentului economic. 
Conform noilor prevederi prerogativa nobilimii locale de a alege un consilier 
în acest departament a fost anulată. Departamentul economic a fost 
reorganizat şi era alcătuit din şase direcții: economică, a sării, a vinului, a 
vistieriei, de control şi secția specială. În resortul departamentului se afla şi 
direcția pădurilor statului condusă de un „forştmeister”. 6 

O altă măsură menită să lichideze particularitățile locale în administrația 
Basarabiei a fost anularea dreptului nobilimii locale de a alege ispravnicii şi 
asesorii în administrația ținuturilor, privilegiu acordat nobilimii în baza 
prevederilor „Aşezământului” din 1818. În demersul său, înaintat 
Comitetului de miniştri, M.S. Voronţov îi acuza pe ispravnicii şi asesorii aleşi 


1 Burenb È. Op. cit., p. 7, 10, 16, 23, 30, 31. 

2 Crihan A. Drepturile românilor asupra Basarabiei după unele surse ruseşti. În: Basarabia, 1991, nr. 
11, p. 125-126. 

3 Hakko A. Op. cit., p. 196,198. 

+ ANRM, Fond. 3, inv. 1, d. 533. 

5 Hakko A. Op. cit., p. 199. 

6 Ibidem. 

de nobilime că nu sunt oneşti şi nu cunosc limba rusă. Funcţionarii aleşi sunt 
etichetați ca oameni de neîncredere, incapabili de a-şi îndeplini obligaţiile de 
serviciu. Principiul eligibilității funcționarilor, după părerea sa, nu este 
convenabil, fiindcă funcționarii destituiți din funcții sunt înlocuiți cu alții 
care nu sunt mai demni. M.S.Voronţov considera trecerea la numirea 
funcționarilor în administrația ţinutală drept început al procesului de 
anulare a prevederilor „„Aşezământului” din1818.1 

Comitetul de miniştri al Rusiei, constatând că „nobilimea locală, 
alcătuită în mare parte din boieri neînsemnați, mulți dintre care nu şi-au 
demonstrat proviniența lor nobilă şi care nu posedă cunoştinţele şi 
deprinderile necesare pentru angajarea în serviciul de stat”, a luat decizia 
„de a permite în regiunea Basarabia numirea ispravnicilor şi a asesorilor 
ținutali ... din partea coroanei, cu aprobarea namesnicului plenipotențiar ”. 
La 2 septembrie 1824, decizia a fost sancționată de țar.? Aceste măsuri au 
îngrădit accesul nobilimii locale la funcții administrative şi au redus mult 
posibilitățile băştinaşilor de a participa la administrarea Basarabiei. 

După cum constatasem anterior, faptul că „Aşezământul” din 1818 
fusese introdus ca un regulament provizoriu îi incita permanent pe 
funcționarii superiori ai Basarabiei să inițieze acţiuni de revizuire a lui. În 
mai 1824, a fost creat un comitet provizoriu pentru modificarea 
„Aşezământului”. În componenţa sa au fost incluşi: guvernatorul, 
viceguvernatorul, mareşalul regional al nobilimii, preşedintele judecătoriei 
penale, procurorul regional şi funcţionarul F.Vighel.5 

Eforturile rusificatoare a funcționarilor ruşi din provincie erau susținute 
de instituțiile administrative centrale. În şedinţa Comitetului de miniştri din 
12 august 1824 la care a fost examinată problema administrării Basarabiei s- 
a ajuns la concluzia că administrarea acestei regiuni trebuie înfăptuită de 
rând cu celelalte gubernii ale Rusiei, cu subordonarea directă a instituțiilor 
administrative şi judiciare ale regiunii ministerelor centrale şi Senatului. 

Către începutul anului 1825 a fost elaborat proiectul unui nou 
regulament de administrare a Basarabiei. La 22 mai 1825 Comitetul 
miniştrilor a discutat problema modificării regimului de administrare a 
Basarabiei. S-a constatat că Basarabia până în acel moment s-a administrat în 
baza unei legi provizorii şi sistemul ei administrativ nu corespunde celui 
aplicat în restul Rusiei. Comitetul miniştrilor a decis că e necesar ca după 12 
ani de la încorporarea Basarabiei ar fi util de a o administra ca şi pe celelalte 
gubernii centrale ale Rusiei. Comitetul a susținut proiectul lui M.S. 


1 MC3PM. T. 39, c. 510-512. 

2 Ibidem, p. 510. 

3 ANRM, Fond. 2, inv. 1, d. 906, f. 1-1v. 
4 OraHan N.H. Op. cit., p. 44-45. 

Voronţov, care prevedea lichidarea autonomiei Basarabiei şi instituirea 
administraţiei de tip gubernial.! 

După moartea lui Alexandru I, tronul este ocupat de Nicolai I, care 
considera că absolutismul este unica formă posibilă de guvernământ şi, fiind 
un reacționar convins, nu tolera manifestările liberale. Dacă luăm în 
consideraţie rolul şi poziția țarului în Rusia, e clar că concepţiile sale au 
determinat direcțiile generale ale politicii autorităţilor ruse față de periferiile 
naționale. Dezvoltarea sistemului administrativ rus în această perioadă e 
caracterizat de o birocratizare şi centralizare excesivă. 

La 16 martie 1826 ministrul afacerilor interne V. Lanskoi aducea la 
cunoştinţa lui M.S. Voronţov că în mai 1825, de către dânsul a fost propus 
spre examinare Comitetului de miniştri proiectul noii organizări 
administrative a Basarabiei, iar după 23 februarie 1826 a fost transmis 
Consiliului de stat.2 

M.S. Voronţov, care „s-a hotărât să termine pentru totdeauna cu 
sistemul de autoadministrare, în timpul aflării sale la Petersburg din 
noiembrie 1826 până în martie 1828, a avut suficient timp pentru a convinge 
persoanele din anturajul țarului de necesitatea schimbării modului de 
administrare a Basarabiei” 3 Întorcându-se la Odesa în martie 1828, M.S. 
Voronţov a adus cu sine şi un nou regulament de administrare a Basarabiei, 
semnat de țar la 29 februarie 1828 şi prin care s-a anulat „autonomia 
administrativă” a Basarabiei în cadrul imperiului rus . 

În concluzie, menționăm următoarele: 

- Perioada aşa-numitei autonomii a Basarabiei în componența Rusiei, 
poate fi divizată, convențional, în două perioade: 

I. prima perioadă, cuprinde anii 1818 - 1820 şi este perioada de 
constituire a noului sistem administrativ, prevăzut de „Aşezământul” din 
1818; 

II. a doua perioadă, cuprinde anii 1820 - 1828 şi se caracterizează prin 
lichidarea treptată a particularităților naționale în administrația regiunii. 

- „Autonomia administrativă” a Basarabiei era definită de următoarele 
particularități: 

- Existenţa Consiliul Suprem - instituție, care conform competenţelor 
atribuite, nu avea analogii în guberniile ruseşti; 

- Nobilimea locală participa direct la administrarea Basarabiei având 
dreptul să aleagă funcţionari în instituțiile administrative şi judiciare; 

- Mentinerea, în anumite limite, a limbii şi legilor locale. 

- Dincolo de elementele enumerate au fost instituțiile, legile şi practica 


1 Mogga N. Monuruka uapckoi Poccuu B Beccapa6nn. În: Nonuruka, 1991, nr. 3, c. 60-61. 
2 Tpocya A.C. Op. cit., p. 232-233. 
3 Hakko A. Op. cit., p. 220. 

administrativă existente în guberniile ruseşti. Dacă în anii 1812 - 1813, când 
a fost implementat sistemul administrativ provizoriu s-au păstrat intacte 
structurile administrative, proprii principatului Moldova, atunci 
„Aşezământul” din 1818 a continuat procesul de extindere în Basarabia a 
instituțiilor şi a procedeelor administrative ruseşti. 

- În acelaşi timp, în perioada examinată s-a permis accesul nobilimii 
locale la anumite funcții în instituțiile administrative şi judiciare, iar în 
Consiliul Suprem, inițial, localnicilor le-a fost asigurată majoritatea. 
Elementul local în administraţie n-a fost reprezentat de instituții de sorginte 
moldovenească ca în perioada precedentă. Exponentul elementului local a 
fost nobilimea basarabeană, care, profitând de faptul că accesul la anumite 
funcţii se realiza în baza principiului electiv a avut posibilitatea să participe 
la administrarea regiunii. 

- Mentinerea particularităților naționale în administraţie a deranjat 
necontenit oficialii ruşi şi ei, permanent şi foarte insistent, cu orice prilej, au 
căutat să omită din instituțiile administrative ale Basarabiei tot ceea ce era 
local: funcționarii „neloiali şi incompetenţi”, legile „neclare“, limba 
„meînţeleasă”. 

CAPITOLUL IV 
CONSOLIDAREA SISTEMULUI RUSESC DE ADMINISTRARE 
ÎN BASARABIA (1828 - 1917) 


4.1. Impactul instaurarării forțate a modelului gubernial de 
administrare în regiune 

Pregătirile Imperiului rus pentru viitoarele campanii militare în Balcani 
reclamau instaurarea în Basarabia a unei administrații centralizate, cu un 
sistem strict de subordonare, previzibilă şi executorie pentru a face față 
eventualelor eforturi militare. În aceste condiţii autonomia administrativă a 
Basarabiei nu avea nici o şansă să supravețuiască. La numai zece ani de la 
proclamarea solemnă a autonomiei Basarabiei, autoritățile ruseşti adoptă o 
nouă lege de organizare administrativă a regiunii. 

Având ca sarcină cercetarea sistemului de administrare instituit în 1828 
ne propunem să realizăm următoarele obiective: analiza suportului juridic 
al administrației de tip regional implementată în regiune; relevarea 
structurilor şi a instituţiilor de nivel regional şi județean care au funcționat 
în această perioadă; studierea procesului de implementare a administraţiilor 
orăşeneşti; evoluția regimului special de administrare a coloniştilor 
transdanubieni; reliefarea cauzelor slăbirii opoziției nobilimii basarabene 
față de eforturile rusificatoare ale autorităților țariste. 

Lichidarea particularităților locale în administrarea Basarabiei a fost o 
preocupare constantă a funcționarilor şi a autorităților administrative ruse 
de toate nivelurile. Prin promulgarea la 29 februarie 1828 a „„Aşezământului 
pentru ocârmuirea oblastei Bessarabiei” asupra regiunii au fost extinse 
prevederile legislației ruseşti referitoare la gubernii.! Deci, cu toate că, 
formal, Basarabiei i-a fost menținută titulatura de regiune, aici a fost 
instaurat un regim administrativ de tip gubernial. 

Spre deosebire de „Aşezământul” din 1818, care fusese introdus cu titlu 
provizoriu, noul „Aşezământ”, după cum se menționa în preambula sa, 
constituia decizia finală a autorităților centrale ruseşti.? 

Noul „Aşezământ” a schimbat însăşi principiile de constituire a 
administrației. Principiul eligibilității a fost înlocuit cu principiul numirii 
funcționarilor în posturi, iar cel al colegialității în cadrul instituțiilor 
administrative e înlocuit cu principiul centralismului administrativ. 

Despre schimbarea accentelor în politica față de Basarabia ne vorbeşte şi 
următorul fapt: pentru a promulga „„Aşezământul” din 1818 țarul Alexandru 
I a venit personal la Chişinău; „Aşezământul” din 1828 e trimis fără mare 
publicitate. 


1 ANRM, Fond. 2, inv. 1, d. 1194, f. 4. 
2 Ibidem, f. 5. 

Schimbarea atitudinii puterii centrale față de Basarabia a fost 
determinată şi de influenţa țarului Nicolai I, domnia căruia s-a bazat pe ideea 
că pentru a fi un bun administrator e necesar de a strânge mai tare hățurile 
cârmuirii.! În timpul domniei lui Nicolai I, nobilimea, care era forța 
dominantă în administrația gubernială a fost transformată într-o 
componentă complementară a administraţiei țariste. Domnia sa a fost 
propice dezvoltării birocrației ruse care a atins dimensiuni enorme. 

Conform ukazului Senatului din 15 martie 1828 a fost instituită, potrivit 
cu prevederile „Aşezământului” din 29 februarie 1828, administrația 
regională a Basarabiei.? Trebuie de menționat faptul că în luna adoptării noii 
legi de organizare administrativă a Basarabiei, țarismul încheiase războiul 
cu Iranul prin pacea de la Turkmanceai (1828), în posesiunile sale incluzând 
şi o parte din Armenia, iar peste două luni începea un nou război cu Imperiul 
Otoman.’ Astfel, implementarea noului regulament de administrare a 
Basarabiei a avut loc în condiţiile când în Basarabia în aprilie 1828 fusese 
decretată starea de război. 

Basarabia a fost inclusă în componența guvernământului general al 
Novorosiei şi Basarabiei. Guvernământul general era o entitate 
administrativ-teritorială alcătuită din una sau mai multe gubernii. La 
începutul secolului XIX în Rusia erau trei guvernământe generale (includeau 
opt gubernii), iar către mijlocul secolului XIX erau deja zece guvernământe 
generale în componenţa cărora erau douăsprezece gubernii. Tendința 
generală de reformare a sistemului administrativ în al doilea pătrar al 
secolului XIX era militarizarea aparatului de stat. Către mijlocul secolului 
XIX 41 de gubernii din totalul de 53 erau „cârmuite” de guvernatori militari.” 

Guvernatorii generali se conduceau în activitatea lor de dispozițiile 
„Aşezământului despre gubernii” din anul 1775, care lăsa la aprecierea lor 
limita puterii pe care doreau să o exercite. Având în supravegherea sa de la 
una la câteva gubernii, guvernatorul general, reprezenta țarul şi autoritățile 
centrale în teritoriu. El realiza în teritoriu voința puterii centrale, fiind obligat 
să execute şi să aducă la cunoştinţa publică dispozițiile autorităților 
superioare. Guvernatorul general putea raporta direct țarului în toate 
chestiunile referitor la guberniile încredințate. El supraveghea activitatea 
tuturor instituțiilor guberniale şi era responsabil de respectarea legislației şi 


1 KnroueBckui B.O. Counnenna. T.V. Mockaa, 1989, c. 432. 

2 Xanuna N. OcHoBHbie ncTopnyeckne naHHbie o Beccapabnn. În: Tpyabi Beccapa6ckoi ry6epHckoň 
apxuBHoi komuccuu. T. 2. Knuunes, 1902, c. 33. 

3 Ciachir N. Basarabia voievodală românească până la sfârşitul celui de-al doilea război mondial. 
Bucureşti: Editura OSCAR PRINT, 1999, p. 41. 

+ Xanuna N. Op. cit., p. 42. 

5 EpownkunH H.N. Hcropua rocyaapcTBeHHbix yupemneHunii nopeBontounoHnoii Poccuu. Mockea, 1983, 
c. 173. 

a ordinii publice în gubernii.! 

Potrivit prevederilor „Aşezământului” din 29 februarie 1828 instituția 
namesnicului plenipotenţiar al Basarabiei a fost lichidată, iar „cel mai mare 
ocirmuitoriu a oblastei Bessarabiei” era Guvernatorul general al Novorosiei 
şi Basarabiei. Primul guvernator general a fost M.S. Voronţov. El s-a aflat în 
exercițiul funcției cu sediul la Odesa până în anul 1844, când a fost numit 
namesnic plenipotenţiar al Caucazului. Din 1846 şi până în 1854 funcția de 
guvernator general al Basarabiei a fost îndeplinită de P. Fiodorov, care era 
subordonat lui M.S. Voronțov.? 

Pe lângă guvernatorul general al Basarabiei a fost instituită o cancelarie 
prin intermediul căreia se realiza legătura cu instituțiile administrative ale 
regiunii şi în componenţa căreia funcționau cinci secţii, care, la rândul lor, se 
împărțeau în birouri: secția întâi includea birourile de control, statistică şi 
urbanistică; secţia a doua - birourile treburilor penale şi civile şi biroul de 
hotărnicie; secţia a treia - birourile de finanţe şi comerţ; secția a patra - biroul 
lucrărilor de secretariat pentru regiunea Basarabia; secția a cincea - birourile 
treburilor militare, de medicină şi audit. În statele de funcţii ale Cancelariei, 
în afară de şeful cancelariei, mai intrau: şefii secțiilor şi şefii birourilor, un 
jurist, un executor, un arhivar şi un traducător. La la 1 iulie 1833 Consiliul de 
Stat, la prezentarea ministrului de interne, a instituit secția de carantină şi a 
confirmat itinerarul statelor de personal ale secției de carantină, pe lângă 
Cancelaria guvernatorului general al Novorosiei şi Basarabiei, care includea 
13 funcționari.’ 

„Aşezământul” din 1828 a stabilit strict modalitatea de subordonare a 
instituțiilor administrative basarabene autorităților centrale. Instituţiile 
executive erau subordonate Senatului, ministerelor şi guvernatorului 
general. Instituţiile economice se subordonau ministerelor de resortul cărora 
ținea activitatea realizată. Judecătoriile regionale se aflau în subordinea 
Senatului. Supravegherea tuturor instituţiilor regiunii o  înfăptuia 
guvernatorul general. Au fost delimitate strict raporturile dintre instituțiile 
administrative, economice şi judecătoreşti ale regiunii. 

Conform paragrafului 62 al „„Aşezământului” din 1828 limba română a 
fost eliminată din instituțiile publice basarabene. Numai în caz de necesitate 
se prevedea de a face traduceri din rusă în română.” Astfel, limba rusă a 
devenit limbă obligatorie în administrație, fapt ce a contribuit la accelerarea 


1 Ekarepuna II Yupexaenna gna ynpanenna ry6epHnă Bcepocinckna nmnepin. 6/m, 6/r, c. 19-23. 

2 Boldur A. Istoria Basarabiei. Bucureşti, 1992, p. 323. 

3 Tomuleţ V. Basarabia în epoca modernă (1812-1918): (Inst., regulamente, termeni). Ed. a 2-a, rev. și 
ad. Chișinău: Lexon-Prim, 2014, p. 121. 

+ ANRM, Fond. 2, inv. 1, d. 1194, f. 9%. 

5 Ibidem, p. 8. 

procesului de deznaționalizare a instituțiilor şi a populaţiei din regiune. 

Introducerea noului regulament de administrare a Basarabiei în anul 
1828 a provocat nemulțumiri în rândurile boierilor locali. Guvernatorul civil 
interimar al Basarabiei P. Curic, în raportul său din 25 mai 1828 către M.S. 
Voronţov îi comunica că nobilii basarabeni sunt deprimați de faptul 
introducerii noului regulament administrativ şi erau intenţionaţi să trimită 
o delegaţie la ţarul Nicolai I.1 

În această perioadă, în Basarabia nu se mai produc manifestări active în 
apărarea instituţiilor administrative, a legilor şi tradițiilor locale. Între anii 
1828-1830, o bună parte din nobilii basarabeni, care anterior participaseră la 
administrarea Basarabiei s-au refugiat în Moldova, printre ei fiind şi 
mareşalul regional al nobilimii Başotă.2 În 1847 vechile tagme sociale 
privilegiate moldoveneşti au fost suprimate.5 

O bună parte din nobilimea basarabeană a fost atrasă de către autorități 
prin conferirea diferitor privilegii şi titluri, a moşiilor, rusificându-se 
treptat. Una din metodele de atragere a nobilimii locale de partea Rusiei era 
acordarea posibilităţii nobililor locali de a se angaja în serviciul de stat. În 
Rusia la funcţiile de stat aveau acces, în primul rând, dvorenii şi copii lor. 
Vârsta minimă de angajare în serviciu era de 16 ani. La primirea în serviciul 
de stat se ținea cont de următoarele criterii: proviniența socială, vârsta şi 
studiile. Erau angajaţi doar tinerii care au absolvit instituții de învățământ 
ruse sau au primit educație în familie. Nobilii străini puteau fi angajați în 
serviciul de stat doar dacă prezentau acte ce ar fi confirmat proviniența lor 
nobilă şi faptul primirii cetățeniei ruse. Ei erau angajați prin decizii speciale 
a Senatului. Procedura menționată nu se referea la oamenii de ştiinţă ce 
posedau titluri ştiinţifice şi la medici. 

În 1828, odată cu suprimarea autonomiei administrative a Basarabiei, 
sistemul juridic tradițional, cât şi legislaţia locală, practic, au fost scoase din 
folosință. „De la această dată, constata P. Cazacu, s-a introdus şi organizația, 
şi legislația, şi limba rusească în justiție, păstrându-se numai unele legi civile. 
Astfel, marea masă a fost lipsită, prin lege şi organizare, de o justiție bună, 
prin introducerea alteia mai proaste, chiar numai prin faptul că se făcea într- 
o limbă neînţeleasă, dacă nu şi prin organizare şi legislație, care nu erau 
superioare celor moldoveneşti” .+ 

Analizând urmările „Aşezământului” din 1828 pentru Basarabia, I.G. 
Pelivan afirma: „De acum înainte totul se face după modelul rusesc.Toţi 


1 Mogga W.%. Mepenosaa Poccua n o6wmecrBeHHo-nonuTnueckoe gBnxenne B MonnaBuu (| non. XIX 
B.). Kimunes, 1986, c. 35. 

2 Halipa P., Moraru A. Testament pentru urmaşi. Chişinău, 1991, p. 19. 

3 La Russie et les peuples allogenes par Inorodetz . În: Limba română, nr. 9, 1999, p. 116. 

4 Cazacu P. Moldova dintre Prut şi Nistru. 1812 — 1918. Chişinău, 1992, p. 142. 

funcționarii ruşi, începând cu guvernatorul, continuând cu prelații, prefecții, 
judecătorii, jandarmii etc... şi terminînd cu comisarii de poliție, se pun cu 
aprindere la lucru. Scopul lor e deznaționalizarea poporului moldovenesc şi 
introducerea în Basarabia a „spiritului rusesc”. Pentru a atinge această țintă 
guvernul rus nu cruța nici un mijloc”.1 

Cu titlu de concluzie, menţionez că Imperiul rus, fiind preocupat de 
interesele sale politice în Balcani a recurs la consolidarea şi centralizarea 
sistemului de administrare a Basarabiei. Stabilitatea politică, în accepţia 
autorităților ruse, putea fi menţinută doar pe calea suprimării oricăror 
manifestări naționale şi a introducerii aici a instituţiilor administrative 
ruseşti, aşa cum s-a procedat şi în alte periferii naționale ale Imperiului rus. 

Basarabia îşi pierde calitatea sa de entitate administrativă distinctă în 
cadrul Imperiului rus, fiind inclusă în componența guvernământului general 
al Novorosiei şi Basarabiei. 


4.2. Sistemul administraţiei regionale 

Sistemul administrativ al Basarabiei includea următoarele componente: 
administraţia regională, judeţeană şi orăşenească. În fruntea autorităților 
publice regionale se situa Guvernatorul civil, numit de autorităţile centrale 
rusești. 

Administraţia regională era alcătuită din următoarele instituții: 
Consiliul regional, Cârmuirea regională, Palatul haznalei, Judecătoria 
penală, Judecătoria civilă, Judecătoria de conştiinţă. 

Consiliul regional era format din opt membri. Preşedinte al Consiliului 
era guvernatorul general. Calitatea de membri o aveau: guvernatorul, 
mareşalul regional al nobilimii, vice-guvernatorul, preşedinţii judecătoriilor 
regionale şi doi membri permanenți numiți de Senat (în timpul dintre 
şedinţele consiliului ei se aflau la dispoziția guvernatorului general). 

Consiliului regional avea următoarele atribuții: 

- alcătuirea devizului de cheltuieli a regiunii; 

- gestionarea finanţelor regiunii; 

- stabilirea prestaţiilor ce trebuiau îndeplinite de locuitorii regiunii; 

- dobândirea mijloacelor pentru ameliorarea bunăstării poporului, 
industriei şi a agriculturii; 

- construcția drumurilor noi şi repararea celor existente; 

- construcția clădirilor în oraşe; 

- prevenirea abuzurilor ce ar putea avea loc în regiune; 

- stabilirea prestaţiilor pentru întreținerea drumurilor; 


1 Apud Crihan A. Drepturile românilor asupra Basarabiei după unele surse ruseşti. În: Basarabia, 1991, 
nr. 11, p. 127. 


135 


Cornea S. Organizarea administrativă a Basarabiei sub ocupaţia ţaristă (1812-1917) 


- supravegherea veniturilor şi a cheltuielilor oraşelor regiunii; 

- asigurarea aprovizionării oraşelor în caz de secetă.! 

Consiliul regional nu avea prerogative judecătoreşti (spre deosebire de 
Consiliul Suprem, care era instanța judecătorească supremă a regiunii) şi nici 
dreptul de inițiativă legislativă. Erau examinate doar chestiunile propuse de 
guvernatorul general, guvernator, cârmuirea regională şi mareşalul regional 
al nobilimii. 

Deciziile în cadrul Consiliului regional erau adoptate cu o majoritate de 
voturi. Votul preşedintelui Consiliului era hotărâtor. Deciziile care nu 
necesitau aprobarea instanțelor superioare şi erau încuviințate de 
guvernatorul general erau executorii. 

Guvernatorul general al Novorusiei și Basarabiei avea dreptul să 
anuleze deciziile Consiliului. În cazul când anula o decizie a Consiliului, el 
trebuia să prezinte o motivare a hotărîrii sale, însoțită de decizia anulată 
ministerului, de resortul căruia era problema, pentru soluționarea ei 
definitivă. Deciziile primite în completarea reglementărilor existente 
trebuiau prezentate ministerului corespunzător pentru aprobare. 

Consiliul se convoca de două ori pe an: în lunile mai şi noiembrie; dar 
putea fi convocat şi extraordinar, în caz de necesitate, la cererea 
guvernatorului general sau a guvernatorului (în cazul absenței 
guvernatorului general). Problemele urgente trebuiau soluționate în decurs 
de o lună În cazurile nestipulate în „Aşezământul” din 1828 se prevedea 
aplicarea normelor legislației ruse referitor la gubernii.? 

Pentru a defini mai clar poziţia, atribuţiile şi rolul Consiliului regional în 
sistemul administrativ din Basarabia, credem că e necesară o comparație cu 
predecesorul său - Consiliul Suprem: 

A. Consiliul suprem era instanța supremă executivă, administrativă şi 
judecătorească a regiunii; Consiliul regional - instituție admistrativ- 
economică, care, practic, nu avea putere reală să realizeze nici acele 
competenţe limitate abilitat să le exercite. 

B. În Consiliul Suprem, cel puţin la etapa iniţială, predominau 
funcționarii aleşi de nobilmea locală; în Cosiliul regional era doar un singur 
membru ales - mareşalul regional al nobilimii. 

C. Consiliul Suprem nu era subordonat instituțiilor centrale ruseşti; 
Consiliul regional se afla în subordinea ministerelor centrale ruseşti. 

D. Consiliul Suprem avea prerogativa de a iniția modificarea actelor 
normative şi a regulamentelor existente sau de a elabora noi acte normative 
referitoare la administrarea regiunii; Consiliul regional era privat de această 


1 ANRM, Fond. 2, inv. 1, d. 1194, f. 8. 
2 Ibidem, f. 8v-9. 
3 Ibidem, f. 8. 

posibilitate. 

E. Votul preşedintelui Consiliului Suprem, inițial, era egal cu votul 
celorlalți membri; preşedintele Consiliului regional avea vot hotărâtor. 

F. Activitatea Consiliului regional era supravegheată de procurorul 
regional; Consiliul Suprem era în afara sferei de influență a procurorului 
regional. 

Consiliul regional a fost caracterizat de istoricul A. Boldur drept ,...0 
inerție lipsită de suflet, conservarea unui organ, care şi-a pierdut conţinutul 
intern, pentru crearea aparenței, că trecerea la noua ordine nu este prea 
bruscă” .1 

Organul executiv al regiunii era Cârmuirea regională, subordonată 
Senatului şi Ministerului de interne. Cârmuirea regională era condusă de 
guvernator, care era numit în funcție de către țar. Guvernatorul înlocuia 
preşedintele Consiliului regional în cazul absenței sale, fiind obligat să-i 
prezinte un raport de activitate pe perioada suplinirii funcției.? În 
îndeplinirea obligaţiilor sale guvernatorul era secundat de o cancelarie 
alcătuită din unsprezece funcționari. 

În componenţa Cârmuirii regionale activau patru consilieri şi un asesor. 
Consilierii şi asesorii se numeau în funcții de Senat la propunerea 
guvernatorului general. În cadrul Cârmuirii regionale mai activau executori, 
expeditori, secretari în număr total de paisprezece angajați.’ 

Pe lângă Cârmuirea regională mai funcționau următoarele instituții: 

- Serviciul asistenței sociale, care era format şi activa asemeni serviciilor 
similare din celelalte gubernii ruseşti; 

- Adunarea deputaţilor nobilimii, alcătuită din mareşalul regional al 
nobilimii şi din deputații fiecărui judeţ, aleşi de nobilime pe un termen de 
trei ani; 

- Direcţia sanitară, alcătuită din: inspector, operator, acuşer, moaşă şi un 
secretar; 

- Serviciul arhitectural în componenţa căruia activau un arhitector şi doi 
ajutori, numiți de guvernatorul general; 

- Procurorul regional şi doi ajutori ai săi, unul pentru cazurile civile şi 
altul pentru cazurile penale. Atât procurorul, cât şi ajutorii lui erau numiţi în 
funcție de ministrul justiţiei. 

In afară de instituțiile menționate, în regiune activau şi servicii detaşate 
în teritoriu ale ministerelor centrale: 

- Oficiul poştal regional, care era alcătuit şi funcționa conform 


1 Boldur A. Autonomia Basarabiei sub stăpânirea rusească în 1812-1828. Chişinău, 1929, p. 93. 
2 ANRM, Fond. 2, inv. 1, d. 1194, f. 5v, 8v-9. 

3 Ibidem, f. 10. 

4 Ibidem, f. 6. 


137 


Cornea S. Organizarea administrativă a Basarabiei sub ocupaţia ţaristă (1812-1917) 


regulamentelor ruseşti şi era subordonat Direcţiei imperiale a poştei; 

- Direcția carantinelor care activa sub supravegherea Ministerului de 
interne şi era subordonată nemijlocit guvernatorului general. Şeful Direcției 
carantinelor şi şefii carantinelor se numeau în funcții de către țar, ceilalți 
funcționari - de către guvernatorului general, cu confirmarea Ministerului 
de interne; 

- Direcţia vămilor, care era o structură a Ministerului de finanțe; 

- Direcţia lacurilor sărate, subordonată, de asemeni, Ministerului de 
finanţe.! 

Palatul haznalei gestiona finanţele regiunii. Nouă zecimi din veniturile 
regiunii erau vărsate în bugetul imperial, iar o zecime erau destinate pentru 
necesitățile regiunii. Această sumă se transfera în bugetul regional fără 
acordul Ministerului de finanțe. Transferul se efectua în baza cererii 
guvernatorului general sau a Consiliului regional. Era strict interzis 
împrumutul banilor din suma destinată vistieriei imperiale. 

Palatul haznalei era alcătuit din următorii funcționari: vice- 
guvernatorul, trei consilieri, vistierul regional, controlorul regional şi un 
asesor.2  Vice-guvernatorul era numit în funcție de către ţar, ceilalți 
funcționari - de Senat, la propunerea Ministetrului de finanțe. Vice- 
guvernatorul ocupa locul guvernatorului în cazul absenței ultimului. 

Palatul haznalei îndeplinea funcții economico-financiare (îndeplinite 
anterior de cel de-al doilea departament al guvernului regional) 3 şi se diviza 
în şase secții: 

- Secţia economică, în care activau un consilier, şeful biroului de revizori, 
şeful biroului de concesionări, doi locțiitori ai şefilor de birou şi cinci copişti; 

- Secţia lacurilor de sare, condusă de un consilier şi în cadrul căreia 
activau un şef de birou, locţiitorul său şi doi copişti; 

- Secţia concesiunii de rachiu, compusă din: un consilier, un şef de birou, 
locţiitorul său şi trei copişti; 

- Vistieria regională, condusă de administratorul financiar al regiunii şi 
care activa în următoarea componenţă: un şef de birou, un controlor şi un 
contabil, fiecare având câte un locţiitor şi şase copişti; 

- Secția de control, care era alcătuită din controlorul regional, doi 
controlori, fiecare cu câte un locţiitor şi patru copişti; 

- Secţia generală, alcătuită din: un asesor, un secretar, un protocolist, un 
funcționar-responsabil de registre, doi juraţi şi şase copişti.+ 

Pe lângă Palatul haznalei se aflau următoarele instituții: 


1 ANRM, Fond.2, inv.1, d.1194, f.6v. 

2 Ibidem, f. 9. 

3 Mihail P., Mihail Z. Acte în limba română tipărite în Basarabia. |. (1812-1830). Bucureşti, 1993, p. 30. 
4 ANRM, Fond. 2, inv. 1, d. 1194, f. 12. 

- Serviciul cadastral al regiunii, în cadrul căruia activau agrimensorul 
regional şi locțiitorul său; 

- Direcţia silvică, subordonată guvernatorului general.! 

În 1841 a fost creată garda forestieră cu scopul de a contracara 
distrugerea pădurilor din Basarabia.? 

În regiune activa şi Biroul ţiganilor coroanei, care administra ţiganii 
statului şi cei ai coroanei. De resortul acestei instituții era colectarea plăţilor 
față de stat şi soluționarea litigiilor care apăreau între țigani.’ 

La nivel regional instanţele judecătoreşti erau reprezentate de: 
Judecătoria civilă şi Judecătoria penală. Judecătoriile regionale erau 
alcătuite, fiecare, din: un preşedinte, doi consilieri, doi asesori din partea 
nobilimii şi doi asesori din partea tagmei negustorilor. Preşedinţii 
judecătoriilor erau numiţi în funcţii de tar, iar consilierii de Senat, la 
propunerea guvernatorului general. 

S-a menținut folosirea legilor locale în cazurile civile. Dar se specifica, că 
acolo unde aceste legi sunt insuficiente pentru examinarea cazurilor să se 
aplice legile ruseşti. Legile locale nu erau folosite în județele Ismail şi 
Akkerman „fiindcă într-însele nu sunt moldoveni”.+ Afirmația era falsă, 
deoarece în aceste județe moldovenii constituiau cel puțin 30% din numărul 
total al populației.” Către momentul introducerii „Aşezământului” din 1828 
în județul Akkerman locuiau peste 12.000, iar în județul Ismail mai mult de 
16.000 moldoveni.* Trebuie menţionat faptul că în pofida tuturor eforturilor 
intreprinse de administrația rusă de a elimina dreptul local din instanțele 
judecătoreşti ale regiunii, unele norme ale dreptului moldovenesc au fost 
aplicate pe parcursul întregii perioade de stăpânire țaristă.” 

În regiune mai activa şi o instanţă specială - judecătoria de conştiinţă, 
care avea următoarea componenţă: un judecător, doi asesori din partea 
nobilimii şi doi asesori din partea negustorilor şi țăranilor. Judecătorul era 
ales în felul următor: nobilimea alegea cinci candidaţi şi-i propunea 
guvernatorului general, care numea în funcție pe unul din ei.8 

Cetățile situate în regiune erau subordonate unui comandant militar.” 


1 Ibidem, f. 6. 

2 Xanuna, N. Ykaz. Coy., c.52. 

3 penopos, l.K. YKa3. Coy., c.62. 

4 ANRM, Fond.2, inv.1, d.1194, f. 8. 

5 Tpocya A.C. YKa3. Coy., c. 202. 

6€ Ka6ysan B.M. HapogoHacenenne Beccapa6ckoň o6nacrn n neBo6epexKHbix paionoB 
NpnaHectposgba. Knwunes, 1974, c. 92-100. 

7 Grama D. Lupta românilor de la răsărit de Prut pentru apărarea legilor Ţării Moldovei în primele 
decenii ale secolului al XIX-lea. În: Destin românesc, 1994, nr.1, p. 94. 

8 ANRM, Fond.2, inv.1, d.1194, f.6. 

9 þegopos T.K. [ocynapcTBeHHo-aaMnHucTpaTuBHoe ycrpoăcrBo n mectHoe npaBo Beccapa6nn 

În 1830 linia vamală de pe Nistru a fost suspendată,! iar veniturile 
vămilor din regiune au fost transferate în contul celor 10% de venituri 
destinate regiunii. În 1832 au fost instituite puncte de carantină pe Dunăre şi 
pe țărmul Mării Negre. 

La 28 august 1834 guvernator civil al Basarabiei a fost numit general- 
maiorul P.I. Fiodorov. Lui, în 1836 după concedierea generalului Tucikov i- 
a fost încredințată şi Administraţia specială a orașului Ismail? Începând cu 
acest an, guvernatorului civil al Basarabiei îi este schimbată titulatura în 
guvernator militar.3 

Cancelaria guvernatorului miltar în anul 1840 a fost restructurată în 6 
birouri: primul birou examina cauzele judiciare, cauzele de violare a 
frontierelor, accidentele; al doilea examina chestiunile legate de perceperea 
impozitelor de stat, problemele judiciare, combaterea dăunătorilor din 
agricultură; al treilea se ocupa de colectarea dărilor, de revizie în regiune, 
de situaţia din agricultură, precum şi de obținerea unei anumite credințe; al 
patrulea se ocupa de preţurile la pâine şi furaje, de exilarea condamnaților 
în Siberia, de arestări şi de judecată; al cincilea avea în sarcină punerea la 
dispoziția împăratului a datelor despre situaţia din regiune, despre 
cultivarea pământului, recolte, starea fabricilor şi iarmaroacelor, a 
informațiilor despre cetățenii străini; al șaselea colecta informații cu privire 
la persoanele care veneau în Rusia, dislocarea trupelor militare, angajarea şi 
concedierea din serviciu. 

În 1839 a fost instituită Direcţia Propietății de Stat din Basarabia, în 
subordinea căreia au trecut de la Direcţia de Stat a Basarabiei țăranii de Stat, 
pământurile şi pădurile. Totodată sunt înființate administraţiile de 
circumscripție şi ocoalele silvice Akkerman, Bender şi Hotin.5 

În anul 1840 a fost înființată Comisia de cvartiruire. Comisia reglementa 
normele de cazare a soldaților ruşi pentru locuitorii regiunii şi se ocupa de 
căutarea locurilor potrivite pentru construcția cazărmilor ostăşeşti. 

În 1849 se instituie Comisia pentru construcții publice şi drumuri.6 

Generalizând cele prezentate supra constatăm că nobilimea locală şi-a 
pierdut privilegiul de a participa şi a influența procesul de administrare a 
Basarabiei. După 1828 funcționarii instituţiilor administrative şi judiciare 


(1812-1917). Knuunes, 1974, c. 63. 

1 Xanuna, N. Op. cit., p. 47. 

2 Nlawmkos H.B. BeccapaGua K croneruto npncoegnHenna K Poccuu. 1812-1912. KnwnnHes, 1912, c. 6. 
3 Wcropnueckoe BBeneHne B craTrcTruueckoe onncaHne beccapa6ckoi o6nacru (cocr. CKanbKOBCKN Ñ). 
CI1-b, 1846, c. 443. 

4 Tomuleţ V. Basarabia în epoca modernă (1812-1918): (Instituţii, regulamente, termeni). Vol. 1. 
Chișinău: CEP USM, 2012, p. 183-184. 

5 Poştarencu D. O istorie a Basarabiei îndate şi documente (1812-1940). Chişinau: Cartier, 1998, p. 19. 
6 lonescu-Dârzeu V. Organizarea administrativă a Basarabiei. Chisinau, 1920, p. 5. 

erau selectați şi numiţi în funcții de autoritățile ruse. Principiul eligibilității 
funcționarilor e omis, de altfel, ca şi limba română şi legile şi tradițiile locale 
din administrație şi justiție. Rezistenţa nobilimii basarabene față de politica 
de rusificare promovată de autoritățile ruseşti se reduce substanţial. 

Sistemul instituțiilor administrative prevăzut de „Aşezământ” s-a 
constituit definitiv către mijlocul anilor 30 şi s-a menţinut până la realizarea 
reformelor în anii 60-70 ai sec. XIX. Perioada examinată este caracterizată de 
o centralizare şi birocratizare excesivă a sistemului administrativ al regiunii, 
fiind determinat strict modul de subordonare a instituțiilor basarabene 
autorităților centrale ruseşti. 


4.3. Administraţia judeţeană și urbană 

Referitor la administrația locală, constatăm că în această perioadă 
„ținuturilor”le este schimbată titulatura în „judeţuri”. Administraţii 
judeţene se aflau în următoarele oraşe - reşedințe de județ: Hotin, Bălți 
(județul Iaşi), Chişinău (județul Orhei), Bender, Akkerman, Ismail.! 

A fost menţinută delimitarea judeţelor în ocoluri. În 1830, situaţia era 
următoarea: 

- ținutul Orhei includea 27 ocoale: Alcedar, Rezina, Echimăuţi, Dobruşa, 
Şercani, Susleni, Sărăteni, Holercani, Pohorniceni, Işnovăţ, Mereni, Voinova, 
Țibirica, Peresecina, Isacova, Crăsnăşeni, Sireți, Căpriana, Volcineţ, Durleşti, 
Sângera, Ruseşti, Ciuciuleni, Lăpuşna, Cotul Morii, Boldureşti şi Nisporeni; 

- ținutul Bender - 2 plase: Căuşeni şi Cimişlia şi 4 ocoale: Nistru, Botna, 
Lăpuşna şi Prut; 

- ținutul Hotin - 16 ocoale: Hotin, Raşcov, Nouă Suliţa, Prutul de Sus, 
Lipcani, Racovăț, Ciuhur, Prutul de Jos, Rujnița, Molodova, Nistrul de Sus, 
Draghişte, Movilău, Nistrul de Jos, Cubolta şi Naslavcea; 

- ținutul laşi - 19 ocoale: Ciuhur, Prutul de Sus, Prutul de Jos, Turii, 
Braniştii, Şol-toaia, Făleşti, Codrul de Jos, Codrul de Sus, Teleneşti, Ciulucul, 
Răutul de Jos, Răutul de Mijloc, Răutul de Sus, Căinari, Nistrul de Sus, 
Nistrul de Jos, Soroca şi Raşcov.2 

În 1830, în legătură cu crearea cârmuirii orăşeneşti Ismail, judeţul Ismail 
şi-a schimbat denumirea în Leova cu transferarea reşedinței de județ în 
localitatea Leova. Aici au fost transferate instanţele de judecată județene, 
vistierul județean, procurorul şi agrimensorul județean. La Leova a fost 
instituită magistratura şi poliția orăşenească în următoarea componenţă: 
şeful poliției, un comisar, un copist şi opt polițişti.? 


1 ANRM, Fond. 2, inv. 1, d. 1194, f. 5. 

2 Tomuleţ V. Basarabia în epoca modernă (1812-1918): (Instituţii, regulamente, termeni). Vol. 2. 
Chișinău: CEP USM, 2012, p. 217. 

3 ANRM, Fond. 22, inv. 1, d. 187, f. 6-6v. 

Potrivit cu prevederile decretului țarului din 18 decembrie 1835 în 
Basarabia au fost operate noi modificări în delimitarea teritorial- 
administrativă a regiunii cu scopul de a exclude inconvenienţele datorate 
dimensiunilor exagerate ca suprafaţă și populaţie ale unor judeţe. Din acestă 
cauză s-a decis formarea a două județe noi: Orhei şi Soroca, acestea fiind 
constituite din părți ale județelor Hotin, laşi şi Orhei, care a fost redenumit 
în Chişinău. Administrația județului Leova a fost transferată în localitatea 
Frumoasa, redenumită în Cahul.! 

După cum constata D. Poștarencu, noua reconfigurare teritorial- 
administrativă se rezuma la două modificări esenţiale: reînființarea 
județului Soroca și divizarea judeţului Orhei. Prin divizarea judeţului Orhei, 
în fapt, s-a revenit la o situație anterioară: configurația noului județ Chişinău 
coincidea, în mare măsură, cu cea a ținutului Lăpuşna, care a existat în cadrul 
Principatului Moldovei până în a doua jumătate a secolului al XVIII-lea, când 
a fost contopit cu ținutul Orhei, noua entitate numindu-se un timp ținutul 
Orhei-Lăpuşna, iar la începutul secolului al XIX-lea - doar Orhei.? 

În 1857, după delimitarea noului hotar, din localităţile judeţului Cahul 
rămase la Rusia, a fost format județul Comrat, care în anul următor a fost 
desființat, localităţile trecând în componenţa județelor Bender şi Akkerman.3 

Administraţia județeană era alcătuită din: Isprăvnicia județului şi 
Judecătoria judeţeană. Isprăvnicia activa în următoarea componenţă: un 
ispravnic şi patru asesori (comisari), numiţi în funcții de către guvernatorul 
general. 

Judecătoria județeană era alcătuită din judecător, un asesor numit de 
guvernatorul general, doi asesori din partea nobilimii şi doi asesori din 
partea mazililor, ruptaşilor şi țăranilor. Judecătorul județean era numit în 
funcţie de Senat, la propunerea guvernatorului general. În octombrie 1830 
Comitetul miniştrilor al Rusiei a adoptat o decizie care permitea ca în 
judeţele Orhei, laşi şi Hotin judecătorii judeţeni să fie aleşi de nobilime. 
Procedura alegerii era interesantă: se alegeau câte trei candidați la fiecare 
funcție, dintre care guvernatorul general, indiferent de voturile acumulate, 
numea un judecător.+ 

Pe lângă judecătoria județeană mai activau : epitropia dvorenească, în 


1 C3PU (I1), T. X, ora. 2, c. 1188, 1189. După ce a obţinut statutul de oraș, Cahulul, în primii cinci ani, 
a cunoscut o dezvoltare ascendentă, numărul imobilelor crescând de la 78 la 686. A se vedea: 
Myp3akesnu H.H. Ouepk ycnexos HosBopoccuniickoro kpaa n Beccapa6nn B ucrekmee 
nBanuaTrunaTunerue, T. e. c 1820-ro no 1846 ron. [Onecca], 1846, c. 26. 

2 Poştarencu D. Organizarea administrativ-teritorială a Basarabiei în perioada ţaristă. În: Tyragetia, 
Vol. III (XVIII), nr. 2, 2009, p. 206. 

3 3auyk A. Marepnanbi gna reorpapuu n crarucruku Poccuu, co6panHbie opnuepamu renepanbnoro 
wraGa. beccapa6ckaa o6nacrb. CM6., 1862, c. 23. 

4 ANRM, Fond. 88, inv. 1, d. 8, f. 124. 

componența căreia erau asesorii judecătoriei județene aleşi de către nobilime 
şi mareşalul judeţean al nobilimii (preşedinte); agrimensorul judeţean, numit 
de guvernatorul general. 

În judeţele Bender, Akkerman şi Ismail, datorită numărului mic de nobili 
ce locuiau în aceste județe, n-a fost instituită funcția de mareşal județean al 
nobilimii. Atribuţiile acestei funcții erau exercitate de către judecătorul 
judeţean. Situația aceasta a continuat până în anul 1869, când nobilimii din 
aceste două judeţe i-a fost acordată posibilitatea de a-şi alege un mareşal al 
nobilimii pentru ambele judeţe.! 

În judeţe funcționau vistieriile judeţene, conduse de vistierii judeţeni. În 
activitatea sa această instituție se conducea de legislația rusă referitor la 
instituțiile similare din guberniile centrale. 

În fiecare judeţ mai activau câte un procuror, numit de Cârmuirea 
regională şi confirmat în post de guvernatorul general şi un doctor cu doi 
ajutori numiţi, de asemeni, de către guvernatorul general. 

Administraţii orăşeneşti au fost instituite în oraşele Chişinău, Bender, 
Ismail, Bălți, Hotin, Akkerman, Chilia şi Reni.? 

Chişinăul şi-a păstrat statutul de oraş-reşedință a administraţiei 
regionale. Administrația orăşenească avea trei domenii principale de 
activitate: justiția, gospodăria orăşenească, poliția. 

Instituția judiciară a oraşului era magistratura, alcătuită din burgomistru 
şi patru ratmani, reprezentanţi ai tagmelor sociale ce locuiau în oraş. Pe lângă 
magistratură activau următoarele instituții: judecătoria verbală (crroBecHprii 
cyn), în componența căruia erau aleşi judecători şi staroşti de către tagmele 
sociale; judecătoria tutelară (cmporckuň cym), alcătuită din: primarul 
oraşului (preşedinte), doi membri ai magistraturii şi un staroste orăşenesc. 

De problemele gospodăriei orăşeneşti şi administrarea oraşelor se 
ocupau: duma orăşenească, consiliul orăşenesc şi consiliul breslelor. 

Duma orăşenească era alcătuită din primar şi cinci consilieri din partea 
tagmelor sociale orăşeneşti. În oraşele Chilia şi Reni, în loc de magistraturi şi 
dume, au fost instituite ratuşe cu funcții judecătoreşti şi administrative. 
Ratuşa era alcătuită din: un burgomistru, patru ratmani şi un secretar.’ 

Consiliul orăşenesc, prezidat de şeful poliției orăşeneşti, avea în 
componenţa sa un comisar de poliție şi un ratman de la magistratură. În 
oraşele în care nu era comisar de poliţie, în consiliu erau doi ratmani. 
Angajaţii organelor de poliție erau numiţi în funcții de către guvernatorul 
general. În cadrul consiliului orăşenesc mai activau: echipa de pompieri şi 


1 O npenocraBneHnu mBopaHcrBy beccapa6ckoi o6nacru npaga n36npaTb ye3mHoro npegBognTena 
ana Bennepckoro n AkkepmaHckoro ye3goB. B/m, 5/r, c. 1. 

2 ANRM, Fond. 2, inv. 1, d. 1194, f. 5-5v. 

3 Ibidem, p. 19. 

comisia de închirieri. 

Consiliul breslelor era alcătuit din: un burgomistru, starosta oraşului şi 
conducătorii breslelor existente în oraş.! 

Prezintă interes istoria dumei orăşeneşti din oraşul Bălţi, care a avut o 
evoluție mai deosebită. După cum s-a menționat anterior, oraşul Bălţi era 
situat pe teren privat. În 1824, proprietarul oraşului, Petrachi Catargi, a 
adresat namesnicului plenipotențiar al Basarabiei un demers în care afirma 
că duma şi consiliul breslelor sunt o povară pentru locuitorii oraşului, care 
trebuiau să întrețină aceste instituții precum şi localurile în care ele îşi 
desfăşurau activitatea. El susținea că aceste instituții, datorită activității lor 
defectuoase, împiedică dezvoltarea industriei şi a comerțului în oraş şi de 
aceea ele trebuiesc desființate. Acest demers a fost examinat şi aprobat de 
către Consiliul Suprem şi a fost prezentat namesnicului M.Voronţov, care l- 
a aprobat şi l-a expediat şefului serviciului administrativ al Ministerului de 
interne Lanskoi. 

Problema a fost examinată de Comitetul miniştrilor, care prin decizia sa 
din 10 decembrie 1827 a decis de a desființa duma şi consiliul breslelor din 
oraşul Bălți, funcțiile îndeplinite de ele fiind atribuite poliției orăşeneşti sub 
supravegherea procurorului județean. La 3 ianuarie 1828 decizia 
Comitetului miniştrilor a fost aprobată de ţar. În rezultatul deciziilor 
suspomenite duma şi consiliul breslelor din Bălți au fost desființate.? 

Dar în anul 1828, odată cu realizarea prevederilor „Aşezământului” din 
29 februarie, duma şi consiliul breslelor au fost restabilite. Proprietarul 
Catargi, s-a adresat iarăşi Cârmuirii regionale cu aceeaşi cerere - de a 
desființa duma şi consiliul breslelor. Cârmuirea regională i-a adresat lui 
M.Voronţov cererea, fiindcă soluționarea problemei nu ținea de competența 
sa. În acelați timp Cârmuirea regională a propus ca în cazul desființării 
dumei şi consiliului de breaslă din Bălți atribuţiile lor să fie exercitate de 
magistratura orăşenească, condusă de un staroste ales de locuitorii oraşului. 
M.Voronţov aprobă cererea lui P.Catargi şi prin intermediul Ministerului de 
interne cererea e trimisă în Senat spre soluționare.’ 

În septembrie 1828 Iordachi Catargi, fiul lui P.Catargi a reactualizat 
cererea tatălui său. La 3 februarie 1831, țarul a aprobat decizia comitetului 
miniştrilor de a lichida duma şi consiliul breslelor din oraşul Bălţi şi 
transmiterea atribuţiilor lor magistraturii orăşeneşti în frunte cu un staroste 
ales de locuitorii oraşului.4 

În 1834, odată cu adoptarea „Regulamentului despre țărani” a fost 


1 Ibidem, p. 7v. 

2 ANRM, Fond. 22, inv. 1, d. 113, f. 5-7, 16. 
3 Ibidem, p. 16v. 

4 Ibidem, p. 21v, 29. 

instituită o nouă modalitate de administrare a localităţilor rurale de pe 
domeniile moşiereşti şi mănăstireşti. 

Satele de pe domeniile mănăstireşti şi cele private erau organizate în 
plase, care includeau de la 500 până la 700 de familii. Stabilirea numărului 
de familii în plase era lăsată la discreția administraţiei județene, având în 
vedere situația reală din teritoriu. În fiecare plasă era instituită administrația 
plasei alcătuită din şeful plasei, doi asesori şi un conțopist remunerat. Şeful 
plasei și cei doi asesori erau aleşi din rândurile țăranilor, pe o perioadă de 
trei ani, de electori din fierare localitate a plasei, care reprezentau zece 
familii. Administaraţiile de plasă erau amplasate în localităţile aflate în 
centrul plasei, asigurându-se astfel accesul egal din toate localitățile plasei la 
administrația plasei. 

Autoritatea decizională a satului era Adunarea satului, alcătuită din 
capii familiilor, iar în cazul lipsei sau îmbolnăvirii lor - de un reprezentant 
al familiei: feciorul mai mare, ginerele sau una din rude. Adunarea era 
deliberativă dacă la ea participau 2/3 din capii familiilor. Adunarea satului 
alegea starostele (vornicul) satului, decidea repartizarea dărilor şi 
prestațiilor, acordarea procurilor pentru deplasări de serviciu, răspundea de 
modul de îndeplinire a ordinelor şi dispozițiilor Administrației județene şi 
ale celei guberniale. 

În fiecare sat al plasei era ales din rândul sătenilor, pentru o perioadă de 
trei ani, un staroste (vornic). lar, de la fiecare 100 de gospodării se alegea un 
sutaş care era ajutat de zeciași, aleşi de la fiecare 10 gospodării. Starostele 
sătesc avea următoarele atribuţii: aplanarea neînțelegerilor între țărani, 
executarea dispozițiilor instituțiilor administrative şi polițienești; 
informarea locuitorilor privind deciziile autorităților județeneautorităților 
respective. 

Administrațiile de plasă, vornicii, sutaşii și zeciaşii erau responsabili de 
starea drumurilor şi a podurilor, de curăţenia şi securitatea publică a 
localităţilor, urmăresc ca în localităţi să nu fie ascunși fugari şi dezertori din 
armată, asigurarea protecţiei aniincendiare şi localizarea și stingerea 
incendiilor în localităţi şi împrejurimi, monitorizau îndeplinirea de către 
locuitori a prestaţiilor şi a obligaţiilor financiare.? 

Pentru cercetarea și soluționarea încălcărilor și abaterilor comise de 
țărani, a conflictelor şi litigiilor care puteau să apară între țărani, în fiecare 
plasă au fost instituite judecătorii săteşti. Ele erau alcătuite din şeful plasei, 
starostele satului, din care face parte inculpatul sau pârâtul, şi 10 țărani 
notabili, aleşi anual de Adunarea satului. 


1 NC3PU (II), T. IX, ora. l, c. 77, 80. 
2 Ibidem, p. 78. 

Aceştia participau, pe rând, la şedinţele judecății. De competența 
judecătoriei săteşti, fără drept de apel, ţineau plângerile, conflictele şi 
altercaţiile fără leziuni corporale sau consecinţe fatale; cazurile de violență, 
nesupunerea față de administrația sătească, furturile şi escrocheriile (dacă 
prețul obiectului furat nu depăşea 10 ruble); litigiile legate de moştenire 
(dacă suma averii nu depăşea 50 ruble). Judecătoria sătească putea dispune 
următoarele pedepse: lovituri cu vergile - până la 25 de lovituri, privațiunea 
de libertate - de la două până la cinci zile şi muncă în folosul comunității - 
de la trei la zece zile. 

Judecătoria sătească lua deciziile cu o majoritate de voturi. Deciziile erau 
înregistrate de conțopistul de plasă într-un registru special, anunţate 
inculpaţilor şi erau aduse la îndeplinire imediat după pronunțare. Plângerile 
pe marginea deciziilor judecătoriilor săteşti erau acceptate în judecătoriile 
judeţene în care a fost săvârşită fapta doar în cazul când erau prezentate 
argumente rezonabile că judecătoria sătească şi-a depăşit competențele. 
Judecătoria sătească nu examina, sub nici o formă, litigiile între țărani şi 
moşieri, indiferent de gravitatea lor.! 

Autocraţia țaristă a continuat practicile de stimulare a strămutării de 
colonişti transdanubieni în sudul Basarabiei, care a luat proporții în urma 
războiului din 1828-1829 şi a păcii de la Adrianopol.? La 16 august 1830, I.N. 
Inzov îi comunica guvernatorului civil al Basarabiei A. I. Sorokunski că în 
coloniile din sudul Basarabiei locuiesc până la 7.000 de familii de colonişti 
transdanubieni, la acestea urmând să se alăture, încă aproximativ 1.000 de 
familii de transdanubieni, care curând aveau să sosească. Către luna aprilie 
a anului 1832 numărul total al coloniştilor transdanubieni stabiliți în sudul 
Basarabiei atinge cifra de 66.000 persoane. E necesar, în acest context, de 
menţionat că după unele date, la începutul anilor 40 ai sec. XIX, populaţia 
Basarabiei constituia 671.914 locuitori.+ 

În martie 1832 Oficiul pentru Coloniştii Străini din Basarabia (care se afla 
la Căuşeni) a luat sub tutela sa şi coloniştii transdanubieni. Pănă atunci ei 
erau supravegheați de către un tutore pentru imigranții transdanubieni, care 
era subordonat Comitetului de Tutelă pentru Coloniştii Străini din Sudul 
Rusiei, organul superior de administrare a coloniştilor. Tutorele coloniştilor 
bulgari a fost transferat la acest Oficiu şi ocupa funcția de şef-adjunct al 
Oficiului. În afară de cei doi funcționari menţionaţi, în cadrul Oficiului mai 


1 NC3Pu (II), T. IX, ora. |, c. 79-80. 

2 Ciachir N. Basarabia voievodală românească până la sfârşitul celui de-al doilea război mondial. 
Bucureşti: Editura OSCAR PRINT, 1999, p. 38. 

3 Poştarencu D. Coloniştii transdanubieni din Basarabia în prima jumătate a secolului al XIX-lea. În: 
Revista de Etnologie şi Culturologie, nr. 17, 2015, p. 70. 

4 Myp3akeBuu H.H. Op. cit, p. 4. 

activau încă doi funcţionari. Pentru a facilita corespondenţa dintre Comitetul 
de Tutelă şi Oficiul pentru Colonişti, în 1832 au fost înființate staţii de poştă 
în coloniile Cubei, Ciişia şi Valea Perjei. Dar, în anul următor Oficiul a fost 
desființat, fiind instituită, pentru administrarea coloniilor bulgare, 
Administraţia coloniştilor transdanubieni din Basarabia, cu sediul în 
Bolgrad. În activitatea sa instituția se conducea de Regulamentul privind 
coloniile străinilor, directivele Ministerului Afacerilor Interne (până în 1837), 
ale Ministerului Proprietății de Stat şi cele ale Comitetului de Tutelă pentru 
Coloniştii Străini din Sudul Rusiei, în subordinea căruia se afla. 
Administraţia coloniştilor transdanubieni din Basarabia avea autonomie față 
de autoritățile Novorosiei şi Basarabiei în materie de soluționare a 
problemelor coloniștilor transdanubieni. 

Coloniştii au beneficiat de prevederile actelor normative aplicate 
coloniștilor din Novorosia însoțite de facilități generoase: lemn pentru 
construcții, acordare de loturi mari de pământ în folosință ereditară, scutire 
de dări şi prestații. Bulgarii au primit, în primul rând, statutul special de 
colonişti - proprietari de pământ, care prevedea anumite înlesniri sociale şi 
ecomomice. Discriminarea în privința repartiției pământurilor, operată de 
autorităţile țariste, avea un obiectiv demografic şi politic. În timp ce țăranilor 
autohtoni din regiune li s-au acordat câte 12 desetine de fiecare familie, 
coloniştii bulgari au primit câte 60 desetine (66 ha). 

Faţă de coloniştii transdanubieni a fost aplicată o politică fiscală ce 
prevedea scutirea de impozite şi prestații pe o anumită perioadă de timp. 
Coloniile bulgare au beneficiat de autonomie administrativă în cadrul 
regiunii. Administrația coloniştilor transdanubieni era obligată să 
monitorizeze dezvoltarea bulgarilor în anumite domenii ale economiei şi să 
supravegheze bunăstarea şi liniştea în colonii.! 

În concluzie, menţionez că spre deosebire de etapa precedentă o mai 
mare atenţie a fost acordată administrației județene. 

Au fost realizate modificări structurale, fiind implementate instituții şi 
funcţii caracteristice modelului rusesc de administrare. 

Prin regulamente şi decizii oficiale au fost stabilite mai clar limitele de 
acţiune ale instituțiilor publice județene şi atribuţiile funcționarilor acestor 
instituții. 

A fost menținut şi instituționalizat modul specific de administrare a 
coloniştilor transdanubieni, cărora le era atribuit rolul de sprijin social al 
ţarismului în regiune. 


1 Duminica Iv. Coloniile bulgarilor în Basarabia (anii 1806-1856). Teză de doctor în istorie. Chișinău, 
2017, p. 104-105. 

4.4. Administrația specială a oraşului Ismail 

Problema instituirii administraţiilor speciale şi rolul lor în viața 
economică, socială, politică şi culturală a regiunii, afirma istoricul V. 
Tomuleţ, este nu numai una actuală şi necesară ca problemă de cercetare, dar 
şi una importantă pentru înțelegerea multiplelor probleme legate de politica 
promovată de administraţia imperială rusă în teritoriile noi anexate.! 

În Imperiul rus, unele oraşe portuare în care erau stabiliți un număr 
mare de comercianți implicați în activități de comerț extern, erau supuse 
unui regim deosebit de administrare. Autoritățile centrale ruseşti fiind 
cointeresate în dezvoltarea acestor oraşe le creau condiții deosebite de 
dezvoltare? Poziţile slabe ale Rusiei în Marea Neagră impuneau ridicarea cât 
mai grabnică a unor oraşe portuare militare şi comerciale, pentru 
valorificarea succeselor militare obținute în timpul războaielor ruso-turce 
din a doua jumătate a sec. al XVIII-lea - începutul sec. al XIX-lea.’ 

Administraţiile speciale orăşeneşti constituie un tip deosebit de 
administrare în sistemul instituțional gubernial rusesc şi au fost create în 
oraşele-porturi cu poziție strategică favorabilă dar şi cu potenţial comercial. 
În sec. XIX - inc. sec. XX în sudul Rusiei au existat nouă administrații 
orăşeneşti speciale: Taganrog (1802-1887), Odesa (1803-1838,1856-1917), 
Feodosia (1804-1837), Kerci-Enicale (1821-1917), Ismail (1830-1856), 
Sevastopol (1873-1917), Nicolaev (1900-1917), Rostov pe Don (1904-1917), 
Ialta (1914-1917).4 

În timpul războiului ruso-turc din anii 1828-1829 Ismailul a fost vizitat 
de către țarul Nicolai al II-lea, care a remarcat aşezarea geografică foarte 
avantajoasă a oraşului. Țarul a manifestat interes față de propunerea 
Guvernatorului general al Novorosiei şi Basarabiei M.S. Voronţov privind 
înstituirea în Ismail a administraţiei speciale.5 

Referitor la apariția şi dezvoltarea oraşului Ismail sunt necesare câteva 
precizări. În august 1809 comandant al cetății Ismail a fost numit general- 
maiorul S.A. Tucicov. La acel moment cetatea avea o suprafață de 34 
deseatine şi nu putea oferi spațiu coloniştilor ademeniţi aici de autoritățile 
ruseşti. Atunci, S.S. Tucicov a decis să înființeze o mică suburbie la două 
verste de la zidurile de est a cetății. În raportul său din 31 august 1812 către 


1 Tomuleţ V. Instituirea Administraţiei Speciale a oraşului Ismail şi rolul ei în evoluţia burgheziei 
comerciale (1830-1853). În: Tyragetia, s.n., vol. IV [XIX], nr. 2, 2010, p. 163. 

2 EpowknH H.N. Wcropna rocyaapcTBeHHbix yupexnenniă nopeBoniounonnoii Poccuu. Mocka: 
Bbicwuaa ukona, 1983, c. 176. 

3 Tomuleţ V. Op. cit., p. 163. 

4 [murpves B.B. 3Hauenne rpanoHauanbcrB Hora PoccuHicKkoA nmnepnn B MennKo-caHnTapHoM 
oTHomenuu (XIX - nauano XX sea) // Kynbrypa Hnaponos MNpnyepHomop»a, No 55, T. 2, 2004, c. 10. 

5 [imurpres B.B. N3 ncropuun neATenbHocru W3mannbckoro rpanoHauanbcTBa (1830-1856 rr.) // 
KynbTypa HapoaoB IlpnuepHnomopba, 1999, No 7, c. 81. 

țarul Alexandru I, amiralul P.V. Ciceagov menționa că în apropierea cetăţii 
Ismail, datorită eforturilor general-maiorului S.A. Tucicov a fost construită o 
suburbie, care după modul de constituire şi amplasarea sa ar putea fi 
începutul edificării unui nou oraş. La momentul întocmirii raportului, 
suburbia cetăţii includea peste 1500 de case de locuit şi dughene construite 
temeinic şi amplasate judicios.! Alexandru I, urmare a raportului amiralului 
P.V. Ciceagov a decis ca suburbia respectivă să poarte numele general- 
maiorului S.A. Tucicov, fapt confirmat şi prin decizia Senatului guvernant al 
Rusiei din 14 octombrie 18122 Într-un raport din 20 iulie 1813, S.A. Tucicov 
menționa că oraşul are deja 1700 de imobile.? 

Datorită deschiderii portului Ismail au luat amploare activitățile cu 
caracter comercial. Prin portul Ismail, în anul 1813 au fost exportate 24.305 
cetverturi de cereale. În anul 1825 prin portul Ismail au fost exportate de 
patru ori mai multe mărfuri decât prin porturile Reni şi Akkerman, luate 
împreună. Pentru amplificarea comerțului prin porturile dunărene, în oraşul 
Ismail a fost deschisă la 24 decembrie 1828 o vamă cu dreptul de 
înmagazinare a tuturor mărfurilor străine permise pentru import, conform 
tarifului, în afară de cele destinate pentru portul din Sankt Petersburg.5 

Comitetul de Miniştri al Rusiei, în şedinţa sa din 27 mai 1830 a examinat 
demersul conducătorului cabinetului ţarului privind explicaţiile 
Guvernatorului general al Novorosiei şi Basarabiei, solicitate de către Țar 
referitor la instituirea unei administrații speciale în oraşul Ismail. Au fost 
audiate şi opiniile prezentate de conducătorii ministerelor Afacerilor Interne, 
Finanţe şi Justiţie.e 

Urmare a examinării problemei, „având în vedere importanța amplasării 
oraşului Ismail”, țarul a emis, la 26 septembrie 1830 ucazul către Senatul 
guvernant al Rusiei privind instituirea Administraţiei speciale a oraşului 
(VlsMawu16cKkoe rpanoHauaJICTBO).7 

La 20 octombrie Senatul guvernant al Rusiei a examint problema 
aplicării ucazului țarului din 26 septembrie 1830 privind instituirea 
Administraţiei speciale a oraşului Ismail. Senatul a stabilit: „în scopul 
îndeplinirii la nivelul cuvenit a voinței majestății imperiale a prescrie 


1t 300M4, T. 26. Onecca, 1906 , c. 39. 

2 NC3PU (I), T. 32, c. 443. 

3 300M4, T. 26. Onecca, 1906 , c. 41. 

4 Emilciuc A. Rolul exportului de cereale în comerțul extern al Basarabiei. În: Tyragetia, s.n., Vol. IV 
[XIX], nr. 2, 2010, p. 153. 

5 Tomuleţ V. Instituirea Administraţiei Speciale a oraşului Ismail şi rolul ei în evoluţia burgheziei 
comerciale (1830-1853). În: Tyragetia, s.n., vol.IV [XIX], nr. 2, 2010, p. 165. 

ê Tomuleţ V. Politica comercial-vamală a ţarismului în Basarabia (1812-1830): Documente inedite din 
arhivele Rusiei, Ucrainei şi R. Moldova. Chişinău: CE USM, 2002, p. 344. 

7 MC3PM (II), T. 5, c. 73-74. 

Guvernatorului general al Novorosiei şi Basarabiei şi a pune în cunoştinţă 
de cauză conducătorii Ministerului Afacerilor Interne şi a Ministerului 
Finanţelor, trimițându-le şi listele cu statele administrației speciale a oraşului 
Ismail aprobate de majestatea sa; despre aceasta de a informa prin ucazuri şi 
dispoziţii pe cei implicaţi”! 

Instituind o administraţie specială în zona Dunării, autorităţile centrale 
ruseşti au urmărit obiectivul de a-i atribui portului Ismail o importanță 
strategică, de a-l integra în circuitul comercial şi a concura cu porturile 
învecinate Galaţi şi Brăila.? 

Decizia Senatului a fost primită de către Cârmuirea regională a 
Basarabiei la 6 noiembrie 1830. În scopul îndeplinirii deciziei Senatului au 
fost înformate autoritățile regionale şi județene. 

În componenţa noii entități administrative au fost incluse oraşele Ismail, 
Reni, Chilia şi satele Cuhurlui, Sofieni, Broasca, Hagi-Curdî, Hassan-Spag, 
Câşlița, Muravliovca, Cimaşir şi Vâlcov.+ Teritoriul său era de 94.504 
deseatine şi 1.518 stănjeni pătrați 5 (o deseatină este egală cu 1,0925 hectare, 
un stânjen este egal cu 2,1336 metri). La începutul anilor 40 ai sec. XIX 
populația Administraţiei speciale a oraşului Ismail constituia 39.612 
locuitori.6 

Cârmuirea regională din Basarabia, la 31 ianuarie 1831, a discutat 
dispoziția guvernatorului civil al Basarabiei referitor la instituirea 
Administraţiei speciale a oraşului Ismail. 

General-locotenentul S.A. Tucicov, prin adresa sa din 15 ianuarie 1831 a 
informat Guvernatorul civil al Basarabiei despre numirea sa în funcție şi a 
solicitat ca Cârmuirea regională să dispună transmiterea entităților atribuite 
administraţiei speciale în subordinea sa. În urma examinării problemei, 
Cârmuirea regională a dispus preluarea conducerii de către şeful 
Administraţiei speciale a instituțiilor subordonate; în acest scop, de a trimite 
dispozţii instituțiilor din oraşele Ismail, Reni şi Chilia.7 

La 13 mai 1831, Cârmuirea regională a Basarabiei a luat decizia de a 
transmite şefului Administrației speciale a oraşului Ismail documentele şi 
corespondenţa ce întra în sfera de competență a administraţiei speciale, 
exceptând cele legate de domeniul statului şi cele judiciare, care rămâneau 
în subordinea administraţiei regionale. În cazul dosarelor şi problemelor 


1 ANRM, Fond. 22, inv. 1, d. 187, f. 6v. 

2 Poştarencu D. Organizarea administrativ-teritorială a Basarabiei în perioada ţaristă. În: Tyragetia, 
Vol. III (XVIII), nr. 2, 2009, p. 205. 

3 Tomuleţ V. Op. cit., p. 346. 

4 ANRM, Fond.22, inv.1, d.187, f.6. 

5 AmnTpnes B.B. Op. cit., p. 81. 

6 Myp3akesgny H.H. Op. cit., p. 4. 

7 Tomuleţ V. Op. cit., p. 348. 

aflate în proces de examinare, nefinalizate pînă la instituirea administraţiei 
speciale, urmau a fi soluționate potrivit rigorilor procedurale stabilite.! 

Administrația specială a oraşului Ismail era condusă de şeful ei 
(rpanonaua'rbHuK), care era numit în post de Țar la propunerea ministrului 
de interne. El îşi exercita prerogativele şi atribuţiile sale doar în limitele 
teritoriale ale administraţiei speciale.? Toate autoritățile militare (inclusiv 
comandanții cetăților Ismail şi Chilia) dislocate în limitele teritoriale ale 
administrației speciale, flotila fluvială de pe Dunăre se subordonau şefului 
Administraţiei speciale a oraşului Ismail. Din aceste considerente, conform 
ucazului țarului, în funcția de şef al Administrației speciale a oraşului Ismail 
putea fi numit doar un general de armată. Cu toate că nu era subordonat 
autorităților regionale, era obligat să întrețină raporturi de colaborare cu 
instituțiile administrative ale regiunii. 

Şeful Administrației Speciale a oraşului Ismail se afla în subordinea 
Guvernatorului general al Novorosiei şi Basarabiei în limitele şi în condițiile 
stabilite pentru guvernatorii guberniilor. El conducea administrația specială 
în limitele stabilite de actele normative, iar în cazul problemelor care nu erau 
reglementate de vre-un act normativ sau în cazurile excepționale era dator 
să raporteze Guvernatorului general al Novorosiei şi Basarabiei. Ultimul 
soluţiona problema unipersonal, dacă situația îi permitea, ori se adresa 
ministerului de competenţa căruia ținea rezolvarea problemei. 

În cazuri de forță majoră, când se cerea intervenţie promtă sau când 
examinarea îndelungată a problemei ar fi provocat diminuarea fluxului 
comercial, sau atunci când era pericol de răspândire a ciumei, şeful 
Administraţiei speciale a oraşului Ismail avea dreptul să comunice la direct 
cu ministerul de competenţa căruia ține rezolvarea cazului, informând, 
concomitent şi Guvernatorul general al Novorosiei şi Basarabiei.+ 

Trebuie menționat faptul că instituțiile vamale, spre deosebire de 
celelalte administrații speciale din Rusia, n-au fost subordonate şefului 
Administraţiei Speciale a oraşului Ismail, ele continuând să activeze în 
condiţii similare cu celelalte vămi din Basarabia. V. Tomuleţ explică situația 
dată prin faptul că „țarismul nu dorea să scape din vizor o sursă destul de 


1 Ibidem, p. 351. 

2 Con yupemneHnii rocynapcrBeHHbix n ry6epHcknx. Hacrb Bropaa: Yupemnenuna ly6epHckne. 
Cankrnerep6ypr, 1833, No 2561, c. 514, 516. 

3 ANRM, Fond. 22, inv. 1, d. 187, f. 6; CBog yupemaenuniă rocyaapcrBeHHbix n ry6epHckux. HacTb 
BTOpaA ... , No 2562, c. 516; No 2556, c. 514. 

4 NIC3PU (I), T. XXXVII, c. 873-874; c. 874-875; CBoa, yupemneHni rocyaapcrBeHHbix n ryGepHckux. 
YacTb BTOpaA ..., No 2567-2570, c. 518. 

5 ANRM, Fond. 22, inv. 1, d. 184, f. 4-4v. 

6 ANRM, Fond. 22, inv. 1, d. 187, f. 6. 

importantă de completare a veniturilor de stat cum erau taxele vamale”. 

În ucazul țarului din 26 septembrie 1830 se menționa în mod expres: 
„Şeful Administrţiei Speciale a oraşului Ismail, în entitatea administrativă 
încredințată, va conduce unităţile de poliţie şi carantină în baza dispozițiilor 
şi instrucțiunilor remise şefilor administrațiilor speciale ale oraşelor Odesa, 
Taganrog şi Feodosia, aflându-se în subordinea nemijlocită a guvernatorului 
general al Novorosiei şi Basarabiei” 2 Domeniile de responsabilitate a şefului 
Administraţiei speciale a oraşului Ismail potrivit reglementărilor ruseşti, 
constau în următoarele: 

I. În materie de administrare a treburilor publice: 

a) aproba regulamentele şi actele privind stabilirea şi executarea 
prestațiilor de către populație precum şi cele ce se referă la amenajarea 
teritoriului şi dezvoltarea oraşelor; 

b) supraveghea cheltuirea eficientă a banilor publici şi era dator să 
stăruie asupra majorării veniturilor; trebuia să aibă grijă de sporirea 
numărului populaţiei; să atragă colonişti străini prin oferirea de înlesniri şi 
priorități. 

II. În materie de asigurare a ordinii publice: 

a) avea în subordine şi era responsabil de activitatea organelor de poliție; 

b) elibera paşapoarte pentru călătorii peste hotare şi acte pentru 
deplasări înterne; 

c) supraveghea activitatea şi urmărea menținerea la nivelul 
corespunzător a carantinelor; 

d) era responsabil pentru luarea măsurilor de protecție contra ciumei şi 
de luarea măsurilor adecvate situaţiei în cazul apariției ei. Menţionăm faptul 
că protecția locuitorilor de răspândirea din afara imperiului a bolilor 
infecțioase, cum ar fi ciuma, holera, tifos, variola şi altele era una din sarcinile 
importante ale şefilor administrațiilor speciale. Autoritățile centrale ruseşti 
tratau administraţiile speciale ale oraşelor portuare ca zone sanitare, dincolo 
de hotarele cărora epidemiile şi bolile infecțioase nu trebuiau să treacă. În 
acest scop şefii administraţiilor speciale erau obligaţi să înființeze şi să 
gestioneze serviciile de carantină. Şefului Administraţiei speciale a oraşului 
Ismail îi erau subordonate următoarele carantine: Ismail, Reni, Sulina, 
Akkerman; 2 

e) era responsabil pentru menţinerea în stare bună a tuturor edificiilor 
din cadrul cetăților, a celor portuare şi din oraşe; 


1 Tomuleţ V. Instituirea Administraţiei Speciale a oraşului Ismail şi rolul ei în evoluţia burgheziei 
comerciale (1830-1853). În: Tyragetia, s.n., vol.IV [XIX], nr. 2, 2010, p. 164. 

2 ANRM, Fond. 22, inv. 1, d. 187, f. 6. 

3 Dmurpues B.B. 3Hauenne rpanqoHauanbcra iora Poccunăckoň nmnepnn B MegnKo-caHnTapHOM 
oTHomenuu (XIX - Hayano XX Beka) // Kynbrypa Hapogos MNpnyepHomop»a, N 55, T. 2, 2004, c. 11. 

f) purta responsabilitate pentru buna funcționare a poştelor. 

III. În materie de activități comerciale: 

a) să susțină activitățile cu caracter comercial; 

b) să sprijine comerțul maritim şi construcția vaselor maritime 
comerciale. 

IV. În domeniul judiciar: 

a) supraveghea judecătorii privind respectarea ordinii şi a termenelor de 
examinare a dosarelor; 

b) aproba componenţa Judecătoriei comerciale şi o asigura cu actele 
normative necesare pentru desfăşurarea activității; 

c) supraveghea Judecătoria comercială privind respectarea legalității şi 
a regulilor procedurale; 

d) asigura îndeplinirea sentințelor pronunţate de Judecătoria 
comercială. 

E necesar de menționat faptul că instanţele judiciare, cu excepția celor 
comerciale, situate în perimetrul administrației speciale se aflau în 
subordinea autorităţilor regionale. Dar, şeful Administraţiei Speciale a 
oraşului Ismail era împuternicit să stabilească unipersonal sancțiuni 
disciplinare pentru funcționarii aflați în subordinea sa, Cîrmuirea gubernială 
fiind obligată să pună în aplicare aceste dispoziții.! 

În cazul deplasărilor în interes de serviciu pe teritoriul entității 
administrative conduse, şeful Administraţiei speciale a oraşului Ismail 
primea bani conform limitelor stabilite de la Palatul haznalei al Basarabiei.? 

Gradul de autoritate al Șefului administrației speciale a oraşului Ismail 
în raport cu Judecătoria comercială era determinată de următoarele 
prevederi cu caracter normativ: 

a) primea de la Judecătoria comercială demersuri, în formă scrisă, 
privind sentinţele ce trebuiau executate şi le punea în aplicare; 

b) în cazul în care sentinţa nu era definitivă, şeful Administrației speciale 
a oraşului Ismail putea opri punerea în aplicare a sentinței până la luarea 
unei decizii finale, dar în acest caz, era responsabil în fața părților implicate 
în proces pentru eventualele consecințe; 

c) dacă şeful Administraţiei speciale a oraşului Ismail considera că o 
sentință definitivă nu este corectă, pute să se adreseze judecătoriei în vederea 
remedierii erorilor depistate (în cazul în care judecătoria îşi menținea decizia 
pronunțată, el era dator să o pună în aplicare); 

d) în cazul în care executarea unei sentințe nu a fost oprită, iar ulterior, 
Senatul s-a pronunţat că ea a fost ilegală, şeful Administraţiei speciale a 


1 Caoa yupemnenui rocyaapcTBeHHbix n ry6epHckux. HacTb BTopaa ..., No 2563, 2564, c. 515-517. 
2 ANRM, Fond. 22, inv. 1, d. 187, f. 7. 

oraşului Ismail purta răspundere doar pentru nerespectarea procedurii 
stabilite; 

e) şeful Administrației speciale a oraşului Ismail putea asista la procesele 
de judecată, dar nu avea dreptul de a se implica şi a influența deciziile 
adoptate; 

f) în cazul solicitării proceselor-verbale ale şedinţelor de judecată de 
către şeful Administraţiei speciale a oraşului Ismail ele trebuiau oferite în 
regim de urgenţă; 

g) în raporturile sale cu Judecătoria, şeful Administraţiei speciale a 
oraşului Ismail trebuia să respecte regulile în vigoare pentru guvernatorii 
civili.1 

În funcția de şef al Administrației speciale a oraşului Ismail, prin 
dispoziţia țarului din 27 decembrie 1830, a fost numit general-locotenentul 
S.A. Tucikov, care şi-a început activitatea în ianuarie 1831.3 

Şeful Administrației speciale a oraşului Ismail era asistat în activitatea sa 
de o cancelarie, condusă de şeful cancelariei. La momentul constituirii mai 
activau doi şefi de birou şi paznicii instituției. Pentru finanțarea activității 
instituției a fost alocată suma de 3100 ruble. Şeful administraţiei speciale a 
oraşului Ismail era remunerat cu 1500 ruble, şeful cancelariei cu 500 ruble, 
cei doi şefi de birou cu câte 250 ruble, iar pentru remunerarea paznicilor era 
prevăzută suma de 600 ruble.+ 

La 30 septembrie 1830, potrivit dispoziției Țarului, statele de personal 
ale Administraţiei speciale a oraşului Ismail au fost completate cu trei 
conţopişti.5 

La 18 iulie 1833 a fost a aprobată de către Țar decizia Comitetului de 
miniştri al Rusiei din 29 iunie 1833 cu privire la desemnarea unui funcționar 
cu misiuni speciale în subordinea şefului Administraţiei speciale a oraşului 
Ismail. Decizia a fost luată ca urmare a adresării guvernatorului general al 
Novorosiei şi Basarabiei, care argumenta necesitatea completării statelor de 
personal cu o funcție nouă prin următoarele argumente: existenţa în limitele 
teritoriale a Administraţiei speciale a unei populații pestrițe din punct de 
vedere confesional, a sporirii volumului activităților de gestiune şi 
secretariat şi a necesității deplasărilor frecvente a funcționarilor în teritoriu. 
Funcționarului cu misiuni speciale i-a fost atribuit un salariu echivalent cu 
funcţiile similare ale administraţiilor speciale din Feodosia, Kerci-Enicale, 


1 Cgoa yupemnenuii rocyaapcTBeHHbix n ry6epHckux. HacTb BTopaa ... , No 2566, c.517-518. 

2 Tomuleţ V. Politica comercial-vamală a ţarismului în Basarabia (1812-1830): Documente inedite din 
arhivele Rusiei, Ucrainei şi R.Moldova. Chişinău: CE USM, 2002, p. 346. 

3 ANRM, Fond. 22, inv. 1, d. 187, f. 2. 

4 Ibidem, f. 7. 

5 NC3PU (11), T. IX, ora. 2, c. 44. 

Odesa şi Taganrog - 1500 ruble salariu şi 500 de ruble pentru deplasări pe 
an. La sfârşitul anilor 30, statele de personal au mai fost completate cu 
următoarele funcții: un translator, doi funcționari cu misiuni speciale şi un 
şef de birou.? 

Procurorul judecătoriei comerciale Ismail a fost abilitat să supravegheze 
instituțiile Administraţiei speciale a orașului Ismail, astfel, noua entitate 
administrativă fiind în afara influenței procurorului regional.? 

În toamna anului 1835 S.A. Tucicov, în legătură cu înrăutățirea stării 
sănătății (împlinise vârsta de 68 ani) şi-a prezentat demisia. Înainte de 
prezentarea demisiei, S.A. Tucicov a fost primit în audienţă de ţar, unde a 
fost discutată şi problema Administraţiei speciale a oraşului Ismail. Dânsul 
a optat pentru menținerea administrației speciale şi subordonarea ei 
guvernatorului civil al Basarabiei P.I. Fiodorov. Soluția dată a fost acceptată 
şi de către guvernatorului general al Novorosiei şi Basarabiei M.S. Voronţov. 

La 28 august 1834 guvernator civil al Basarabiei a fost numit general- 
maiorul P.I. Fiodorov. Lui, în 1836 după concedierea generalului Tucikov i- 
a fost încredinţată şi Administrația specială a oraşului Ismail.+ Începând cu 
acest an, guvernatorului civil al Basarabiei îi este schimbată titulatura în 
guvernator militar.5 

Urmare a Tratatului de pace de la Paris, administraţia specială a oraşului 
Ismail şi porţiuni ale judeţelor Chişinău, Cahul, Akkerman au fost 
retrocedate Moldovei. Aici s-a revenit la structura administrativă 
moldovenească, fiind formate două ţinuturi (Cahul şi Ismail) divizate în 
ocoale. 

În 1864 se realizează reforma administrativă, în stânga Prutului fiind 
create trei județe: județul Cahul alcătuit din trei plase cu 46 comune rurale; 
judeţul Bolgrad avea în componenţa sa coloniile şi domeniile statului; 
judeţul Ismail cuprindea doar comunele urbane Ismail, Chilia, Reni, Vâlcov 
şi comunele rurale Nicolaevca şi Tuzla. 

Judeţul era o subdiviziune administrativă investită cu putere publică ce 
avea personalitate juridică şi drepturi patrimoniale. Era condus de un 
consiliu, format din câte doi membri aleşi din fiecare plasă, care se convoca 
odată pe an. Consiliul alegea un Comitet permanent din trei membri 
permanenți şi trei supleanți pe un termen de patru ani. Comitetul era 


1 NC3PU (II), T. VIII, ora. 1, c. 422-423. 

2 [murpres B.B. N3 ncropnn neATenbHocru W3mannbckoro rpanoHauanbcrBa (1830-1856 rr.) // 
KynbTypa HapoaoB Ilpnuepnomopba, 1999, No 7, c. 81. 

3 ANRM, Fond. 22, inv. 1, d. 187, f. 9v. 

4 Nlamkos H.B. Beccapa6na K cronetnio npncoegnHenna K Poccuu. 1812-1912. KnwnHes, 1912, c. 6. 
5 NcTopnyeckoe BBeneHne B cTatncTnyeckoe onncaHne Beccapa6ckoŭ o6nactn (cocT. CKanbKOBCKN Ñ). 
cCh-5, 1846, c. 443. 

prezidat de prefect - reprezentantul guvernului în teritoriu. Fiecare plasă era 
administrată de un subprefect. Comunele erau conduse de consiliul comunal 
şi de primar, instituţii alese de locuitorii comunei. 

După reanexarea acestor judeţe la Imperiul rus, până în anul 1899 aici au 
fost menținute formele existente de administrare şi divizarea administrativ- 
teritorială în comune urbane şi rurale.! 

În concluzie menţionez faptul că politicile administrative promovate de 
autoritățile ruseşti în Basarabia erau dictate de sarcinile de politică externă şi 
internă ale imperiului. Direcţiile şi prioritățile în materie de administrare a 
teritoriului ocupat erau stabilite în dependent de sarcinile de moment ale 
ţarismului. Scopurile politice impuneau formele, sistemul institutional şi 
metodele de administrare aplicate în regiuni anumite şi la etape concrete. În 
acest sens, putem menţiona administrarea specială a coloniştilor 
transdanubieni stabiliti în sudul Basarabiei, administrarea comunităților 
rurale situate pe domeniile statului rus şi nu în ultimul rând Administrația 
specială a oraşului Ismail. 


1 Jalea |. Basarabia. Chişinău, 1991, p. 12; 3anncka no sonpocy 06 ycrpoiicree Bo3coennHeHHoro kpaa 
Beccapa6nn. 6/m, 6/r, c. 23. 

CAPITOLUL V 
UNIFORMIZAREA ADMINISTRAȚIEI BASARABIEI CU SISTEMUL 
ADMINISTRATIV ȚARIST (MIJL. SEC. XIX - ÎNC. SEC. XX) 


5.1. Extinderea instituţiilor guberniale ţariste în Basarabia 

Instituţiile administartive guberniale. A doua jumătate a sec. XIX - înc. 
sec. XX constituie o perioadă caracterizată de o evoluție mai lentă a 
procesului administrativ în Basarabia. Regiunea încetase de a mai fi un 
instrument de influenţă în politica externă a Imperiului rus. „Din a doua 
jumătate a secolului trecut, Basarabia nu mai constituia un obiect de griji 
deosebite pentru imperiul rusesc”- constata P. Cazacu.! Acest moment a şi 
influenţat atitudinea oficialilor ruşi față de problema administrării regiunii. 
Basarabia, jucându-şi rolul ce i-a fost atribuit de regizorii politicii externe 
ruseşti, a fost transformată într-o ordinară gubernie rusească, cu sistemul 
administrativ respectiv. În literatura de specialitate, fiind deja elucidate 
unele aspecte legate de această perioadă vom insista asupra următoarelor 
obiective: caracteristica succintă a sistemului gubernial de administrare şi 
evidenţierea rolului guvernatorului în acest sistem; elucidarea structurii 
zemstviale de administrare; relevarea sistemului de administrare a oraşelor; 
instituirea în Basarabia a instituției nacealnicului local (semckuň 
HauaJIBHUK). 

Categoric, urmările războiului Crimeii (1853 - 1856) au pus autocrația 
rusă în situația de a găsi modalități ce i-ar asigura supraveţuirea. Guvernul 
țarist a conştientizat faptul că pentru a menţine puterea politică e necesar de 
a face unele cedări şi de a acomoda vechiul edificiu al autocrației la noile 
condiţii şi realități. Aceasta este explicația condescendenței şi a politicii de 
reformare realizate de autocraţia rusă. Prin actul de la 19 februarie 1861 este 
desființată şerbia. Schimbarea temeliei pe care se baza construcția statală a 
Rusiei a necesitat ajustarea suprastructurii la noile condiţii, fiind realizate 
reforme în administrație, justiţie, finanțe, învățământ, presă şi în armată. 

Basarabia şi-a menținut aparențele neînsemnatelor particularități locale 
în administrație până la realizarea acestor reforme în anii 60-70 ai sec. XIX. 
În această perioadă se desăvârşeşte procesul de lichidare a particularităților 
locale şi uniformizare a administraţiei basarabeane cu administrația 
guberniilor centrale ale Rusiei. Afirmația lui V. Zelenciuc despre faptul că 
guvernul țarist a lichidat particularitățile locale în administrația Basarabiei 
tocmai la sfârşitul secolului XIX 2 nu corespunde realităţii deoarece acest 
lucru s-a realizat odată cu aplicarea reformelor menționate în Basarabia. 

Deci, după aplicarea reformelor, în Basarabia a fost instaurat un sistem 


1 Cazacu P. Moldova dintre Prut şi Nistru. 1812 — 1918. Chişinău, 1992, p. 132. 
2 3enenuyk B.C. Hacenenne Beccapa6nn n noaHecrpoBba B XIX B. Kumunes, 1979, c. 95-96. 

de administrare tipic rusesc. În fruntea ierarhiei administrative guberniale 
se situa guvernatorul, care era declarat oficial „stăpânul guberniei”. Anual, 
el era obligat să inspecteze gubernia încredințată şi să întocmească un raport 
despre situația guberniei către țar. Constatăm că în a doua jumătate a 
secolului XIX, spre deosebire de perioada anterioară, lucrul acesta era 
înfăptuit cu o mai mare regularitate. Guvernatorul prezida un şir de 
instituții şi diverse comitete guberniale menite să contribuie la buna 
administrare a regiunii. De fapt, prin intermediul acestor comitete 
guvernatorul supraveghea activitatea instituțiilor administrative ale 
guberniei, inclusiv şi a celor apărute în urma reformelor. Enumerăm 
comitetele suspomenite: Comitetul statistic, Comitetul pentru recrutări ! 
Instituția zemstvelor şi a oraşelor, Comitetul pentru controlul treburilor 
guberniale, Comitetul pentru societăți, Comitetul pentru comerț, Comitetul 
pentru impozite industriale, Comitetul pentru credit mărunt, Comitetul 
pentru industrii şi mine, Comitetul pentru închisori, Instituţia asigurărilor 
muncitoreşti, Comitetul pentru evaluări, Comitetul agrar, Comitetul pentru 
ocrotirea pădurilor, Comitetul pentru băuturile alcoolice.? 

Conducerea acestor instituții, cu diverse domenii de activitate făcea 
activitatea guvernatorului ineficientă. Conform calculelor lui A. Zaşciuc, 
guvernatorul, în 1080 ore de activitate anuală trebuia să soluţioneze 7000 de 
cazuri şi să semneze 80000 de adrese, astfel că într-o oră trebuia să 
soluţioneze 7 cazuri şi să semneze 80 de acte. 3 

După atentatul asupra țarului din aprilie 1866, în Rusia se începe o 
perioadă de reacțiune. La 22 iulie 1866 Comitetul miniştrilor a adoptat o 
hotărâre despre consolidarea puterii guvernatorilor. Lor le-a fost acordat 
dreptul de a controla activitatea tuturor instituțiilor civile ale regiunilor 
încredințate, indiferent de subordonarea lor departamentală. Astfel, 
judecătorii, care se considerau independenți după reformarea sistemului 
judiciar, acum erau supravegheați şi influențați de guvernator. Guvernatorul 
putea suspenda activitatea societăților şi a cluburilor particulare „în cazurile 
dacă observa în activitatea lor lucruri contrare ordinii de stat, securității 
publice şi moralei”.+ 

În anii 80 gubernatorul a căpătat posibilitatea de a controla totalmente 
activitatea instituțiilor judecătoreşti: el aproba listele persoanelor ce aveau 
dreptul să fie alesi judecători de pace şi listele juraților. Din 1904 
guvernatorul e numit preşedinte al „Consfătuirii speciale” alcătuită din şeful 


1 Primele două comitete au fost create anterior perioadei de reforme. 

2 Cazacu P. Op. cit., p. 138-139. 

3 3awyk . Marepnanbi gna reorpapuu n crarncruku Pocuu, co6paHHbie opunuepamu renepanbHoro 
wraGa. beccapa6ckaa o6nacrb, Y. II. CN-6, 1862, c. 54. 

4 Wicropua CCCP. T. V. Mockaa, 1968, c. 107. 

jandarmeriei guberniale şi procurorul gubernial. De competenţa acestui 
organ era şi cercetarea infracțiunilor contra statului. 

Guvernatorul conducea Cârmuirea gubernială care în această perioadă 
se transformase într-un simplu organ executiv de pe lângă guvernator. 
Cârmuirea  gubernială avea în componența sa următoarele secții: 
administrativă, poliție, justiție, contabilitate, evrei şi străini, sanitară, 
veterinară, construcții, hotărnicii.! 

În schimb, creşte rolul cancelariei guvernatorului. Cancelaria 
guvernatorului avea următoarele competenţe: inspecția guberniei; alcătuirea 
rapoartelor către împărat; chestiunile confidenţiale; chestiunile zemstvei; 
alegerile nobilimii; paşapoartele pentru străinătate; întrebuințarea armatei în 
cazurile necesare; chestiunile cu caracter de urgenţă.? 

Legea din 8 aprilie 1869 „Despre punerea în aplicare a statutelor 
judecătoreşti din 20 noiembrie 1864 în regiunea Basarabia” prevedea 
realizarea reformei judiciare în Basarabia pe parcursul anului 1869.3 
Consiliul de Stat prin hotărârea sa din 22 aprilie a decis realizarea în 
Basarabia a reformei judiciare, vechile instanțe judiciare fiind lichidate. În 
Basarabia se instituia judecata de circumscripție de categoria a II în 
componența Palatei de justiție din Odesa. Deschiderea judecătoriei de 
circumscripție şi a celorlalte instanţe, prevăzute de noul regulament a avut 
loc la 20 decembrie 1869.4 Odată cu aplicarea în Basarabia a statutelor 
judiciare din 1864, funcția de procuror regional a fost suspendată. În tabelul 
5.1 sunt incluse numele celor care au deţinut funcția de procuror regional al 
Basarabiei. 

Tabelul 5.1. Procurorii regionali ai Basarabiei 


Başotă 1818-1822 |6. | Ivcenkov 1838-1842 
Vardanah 1822-1823 |7. | Rudnițki 1842-1848 
Podgurski | 1823-1837 |8. | Poguleai 1848-1850 
Dembinski | 1837 9. | Kudreavţov | 1850-1862 
5. | Borzenkov | 1837-1838 |10. | Boteanov 1862-1870 


Sursa: Tomuleţ V. Basarabia în epoca modernă (1812-1918): (Inst., regulamente, termeni). Ed. 
a 2-a, rev. şi ad. Chişinău: Lexon-Prim, 2014, p. 449. 


Pl] 


La 22 noiembrie 1873 Senatul a examinat raportul ministrului de interne 
despre transformarea Basarabiei în gubernie şi despre lichidarea Consiliului 


1 Cazacu P. Op. cit., p. 138. 

2 Boldur A. Istoria Basarabiei. Bucureşti, 1992, p. 398. 

3 Ye6an A.T. [lonurunko-npaBoBaa Mbicnb MonnaBnu BTropoi non. XIX - Hay. XXB. KnwunnHes, 1980, c. 9. 
4 Wicropua MCCP. T. |. Kuwuunes, 1965, c. 484. 

5 Tomuleţ V. Basarabia în epoca modernă (1812-1918): (Inst., regulamente, termeni). Ed. a 2-a, rev. și 
ad. Chișinău: Lexon-Prim, 2014, p. 448. 

regional. Această propunere a obținut avizul favorabil al Consiliul de stat al 
Rusiei şi a fost aprobată de Alexandru II, la 7 decembrie 1873.1 Această 
decizie a fost doar o constatare juridică a realităților existente la acel 
moment. 

În baza dispoziției Senatului Guvernant din 17 ianuarie 1874, postul de 
guvernator general al Novorosiei şi Basarabiei a fost lichidat. Concomitent, 
a fost suprimată şi activitatea Cancelariei de pe lângă guvernatorul general 
al Novorosiei şi Basarabiei, iar toate dosarele care erau pe rol au fost 
transmise acelor gubernii şi oraşe, la care acestea aveau referinţă, iar dosarele 
cu caracter general - Ministerului de Interne.? 

Potrivit prevederilor decretului Senatului Guvernant din 28 iunie 1890 a 
fost instituită Administraţia gubernială a Basarabiei pentru probleme 
judeţene și urbane (beccapaGckoe ryGepHcKkoe mO 3eMCKUM VW TOPOZICKUM 
neznam IlpucyrerBue) prin fuzionarea a două administrații guberniale - a 
celei cu probleme județene şi a celei cu probleme urbane. Din componenţa 
instituţiei făceau parte guvernatorul, mareşalul gubernial al nobilimii, vice- 
guvernatorul, preşedintele tribunalului de district, administratorul Camerei 
de Stat, preşedintele consiliului zemstvei guberniale, primarul oraşului şi un 
membru din partea adunării guberniale. Acest organ controla hotărârile şi 
dispoziţiile instituţiilor de zemstvă şi ale organelor autoadministrării 
orăşeneşti. După Revoluţia din februarie 1917 i s-a modificat denumirea în 
„Serviciul pe probleme judeţene şi urbane pe lângă comisarul Basarabiei” 
(Orne 0 3eMCKUM VH TOPOACKUM AeaM mpu GeccapaGcKoM KoMucape). A 
fost suspendată în martie 1917.3 

Măsurile de rusificare şi deznaționalizare a administraţiei basarabene 
s-au intensificat după războiul din Crimeia, în rezultatul căruia Rusia a 
fost nevoită să cedeze partea de sud a Basarabiei şi când în Moldova şi Ţara 
Românească ia amploare mişcarea de unire a românilor. Aceste măsuri 
devin tot mai asupritoare după Unirea din 1859, când curentul, unionist 
pătrunde şi în Basarabia. Profesorii, magistrații si funcționarii administrativi 
ai Basarabiei puteau fi recrutaţi, afară de mici excepții, numai din elementele 
velicoruse sau rusificate. Intelectualii moldoveni, pentru a prima funcții de 
specialitate, trebuiau să se expatrieze în Polonia, regiunile Baltice, Ucraina, 
etc., chiar la Petersburg sau Moscova. 

Gradul de rusificare a instituțiilor administrative din regiune este 
reflectat în rezultatele recensământului general al populaţiei din 1897, care 


1 Mogga N. NonntnkKa uapckoii Poccuu B Beccapa6nn. În: Nonuruka, 1991, nr. 3, c. 61. 

2 Tomuleţ V. Op. cit., p. 121. 

3 Poştarencu D. Contribuţii la istoria modernă a Basarabiei. |. Chişinău, 2005, p. 49; Tomuleţ V. Op. cit., 
p. 283. 

4 Pelivan |. Basarabia de sub oblăduirea rusească. În: Moldova, nr. 10, 1990, p. 8-9. 

conţine date statistice privind repartiția ocupaţională a locuitorilor. 
Prezentăm în Tabelul 5.2 date cu privire la numărul persoanelor angajate în 
administraţie, justiție şi organele de poliție, conform limbii materne pe care 
au declarat-o.! 


Tabelul 5.2 Populaţia Basarabiei încadrată în administrație, justiție și 
poliție după limba maternă, la 1897 


Etnia Mediul urban Mediul rural În total 
Număr % Număr % Număr % 
Ruși 1.360 62,0 365 46,8 1.725 58,0 
Ucraineni 346 15,8 179 22,9 525 17,7 
Bieloruşi 4 0,2 4 0,5 8 0,3 
Polonezi 176 8,0 45 5,8 221 7,4 
Bulgari 47 21 15 1,9 62 2,1 
Moldoveni 183 8,3 121 15,5 304 10,2 
Germani 14 0,6 13 1,7 27 0,9 
Greci 11 0,5 2 0,3 13 0,4 
Armeni 9 0,4 1 0,1 10 0,3 
Evrei 33 1,5 28 3,6 61 21 
Alte etnii 9 0,5 7 0,9 16 0,5 
În total 2.192 100 780 100 2.972 100 


Sursa: Poștarencu D. Destinul românilor basarabeni sub dominația țaristă. Chișinău: CEP 
USM, 2012, p. 127. 


Institutia zemstvei în Basarabia. Evoluţia sistemului administrativ al 
Basarabiei la această etapă a fost marcată de introducerea în regiune a noilor 
instituții administrative - zemstvele. Instituţia zemstvei a apărut în condiţiile 
crizei social-economice şi politice existente în Rusia, din necesitatea de a 
adapta absolutismul la noile exigențe ale dezvoltării capitaliste. Erau 
necesare noi principii de constituire a administraţiei locale şi un nou 
mecanism de administrare. Astfel, în rezultatul luptei diferitor grupări în 
cadrul cercurilor guvernante ale Rusiei şi sub presiunea crizei social-politice, 
a apărut o nouă structură în sistemul administrativ rus - zemstva. 

La 1 ianuarie 1864, după discutarea în Consiliul de stat al Rusiei, a fost 
aprobat de țarul Alexandru II „Regulamentul despre instituțiile zemstvei 
guberniale şi judeţene”. Acest regulament a fost aplicat doar în 34 gubernii. 
Reforma zemstvei n-a fost realizată în Siberia, guberniile Astrahani, 
Arhangelsc şi Orenburg, unde numărul de nobili era redus. Zemstva n-a fost 
instituită nici la periferiile naționale ale Rusiei: Polonia, Lituania, Caucaz, 


1 Poștarencu D. Destinul românilor basarabeni sub dominaţia țaristă. Chișinău: CEP USM, 2012, p. 127. 

Cazahstan şi Asia Mijlocie. Dar şi în acele 34 gubernii suspomenite, 
instituțiile zemstvei nu au fost introduse concomitent. Către începutul 
anului 1866 zemstve activau în 19 gubernii, în 1867 - încă în 9 gubernii, iar 
în 1868-1879 zemstvele au fost extinse şi asupra celorlalte 6 gubernii. 1 

Zemstvele au fost introduse în Basarabia în anul 1869. Procesul 
introducerii zemstvelor în Basarabia s-a extins în timp datorită nehotărârii 
manifestate atât de autoritățile provinciale, cât şi de cele centrale ruseşti. 
Autoritățile provinciale presupuneau că între zemstve - exponente al 
interesului local şi autoritățile administrative - exponente ale puterii centrale 
ruseşti vor apărea disensiuni. Erau îngrijorate şi de faptul că zemstvele în 
condiţiile Basarabiei puteau evolua în centre de promovare a ideilor 
naționale. În acelaşi timp, autoritățile centrale, cât şi cele locale vedeau în 
zemstve un instrument de atragere a nobilimii locale de partea Rusiei. 

Asupra introducerii zemstvelor în Basarabia a influenţat şi factorul 
extern; introducerea în regiune a instituțiilor zemstvei era şi un act politic şi 
propagandistic: Rusia ar fi demonstrat prin exemplul Basarabiei că este un 
stat care promovează reforme burgheze şi că posedă un sistem de 
administrare superior celor existente în statele vecine. 

Introducerea zemstvelor în Basarabia s-a reținut şi din cauza că 
autoritățile ruseşti erau de părere că până la rezolvarea problemei ţărăneşti 
în Basarabia e prematur de a introduce aici noile structuri ale administrației 
locale. În anul 1867 guvernatorul P.A.Antonovici în memoriul său referitor 
la administrarea regiunii relata: „Una dintre cele mai importante probleme 
în administrarea Basarabiei sunt relațiile funciare între moşieri şi țărani; 
„„.moşierii folosesc orice prilej de a izgoni de pe terenurile lor câți mai mulți 
țărani şi astfel se eschivează de la împroprietărirea lor cu pământ, iar țăranii 
la rândul lor refuză să îndeplinească prestații în folosul moşierilor ...”2 

Regulamentul din 19 februarie 1861, n-a afectat Basarabia din cauza 
inexistenţei în regiune a țăranilor şerbi.* De aceea, introducerea zemstvei a 
fost condiționată de rezolvarea problemei ţărăneşti. La 14 iulie 1868 a fost 
publicat „Regulamentul despre organizarea țăranilor basarabeni”, iar la 15 
noiembrie 1868 - ukazul despre aplicarea în Basarabia a „„Regulamentului” 
din 1864.4 

Acest regulament a fost extins asupra Basarabiei cu următoarele 
modificări: 


1 Ncropna CCCP. XIX- H. XX B. Moca, 1981, c. 141. 

2 Apud Xanuna, N. OcHoBHble ncropuueckne maHHble o Beccapa6nn. În: Tpyabi Beccapa6ckoii 
apxuBHoi komuccuu. T.2. Kniuunes, 1902, c. 65. 

3 În Basarabia, şerbi erau doar ţiganii, care constituiau un procent infim din numărul total al 
locuitorilor. 

4 bynan N.T. bypwya3Hbie pepopmbi 60-70-x rogos XIX Bea B Beccapa6nn. KnmuuneB, 1961, c. 33. 

- a fost stabilită mărimea terenurilor proprietarii cărora puteau participa 
la alegerile zemstviale în cadrul colegiului electoral al proprietarilor funciari. 
În judeţele: Chişinău, Orhei, Hotin - 200 deseatine, Bălţi şi Soroca- 250 
deseatine, Bender şi Akkerman - 300 deseatine; 

- răzeşii au fost atribuiți la colegiul colectivităților săteşti, dar acei care 
posedau terenuri în limitele arătate mai sus - la colegiul electoral al 
proprietarilor funciari; 

- adunările zemstvei guberniale se convocau nu mai tîrziu de luna 
decembrie, iar cele județene-nu mai târziu de luna octombrie; 

- a fost stabilit numărul de consilieri în adunările de zemstvă județene la 
320, iar în cea gubernială - 53 de membri.! 

Reforma zemstvei n-a fost aplicată în județul Ismail, format din 
ținuturile Ismail şi Cahul retrocedate Rusiei în 1878, aici menţinându-se 
instituțiile administrative româneşti.? 

Instituţiile zemstvei erau organizate în două niveluri: județean şi 
gubernial. Pentru ambele niveluri erau prevăzute două tipuri de instituții: 
organe de dispoziţie - adunările de zemstvă judeţene şi gubernială şi organe 
executive - consiliile de zemstvă județene şi gubernial. 

Să examinăm modul de constituire a instituțiilor zemstvei. Ele erau 
formate în baza principiului electiv, consilierii în instituțiile suspomenite 
fiind aleşi pe o perioadă de trei ani. Dreptul de a participa la alegeri în 
zemstvă îl aveau cetățenii ruşi, cu excepția următoarelor categorii de 
persoane: femeile şi bărbaţii sub 25 de ani; persoanele condamnate; 
persoanele destituite din funcții; cei excluşi din tagmele lor sociale; 
persoanele falite; cetățenii străini; evreii. La baza sistemului electoral al 
zemstvei erau două criterii: cenzul de avere şi apartenenţa socială. 

Veriga principală în sistemul de organizare a zemstvei era zemstva 
judeţeană. Zemstva județeană era abilitată să cumpere, să vindă şi să 
moştenească averi, să încheie contracte şi să participe în justiție. Alegerile în 
adunarea de zemstvă a județului aveau loc în cadrul a trei colegii electorale: 

I. Colegiul proprietarilor funciari. Includea nobilii locali şi răzeşii ce 
posedau terenuri între 200 şi 300 deseatine de pământ. 

II. Colegiul orăşenesc. Era alcătuit din negustori de toate ghildiile, 
proprietarii intreprinderilor comerciale şi industriale cu o cifră de afaceri nu 
mai mică de 6000 ruble, precum şi proprietarii bunurilor imobiliare cu o 
valoare minimală de 500 ruble. Preşedinte al acestui colegiu electoral era 


1 Ibidem, p.34. 

2 Boldur A. Op. cit., p. 400; bepr JI.C. Beccapa6na. Kuwnnes, 1993, c. 73. 

3 lonescu-Dârzeu, V. Organizarea administrativă a Basarabiei. Chișinău, 1920, p. 11-12. 

4 Cazacu P. Instituţia publică numită „„Zemstvo” în cadrul statului absolutist rusesc şi în cadrul statului 
român din timpurile noastre. laşi, 1921, p. 7. 

primarul localității. 

III. Colegiul sătesc. Din acest colegiu făceau parte țăranii. Dar a fost 
admisă posibilitatea de a candida în acest colegiu a nobilimii locale ca 
reprezentanți ai colectivităților săteşti. Alegerile în cadrul acestui colegiu se 
petreceau în mai multe etape: 

1) adunarea satului, la care aveau dreptul să participe toți locuitorii 
colectivităților săteşti, alegea reprezentanți în adunarea volostei; 

2) adunarea volostei, la care erau aleşi delegați pentru adunarea 
judeţeană; 

3) adunarea judeţeană, prezidată de un judecător de pace, alegea 
consilieri în adunarea de zemstvă județeană.! 

In Basarabia, foştii mazili şi ruptaşi, fiind în afara colectivităților săteşti, 
nu luau parte la alegeri în instituțiile zemstvei.? 

Listele alegătorilor erau alcătuite de către serviciile corespunzătoare a 
fiecărei zemstve județene. Contestaţiile referitoare la modul şi corectitudinea 
alcătuirii listelor puteau fi adresate zemstvei guberniale. Listele candidaților 
înaintați pentru alegerile în adunarea zemstvei trebuiau să conțină cel puțin 
2/3 din numărul total de mandate. Lista persoanelor alese se înainta în 
termen de două zile spre aprobare guvernatorului. 

Consilierii aleşi în adunarea zemstvei, erau obligaţi să participe în mod 
obligatoriu la şedinţe. Erau admise doar patru cazuri de absență motivată: a) 
lipsa căilor de comunicație, b) în caz de boală, c) decesul unei rude apropiate, 
d) în cazurile îndeplinirii unor activități speciale. În caz de absență 
nemotivată, consilierul vinovat putea fi pedepsit cu votul a 2/3 din numărul 
membrilor adunării zemstvei. 

În adunarea zemstvei judeţene erau şi membri numiţi: din partea 
statului (dacă statul avea proprietăți funciare în circumscripția zemstvei 
date); şefii administrației agriculturii şi a averilor statului; un delegat din 
partea bisericii.5 

Adunarea zemstvei județene era convocată o dată în an, nu mai târziu 
de luna octombrie. Se puteau convoca şi şedinţe extraordinare, dar cu 
aprobarea Ministerului de interne. Durata şedinţelor adunării zemstvei era 
de 10 zile. 

Membrii adunării zemstvei judeţene îşi exercitau mandatele numai 
după ce depuneau jurământul în fața preşedintelui adunării. Preşedinte al 
adunării zemstvei judeţene era, din oficiu, mareşalul județean al nobilimii. 
Dintre membriii adunării era ales un secretar. Consilierii zemstvei nu erau 


1 Epowkun H.N. Wcropua rocyaapcTBeHHbix yupemneHnnă nopeBonrounonHoi Poccuu. Mockaa, 1983, 
c. 231. 

2? Boldur A. Istoria Basarabiei. Bucureşti, 1992, p. 400. 

3 Cazacu P. Op. cit., p. 6. 

remunerați pentru activitatea prestată. 

Deciziile zemstvei județene erau adoptate cu o majoritate de voturi, 
votul preşedintelui fiind decisiv. Pentru ca deciziile zemstvei să fie legale 
trebuiau să îndeplinească următoarele condiții: participarea a cel puţin 1/3 
din numărul total al membrilor; dacă nu se întrunea numărul necesar de 
consilieri, şedinţa repetată putea fi convocată doar dacă erau prezenți nu mai 
puţin de 10 membri; pentru alegerea judecătorilor de pace era necesar un 
cvorum de minimum 12 membri.! 

După cum s-a menţionat, organul executiv al zemstvei judeţene era 
consiliul zemstvei (VesmHaa semcka4 yrpaBa), care avea următoarea 
componență: un preşedinte, un vice-preşedinte şi doi membri. Preşedintele 
consiliului era confirmat în funcţie de către guvernator. Numărul membrilor 
consiliului zemstvei putea fi majorat cu aprobarea Ministerului de interne. 
Durata mandatului membrilor consiliului județean al zemstvei era de trei 
ani. Membrii consiliului, pentru activitatea prestată erau remunerați. 
Mărimea indemnizațiilr lor era stabilită de adunarea zemstvei judeţene. În 
activitatea sa consiliul era ajutat de cancelaria consiliului. 

Aria activității zemstvelor a fost restrânsă la problemele administrative 
şi gospodăreşti de importanţă locală. De competența zemstvei județene 
țineau următoarele chestiuni: impozitele speciale în bani şi în natură; 
proprietățile şi capitalurile zemstvei; drumurile şi pădurile; poşta şi 
telefoanele; instituțiile medicale şi de caritate; asigurările mutuale; 
aprovizionarea; ajutor săracilor, orfanilor şi handicapaţilor; serviciul 
veterinar; învățămîntul public; sprijinirea agriculturii, industriei şi a 
comerțului.? 

Nivelul următor în structura instituțiilor zemstvei era zemstva 
gubernială, care era constituită în felul următor: fiecare zemstvă județeană 
alegea consilieri în adunarea zemstvei guberniale. Numărul consilierilor 
aleşi de către zemstvele județene se stabilea prin metoda împărțirii 
numărului total al consilierilor judeţeni la 6; numărul obținut arăta câți 
consilieri trebuia să aleagă zemstva respectivă. Numărul total al 
consilierilor aleşi de zemstvele județene era de 36 persoane. Zemstva 
județului Chişinău alegea 6 persoane, Hotin - 6, Bender - 5, Bălți - 5, Orhei 
- 5, Soroca - 5, Akkerman - 4.1 În afară de consilierii aleşi erau şi consilieri 
numiți din partea statului: mareşalii judeţeni ai nobilimii; preşedinţii 
consiliilor zemstvelor județene; şefii serviciilor agriculturii, domeniilor 


1 Zemstva în Basarabia. Regulamente. Chişinău, 1920, p. 9-16. 

2 Istoricul şi activitatea Zemstvelor în Basarabia în decurs de 50 de ani (1869-1919). Chişinău, 1920, p. 
3-6. 

3 KmroueBckuii B.O. Counnenna. T.V.- Mockaa, 1989, c. 279. 

4 lonescu-Dârzeu V. Organizarea administrativă a Basarabiei. Chişinău, 1920, p. 8. 

statului şi a coroanei.! Numărul reprezentanților zemstvei basarabene - 
atât a celor judeţene, cât şi ai celei guberniale - a crescut pe măsura 
trecerii timpului. Spre exemplu, dacă numărul consilierilor din prima 
adunare a zemstvei guberniale era de 53, către sfârşitul perioadei de 
existenţă a zemstvei numărul consilierilor adunării a ajuns la 76.2 

Competenţele zemstvei guberniale erau aceleaşi ca şi ale zemstvei 
judeţene, extinse la nivelul întregii gubernii. Preşedinte al adunării zemstvei 
guberniale era numit, din oficiu, mareşalul gubernial al nobilimii 
basarabene. Zemstva gubernială era convocată în şedinţe o dată pe an, după 
încheierea şedinţelor zemstvelor județene, dar nu mai târziu de luna 
decembrie. Durata sesiunii nu putea depăşi 20 de zile. Pentru ca şedinţele să- 
şi poată desfăşura legal lucrările a fost stabilit cvorumul de cel puţin o treime 
din numărul total al consilierilor. Pentru alegerea judecătorilor era stabilit 
cvorumul de minimum 12 consilieri. Deciziile erau adoptate prin majoritate 
simplă de voturi. În caz dacă voturile erau egale, votul preşedintelui era 
decisiv. Consilierii, pentru activitatea desfăşurată în cadrul adunării 
zemstvei guberniale nu erau remunerați. 

E necesar de menționat următorul fapt: cu toate că, formal, s-a asigurat 
participarea diferitor stări sociale la activitatea zemstvelor, numărul 
consilierilor aleşi de primul colegiu electoral era egal cu numărul 
consilierilor aleşi de celelalte două colegii. Autorităţile ruse, de rând cu 
faptul că au admis participarea altor tagme sociale la administrarea locală, 
şi-au concentrat eforturile asupra menținerii situației favorabile a nobilimii, 
care anterior domina categoric în structurile administrative de nivel județean 
şi gubernial. Sistemul electoral al zemstvei, având la bază principiile 
cenzului de avere şi al apartenenţei sociale, a permis ţarismului rus să 
asigure în zemstve predominarea „primei clase a imperiului” - a nobilimii.’ 

Reforma zemstvei, constata A. Boldur, „a fost realizată pentru a satisface 
pretențiile nobilimii, care vroia să fie compensată pentru pierderea 
drepturilor asupra ţăranului printr-o reformă constituțională, influențată de 
interesele nobilimii. Nu i s-a dat un parlament, ci numai o posibilitate de a 
influența, în limite restrânse, mersul vieţii locale ”.4 

Basarabia era o regiune în care predomina marea proprietate funciară. 
Către anul 1861(cu excepția județelor din sudul Basarabiei), nobilimea şi 
clerul, care constituiau 3,3% din populație dețineau 72% din pământul 
productiv al regiunii. În judeţele Hotin, Soroca, Orhei 94% din pământuri 


1 Cazacu P. Op. cit., p. 7. 

2 Coadă L. Zemstva Basarabiei. Aspecte istorico-juridice. Chișinău: Pontos, 2009, p. 210. 
3 FepacnmenHko T.A. 3emckoe camoynpaBnenne B Poccnn. Mockea, 1990, c. 9. 

4 Boldur A. Op. cit., p. 358. 

aparțineau moşierilor. Din 288000 deseatine de pădure nobilimii şi clerului 
le reveneau 268.000.1 

Zemstva a fost tratată de nobilimea locală ca un mijloc de satisfacere a 
propriilor interese, mai ales a celor economice. Chiar de la constituirea 
zemstvelor nobilimea a depus eforturi pentru a-şi asigura prezența masivă 
în noile structuri administrative. În scopul obţinerii majorității în instituţiile 
zemstvei moşierii îşi înaintau candidaturile lor în cadrul celorlalte colegii 
electorale, tendință susținută şi de autorităţile centrale ruseşti. Conform 
„Regulamentului despre instituţiile zemstvei”, colectivităților săteşti le era 
acordată posibilitatea de a-şi alege consilieri reprezentanți ai altor tagme 
sociale. Nobilii basarabeni au profitat de această posibilitate; folosind diferite 
procedee legale şi mai puţin legale, au căutat permanent să-şi asigure 
predominarea în zemstvele județene şi în cea gubernială. 

Primele alegeri în adunările zemstvelor au avut loc în anul 1869. În anii 
1869 - 1872, în adunările zemstvelor judeţene, nobilii constituiau 44,7% din 
numărul total de consilieri, în 1873 - 1875 erau 48,5%, iar în 1876 - 1878 deja 
50%. În adunarea zemstvei guberniale predominau categoric. În consiliile 
zemstvelor județene, de asemeni, predomina nobilimea: în 1869 - 1872 
costituiau 64,5%, în 1891 - 1893 erau 72%, în 1894 - 1896 erau 74%, în 1897 - 
1899 erau 77,8%. Cât priveşte consiliul zemstvei guberniale, el era alcătuit în 
exclusivitate din reprezentanţii nobilimii.2 

Deci, chiar de la constituire instituțiile zemstvei din Basarabia au fost 
dominate de nobilime, care acționând prin prisma intereselor lor 
corporative, le-au transformat în mijloace de realizare a scopurilor sale. O 
mare pondere în viața socială a Basarabiei o aveau câteva familii nobile, care 
în mare măsură şi influențau componența organelor zemstvei. Astfel, din cei 
52 de consilieri aleşi în adunarea zemstvei guberniale în anii 1881 - 1884 erau 
18 consilieri care erau rude şi care purtau aceleaşi familii: patru frați 
Semigradov, doi Krupenski, doi Sinadino şi alții. Aceaşi situație era şi la 
nivelul zemstvelor județene.’ Datorită componenței şi activității sale 
zemstva din Basarabia era una din cele mai reacționare zemstve ale Rusiei, 
fiind caracterizată de contemporani ca o pată neagră pe fundalul zemstvei.+ 

Zemstvele nu erau finanțate de către stat. Pentru a-şi acoperi cheltuielile, 
zemstva a fost abilitată să colecteze taxe şi impozite locale. Veniturile 
zemstvei erau formate din impozitarea veniturilor intreprinderilor 
industriale şi comerciale precum şi din taxele percepute pentru averea 


1 Ciachir N. Basarabia sub stăpânire ţaristă (1812-1917 ). Bucureşti, 1992, p. 39. 

2 [pocyn A.C., B5ygak, N.T. Ouepnu nctTopnn HapoaHoro xo3aiicrBa Beccapa6nn (1861-1905). KnunHes, 
1961, c. 98-99; bynak, N.F. Op. cit., p. 37-39. 

3 Becenogcknă B. NctTopna 3emcTBa 3a copok ner.T.IV. CN-6, 1911, c. 240-241. 

4 Ibidem, p. 246. 

mobilă şi imobilă.! Practic, majoritatea cheltuielilor zemstvei erau suportate 
de țărani, pământul cărora era împovărat cu plăți în folosul zemstvei de două 
ori mai mari ca moşiile nobilimii. Principalele articole de cheltueli erau 
întreținerea instituțiilor zemstvei, întreținerea diferitor instituții de stat, 
asistența socială, învățământul, asistența medicală şi veterinară? 

În grija zemstvelor au fost transmise chestiunile ce necesitau cheltuieli 
materiale şi eforturi din partea birocrației, care, profitând de această ocazie 
şi-a uşurat substanțial existența. Multe din atribuţiile zemstvei nu aveau 
nimic comun cu necesitățile locale (întreținerea încăperilor pentru arestați; 
asigurarea cu locuințe a funcționarilor organelor de poliție; convoierea 
arestaților; construirea şi întreținerea drumurilor; asigurarea transportului 
pentru deplasarea funcționarilor de stat şi altele), dar datorită faptului că ele 
țineau de interesul statului erau îndeplinite în mod obligatoriu de zemstve. 

Zemstva, chiar de la crearea ei a trezit suspiciuni birocrației țariste. 
Ţinerea sub control strict a activității instituțiilor zemstvei, limitarea 
competențelor şi subordonarea ei administrației țariste a fost o grijă 
permanentă a autorităților țariste. 

Menţionăm faptul că la momentul introducerii zemstvelor în Basarabia 
statutul zemstvei fusese supus deja unor modificări în direcția limitării 
posibilităților şi competenţelor lor, pe care le enumerăm: 

a) prin hotărârea Comitetului de miniştri din 22 iulie 1866 instituțiile 
zemstvei au fost puse în subordinea directă a guvernatorilor; 

b) conform unor circulare şi a legii din 21 noiembrie 1866 zemstvelor le- 
a fost redusă baza impozabilă, ele fiind lipsite de dreptul de supune 
impozitării veniturile intreprinderilor comerciale şi industriale; 

c) în 1867 zemstvele au fost lipsite de posibilitatea de a comunica între 
ele şi de a-si publica rapoartele de activitate fără permisiunea 
guvernatorului.’ 

Zemstvele erau lipsite de orice funcții politice. Sfera de activitate a 
zemstvelor a fost foarte strict delimitată, reducându-se la „nevoile şi 
foloasele locale”. 

Cu toate că zemstva, formal, avea calitatea de organ al autoadministrării 
locale, în practică, ea nu fusese investită cu putere de constrângere. Pentru a 
obține îndeplinirea deciziilor adoptate instituțiile zemstvei apelau la 
organele de poliţie. 

Zemstvele se aflau sub tutela şi controlul total al funcționarilor şi 
instituțiilor de stat, începănd cu cele de nivel local şi până la ministrul de 


1 Istoricul şi activitatea Zemstvelor în Basarabia în decurs de 50 de ani (1869-1919). Chişinău, 1920, p. 
19-21. 

2 Ibidem, p. 15-19. 

3 Wcropua CCCP. T.V.- Mockea, 1968, c. 107-108. 

interne, sub a cărui strictă supraveghere se aflau zemstvele. Lucrările 
adunării zemstvei guberniale, în mod obligatoriu, erau deschise şi închise de 
către guvernator. El şi ministrul de interne puteau anula orice decizie a 
zemstvei dacă ea, după părerea lor, contravenea intereselor statului. 
Deciziile zemstvei erau irealizabile fără avizul favorabil al guvernatorului 
sau a ministrului de interne. 

La 12 iunie 1890 a fost aprobat un nou regulament despre zemstve. 
Formal, au fost menținute principiul reprezentativ şi modul electiv de 
constituire a zemstvelor, dar au fost substanţial diminuate. 

Colegiul proprietarilor de pământ a fost transformat în colegiul 
nobilimii, cenzul de avere fiind micşorat de două ori, iar numărul 
consilierilor aleşi de acest colegiu a fost majorat pe contul celorlalte două 
colegii. Ţăranii au fost privaţi de posibilitatea de a-şi alege reprezentanții săi 
direct în zemstve. Conform noului regulament ei alegeau doar candidaţi în 
consilieri. Din rândul acestor candidaţi, congresul județean al nacealnicilor 
locali (semckue HauaJIHuKU) numea consilieri care erau confirmaţi de 
guvernator. Aceste modificări au asigurat dominarea deplină a nobilimii în 
zemstvă. 

A fost constituită o nouă verigă intermediară între zemstve şi guvernator 
- Instituția gubernială pentru problemele zemstvei, care era abilitată să 
supravegheze activitatea zemstvelor şi supunea procedurii de cenzură 
deciziile adoptate de zemstve. 

Ca rezultat al modificărilor operate, zemstva a devenit o instituție 
corporativ-nobiliară, cu competenţe şi posibilități limitate şi foarte strict 
supravegheate de instituțiile de stat. Guvernatorul controla pe deplin orice 
formă de activitate a zemstvei, având următoarele prerogative: confirma 
preşedintele consiliului zemstvei guberniale; aproba bugetele zemstvei 
judeţene şi a celei guberniale; supraveghea alegerile pentru zemstve; aproba 
deciziile adunărilor zemstvelor; putea suspenda deciziile zemstvelor care 
„contraveneau intereselor statului”. 

Analizând structura, modul de constituire, activitatea şi raporturile cu 
instituțiile de stat, constatăm că zemstva, intitulată pompos „organ al 
autoadministrării locale” nu a fost altceva decât un instrument de realizare 
de către autocraţia rusă a politicii şi a intereselor sale. Calitatea zemstvei de 
organ reprezentativ al autoconducerii locale era diminuată de un şir de 
factori care subminau însuşi temelia pe care zemstva fusese edificată. La 
originea tuturor imperfecțiunilor zemstvei, constata P. Gore, era falsitatea 
teoriei sociale de autoadministrare pusă la baza ideii de zemstvă.! Susținem 
această afirmaţie şi menționăm că între ceea ce sa declarat şi ceea ce s-a 


1 Gore P. Autoadministrarea şi Zemstvoul. Chişinău, 1920, p. 28. 

realizat a fost o mare deosebire. Zemstva, reprezentativă şi electivă, în 
realitate era o instituție de castă constituită în baza principiului cenzitar. 
Baza socială a zemstvei era foarte redusă; între masele ţărăneşti, care 
constituiau majoritatea populației şi instituțiile zemstvei nu existau 
conexiuni. Zemstva, reprezentată în mare parte de nobili - proprietari ai 
terenurilor agricole, în activitatea ei nu ținea cont de necesitățile țărănimii - 
dependentă de aceşti proprietari. Neacceptarea de către populație a zemstvei 
era accentuată şi de faptul că marea majoritate a funcționarilor zemstvei o 
constituiau ruşii sau străinii rusificați (80 - 90%).1 

La implementarea instituţiilor zemstvei în Basarabia nu s-a ținut cont de 
particularitățile locale, ele fiind tratate de locuitori ca elemente eterogene, 
străine tradițiilor naționale. Chiar de la înființare zemstvele au fost puse sub 
controlul strict al statului, acreditându-se ideea că ele sunt instituții 
improprii autocrației ruse. În acelaşi timp autoritățile se distanțau de 
necesitățile locale, trecându-le pe seama zemstvelor. Fiind lipsită de putere 
executorie şi limitată în surse financiare zemstva a fost transformată într-o 
instituție complementară a administraţiei de stat. Cu toate că consilierii 
consiliilor de zemstvă erau aleşi, ei erau responsabili în fața autorităților ca 
şi funcționarii instituțiilor de stat. 

Studierea activitatății zemstvelor în Basarabia denotă că ele au fost un 
mijloc de rusificare, mai ales a nobilimii basarabene, care, pentru a se încadra 
în activitatea zemstvei, îi „trebuia cultură rusească, trebuiau diplome ruseşti, 
trebuia să lucrezi cu guvernul în ideile guvernului, la stârpirea limbii şi a 
obiceiurilor strămoşeşti, la rusificarea neamului tău”.2 Cu toate meritele sale 
în domeniul activității gospodăreşti locale zemstva a fost, totuşi, o unealtă 
docilă, folosită abil de autorităţile ruse în scopul realizării obiectivelor sale 
în regiune. 

Generalizând cele expuse supra, constatăm următoarele: 

- în a doua jumătate a sec. XIX, odată cu modificarea situației geopolitice 
a Imperiului rus, se corectează şi obiectivele de politică externă. Basarabiei îi 
este retras privilegiul de a fi punct de atracție pentru popoarele balcanice şi 
e omisă din agenda preocupărilor speciale ale guvernantilor ruşi; 

- evoluția sistemului administrativ la etapa examinată a fost marcată de 
implementarea în regiune a zemstvelor, care au fost instituite din necesitatea 
de a adapta Imperiul rus la noile exigenţe ale dezvoltării capitaliste şi a fost 
un instrument folosit de autocraţia rusă pentru realizarea politicii sale 
coloniale; 

- sfera de activitate a zemstvelor a fost foarte strict delimitată reducându- 


1 Aldea C. Pagini dintr-o istorie zbuciumată. Bucureşti, 1993, p. 48; Cazacu P. Op. cit., p. 13. 
2 Moruzi D.C. Ruşii şi românii. În: Basarabia, 1992, nr. 12, p. 35. 

se la „nevoile şi foloasele locale”, ele fiind lipsite de funcții politice şi puse 
sub controlul total al instituțiilor de stat; 

- cu toate că era strict „tutelată” de autorități zemstva îşi alegea, totuşi, 
organele sale de conducere, îşi determina propria structură şi principalele 
direcții de activitate, reieşind din sursele financiare disponibile; 

- organizarea şi funcționarea sistemului administrativ gubernial din 
Basarabia instituit în ultimele decenii ale sec. XIX - înc. sec. XX nu se 
deosebea de cel ce funcționa în restul Imperiului. Acest sistem s-a menținut 
până la căderea ţarismului în februarie 1917. 


5.2. Administraţia locală la sf. sec. XIX - înc. sec. XX 

La nivel local s-a menținut divizarea administrativ-teritorială în județe. 
La 19 august 1858 a fost desființat județul Comrat, localitățile din 
componenta lui fiind trecute în județele Bender şi Akkerman. Acesta fusese 
întemeiat după trasarea, în 1857, a unei noi granițe de stat în sudul Basarabiei 
şi includea restul teritoriului județului Cahul rămas sub jurisdicția Rusiei.! 
Iar potrivit dispoziţiei Ţarului din 6 martie 1887, județului laşi i-a fost 
schimbată denumirea în Bălți.? 

În fruntea sistemului instituţiilor administrative judeţene se situa 
ispravnicul, care şi în a doua jumătate a sec. XIX şi-a menținut prerogativele 
şi posibilitatea de a influenţa activitatea tuturor instituțiilor situate în 
teritoriul judeţului încredinţat. În 1859 a fost restabilit principiul eligibilității 
ispravnicilor, dar au fost aleşi ispravnici doar pe un singur termen, după care 
s-a revenit la numirea lor.3 

În aprilie 1869, Consiliul de stat al Rusiei a decis realizarea în Basarabia 
a reformei judiciare. A fost instituită judecătoria de circumscripție şi 
judecătoriile județene, care şi-au început activitatea în decembrie 1869.4 

Către anul 1870 în Basarabia a fost extins sistemul administrației de 
voloste (plasă) asupra tuturor localităților rurale din regiune.” E necesar de 
menționat faptul că până la această dată, satele basarabene, în general, s-au 
administrat conform tradițiilor administrative moldoveneşti. În județul 
Hotin au fost instituite 10 voloste; Chişinău-13; Orhei-13; Bălți-9; Soroca-12; 
Bender-4; Akkerman-1.€ Ulterior, în unele judeţe divizarea administrativă în 


1 Poştarencu D. O istorie a Basarabiei în date şi documente (1812-1940). Chişinau: Editura Cartier, 
1998, p. 23. 

2 Idem, Organizarea administrativ-teritorială a Basarabiei în perioada ţaristă. În: Tyragetia, Vol. III 
(XVIII), nr. 2, 2009, p. 207. 

3 Boldur A. Istoria Basarabiei. București, 1992, p. 398. 

4 Je6an A.T. Monuruko-npaBoBaa Mbicnb MonnaBnu BTopoi non. XIX-Hau. XX B. KnmuneB, 1980, c. 9. 
5 Aldea C. O istorie zbuciumată. Basarabia pînă în anul 1920. Bucureşti, 1933, p. 55. 

6 Arbure Z. Basarabia în secolul XIX. Bucureşti, 1898, p. 34-36; 3auyy A. Boennoe o6ospenne 
Beccapa6ckoii o6nactn. Cn-b, 1863, c. 32. 

voloste a fost modificată şi în anul 1890 se prezenta în felul următor: județul 
Hotin-12, Bender-11, Akkerman-28, Bălți-10, Orhei-15. 

Tabloul delimitării pe plase la 1890 era următorul: 

- județul Hotin (12 voloste): Lipcani, Secureni, Suliţa Nouă, Edineţ, 
Dăncăuţi, Briceni, Clişcăuţi, Chelmenți, Stălineşti, Romancăuţi, Rucşin şi 
Grozinți 

- judeţul Chişinău (13 voloste): Boldureşti, Bujor, Văsieni, Vorniceni, 
Hânceşti, Zberoaia, Costeşti, Lăpuşna, Mereni, Nisporeni, Pârjolteni, Sireţi şi 
Ialoveni; 

- judeţul Akkerman (28 voloste): Acmanghit, Alexandrovca, Staro-Arţiz, 
Volontirovca (Volintiri), Divizia, Ivanovca-Bolgarskaia, Ivanovca-Ruskaia, 
Cleastiț, Crasnoe, Cubei, Culevcea, Culm, Maloiaroslaveţ, Nicolaevca- 
Novorosiiskaia (reşedinţa în satul Bairamcea), Palanca, Paris, Plahteevca, 
Postal, Sărata Veche, Starocazacie, Talmaz, Tarutino, Tatarbunar, 'Taşlâc, 
Tepliţ, Şaba, Eighenghem şi Eighenfeld; 

- judeţul Bender (11 voloste): Abaclâgeaba, Varnița, Gura Galbenei 
(reşedinţa în Gura Galbenei cea Mare), losefsdorf, Căinari, Căuşeni 
(reşedinţa în Căuşenii Noi), Comrat, Taraclia, Teliţa, Ceadâr-Lunga şi 
Cimișlia; 

- județul Bălți (10 voloste): Balatina, Slobozia Bălți, Glodeni, Corneşti, 
Chişcăreni, Copăceni, Făleşti, Zăbriceni, Sculeni şi Ungheni; 

- Judeţul Ismail avea 112 comune; 

- judeţul Orhei (15 voloste): Bravicea, Hârtop (reşedinţa în Hârtopul 
Mare), Izvoare, Isacova, Căzăneşti, Chiperceni, Cobâlea, Criuleni, Rezina, 
Sămăşcani (reşedinţa în Sămăşcanii de Sus), Susleni (reşedinţa în Suslenii de 
Sus), Teleneşti (reşedinţa în Teleneştii Vechi), Călăraşi, Ciocâlteni şi 
Cineşeuți; 

- judeţul Soroca (12 voloste): Otaci, Arioneşti, Climăuţi, Bădiceni, 
Târnova, Cotiujeni (reşedinţa în Cotiujenii Mari), Ocolina, Năduşita, Pepeni, 
Vadul Raşcov, Văscăuțţi şi Floreşti. 1 

Volostea întrunea câteva sate cu un număr de locuitori de la 300 la 2000. 
Reşedinţa volostei se stabilea în satele care aveau biserici sau se situau mai 
în centrul volostei. Administraţia volostei era alcătuită din: adunarea 
volostei; şeful de voloste; cârmuirea volostei; judecătoria de voloste. 
Adunarea volostei era alcătuită din cârmuirea volostei, administraţia satelor 
şi din reprezentanți aleşi de la fiecare 10 curţi ţărăneşti. Adunarea volostei 
avea următoarele atribuții: alegea şeful de voloste şi judecătorii de voloste; 
alegea reprezentanți pentru adunarea de desemnare a candidaților în 


1 Crarucruka Poccniickoii Nmnepnn. Bonocru n rmuHbi 1890 roga. III. beccapa6ckaa ry6epnua. C-N, 
1890, c. 1-10. 

adunarea zemstvei județene; numea şi revoca funcționarii volostei şi le 
stabilea salariul; aproba sentințele pronunțate de adunările satelor; 
supraveghea activitatea de colectare a impozitelor; aproba devizul de 
cheltueli al volostei; asigura întreținerea şcolilor, depozitelor alimentare şi a 
serviciilor de asistență socială; elabora măsuri de asigurare a averii 
locuitorilor contra calamităţilor naturale şi a incendiilor.! 

Şeful de voloste era ales pe un termen de trei ani şi era abilitat să exercite 
funcţii cu caracter administrativ şi polițienesc în teritoriul volostei. În 
subordinea sa erau staroştii săteşti şi cârmuirea volostei care era alcătuită din 
staroştii satelor, perceptori, unu-doi consilieri şi un secretar. Sarcina 
principală a acestei instituții era colectarea impozitelor de la locuitorii 
volostei. Un rol important i se atribuia secretarului, de competența sa fiind 
ținerea registrelor de impozitare a volostei, lucrările de secretariat şi 
corespondenţa cu organele ierarhic superioare. 

În afară de această divizare, județul mai era împărțit în circumscripții 
polițienești conduse de pristavi şi circumscripții administrativ-judecătoreşti 
în frunte cu nacealnicii locali. Fiecare județ a fost divizat în 4 asemenea 
circumscripții.? Ulterior numărul lor a fost modificat şi la începutul sec.XX 
atestăm următoarea situație: în județul Chişinău-5 circumscripții; Orhei-7; 
Bălți-5; Soroca-5; Hotin-8; Bender-5; Akkerman-8.3 

Introducerea institutului nacealnicilor locali conform „Regulamentului 
despre nacealnicii locali de circumscripție” din 12 iulie 1889 a fost una din 
cele mai reacționare contrareforme ale anilor 80-90 ai sec. XIX, urmărindu-se 
scopul de a restabili puterea moşierilor asupra țărănimii, pierdută parțial 
după reforma din 1861. În legătură cu instituirea funcţiei de nacealnic local 
au fost desființate instituțiile județene pentru problemele ţărăneşti, instituite 
în 1874 şi judecătoriile de pace introduse conform reformei judiciare din 
1864. Funcţiile îndeplinite de aceste instituții au fost transferate nacealnicilor 
locali. În județe a fost instituit congresul judeţean al nacealnicilor locali ce era 
alcătuit din două componente: instituția administrativă şi instituția judiciară. 

Nacealnicul local era numit în funcție de ministrul de interne la 
propunerea guvernatorului şi a mareşalului regional al nobilimii. El 
îndeplinea funcții administrative, judiciare şi polițienești; supraveghea şi 
controla activitatea instituţiilor săteşti şi de voloste. La aceste funcții puteau 
accede doar nobilii. Candidatul la această funcție trebuia să întrunească 
următoarele condiţii: ajcenzul de avere (200 desetine de pământ sau 
proprietate imobiliară în valoare de 7500 de ruble); b)studii superioare; 
c)stagiu minimal de trei ani de exercitare a uneia din următoarele funcții: 


1 lonescu-Dârzeu V. Op. cit., p. 38-39. 
2 Arbure Z. Op.cit., p. 33. 
3 Beccapa6na. Nog penakunei KpywesgaHa. Kuwmunes, 1903, c. 507. 

judecător de pace, mijlocitor de pace, membru al instituției guberniale 
pentru problemele țărănimii. În lipsa candidaturilor ce ar fi întrunit 
condiţiile enumerate, se admitea numirea oricăror nobili aflați în serviciul 
administrativ sau militar, indiferent de stagiu şi studii, dar pentru această 
categorie cenzul de avere se dubla. Ministrul de interne, „în cazuri 
deosebite”, putea numi pe oricare din nobilii locali. Mai târziu, în 1904, 
condițiile enumerate, necesare pentru ocuparea funcției de nacealnic local, 
au fost anulate. 

La nivelul satelor se convoca adunările satelor, care aveau următoarele 
prerogative: alegea şi putea revoca conducerea satului; administra 
pământurile satului; supraveghea starea sanitară a satului; stabilea 
cuantumul cheltuielilor colectivității săteşti; stabilea cota de impozitare 
pentru locuitori; asigura campania de recrutare; elabora măsuri de 
aprovizionare a locuitorilor; alegea candidați pentru funcția de judecător de 
voloste; numea tutori pentru minori şi persoane handicapate; putea exclude 
din colectivitate locuitorii ce s-au compromis.! 

Satul era administrat de un staroste, doi ajutori, un sutaş - comandantul 
poliției săteşti şi un secretar. Starostele era ales de adunarea satului şi avea 
următoarele competenţe şi atribuţii: convoca, conducea şi putea dizolva 
adunările săteşti; executa hotărârile adunărilor săteşti şi a instanțelor 
superioare; era responsabil de starea patrimoniului sătesc; supraveghea 
achitarea la timp de către locuitori a impozitelor; era responsabil de 
menținerea ordinii publice în sat. Starostele era investit cu putere de 
constrângere; pentru săvârşirea de către locuitori a delictelor mărunte putea 
aplica următoarele pedepse: lucrări obşteşti până la trei zile, amendă până la 
o rublă, arest până la două zile. 

La 16 iunie 1870, ţarul Alexandru II a aprobat un nou regulament de 
administrare a oraşelor. La 22 august la Chişinău s-a constituit Instituția 
regională pentru chestiunile orăşeneşti în sarcina căreia a şi fost pusă 
realizarea reformei orăşeneşti în Basarabia. Noul regulament de 
administrare a oraşelor a fost aplicat în oraşele: Chişinău, Akkerman, 
Bender, Hotin, Soroca şi în trei târguri: Păpuşoi, Turlaci, Şabo.? 

La începutul anului 1871 au avut loc alegerile în duma din Chişinău, care 
şi-a început activitatea la 22 martie.5 Oraşele Bălți şi Orhei, situate pe terenuri 
private erau administrate, începănd cu anul 1877 de o administraţie 
simplificată, alcătuită din staroste şi doi ajutori. Ulterior, practica constituirii 
administrațiilor simplificate pentru oraşele mici a fost legalizată de 
prevederile Regulamentului despre administrarea orăşenească din 1892, 


1 lonescu-Dârzeu V. Op. cit., p. 41-42. 
2 Ncropna MCCP. T.I. KnwnHes, 1965, c. 481. 
3 Beccapa6ckne o6nacTHbie Benomocru, 24-11-1871. 

care prevedea următorul mecanism de constituire a administraţiei în oraşele 
mici: adunarea proprietarilor de case alegea un grup de 12-16 împuterniciți 
care alegeau starosta oraşului şi unu sau doi ajutori ai săi. 

Administraţia orăşenească era alcătuită din duma orăşenească - organ 
de dispoziţie şi din consiliul orăşenesc - organ executiv. Aceste organe erau 
constituite în baza principiului electiv, fiind alese de către contribuabilii 
stabiliți în oraş. Alegătorii erau divizați în trei categorii, după mărimea 
impozitelor plătite (o treime fiecare categorie): I categorie includea cei mai 
mari contribuabili; a II categorie - contribuabilii mijlocii; a III-a categorie, cea 
mai numeroasă, a plătitorilor de sume mici. Fiecare colegiu electoral alegea 
un număr egal de consilieri. Sistemul electoral al dumei orăşeneti asigura 
predominarea numerică a nobilimii şi a negustorilor stabiliți în oraşe. 
Candidaţii în consilieri ai dumei orăşeneşti trebuiau să corespundă 
următoarelor condiţii: să aibă cetățenie rusă; să împlinească vârsta de 25 ani; 
să corespundă unui cenz de avere prestabilit; să nu aibă datorii sau imobile 
ipotecate. 

Duma alegea consiliul orăşenesc compus din primar (roponckou 
rozoga) şi membrii consiliului. Primarul conducea şi coordona activitatea 
ambelor organe. Primarii oraşelor - reşedinţă de județ erau confirmaţi în 
funcţii de către guvernator, iar primarul Chişinăului de către ministrul de 
interne. Consiliul avea o cancelarie cu cîteva secții, fiecare secție fiind 
responsabilă de un domeniu concret de activitate. Activitatea dumelor şi a 
consiiliilor orăşeneşti era strict supravegheată de „Instituţia regională pentru 
chestiunile orăşeneşti”. E necesar de menționat faptul că această instituție a 
existat până în anul 1892, când a fost reorganizată în „Instituţia gubernială 
pentru chestiunile zemstvei şi a oraşelor”. 

Contrareforma din 11 iunie 1892 a modificat sistemul electoral al 
administraţiei orăşeneşti, introducând pentru electori cenzul de avere. 
Dreptul de a alege îl aveau doar orăşenii care posedau avere imobilă în 
valoare de 1000-1500 ruble în oraşele guberniale şi 300 ruble în oraşele 
judeţene. Ca urmare a acestei reforme s-a redus considerabil numărul 
alegătorilor şi în acelaşi timp s-a majorat numărul nobililor aleşi în organele 
administrative orăşeneşti. Astfel, în 1871, când au fost constituite dumele 
orăşeneşti, nobilii constituiau 19,4 %, iar în 1894 - 70,2 % din numărul total 
al consilierior aleşi în dumele orăşeneşti.! 

Competenţele dumelor orăşeneşti se reduceau la rezolvarea problemelor 
gospodăreşti de nivel local cum ar fi: amenajarea oraşelor, problemele 
gospodăreşti ale instituțiilor medicale şi de învățământ, susținerea 
comerțului şi a industriei locale, asigurarea măsurilor de protecție 


1 Ncropna KnunHesga.- Knwunes, 1966, c.105. 

antiincendiară şi altele. Dumele erau obligate să întrețină poliția orăşenească, 
echipa de pompieri, închisorile şi cazarmele situate pe teritoriul oraşului ( 
50-60% din cheltuielile dumei). Aceste cheltuieli erau obligatorii. Ceea ce 
rămânea era cheltuit pentru necesitățile oraşului. 

Izvorul principal de venituri ale dumei orăşeneşti era impozitarea 
proprietăților imobiliare, veniturile intreprinderilor comerciale şi 
industriale. Duma a fost abilitată să colecteze impozite, însă mărimea lor a 
fost stabilită prin lege şi nu putea depăşi 1% din costul proprietății 
imobiliare sau a venitului. Încă o sursă de venit a dumei erau terenurile, 
întreprinderile şi edificiile aflate în proprietatea oraşului. 

Ca şi zemstvele, organele administrării orăşeneşti n-au fost investite cu 
putere executorie. Orice decizie a dumei orăşeneşti era executorie doar în 
cazul dacă era aprobată de administraţia gubernială. Activitatea organelor 
autoadministrării orăşeneşti se afla sub controlul strict al instituţiilor şi 
funcționarilor de stat, fiind transformate în organe complementare cu 
menirea de a întreține instituţiile de stat şi pentru soluționarea problemelor 
locale cu caracter gospodăresc. 

La 4/16 iunie 1871, împăratul Rusiei Alexandru al II-lea a promulgat 
Regulamentul privind organizarea țăranilor-proprietari (foşti colonişti), 
stabiliți pe fondurile funciare ale statului din guberniile Sankt Petersburg, 
Novgorod, Samara, Saratov, Voronej, Cernigov, Poltava, Ekaterinoslav, 
Herson şi Taurida şi din regiunea Basarabia. Prin legea respectivă au fost 
anulate privilegiile acordate coloniştilor, iar administrația colonială - 
dizolvată. Din acest moment, foştii colonişti au fost trecuți la categoria 
socială numită țărani proprietari şi puşi, sub aspect administrativ, în 
subordinea instituţiilor guberniale (regională, în cazul Basarabiei) şi 
judeţene pentru problemele țăranilor.! 

Un regim administrativ deosebit a fost menţinut în sudul Basarabiei. 

Suprafața cedată Moldovei de către Rusia în anul 1856 era, potrivit 
guvernatorului Basarabiei (în anii '70 ai secolului al XIX-lea) N.I. Sebeko, de 
3.5065 km?, cu o populație de 127,030. N. Şuţu, potrivit datelor statistice din 
anii 1859-1860, a avansat următoarele date: suprafaţa teritoriilor obținute era 
de 10.486,7 km?, iar numărul populaţiei - 178.007 locuitori.? 

Pe o perioadă de 22 ani (1856-1878) porţiuni ale judeţelor Chişinău, 
Cahul, Akkerman şi cârmuirea orăşenească Ismail s-au aflat în componența 
statalității româneşti. Aici s-a revenit la structura administrativă 
moldovenească. Au fost formate două ţinuturi (Cahul şi Ismail) divizate în 


1 Poştarencu D. Coloniştii transdanubieni din Basarabia în prima jumătate a secolului al XIX-lea. În: 
Revista de Etnologie şi Culturologie, nr. 17, 2015, p. 70. 

2 Apud Solcanu 1.1. Școala românească în judeţele Cahul, Bolgrad și Ismail pe durata reîntrupării la 
Principatele Române (1857-1878). București: Editura Enciclopedică, 2013, p. 9. 

ocoale. Coloniştilor le-au fost menținute privilegiile declarate de autoritățile 
ruseşti. Aşezările coloniştilor şi satele aflate pe domeniul statului (practic, 
întregul ținutul Ismail) au fost trecute sub jurisdicția departamentului de 
finanțe. 

În 1864 a fost realizată reforma teritorial-administrativă, în stânga 
Prutului fiind create trei județe: județul Cahul alcătuit din trei plase cu 46 
comune rurale; județul Bolgrad avea în componenţa sa coloniile şi domeniile 
statului; județul Ismail cuprindea doar comunele urbane Ismail, Chilia, Reni, 
Vâlcov şi comunele rurale Nicolaevca şi Tuzla. Datele privind delimitarea 
judeţelor în plase sunt prezentate în tabelul 5.3. 


Tabelul 5.3 Structura administrativă a judeţelor din Sudul Basarabiei în 


anul 1865 
Județe Plase conne Case Familii 
urbane | rurale 
Cahul-Prut - 19 3.181 3.233 
Bolgrad Domenii - 22 2.892 2.789 
Ismail 1 20 3.803 3.703 
Coştangalia - 17 1.928 2.428 
Cahul Cotul Morii - 11 2.425 2.667 
Tigheci 1 17 3.270 3.616 
Ismail - 4 2 5.906 6.815 


Sursa: Indicele comunelor României după noua organizare a legii comunale. București, 1865, 
p. 11-13, 21-22, 51. 

Județul era o subdiviziune administrativă investită cu putere publică ce 
avea personalitate juridică şi drepturi patrimoniale. Era condus de un 
consiliu, format din câte doi membri aleşi din fiecare plasă, care se convoca 
odată pe an. Consiliul alegea un Comitet permanent din trei membri 
permanenți şi trei supleanți pe un termen de patru ani. Comitetul era 
prezidat de prefect -reprezentantul guvernului în teritoriu. Fiecare plasă era 
administrată de un subprefect. Comunele erau conduse de consiliul comunal 
şi de primar, instituţii alese de locuitorii comunei. 

În aceste teritorii au fost constituite nu doar instituții administrative şi 
judecătoreşti ci şi instituţii de învățământ: şcoli primare şi secundare 
româneşti. Minoritățile naționale au beneficiat de toleranță religioasă şi 
culturală având şcoli şi biserici proprii. Cu susținerea statului român, 
bulgarii au înființat primul liceu bulgăresc la Bolgrad în condiţiile în care, la 
acea dată, în Bulgaria nu exista un liceu cu predare în limba bulgară.! 


1 Giurescu C. C. Viaţa şi opera lui Cuza Vodă. Bucureşti, 1966, p. 414. 

După reanexarea acestor judeţe la Imperiul rus, până în anul 1899 aici au 
fost menținute formele existente de administrare şi divizarea administrativ- 
teritorială în comune urbane şi rurale.! 

În concluzie, menționăm că perioada realizării reformelor 
administrative de la hotarul anilor 60-70 ai sec. XIX reprezintă etapa finală 
a procesului de implementare a sistemului rusesc de administrare în 
Basarabia. Sunt lichidate orice manifestări naționale în toate sferele vieții 
sociale şi regiunea e transformată în gubernie. Astfel se încheie 
controversatul proces de implementare a regimului rusesc de administrare 
în Basarabia, sistem ce se menține până la căderea ţarismului. 


1 Jalea |. Basarabia. Chişinău, 1991, p. 12; 3anncka no Bonpocy 06 ycrpoňcTBe Bo3coeanHeHHoro kpaa 
Beccapa6nn. 6/m, 6/r, c. 23. 

ÎNCHEIERE 

Politica administrativă promovată în Basarabia în primii ani de ocupaţie 
era impusă de necesitatea consolidării succeselor militare ale Imperiului rus. 
Autoritățile ruseşti, având drept scop imediat dominarea în Balcani, 
preconizau ca prin demonstrarea avantajelor stăpânirii ruseşti în Basarabia 
să atragă simpatia popoarele vecine de partea lor. De aceea, inițial, a fost 
instituit un sistem provizoriu de administrare, care aparent avea 
similitudini cu cel existent în Moldova, acreditându-se ideea unei oarecare 
continuități a administraţiei. 

Caracterul provizoriu al sistemului administrativ implementat în 
Basarabia a influențat substanțial funcționalitatea sa. Acest sistem, care prin 
însăşi natura sa era unul tranzitoriu, s-a dovedit a fi departe de perfecțiune. 
Aplicarea lui în practică a scos la iveală foarte multe deficiențe şi 
imperfecțiuni. Starea de provizorat a administraţiei, care presupunea o 
existenţă limitată în timp şi înlocuirea cu o altă formă de administrare, a 
provocat animozități între boierimea locală şi protipendada rusă în 
problema administrării ulterioare a Basarabiei. 

Chiar din primii ani de stăpânire rusească, Basarabia a fost transformată 
într-o zonă dominată de samovolnicie şi fărădelegi. Situaţia creată 
contravenea intereselor de politică externă ale Rusiei şi nu contribuia deloc 
la crearea unei mai bune imagini a Rusiei ca ocrotitoare a popoarelor de 
aceeaşi credință. De aceea autoritățile ruse intreprind măsuri pentru 
redresarea situației. 

În viziunea oficialilor ruşi, situația putea fi ameliorată doar prin 
trimiterea la fața locului a unui funcționar de rang superior, abilitat să 
exercite puterea deplină în regiune. Prin instituirea în Basarabia a funcției de 
namesnic plenipotenţiar autoritățile ruse au urmărit scopul supravegherii 
stricte a regiunii anexate şi a modificării regimului administrativ existent în 
scopul apropierii lui de structurile administrative existente în guberniile 
centrale ale Imperuiului rus, de legile şi practicile administrative ruseşti. 

Modificările aduse sistemului administrativ al regiunii au pregătit 
terenul pentru introducerea în 1818 a unui nou regulament de administrare 
a Basarabiei. „Aşezământul obrazovaniei oblastei Bassarabiei” a instituit o 
nouă structură administrativă a Basarabiei bazată pe principiile menţinerii 
particularităților naționale şi a eligibilității funcționarilor în funcțiile 
administrative. Basarabiei i s-a confirmat oficial denumirea de „Regiunea 
Basarabia”, iar limba română a fost admisă în instituțiile administrative şi 
judiciare ale regiunii. 

Autonomia administrativă a Basarabiei în cadrul Imperiului rus a fost 
determinată de instituirea în regiune a unui organ suprem abilitat cu funcții 
administrativ-judiciare. Iniţial, Consiliul Suprem s-a impus în viața 

administrativă şi judiciară, implicându-se în soluționarea diferitor probleme 
legate de situația internă a regiunii. Deciziile şi sentințele Consiliului erau 
definitive. 

Consiliul Suprem, datorită atitudinii ostile a autorităților ruse, nu şi-a 
realizat obiectivele care i-au fost atribuite. Oficialitățile ruse, chiar de la 
constituirea Consiliului, au depus eforturi considerabile pentru a-i 
minimaliza rolul în procesul de administrare a Basarabiei. Treptat, un urma 
diferitor intervenții din partea autorităților centrale şi cu sprijinul 
funcționărimii ruse din regiune, Consiliul Suprem a fost transformat într-un 
organ consultativ. 

Realizarea competențelor ce i-au fost atribuite Consiliului a fost 
substanțial diminuată şi de însăşi modalitatea de constituire a acestei 
instituții şi practicile administrative utilizate. 

Nobilimea locală a fost egalată în drepturi cu cea rusă şi a obținut 
accesul la anumite funcții în instituțiile administrative şi judiciare la nivel 
local şi provincial, iar în Consiliul Suprem, inițial, localnicilor le-a fost 
asigurată majoritatea. Elementul local în administraţie n-a fost reprezentat 
de instituții de sorginte moldovenească ca în perioada precedentă. 
Exponentul elementului local a fost nobilimea basarabeană, care, profitând 
de faptul că accesul la anumite funcții se realiza în baza principiului electiv 
a avut posibilitatea să participe la administrarea regiunii. 

Au fost menținute legile locale, dar în acelaşi timp a fost admisă şi 
favorizată aplicarea normelor de drept ruseşti, asigurându-se supremația 
ultimelor. 

Au fost implementate în regiune instituții şi funcții administrative 
specifice sistemului rusesc de administrare. Toate instituțiile administrative 
constituite în 1818, în afară de Consiliul Suprem, aveau analogii în sistemul 
gubernial rusesc de administrare. Astfel că, sistemul administrativ constituit 
în această perioadă şi care, în aparenţă, era unul al autonomiei 
administrative, în realitate fusese împrumutat din guberniile centrale şi 
acomodat la realitățile Basarabiei. Dacă în anii 1812 - 1813, când a fost 
implementat sistemul administrativ provizoriu s-au păstrat intacte 
structurile administrative moldoveneşti, atunci „„Aşezământul” din 1818 a 
continuat procesul, început de Bahmetiev în 1816, de extindere în Basarabia 
a instituțiilor şi uzanțelor administrative ruseşti. Pentru a camufla această 
diversiune s-a recurs la crearea unor aparente de autonomie. 

Noul regulament administrativ din 1828 a fost o evoluţie firească a 
politicii promovate de țarism în domeniul organizării administrative a 
Basarabiei. Sistemul instituțiilor administrative prevăzut de 
„Aşezământ” (1828) s-a constituit definitiv către mijlocul anilor treizeci şi s-a 
menținut până la realizarea reformelor din deceniile şase-şapte ale sec.XIX. 

Anii 30-40 ai sec. XIX se caracterizează printr-o centralizare şi birocratizare 
excesivă a aparatului de stat, a administraţiilor regionale şi județene. 
Pregătirile Imperiului rus de noi campanii militare spre Balcani au influențat 
şi atitudinea cercurilor guvernante față de administrarea provinciei. 
Preconizatele operaţii militare cereau instaurarea în regiune a unei 
administrații centralizate, cu un sistem strict de subordonare, previzibilă şi 
executorie pentru a face față eventualelor eforturi militare. 

În aceste condiţii autonomia administrativă a Basarabiei nu avea nici o 
şansă să supravețuiască. Nobilimea locală şi-a pierdut privilegiul de a 
participa şi a influența procesul de administrare a Basarabiei. După 1828 
funcționarii instituțiilor administrative şi judiciare erau selectați şi numiți în 
funcţii de autorităţile ruse. Principiul eligibilității personalului administrativ 
e omis, de altfel, ca şi limba română şi legile şi tradiţiile locale din 
administraţie şi justiție. Odată cu constituirea sistemului administrativ 
prevăzut de „Aşezământul...” din 1828 Basarabia, treptat, îşi pierde calitatea 
de entitate administrativă distinctă în cadrul Imperiului rus. 

Perioada reformelor sociale din anii 60-70 ai sec. XIX poate fi considerată 
etapa finală a procesului de implementare a sistemului rusesc de 
administrare în Basarabia. Reformele „liberale” din anii 60-70 ai sec.XIX, ce 
au avut pentru Rusia o mare semnificaţie şi care reprezentau pentru ea un 
progres decisiv, au avut pentru Basarabia rezultate cu totul diferite: ele au 
contribuit la lichidarea statutului deosebit al Basarabiei şi la asimilarea 
regiunii şi a locuitorilor de către Imperiul rus. Sunt lichidate orice 
manifestări naţionale în toate sferele vieții sociale şi regiunea e transformată 
într-o ordinară gubernie rusească, situație ce se menține până la căderea 
absolutismului rusesc în anul 1917. 

Generalizând rezultatele cercetărilor efectuate prezentăm principalele 
concluzii referitor la evoluţia sistemului de administrare a Basarabiei în anii 
1812 - 1917: 

- În 1812, fără nici un drept istoric, juridic, național sau de altă natură, 
Imperiul rus a anexat Moldova de Est, teritoriu numit ulterior Basarabia şi 
transformat în colonie a Imperiului rus. Politica administrativă promovată 
de autoritățile ruseşti în Basarabia era strâns legată de evoluțiile şi tendințele 
în politica externă a Imperiului rus. În dependenţă de interesele politice ale 
Imperiului a evoluat şi procesul organizării administrative a Basarabiei : de 
la acordarea statutului de autonomie iluzorie până la transformarea într-o 
simplă gubernie rusească. 

- Procesul implementării şi consolidării sistemului rusesc de 
administrare a Basarabiei în anii 1812-1917 poate fi divizat în trei perioade 
distincte: 

I. Perioada administraţiei provizorii (1812-1818); 

II. Perioada autonomiei administrative (1818-1828); 
III. Perioada administraţiei de tip gubernial (1828-1917). 

- În primele decenii ale sec.XIX nobilimea locală s-a opus politicii de 
deznaționalizare promovate de autoritățile ruseşti. Ulterior, oficialitățile 
ruse au întreprins măsuri energice de rusificare a nobilimii basarabene, fapt 
ce a contribuit la slăbirea rezistenţei antiruseşti a clasei nobiliare din regiune. 

- Pe parcursul întregii perioade examinate nu a existat o conexiune între 
administraţie şi cei administrați. Administraţia rusească a fost o castă închisă 
şi străină, impusă cu forța şi menţinută cu forța. 

- Sistemul administrativ de sorginte rusească implementat în Basarabia 
a preluat fidel şi viciile caracteristice acelui sistem. Abuzurile administrative, 
malversaţiile financiare, birocratizarea excesivă a circuitului administrativ 
au influențat substanţial funcționalitatea instituțiilor administrative, 
făcându-le ineficiente. 

- Administraţia Basarabiei a fost un instrument docil de realizare a 
politicii coloniale ruseşti în regiune. Deznaţionalizarea şi discreditarea 
sistemului național de administrare, ignorarea instituțiilor şi practicilor 
administrative locale, defăimarea normelor de drept moldoveneşti a fost o 
preocupare constantă a autorităților administrative ruseşti. 

- Politica administrativă a autorităților ruseşti în regiune era elaborată 
în baza principiul aplicării standartelor duble în unul şi acelaşi teritoriu. Un 
regim administrativ preferenţial era aplicat față de coloniştii transdanubieni 
stabiliți în regiune cărora le era atribuit rolul de sprijin social al 
absolutismului rusesc în Basarabia. 

Summary 

As a result of the Russian - Turkish war in 1806 - 1812 the Moldovan 
territory between the rivers Prut and Dniester, later called Bessarabia, was 
annex by the Russian Empire. 

The administrative policy of the Russian authorities in Bessarabia was 
closely connected with the progress and the foreign policy course of the 
Russian Empire. As Basarabia bordered in the West on the Russian Empire 
it had a great political and military importance being treated as a possible 
springboard for attack on Balkan. The process of administrative 
establishment in Bessarabia dependent upon the propesed objectives in 
foreign policy and upon the Empire's political interests. The implementation 
and consolidation process of the Russian administrative system in 
Bessarabia can be divided into three distinct periods. 

The first period - from 1812 to 1818. A temporary system of 
administration has been institued which was similar to that existent in 
Moldova, the idea of a continuation of the administrative system being 
accredited. 

In the period of administrative authonomy (1818 - 1828) the Suprem 
Council has been established, which was the suprem administrative and 
juridical body in Bessarabia. At the same time, administrative institutions 
characteristic of the Russian system of administration were founded in the 
region. 

The last period between 1828 and 1917 is the final period in the process 
of consolidationof Russian administration in Bessarabia. With the 
foundation of the administrative system according to „The Locality” from 
1828 the implementation of Russian administrative structures in the region 
ends, but some exeptions. 

After the realization in the region of administrative reforms in the 60s - 
70s of the XIX century administration in Bessarabia becomes identical with 
that in central provinces of the Russian Empire. 

Administration in Bessarabia was an obedient instrument in carrying 
out the Russian colonial policy in the region. Russian autorities permanent 
objects were making Bessarabia dependent on them discreditation of the 
national system of administration, disregard of the local administrative 
institutions and practic, subestimation of Moldovan laws. 

Pesrome 

B  curezicrBue pyccko-ryperikoii Bo/HbI 1806 - 1812 rr, Ilpyro- 
]lHecTpoBcKkoe MeX/IYpeube, Ha3BaHHOe BIIOcJIe/icTBUuU beccapaGueui, ObO 
aHeKcupoBaHHo Poccuuickoii VIMrrepueii. 

AȚIMUHUCTpPaTUBHaA IO/IMTUKa pyccKux Biacrei B beccapaGuu biia 
TECHO CBA3aHa C BBOJIIOLIMEN V CTPEMJIEHHAMU BHEIIIHEVI IO/IUTUKU Poccuu. 
PeccapaGua, koropaa Haxonwracs Ha 3araziHou rpannye Vlurepuu, numea 
GoJPIIIOe  BOEHHO-IOJIVTWUECKOe 3HaueHHe vM paccMaTpuBaJlac; KaK 
ma apM VIA BO3MOXHOH SKCIIaHCHu Ha baIKaHBI. B 3aBWICHIMOCTU OT 
BHEIIIHVIX IIEJIEVI V IIOJIUTHIECKUX HHTepecoB PoccuUuU Pa3BHIBaJICA U IIporecc 
AȚMUHUCTPaTuBHoro ycrpoucrBa beccapaOuu. Ilponecc BBenenua v 
YKperDIeHUA PycCKOVI aFIMHHWCTPaTUBHOH cucremMbel B beccapaGuu B 1812- 
1917 rob MOXeT ÕbITb pa3eyreH Ha Tpu Tana. 

IlepBeri >ram 3akmouaer B ceGe 1812 - 1818 romi. Torma Gena 
YCTaHOBJIeHa BPeMeHHaA CHICTeMa YIIPaBJIeHUA, CXOXaA CO CYIIECTBYIOIIIEVI 
B  MovmroBe, cosmaBaa  TaKWM  O0Opa30M  BWJIMMOCTb  HeKOTOpPou 
IIOCJIEFIOBATEJIBHOCTU a/IMWHWVCTPaTWBHOH CHCTEMBI. 

Ha >rane a AMUHUCTPaTHBHOH aBroHOoMuUu (1818 - 1828) B oGacru OBINI 
yupexgen  BepxoOBHbIVI  CoBerT,  KOTOPEIA O ABJIAJICA  BEPXOBHPIM 
AȚMUHUCTPaTUBHBIM M CY/IeHicKuM opraHom beccapaGuu. B TO xe Bpema 
OPUIM  BBEZIEHbI M  YUpPEXȚIEHUA, XapaKTepHble JULIA  POCCUVICKUX 
AȚMUHHUCTPaTUBHBIX CTPYKTYP. 

Ilocnemnui  >ran oxBarriBaer 1828 - 1917 rombi vm ABIIAeTCA 
3aKJIfOUVTEJIBHPIM  IIEPUHOHOM Ipollecca yYCTaHOBJIEHUA VU yIIPOIeHUA 
pyeckoi  amMuHucrparmu B  Beccapaðmmn. C yCTAHOBJICEHMEM 
ANMUHUCTPaTUBHBIX CTPyKTyp, IperycMoTpeHHBIx „Yupex/renueM” 1828 
Toga, 3ABEPINaeTCA, C HEKOTOPBIMU VCK/IOUEHUAMU, BBEJIEHVHE POCCHUCKONU 
CUHCTEMBI  yipaBeiua B 0Onacru. [locie OCYMECTBICEHMA 
AȚMUHUCTPaTuBHBIX pepopu B 60-70 rompi XIX sexa a7FMUHUCTpanuia 
beccapaGuu CTaHOBUTCA TaKOU Xe KAK B IIeHTpa'IPHPIX ryGepHuax Poccuu. 

AnmMuHucrpanua beccapaGuu Gbura MOCIIYIIIHBIM MHCTPyMEHTOM B 
OCYIIIECTBJIEHUU  KOJIOHUaJIPHOU  MOIvTruKu  Poccuuckoi  Vlurepuu. 
Henarmonazmsarmsa i FWICKpernuTupoBanue HaIIMOHaJIBHOVI 
AȚMUHUCTPaTUBHOUI CUICTEMEI, VITHOpupoBanue MECTHPIX 
ANMUHUCTPaTUBHBIX  TPapWII MU vn yupexmennů,  rpeneGpexenue 
MOYIJIaBCKVIMU IIPaBOBPIMU HOPMaMU O5UIU IOCTOAHHOU 3aGOTOH PyccKUXx 
BJIacTeHI. 

Cornea S. Organizarea administrativă a Basarabiei sub ocupaţia ţaristă (1812-1917) 

Cuprins: 
Cuvânt MaMe ace d casa a ce boia A aA azi da ta e udata R RS 


Capitolul I Implicaţiile războilui ruso-turc din 1806-1812 
asupra administrării Moldovei 

Administrarea Moldovei sub ocupația militară rusă (1806- 
612) nec pă eee iasa eat dna e e ca te a a as ba bee asi 
Consecințele politico-juridice ale anexării Basarabiei ............. 


Capitolul II  Instituirea sistemului administrativ 
provizoriu (1812 - 1818) 

Implementarea sistemului administrativ provizoriu (1812- 
KEAS MRE A 0 Deda ci A cade ag de de Dat ca aaa 
Disputa privind administrarea Basarabiei ............ men 
Redimensionarea structurii administrative a regiunii ( 1816- 
TELE] ice a eee au at aa aia ag d cauta 
Funcționalitatea sistemului provizoriu de administrare ........ 


Capitolul III Organizarea administrativă a Basarabiei la 
etapa „autonomiei administrative” 

„Autonomia administrativă” a Basarabiei în cadrul 
imperiulüi rus pa Doi ai ui ata Baa bd 
Implantarea în Basarabia a instituţiilor administrative de 
SOTIEI NE: TUSCASCAL pa saca cn ata a a a aia aa 
Structurile administrative locale ...........meee nenea nenea 
Deznaţionalizarea administraţiei basarabene şi lichidarea 
treptată a autonomiei administrative ©... 


Capitolul IV Consolidarea sistemului rusesc de 
administrare în Basarabia (1828 - mijl. sec. XIX) 

Impactul instaurarării forțate a modelului gubernial de 
administrare În regiune saci ae nato aa art paCa A 
Sistemul administrației regionale psi cn nasa cca an podea ate 
Administraţia judeţeană şi urbană ......cceeee nenea 
Administraţia specială a oraşului Ismail ........eceeeee eee 


Capitolul V Uniformizarea administraţiei Basarabiei cu 
sistemul administrativ țarist (mijl. sec. XIX - înc. sec. XX) 
Extinderea instituțiilor guberniale ţariste în Basarabia .......... 
Administraţia locală la sf. sec. XIX - înc. sec. XX nnes 


Incheierea eee ca ea a tsi tocata dt bu anl dia a la a 
SUMMAT ao petala adina 3 a e ae 
PesIOME:,, morene le ai a aia oaia date aul aa ai alto cana d i dal a aa 

